Klausimas, į kurį atsakoma raštu, Nr. E-002688/2012
Komisijai
Darbo tvarkos taisyklių 117 straipsnis
Zigmantas Balčytis (S&D)
(2012 m. kovo 8 d.)
Tema: Baltijos jūros regiono visuomenės sveikata
Sveika visuomenė – tvarios šalies pagrindas. Įvairios socialinės ir ekonominės problemos lemia trumpėjantį žmonių amžių. Tai neišvengiamai atsiliepia BVP – jis mažėja, taip pat didina ir taip brangios sveikatos priežiūros sistemos išlaidas, blogina gyventojų gyvenimo kokybę. Pagrindinis siekis turi būti toks Baltijos jūros regiono išvystymas, kad jis taptų klestinčiu „sveikatos regionu“.
Viename iš pagrindinių Baltijos jūros regiono strategijos trečiojo ramsčio projektų numatyta „išsaugoti ir didinti Baltijos jūros regiono patrauklumą, ypač švietimo ir jaunimo, turizmo, kultūros ir sveikatos srityse”.
Ar Komisija galėtų nurodyti, kokiomis priemonėmis remiamos visiems prieinamų aukštos kokybės pirminės sveikatos priežiūros sistemos?
Kaip siekiama padėti didinti visuomenės sveikatos sistemos išlaidų efektyvumą?
Kas įgyvendinta jaunimo alkoholio ir narkotikų vartojimo prevencijos srityje?
Kas pasiekta stiprinant socialinius gebėjimus naudotis e. sveikatos technologijomis, atsižvelgiant į visuomenės senėjimo problemą?