2.3.2007
PASIŪLYMAS DĖL REKOMENDACIJOS TARYBAI
pagal Darbo tvarkos taisyklių 114 straipsnio 1 dalį
pateikė: Martine Roure
PSE frakcijos vardu,
dėl derybų dėl pamatinio sprendimo dėl kovos su rasizmu ir ksenofobija eigos
Europos Parlamento rekomendacija Tarybai dėl derybų dėl pamatinio sprendimo dėl kovos su rasizmu ir ksenofobija eigos
Europos Parlamentas ,
–
atsižvelgdamas į savo 2002 m. liepos 4 d. pranešimą Ceyhun pranešimas - T5-363/2002, OL C 271 E, 2003 11 12, p. 379. ,
–
atsižvelgdamas į bendruosius veiksmus 96/443/TVR dėl veiksmų kovojant su rasizmu ir ksenofobija,
–
atsižvelgdamas į Komisijos pasiūlymą dėl Tarybos pamatinio sprendimo dėl kovos su rasizmu ir ksenofobija COM(2001)664 OL C 75 E, 2002 03 26, p. 269 ,
–
atsižvelgdamas į Darbo tvarkos taisyklių 114 straipsnio 1 dalį,
A.
kadangi Europos rasizmo ir ksenofobijos kontrolės centro (angl. EUMC) metinės ataskaitos, lyginamosios rasistinių nusikaltimų ataskaitos ir du pastarieji pranešimai apie antisemitizmą ir islamofobiją parodė, kad rasistiniai nusikaltimai išlieka nuolatine problema visose valstybėse narėse ir tai, kad apytikriai paskaičiuotas rasistinių nusikaltimų aukų skaičius 2004 m. viršijo 9 milijonus asmenų,
B.
kadangi, nors visos valstybės narės yra sukūrusios įstatymus, nukreiptus prieš rasizmą ir ksenofobiją, šie įstatymai labai skiriasi, ir šie skirtumai parodo europinio suderinimo būtinybę siekiant užtikrinti veiksmingą kovą su rasizmu ir ksenofobija tarpvalstybiniu mastu ir Europoje apskritai,
C.
kadangi nepaisant daugelio derybų Taryboje metų vis dar nepasiektas susitarimas dėl šio pamatinio sprendimo projekto,
D.
kadangi Tarybai pirmininkaujanti Vokietija pažymėjo norinti atnaujinti derybas dėl pamatinio sprendimo dėl kovos su rasizmu, ir kad šio pamatinio sprendimo priėmimas yra vienas iš jos pirmininkavimo prioritetų,
E.
kadangi šiuo metu aptariamas tekstas yra daugelio derybų metų rezultatas ir turi tapti pagrindu sukuriant išsamesnius europinius įstatymus šioje srityje,
F.
kadangi Europos Parlamentas priėmė 2002 m. liepos 4 d. nuomonę ir kadangi nuomonė paremta pradiniu Komisijos 2001 m. pasiūlymu ir todėl derėtų dar kartą atsiklausti Parlamento nuomonės dėl šiuo metu Taryboje aptariamo teksto pagrindų,
G.
primindamas, kad priėmus šį pamatinį sprendimą bus panaikinti bendrieji veiksmai 96/443/TVR ir kad pamatinis sprendimas turėtų būti ne mažiau griežtas nei bendrieji veiksmai,
1.
rekomenduoja Tarybai:
a) tvirtai pasisakyti už piliečių Europą ir užtikrinti patikimą pagrindinių teisių apsaugą, priimant šį pamatinį sprendimą,
b) užtikrinti, kad šis pamatinis sprendimas, palyginti su 1996 m. bendraisiais veiksmais, suteiktų europinės pridėtinės vertės,
c) aiškiau apibrėžti išimtinius atvejus ir elgseną, kai atleidžiama nuo baudžiamosios atsakomybės,
d) išlaikyti išimties taikant dvigubo apkaltinimo principą galimybę, siekiant leisti valstybėms narėms teikti teisminę tarpusavio pagalbą persekiojant už rasistinę ir ksenofobinę elgseną,
e) įtraukti sąlygą dėl atžangos neleistinumo, užtikrinančią, kad pamatinio sprendimo įgyvendinimas nesusilpnintų esamos apsaugos,
f) visiškai sukurti teisinę aplinką, palankią kovai su rasizmu ir ksenofobija, leidžiančią greičiau priimti horizontaliąją direktyvą, skirtą kovai su diskriminacija remiantis EB sutarties 13 straipsniu ir numatančią veiksmingas proporcingas ir atgrasančias baudžiamąsias priemones;
2.
paveda Pirmininkui perduoti šią rekomendaciją Tarybai ir Komisijai bei valstybių narių parlamentams ir vyriausybėms susipažinti.
