Bendras atsakymas, S. Kallaso atsakymas Komisijos vardu
Klausimai raštu : E-009209/11 , E-009802/11
(2011 m. lapkričio 22 d.)
Kaip Komisija paaiškino ta pačia tema pateiktame atsakyme į klausimą žodžiu H-103/10 Galima rasti adresu http://www.europarl.europa.eu/QP-WEB/application/search.do. , 2007 m. Komisijos priimtoje ataskaitoje dėl dabartinio vasaros laiko režimo poveikio nustatyta, kad vasaros laiko režimas neturi didelio neigiamo poveikio ir leidžia sutaupyti energijos. Ataskaitoje buvo padaryta išvada, kad ES valstybėse narėse, įsivedusiose vasaros laiką nacionaliniu lygiu, dėl šiuo metu taikomos tvarkos nekyla jokių problemų. Dėl galimo poveikio sveikatai reikia pasakyti, kad dauguma sutrikimų, patiriamų dėl prisitaikymo prie pasikeitusio laiko, yra trumpalaikiai ir pavojaus sveikatai nekelia.
Komisija neturi duomenų, kad po to, kai ataskaita buvo paskelbta ir ypač kai buvo pateiktas atsakymas į minėtą klausimą žodžiu, padėtis būtų pasikeitusi.
Visų pirma Komisija neturi jokių naujų reprezentatyvių duomenų, kurie patvirtintų neigiamą dabartinio ES galiojančio vasaros laiko režimo poveikį, įskaitant poveikį sveikatai.
Taigi šiuo metu Komisija neketina pradėti naujo tyrimo šiuo klausimu. Ji pabrėžia, kad svarbu išlaikyti suderintą kalendorių, siekiant užtikrinti tinkamą vidaus rinkos veikimą, nes tai – pagrindinis direktyvos tikslas.
