Didės interneto vartotojų teisių apsauga
Pramonė
2008-09-23 - 18:28
Siūloma stiprinti asmens duomenų apsaugą Naujosios ryšių reguliavimo taisyklės, dėl kurių Europos Parlamentas balsuos rugsėjo 24 d., paveiks milijonus internautų. Dalis Europos tinklaraštininkų ir kitų interneto vartotojų išreiškė susirūpinimą, jog vadinamasis „telekomunikacijų paketas“ gali kelti grėsmę anonimiškam naršymui internete. Pasak pranešėjo šia tema Malcolmo Harbouro, telekomunikacijų sektoriaus reforma tik dar labiau sustiprins vartotojų teisių ir asmeninių duomenų apsaugą.
Internetu Europoje kasdien naudojasi apie 250 mln. vartotojų, o 80 proc. jų turi greitaeigį interneto ryšį. Ar naujosios taisyklės užtikrins mūsų teisę į privatumo neliečiamybę ir nekels grėsmės asmeniniams duomenims?
Autorių teisės reglamentuojamos nebus
Telekomunikacijų paketo projektas sukėlė dideles diskusijas – europarlamentarai pateikė daugiau nei 800 siūlymų keisti pirminius pranešimų tekstus. Svarbi minėto teisės aktų paketo dalis – asmens duomenų ir vartotojų apsaugos taisyklės, prie kurių rengimo prisidėjo britų konservatorius Malcolm Harbour.
Interneto forumuose pasigirdo susirūpinusių balsų, teigiančių, kad naujosios taisyklės įtvirtins internautų veiklos sekimą, kuriuo užsiims interneto tiekėjai, valdžios įstaigos ar net muzikos ir filmų pramonė. Kai kurie diskusijas dėl naujojo teisės akto prilygino kovai tarp interneto anonimiškumo ir autorių teisių apsaugos.
Pasak Vidaus rinkos komiteto, naujosios taisyklės neleis didiesiems teikėjams išlaikyti monopolinių pozicijų, o vartotojai turės didesnį pasirinkimą. Jiems telekomunikacijų įmonės privalės teikti detalią informaciją apie sąskaitas, o keisti interneto tiekėją taps daug paprasčiau.
M. Harbour pabrėžia, kad naujosios taisyklės suteiks vartotojams papildomų teisių (vartotojai gaus detalesnes sąskaitas, o keisti interneto tiekėją taps daug paprasčiau), tuo tarpu autorių teisių apsaugos užtikrinimas nėra siūlomų teisės aktų tikslas.
Tekste, dėl kurio sutarė Europos Parlamento frakcijos, sakoma, kad turinio teisėtumą apibrėš nacionalinė teisė. Naujieji teisės aktai neįpareigos interneto tiekėjų stebėti jų tinklais siunčiamos informacijos ar imtis teisinių priemonių prieš autorines teises pažeidžiančius vartotojus. Europiniai teisės aktai nenumatys paslaugų teikėjų atsakomybės už jų tinklais siunčiamos informacijos pobūdį.
20080922STO37697 EP balsuos dėl elektroninių ryšių reguliavimo naujovių Telekomunikacijų paketas: pirmiausia – vartotojas Tarp piratavimo ir interneto laisvės: interviu su G. Bono Anonimiškas naršymas internete – iliuzija? Telekomunikacijų paketo ABC [EN]
LT
1
PHOTO
20080922PHT37827.jpg
-//EP//TEXT IM-PRESS 20080901BRI35769 ITEM-002-LT NOT XML V0//LT
-//EP//TEXT IM-PRESS 20080526FCS29861 0 NOT XML V0//LT
-//EP//TEXT IM-PRESS 20080415STO26612 0 NOT XML V0//LT
-//EP//TEXT IM-PRESS 20080121STO19257 0 NOT XML V0//LT
-//EP//TEXT IM-PRESS 20080827BKG35492 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
