Kovo 28–29 d. EP plenarinė sesija Briuselyje
Institucijos
2012-03-27 - 16:55
Kovo 28–29 d. Briuselyje vyks EP plenarinė sesija Kovo 28–29 d. europarlamentarai renkasi į plenarinį posėdį Briuselyje. Sesijos darbotvarkėje – prekyba derivatyvais, oro keleivių teisės, sankcijos Baltarusijai bei Turkijos, Serbijos, Kosovo ir Juodkalnijos pažanga siekiant narystės ES.
EP nariai trečiadienį įvertins Turkijos, Serbijos, Kosovo ir Juodkalnijos pažangą siekiant narystės ES. Balsavimas šiuo klausimu numatytas kitą dieną.
Europarlamentarai ketvirtadienį taip pat balsuos dėl naujų prekybos ne biržos derivatyvais taisyklių, oro keleivių teisių sustiprinimo ir sankcijų Baltarusijai.
20120322FCS41684
Svarbiausi kovo 28-29 d. EP plenarinės sesijos Briuselyje klausimai
Tarp svarbiausių kovo 28–29 d. Briuselyje vyksiančios EP plenarinės sesijos klausimų – prekyba derivatyvais, oro keleivių teisės, sankcijos Baltarusijai bei Turkijos, Serbijos, Kosovo ir Juodkalnijos pažanga siekiant narystės ES Griežtinama prekyba išvestinėmis finansinėmis priemonėmis
EP nariai ketvirtadienį balsuos dėl teisės akto, skirto užtikrinti prekybos ne biržos išvestinėmis finansinėmis priemonėmis saugumą ir skaidrumą. Prekyba minėtais produktais tikėtina prisidėjo prie pasaulinės finansinės krizės. EP rezoliucijos projektas buvo preliminariai suderintas Europos Parlamento ir Tarybos derybose 2012 m. vasario mėn. 9 d.
Turkijos pažanga: EP nariai kvies gerbti žurnalistų teises
Europarlamentarų trečiadienio debatuose dėl Turkijos narystės ES perspektyvų dominuos tokie klausimai kaip Turkijos įstatymai ribojantys žiniasklaidos laisvę ir gausus skaičius teisminių bylų prieš žurnalistus. Ketvirtadienį EP nariai balsuos dėl rezoliucijos, kuri kviečia imtis daugiau priemonių, skirtų šalies teismų sistemos reformai ir pilietinių teisių apsaugai.
Serbijos, Kosovo ir Juodkalnijos integracijos į ES pažanga
Europarlamentarai trečiadienį įvertins Serbijos, Kosovo ir Juodkalnijos integracijos į ES pažangą. Balsavimas dėl rezoliucijos šiuo klausimu numatytas ketvirtadienį.
EP nariai ragina Europos Komisiją sustiprinti oro transporto keleivių teises
Oro linijos nenuvežtiems keleiviams turi suteikti aiškią informaciją ir neatidėliotiną pagalbą, sakoma Parlamento rezoliucijos projekte, dėl kurios bus balsuojama ketvirtadienį. Kartu projekte pažymima, kad oro linijų bankroto ir veiklos sustabdymo atveju nenuvežti keleiviai turi būti gražinti nemokamai.
Europos Parlamentas ragins sustiprinti sankcijas Baltarusijai
Europos Parlamentas, reaguodamas į kovo 16 d. Baltarusijoje įvykdytą mirties nuosprendį dviem asmenims, nuteistiems už sprogdinimų Minsko metropolitene 2011 m. balandžio mėn. organizavimą ir į Baltarusijos valdžios institucijų nurodymą ES ir Lenkijos ambasadoriams palikti šalį, ketina raginti taikyti Baltarusijai tikslines ekonomines sankcijas. Balsavimas dėl rezoliucijos numatytas ketvirtadienį. Sesijos darbotvarkės projektas Stebėkite sesiją tiesiogiai
Sesijos pradžia: EP pirmininkas Martinas Schulzas pasmerkė žudynes Tulūzoje
EP nariai tylos minute pagerbė Tulūzos žudynių aukas Beširdis ir bailus trijų kareivių, trijų vaikų ir mokytojos nužudymas Montauban ir Tulūzoje turėtų sustiprinti Parlamento ryžtą puoselėti tarpusavio pagarbos ir tolerancijos vertybes, - teigė EP pirmininkas Martinas Schulzas, atidarydamas trumpąją plenarinę sesiją Briuselyje.
"Retai kada esu patyręs tokį bjaurų veiksmą", - teikė M.Schulzas, išreikšdamas EP narių užuojautą aukų tėvams, broliams bei seserims ir smerkdamas "siaubingus ir beširdžius žudikus", kurie atima gyvybes iš nekaltų vaikų, siekiant paskleisti savo "pamišusį požiūrį".
Kartu su Tulūzos miestu ir jo žydų bei musulmonų bendruomenėmis "mes visi esame kviečiami ginti tarpusavio pagarbos ir tolerancijos vertybes. Šioje srityje nėra politinės takoskyros. Minėtos vertybės yra civilizuoto pasaulio pagrindas", - pridūrė EP pirmininkas.
Vėliau M.Schulzas pasveikino Turkijos žurnalistą Ahmat Şık, kuris buvo ką tik paleista po metų įkalinimo. Palaikomas europarlamentarų plojimais EP pirmininkas pakartojo Parlamento susirūpinimą dėl ilgų ikiteisminių sulaikymų.
EP narių kaita
EP pirmininkas M. Schulzas pasveikino naują EP narę Birgit COLLIN-LANGEN (EPP, Vokietija), kuri nuo 2012 m. kovo 17 d. pakeitė Kurt LECHNER.
Darbotvarkės pakeitimai
Trečiadienį nebus aptariamas Alexander Graf Lambsdorff's pranešimas dėl Europos demokratijos fondo. Dėl jos bus tiesiogiai balsuojama ketvirtadienį.
Tarp klausimų, dėl kurių bus balsuojama ketvirtadienį įtraukti keturi Bernhard Rapkay pranešimai gynybos srityje ir Luigi de Magistris imuniteto klausimas.
Galutinis darbotvarkės projektas Naujienlaiškis Plenarinės sesijos tiesioginė transliacija EuroparlTV Spaudos konferencijos ir kiti įvykiai Europos Parlamento vaizdo ir garso tinklapis
Griežtinama prekyba išvestinėmis finansinėmis priemonėmis
EP nariai sugriežtino prekybą ne biržos išvestinėmis finansinėmis priemonėmis ©AFP EP nariai ketvirtadienį pritarė teisės aktui, skirtam užtikrinti prekybos ne biržos išvestinėmis finansinėmis priemonėmis saugumą ir skaidrumą. Prekyba minėtais produktais tikėtina prisidėjo prie pasaulinės finansinės krizės.
Reglamentas numato, kad ne biržos išvestinių finansinių priemonių sutarčių tarpuskaita turėtų būti atliekama pasitelkus pagrindinę sandorio šalį (PSŠ), taip mažinant sandorio šalies kredito riziką.
Derybose dėl teisės akto EP nariai pasiekė, kad būtų įvestas reikalavimas pranešti sandorių duomenų saugykloms apie visas išvestinių finansinių priemonių sutartis, o ne tik apie tas sutartis, kurios susijusios su ne biržos išvestinėmis finansinėmis priemonėmis. Šios saugyklos turės pateikti informaciją dėl išvestinių finansinių priemonių suklasifikuotų pozicijų, taip siūlant rinkos dalyviams skaidresnį rinkos vaizdą.
Sandorių duomenų saugyklas prižiūrės Europos vertybinių popierių ir rinkų institucija (EVPRI), kuri priims sprendimą dėl minėtų saugyklų registravimo. EP nariams derybose su Taryba pavyko sustiprinti EVPRI rolę, palengvinant jai galimybę nesuteikti leidimo PSŠ veikti ES vidaus rinkoje.
EP nariai kartu užtikrino švelnesnius tarpuskaitos reikalavimus pensijų sistemoms.
Taryba ir Europos Komisija taip pat pritarė Parlamento pasiūlymui pavesti Komisijai įvertinti priimto teisės akto įgyvendinimą. Komisija, ne vėliau kaip po trijų metų nuo reglamento įsigaliojimo, turėtų pateikti atitinkamą ataskaitą, kuri esant poreikiui būtų pateikta Tarybai ir Parlamentui su pasiūlymu dėl teisės akto.
Reglamentas Parlamente priimtas 602 EP nariams balsuojant už, 23 - prieš, o 27 - susilaikius.
Priimtas tekstas bus paskelbtas čia (pasirinkti 2012 m. kovo 29 d.) EP pranešėjas Werner Langen Stebėkite spaudos konferencijos su Werner Langen (pranešėjas) ir Sharon Bowles Teisėkūros apžvalga
EP nariai ragina sustiprinti oro transporto keleivių teises
EP ragina stiprinti kompensavimo už skrydžių atšaukimą ar vėlavimą taisykles ©BELGA/F.Von Erichsen Oro linijos nenuvežtiems keleiviams turi suteikti aiškią informaciją ir neatidėliotiną pagalbą, sakoma ketvirtadienį priimtoje Parlamento rezoliucijoje. Europarlamentarai kviečia Europos Komisiją sustiprinti pagalbos ir kompensavimo keleiviams už skrydžių atšaukimą ar vėlavimą, tame tarpe ir už bagažo vėlavimą daugiau nei 6 valandas, taisykles.
„Nors ES teisės aktai pasistūmėjo šiek tiek į priekį gerindami oro keleivių teises, tačiau būtina padaryti daugiau, siekiant keleiviams užtikrinti sąžiningą sandorį ir platesnes teises“, teigė EP pranešėjas Keith Taylor prieš balsavimą. „Ypatingų aplinkybių“ ir „atšaukimo“ sąvokų apibrėžtis turėtų būti patikslinta, pridūrė pranešėjas.
Informavimo paslaugų ir pagalbos pagerinimas
Rezoliucijoje pažymima, kad oro vežėjai turėtų būti įpareigoti užtikrinti, kad nenuvežti keleiviai kiekviename oro uoste galėtų kreiptis į kompetentingą kontaktinį darbuotoją, kuris keleiviams teiktų naudingą informaciją, tame tarpe ir telefonu, ir galėtų priimti sprendimus dėl alternatyvių kelionės galimybių.
EP nariai kviečia Europos Komisiją parengti standartinę skundų formą, išverstą į visas ES kalbas, kuri būtų išdalinta keleiviams skrydžių sutrikimo atveju. Kartu pabrėžiama, kad oro linijų bankroto atveju nenuvežti keleiviai turi būti gražinti nemokamai.
Reklamuojamos kelionės kainos turi atspindėti galutinę kainą
Rezoliucija ragina Europos Komisiją harmonizuoti rankinio bagažo taisykles ir užkirsti kelią nesąžiningai komercinei praktikai - pvz. neaiški kainodara ir neišvengiami internetu perkamų bilietų mokesčiai, vienašaliai skrydžių tvarkaraščio pakeitimai ir keleivių diskriminacija dėl kainos pagal jų gyvenamąją šalį. Kartu lėktuvų bilietuose turėtų būti nurodytas kelionės poveikis aplinkai.
Keleiviai turėtų turėti teisę panaikinti ar pakeisti savo bilietų rezervaciją nemokamai per pirmąsias dvi valandas, teigiama rezoliucijoje. Keleiviai turėtų turėti visas galimybes gauti informaciją apie keleivio duomenų įrašą (PNR), kurį apie juos turi oro vežėjas, ir apie tai, kam jų PNR duomenys naudojami ir su kuo jais dalijamasi.
EP nariai reikalauja, kad keleiviams su judėjimo negalia ir neįgaliesiems būtų palengvintos galimybės naudotis oro transporto paslaugomis. Galiausiai oro vežėjai raginami kiekviename lėktuve numatyti saugias vaikų kėdutės.
Rezoliucija priimta 509 EP nariams balsuojant už, 20 - prieš, o 53 - susilaikius.
Priimtas tekstas bus paskelbtas čia (pasirinkti 2012 m. kovo 29 d.) EP pranešėjas Keith Taylor Teisėkūros apžvalga Oro transporto keleivių teisės (Europos Komisija)
EP nariai sveikina Serbijos, Kosovo ir Juodkalnijos pažangą siekiant narystės ES
Europarlamentarai paragino kuo skubiau pradėti stojimo derybas su Serbija Ketvirtadienį Europos Parlamento priimtose trijose rezoliucijose pažymima, kad ES kaip įmanoma greičiau turėtų pradėti derybas su Serbija dėl šalies narystės ES, sveikinami planai pradėti Juodkalnijos narystės ES derybas š. m. birželio mėn., o penkios ES šalys, kurios iki šiol yra nepripažinusios Kosovo, kviečiamos pripažinti minėtą šalį.
Serbija
Parlamentas sveikina kovo 1 d. Tarybos sprendimą suteikti Serbijai šalies kandidatės statusą ir pažymi, kad narystės derybos su minėta šalimi turėtų prasidėti kaip įmanoma greičiau, su sąlyga, jog Serbija tęs reformas, skirtas sustiprinti demokratiją ir puoselėti teisės viršenybę.
Visgi Parlamentas yra susirūpinęs mažumų Serbijoje diskriminacija. Todėl Serbijos vyriausybė kviečiama ginti visas mažumas ir užtikrinti, kad jų pagrindinės teisės, tame tarpe ir vienodas patekimas į darbo rinką ir teisingas atstovavimas institucijose, būtų gerbiamos. Rezoliucijoje konstatuojama, kad daug prieglobsčio ES prašytojų iš Serbijos priklauso tautinėms mažumoms.
Rezoliucija pabrėžia dialogo tarp Belgrado ir Prištinos išlaikymo svarbą. Kartu iškeliamas stiprus susirūpinimas dėl 2011 m. antroje pusėje vykusių NATO karių ir etninių serbų, gyvenančių šiaurės Kosove, susidūrimų.
Galiausiai rezoliucija pažymi poreikį užtikrinti, kad gegužės 6 d. vyksiantys šalies parlamento ir savivaldos rinkimai būtų teisingi ir kviečia Serbijos valdžią nerengti vietinių rinkimų šiaurės Kosovo savivaldybėse.
Rezoliucija priimta 542 EP nariams balsuojant už, 59 - prieš, o 47 - susilaikius.
Kosovas
Parlamentas ragina penkias ES šalis, iki šiol nepripažinusias Kosovo, pripažinti minėtą šalį, turint mintyje, kad Kosovą pripažino jau 88 valstybės.
Rezoliucija sveikina sausio mėn. prasidėjusi ES vizų dialogą su Kosovu, taip siekiant kovoti su augančia Kosovo piliečių izoliacija. Laukiama, kad Komisija pavasarį pristatys vizų išdavimo tvarkos liberalizavimo planą. Remiamas Komisijos planas iki 2012 m. rudens parengti galimybių dėl ES-Kosovo stabilizavimo ir asociacijos sutarties studiją.
EP nariai viliasi, kad Tarptautinis olimpinis komitetas leis Kosovo atletams dalyvauti artėjančiose Londono olimpinėse žaidynėse.
Parlamentas teigia, kad esminiai Kosovui išliekantys iššūkiai yra susiję su pabėgėlių ir šalies viduje perkeltų asmenų grįžimu, kova su korupcija ir nestabilia bei įtempta situacija šalies šiaurėje.
Rezoliucija priimta 375 EP nariams balsuojant už, 97 - prieš, o 76 - susilaikius.
Juodkalnija
Parlamentas pažymi Juodkalnijos „reikšmingą pažangą“ ir sveikina Europos Vadovų Tarybos sprendimą siekti birželio mėn. pradėti Juodkalnijos narystės ES derybas. Rezoliucijoje taip pat giriamas Juodkalnijos vaidmuo stiprinant gerus kaimyninius santykius su kitomis Vakarų Balkanų šalimis.
Visgi rezoliucija kartu pabrėžia poreikį dėti daugiau pastangų reformų įgyvendinime, ypač kovos su korupcija ir organizuotu nusikalstamumu srityje. Tai "bus itin svarbus veiksnys vykstant Juodkalnijos stojimo procesui", sakoma rezoliucijoje.
EP nariai taip pat nurodo, kad moterys vis dar itin mažai atstovaujamos Juodkalnijos parlamente, aukščiausiose vyriausybės pareigose ir pareigose, susijusiose su sprendimų priėmimu, viešajame ir privačiame sektoriuje. Rezoliucija ragina Juodkalnijos valdžios įstaigas veikti aktyviau, siekiant integruoti lyčių lygybės aspektą į įvairių sričių politiką ir nustatyti vienodo užmokesčio principą.
Rezoliucija priimta 537 EP nariams balsuojant už, 38 - prieš, o 57 - susilaikius.
Priimtas tekstas bus paskelbtas čia (pasirinkti 2012 m. kovo 29 d.) Stebėkite debatų įrašą (pasirinkti 2012 m. kovo 28 d.) EP pranešėjas dėl Serbijos Jelko Kacin EP pranešėja dėl Kosovo Ulrike Lunacek EP pranešėjas dėl Juodkalnijos Charles Tannock (ECR, UK) Teisėkūros apžvalga dėl Serbijos Teisėkūros apžvalga dėl Kosovo Teisėkūros apžvalga dėl Juodkalnijos
ES-Turkijos tarpusavio priklausomybė turi būti įtvirtinta Turkijos reformų procesu, teigė europarlamentarai
Turkija raginama reformuoti teismų sistemą ©DPA ES-Turkijos santykiams reikia šviežio impulso, kuris galimas tik tuo atveju, jei Turkija rodys didesnę reformų pažangą, pažymima ketvirtadienį EP narių priimtoje rezoliucijoje. Šia rezoliucija Turkija kartu raginama dėti daugiau pastangų reformuoti jos teismų sistemą, apsaugoti pilietines teises ir taip pat išreiškiamas susirūpinimas dideliu skaičiumi teisminių bylų prieš žurnalistus ir šalies įstatymais, ribojančiais žiniasklaidos laisvę.
EP pranešėja Turkijos klausimu Ria Oomen-Ruijten prieš balsavimą dėl rezoliucijos teigė: "ES ir Turkijos tarpusavio priklausomybė, pažymėta mūsų rezoliucijoje, gali duoti pozityvių rezultatų tuo atveju, jei ji bus įdėta į tarpusavio įsipareigojimų rėmus. Turkijai tai turėtų suvokti kaip konkrečius reformų rezultatų pademonstravimą ir dvišalių santykių su kaimynais pagerinimą. ES pusei - poreikis atnaujinti pastangas sąlygų, kurios leistų atidaryti derybas tam tikruose skyriuose, sudarymui".
Rezoliucija priimta 517 EP nariams balsuojant už, 66 - prieš, o 63 - susilaikius.
Pilietinės laisvės ir pagrindinės teisės
Rezoliucijoje reiškiamas susirūpinimas blogėjančia žiniasklaidos ir saviraiškos laisvės padėtimi Turkijoje, dideliu teisminių bylų prieš žurnalistus skaičiumi ir pernelyg ilgu ikiteisminio įkalinimo laikotarpiu.
Parlamentas pažymima, kad reforma, orientuota į modernios, nepriklausomos ir nešališkos teismų sistemos užtikrinimą, sukurtų tinkamas sąlygas derybų dėl teismų sistemos, pagrindinių laisvių, teisingumo bei vidaus reikalų atidarymui. EP nariai remia Komisijos naująjį požiūrį atidaryti minėtus skyrius derybų pradžioje, o uždaryti juos pačioje derybų dėl Turkijos narystės ES pabaigoje.
EP nariai pabrėžia, kad reformos pagrindinių laisvių srityje yra gyvybiškai svarbios ir atitinkamai kviečia lygiai traktuoti visas religines bendruomenes. Taip pat svarbu užtikrinti lyčių lygybę, netoleruoti prievartos prieš moteris ir vaikus, įtvirtinti kuo platesnį visuomenės priėjimą prie švietimo paslaugų.
Parama "pozityviai darbotvarkei"
Parlamentas remia Komisijos "naują pozityvią darbotvarkę", skirtą sukurti naują dinamiką ES-Turkijos santykiuose. Rezoliucijoje pažymima Turkijos strateginė rolė regione ir teigiama, kad ES ir Turkija turi paspartinti tarpusavio bendradarbiavimą abiem šalims svarbiais užsienio ir kaimynystės politikos klausimais, o taip pat ir energetikos srityje.
Nors ir giriant Turkijos tvirtą laikyseną Sirijos klausimu bei šalies "vaidmenį įkvepiant arabų valstybes pereiti prie demokratijos", tačiau europarlamentarai apgailestauja dėl Turkijos pareiškimų apie tai, kad ji įšaldys santykius su ES pirmininkaujančia valstybe 2012 m. antrajį pusmetį (Kipru), jei iki tol nebus rastas Kipro klausimo sprendimas. Parlamentas remia vykstančias Kipro susivienijimo derybas, vadovaujamas Jungtinių Tautų, ir prašo Turkiją pradėti savo karinių pajėgų iš Kipro išvedimą.
Konstitucinė reforma
Turkija turi įgyvendinti 2010 m. konstitucinės reformos paketą ir užtikrinti, kad politinis procesas veiktų sklandžiai, remiantis konsensusu parengti naują pilietinę Konstituciją. EP nariai pabrėžia, kad pilietinė visuomenė, tame tarpe ir visos Turkijos etninės ir religinės bendruomenės, turi būti įtraukta į minėtą procesą. Rezoliucija kviečia Turkija rasti politinį kurdų klausimo sprendimą.
Vizų liberalizavimas
Rezoliucijoje pabrėžiama, kad Turkija yra vienintelė šalis kandidatė, kurioje neliberalizuota vizų išdavimo tvarka. Parlamentas kviečia parengti vizų išdavimo tvarkos liberalizavimo planą kai Turkija pasirašys readmisijos susitarimą.
Priimtas tekstas bus paskelbtas čia (pasirinkti 2012 m. kovo 29 d.) Stebėkite debatų įrašą (pasirinkti 2012 m. kovo 28 d.) EP pranešėja dėl Turkijos Ria Oomen-Ruijten Stebėkite spaudos konferenciją su pranešėja (2012 m. kovo 29 d. 14 val. Briuselio laiku) Teisėkūros apžvalga 2011 m. Turkijos pažangos ataskaita
ES planuoja perkelti daugiau pabėgėlių
Vienas iš ES pabėgėlių perkėlimo programos prioritetų – vaikai ©BELGA/AFP/A.Altan Kaip padėti daugiau nei 200 tūkst. pabėgėlių visame pasaulyje, kurie negali grįžti namo ar integruotis juos priėmusioje šalyje? Vienas iš sprendimų – perkelti juos į kitas šalis. Europarlamentarai trečiadienį pritarė 2013 m. ES pabėgėlių perkėlimo prioritetams ir finansinės paramos skyrimui iš Europos pabėgėlių fondo valstybėms narėms, priimančioms pabėgėlius.
Pagal naujas taisykles šalys, kurios pabėgėlius priima pirmą kartą, gautų 6000 eurų už kiekvieną perkeltą asmenį. Antrą kartą paramos prašančioms valstybėms narėms numatyta 5000 eurų išmoka, o kitoms šalims - 4000 eurų.
Perkėlimo prioritetas bus teikiamas labiausiai pažeidžiamiems pabėgėliams:
vaikams ir moterims, kuriems gresia pavojus;
nelydimiems nepilnamečiams;
smurtą ar kankinimus išgyvenusiems asmenims;
asmenims, kuriems reikia medicininės pagalbos kitoje šalyje;
asmenims, kuriuos reikia perkelti dėl teisinių ar fizinės apsaugos priežasčių.
„Tai reiškia, kad nelydimi nepilnamečiai pagaliau galės palikti pabėgėlių stovyklą ir lankyti mokyklą. Asmenys, kuriems reikalinga medicininė pagalba gali būti suteikta tik juos perkėlus, sulauks pagalbos. Išgyvenę smurtą ir kankinimus gaus reabilitaciją, o moterys ir vaikai, kuriems gresia pavojus, galės pradėti naują gyvenimą“, – kalbėjo EP nuomonės rengėjas Rui Tavaresas (Žalieji, Portugalija).
Be to, ypatingo dėmesio sulauks:
Kongo pabėgėliai Didžiųjų ežerų regione (Burundyje, Malavyje, Ruandoje ir Zambijoje);
pabėgėliai iš Irako Turkijoje, Sirijoje, Libane ir Jordanijoje;
Afganistano pabėgėliai Turkijoje, Pakistane ir Irane;
Somalio pabėgėliai Etiopijoje;
Birmos pabėgėliai Bangladeše, Malaizijoje ir Tailande;
Eritrėjos pabėgėliai Rytų Sudane.
„Mūsų strateginiai geografiniai prioritetai užtikrins ES gebėjimą vykdyti krizių prevenciją ir sprendimą kritiniuose pasaulio regionuose“, – tvirtino R. Tavaresas.
Valstybės narės turės iki 2012 m. gegužės 1 d. pateikti Komisijai paraiškas dėl asmenų perkėlimo 2013 metais. Pabėgėlių perkėlimas Kasmet pasaulyje reikia perkelti 200 tūkst. pabėgėlių. Perkeliama tik pusė jų, daugiausia JAV. ES kasmet perkelia 4 500 asmenų. EP ir Tarybos sutartas tekstas Pranešimas spaudai apie balsavimą komitete (2012–03–21) EP pranešimo projektas Informacija apie Europos pabėgėlių fondą (anglų kalba)
EP narys: Parlamentas privalo nesitaikstyti su blogėjančia žmogaus teisių padėtimi Baltarusijoje
J. Protasiewiczius: sankcijos Baltarusijai turės labiau teigiamą nei neigiamą poveikį ES privalo reaguoti į blogėjančią žmogaus teisių padėtį Baltarusijoje, teigia EP santykių su Baltarusija delegacijos vadovas Jacekas Protasiewiczius (Europos liaudies partija, Lenkija). ES užsienio reikalų ministrams prieš savaitę sutarus dėl griežtesnių sankcijų Baltarusijos režimui, europarlamentarai remia šį sprendimą. Apie tai kalbėjomės su J. Protasiewicziumi.
Europos Parlamentas balsuos dėl rezoliucijos apie padėtį Baltarusijoje. Ko siekiama šia rezoliucija?
Ja siekiama išreikšti Europos Parlamento paramą praeitą penktadienį ES užsienio reikalų taryboje priimtam sprendimui išplėsti sankcijas Baltarusijai. Bus taikomos sankcijos ne tik valdininkams, bet ir papildomos tikslinės ekonominės sankcijos, kurias Europos Parlamentas seniai ragino įvesti.
Rezoliucijos priėmimą buvome atidėję dviem savaitėm, nes tikėjomės, kad papildomų sankcijų grėsmė paskatins Baltarusijos valdžią imtis teigiamų veiksmų sprendžiant klausimus, susijusius su politiniais kaliniais ir žmogaus teisių pažeidimais. Deja, nieko panašaus neįvyko, todėl planuojame priimti labai kritišką rezoliuciją Baltarusijos režimo atžvilgiu.
Ar manote, kad ES sankcijos Baltarusijai yra veiksmingos?
Atvirai kalbant, kol sankcijos buvo skirtos tik diplomatams, jų veiksmingumas buvo ribotas. Nuo vasario, kai ministrai pradėjo ekonominių sankcijų aptarimą, Minsko reakcija pasikeitė. Tai rodo, kad ekonomines sankcijas Baltarusijos valdžia priima kaip realią grėsmę.
Baltarusijai ekonominis bendradarbiavimas su ES yra svarbesnis nei ES su Baltarusija. Todėl manau, kad sankcijos turės labiau teigiamą nei neigiamą poveikį.
Tam tikros šalys, kaip antai Latvija ir Slovėnija, gana atsargiai vertina ekonominių sankcijų įvedima Baltarusijai. Kai išvengti susiskaldymo Taryboje?
Pirmąkart išgirdome, kodėl kai kurios valstybės narės blokuoja sankcijas. Jos aiškiai pareiškė, kad tokios sankcijos gali pakenkti jų bendrovėms. Vis dėlto mes negalime pasyviai stebėti ir taikstytis su prastėjančia žmogaus teisių padėtimi kaimyninėje šalyje.
Nesitikime, kad autoritarinis režimas pavirs demokratiniu per naktį. Tačiau pagrindinis reikalavimas yra išlaisvinti už politinę veiklą įkalintus žmones ir kad režimas liautųsi puldinėti savo piliečius.
Kaip Parlamento poziciją Lukašenkos režimo atžvilgiu paveikė dviejų nuteistųjų už teroro aktą Minsko metro egzekucija?
Daugelį EP narių šokiravo egzekucijų žiaurumas ir tai, kad sprendimas buvo priimtas nepaisant abejonių teismo proceso teisingumu bei tarptautinio spaudimo. Tai aiškus ženklas, kad Minsko režimas nepasirengęs bendrauti su tarptautine bendruomene ir dar viena priežastis, kodėl EP rezoliucija kritiška pastarųjų įvykių Baltarusijoje atžvilgiu. EP rezoliucijos projektas Tarybos pranešimas spaudai apie papildomas sankcijas Baltarusijai (2012–03–23, anglų kalba) EP narys Jacekas Protasiewiczius
LT
1
PHOTO
20120313PHT40583.jpg
LT
2
PHOTO
20120313PHT40616.jpg
LT
3
LINK
/plenary/lt/agendas.html
LT
4
LINK
/ep-live/en/plenary/search-by-date
LT
5
PHOTO
20120328PHT42067.jpg
LT
6
LINK
/sides/indexPartSession.do?reference=2012-03-2&language=EN
LT
7
LINK
/news/en/pressroom/newsletter
LT
8
LINK
/ep-live/en/plenary/
LT
9
LINK
http://www.europarltv.europa.eu/en/home.aspx
LT
10
LINK
/ep-live/en/schedule/schedule
LT
11
LINK
http://audiovisual.europarl.europa.eu/
LT
12
PHOTO
20120329PHT42156.jpg
LT
13
LINK
/plenary/en/texts-adopted.html
LT
14
LINK
/meps/en/1928/Werner_LANGEN.html
LT
15
LINK
/ep-live/en/other-events/search
LT
16
LINK
/oeil/popups/ficheprocedure.do?reference=2010/0250(COD)&l=en
LT
17
PHOTO
20120328PHT42071.jpg
LT
18
LINK
/plenary/en/texts-adopted.html
LT
19
LINK
/meps/en/102931/Keith_TAYLOR.html
LT
20
LINK
/oeil/popups/ficheprocedure.do?reference=2011/2150(INI)
LT
21
LINK
http://ec.europa.eu/transport/passengers/air/air_en.htm
LT
22
PHOTO
20120328PHT42073.jpg
LT
23
LINK
/plenary/en/texts-adopted.html
LT
24
LINK
/ep-live/en/plenary/search-by-date
LT
25
LINK
/meps/en/23691/Jelko_KACIN.html
LT
26
LINK
/meps/en/97017/Ulrike_LUNACEK.html
LT
27
LINK
/meps/en/4521/Charles_TANNOCK.html
LT
28
LINK
/oeil/popups/ficheprocedure.do?lang=en&reference=2011/2886(RSP)
LT
29
LINK
/oeil/popups/ficheprocedure.do?lang=en&reference=2011/2885(RSP)
LT
30
LINK
/oeil/popups/ficheprocedure.do?lang=en&reference=2011/2890(RSP)
LT
31
PHOTO
20120329PHT42166.jpg
LT
32
LINK
/plenary/en/texts-adopted.html
LT
33
LINK
/ep-live/en/plenary/search-by-date
LT
34
LINK
/meps/en/1122/Ria_OOMEN-RUIJTEN.html
LT
35
LINK
/ep-live/en/other-events/video?event=20120329-1400-SPECIAL-UNKN&vodtype=Live
LT
36
LINK
/oeil/popups/ficheprocedure.do?lang=en&reference=2011/2889(RSP)
LT
37
LINK
http://ec.europa.eu/enlargement/pdf/key_documents/2011/package/tr_rapport_2011_en.pdf
LT
38
PHOTO
20120313PHT40614.jpg
LT
39
LINK
/meetdocs/2009_2014/documents/cls/cons_cons(2012)06444(rev2)_/cons_cons(2012)06444(rev2)_lt.pdf
LT
40
LINK
/sides/getDoc.do?pubRef=-%2f%2fEP%2f%2fTEXT%2bIM-PRESS%2b20120319IPR41158%2b0%2bDOC%2bXML%2bV0%2f%2fEN&language=EN
LT
42
LINK
http://ec.europa.eu/home-affairs/funding/refugee/funding_refugee_en.htm
LT
43
PHOTO
20120313PHT40618.jpg
LT
45
LINK
http://consilium.europa.eu/uedocs/cms_data/docs/pressdata/EN/foraff/129230.pdf
LT
46
LINK
/meps/lt/23782/Jacek_PROTASIEWICZ.html
-//EP//TEXT REPORT A7-2010-0131 0 NOT XML V0//LT
-//EP//TEXT MOTION P7-RC-2012-0178 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
