GALUTINIS
A6-0135/2007
12.4.2007
***I
PRANEŠIMAS
dėl pasiūlymo dėl Europos Parlamento ir Tarybos reglamento, nustatančio Skubios pasienio pagalbos būrių sudarymo mechanizmą ir iš dalies keičiančio Tarybos reglamentą (EB) Nr. 2007/2004, kiek tai susiję su šiuo mechanizmu
(COM(2006)0401 – C6‑0253/2006 – 2006/0140(COD))
Piliečių laisvių, teisingumo ir vidaus reikalų komitetas
Pranešėjas:
Gérard Deprez
PE 380.718v02-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................6
PROCEDŪRA...........................................................................................................................24
EUROPOS PARLAMENTO TEISĖKŪROS REZOLIUCIJOS PROJEKTAS
dėl Europos Parlamento ir Tarybos reglamento, nustatančio Skubios pasienio pagalbos būrių sudarymo mechanizmą ir iš dalies keičiančio Tarybos reglamentą (EB) Nr. 2007/2004, kiek tai susiję su šiuo mechanizmu
( COM(2006)0401 – C6‑0253/2006 – 2006/0140(COD) )
(Bendro sprendimo procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2006)0401 )
OL C ... / Dar nepaskelbta Oficialiajame leidinyje. ,
– atsižvelgdamas į EB sutarties 251 straipsnio 2 dalį, 62 straipsnio 2a dalį ir 66 straipsnį, pagal kuriuos Komisija jam pateikė pasiūlymą ( C6‑0253/2006 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Piliečių laisvių, teisingumo ir vidaus reikalų komiteto pranešimą ( A6‑0135/2007 ),
1. pritaria Komisijos pasiūlymui su pakeitimais;
2. ragina Komisiją dar kartą perduoti klausimą svarstyti Parlamentui, jei ji savo pasiūlymą ketina keisti iš esmės arba pakeisti jį nauju tekstu;
3. paveda Pirmininkui perduoti Parlamento poziciją Tarybai ir Komisijai.
PARLAMENTO PAKEITIMAI
dėl Komisijos pasiūlymo dėl
EUROPOS PARLAMENTO IR TARYBOS REGLAMENTO,
nustatančio Skubios pasienio pagalbos būrių sudarymo mechanizmą ir iš dalies keičiančio Tarybos reglamentą (EB) Nr. 2007/2004, kiek tai susiję su šiuo mechanizmu , bei reglamentuojančiu pakviestųjų pareigūnų įgaliojimus ir užduotis
* Pakeitimų tekstas paryškinamas pusjuodžiu kursyvu, išbrauktas tekstas – […] . *
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 62 straipsnio 2 dalies a punktą ir 66 straipsnį,
atsižvelgdami į Komisijos pasiūlymą
OL C , , p. . ,
pasitarę su Europos ekonomikos ir socialinių reikalų komitetu ,
veikdami Sutarties 251 straipsnyje nustatyta tvarka
OL C , , p. . ,
kadangi:
(1) 2004 m. spalio 26 d. Taryba priėmė Reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (toliau – Agentūra);
(2) nepažeidžiant Sutarties 64 straipsnio 2 dalies, pagal Reglamento (EB) Nr. 2007/2004 7 ir 8 straipsnius valstybė narė, prireikus didesnės techninės ir operatyvios pagalbos prie jos išorės sienų, gali prašyti Agentūros suteikti koordinavimo pagalbą tais atvejais, kai veikia kelios valstybės narės. Tokiu atveju Agentūra gali nuspręsti dislokuoti valstybių narių sienos apsaugos tarnybų pareigūnus kaip Skubios pasienio pagalbos būrius;
(2a) veiksmingas išorės sienų valdymas pasitelkiant patikrinimus ir stebėjimą padeda kovoti su nelegalia imigracija ir prekyba žmonėmis ir neleidžia kilti grėsmei valstybių narių vidaus saugumui, viešajai tvarkai, visuomenės sveikatai bei tarptautiniams santykiams. Sienų kontrole suinteresuota ne tik valstybė narė, prie kurios išorės sienų ji vykdoma, bet ir visos valstybės narės, panaikinusios vidaus sienų kontrolę;
(3) atsakomybė už išorės sienų kontrolę tenka valstybėms narėms. Atsižvelgiant į kritinę padėtį, karts nuo karto susidarančią prie valstybių narių išorės sienų, visų pirma, kai prie išorės sienų atvyksta labai daug trečiųjų šalių piliečių, siekiančių neteisėtai patekti į valstybių narių teritoriją, gali prireikti padėti valstybėms narėms suteikiant tinkamus ir pakankamus išteklius, visų pirma personalą ;
(3a) šiuo metu turimos galimybės teikti veiksmingą praktinę pagalbą, skirtą asmenų patikrinimui kertant išorės sieną ir išorės sienų stebėjimui Europos lygiu, nėra laikomos pakankamomis, visų pirma tais atvejais, kai valstybės narės susiduria su daug trečiųjų šalių piliečių, kurie siekia neteisėtai patekti į valstybių narių teritoriją;
(4) valstybė narė atitinkamai turėtų turėti galimybę paprašyti dislokuoti (vadovaujantis Agentūros veiklos sistema) jos teritorijoje Skubios pasienio pagalbos būrius, sudarytus iš specialiai parengtų ekspertų iš kitų valstybių narių, kurie valstybės narės nacionalinėms sienos apsaugos tarnyboms teiktų laikiną pagalbą. Skubios pasienio pagalbos būrių dislokavimas prisidės stiprinant valstybių narių solidarumą ir savitarpio pagalbą;
(4a) Skubios pasienio pagalbos būriai priklausys nuo jiems numatomų pareigų, jų prieinamumo bei dislokavimo dažnumo. Siekiant užtikrinti veiksmingą darbą, į operatyvaus naudojimo bendrą fondą valstybės narės turėtų skirti tinkamą sienos apsaugos tarnybų pareigūnų skaičių, kuris visų pirma atitiktų jų pačių sienos apsaugos tarnybų specializaciją ir dydį. Todėl valstybės narės turėtų sukurti nacionalines ekspertų grupes, kad prisidėtų prie reglamento veiksmingumo didinimo. Agentūra atsižvelgia į tai, kad skiriasi valstybių narių dydis ir techninė specializacija;
(5) todėl reikėtų nustatyti Skubios pasienio pagalbos būrių sudarymo mechanizmą, kuris suteiktų pakankamai lankstumo Agentūrai ir valstybėms narėms bei užtikrintų aukštą vykdomų operacijų našumo ir veiksmingumo lygį;
(5a) daugelio valstybių narių geriausia praktika rodo, kad prieš dislokavimą susipažinus su turimų sienos apsaugos tarnybų pareigūnų pareigybių aprašymais (gebėjimai ir kvalifikacijos) žymiai prisidedama prie veiksmingo operacijų planavimo bei vykdymo;
(5b) Agentūros valdančioji taryba turėtų nustatyti į Skubios pasienio pagalbos būrius skirtinų sienos apsaugos tarnybų pareigūnų pareigybių aprašymus ir bendrą pareigūnų skaičių;
(5c) Skubios pasienio pagalbos būrių dislokavimas siekiant suteikti paramą tam tikrą ribotą laiką vykdomas iškilus neatidėliotinai spręstiniems ir išskirtiniams sunkumams. Tokių sunkumų iškyla tada, kai esant masiniam trečiųjų šalių piliečių, siekiančių neteisėtai patekti į valstybės narės teritoriją, srautui susidaro padėtis, kai reikia nedelsiant imtis veiksmų ir kai Skubios pasienio pagalbos būrių dislokavimas prisidėtų prie tokių veiksmų veiksmingumo . Skubios pasienio pagalbos būriai nėra skirti teikti ilgalaikę paramą;
(5d) kai valstybė narė susiduria su masiniu trečiųjų šalių piliečių, siekiančių neteisėtai patekti į jos teritoriją, srautu arba su kitokiais išskirtiniais sunkumais, dėl kurių labai pasunkėja jos pačios užduočių vykdymas, ji gali atsisakyti patenkinti Agentūros prašymą dislokavimui skirti savo nacionalinių sienos apsaugos tarnybų pareigūnus;
(5e) Agentūra turėtų inter alia koordinuoti Skubios pasienio pagalbos būrių sudėties, mokymo ir dislokavimo klausimus. Todėl į Reglamentą (EB) Nr. 2007/2004 būtina įtraukti naujas nuostatas dėl Agentūros vaidmens, susijusio su tais būriais;
(6) siekiant, kad ekspertai veiksmingai dirbtų su nacionalinėmis sienos apsaugos tarnybomis, reikia, kad būdami dislokuoti pagalbos prašančioje valstybėje narėje, ekspertai galėtų vykdyti užduotis, susijusias su asmenų kontrole prie išorės sienų ir išorės sienų stebėjimu;
(7) be to, Agentūros koordinuojamų bendrų operacijų veiksmingumas turėtų būti didinamas pakviestiesiems kitų valstybių narių pareigūnams sudarant laikiną galimybę ▌vykdyti užduotis, susijusias su asmenų patikrinimu prie išorės sienų ir išorės sienų stebėjimu;
(8) todėl Reglamentą (EB) Nr. 2007/2004 reikia papildyti naujomis nuostatomis, susijusiomis su užduotimis, skirtomis pakviestiesiems ▌pareigūnams ▌, kurie, vadovaujantis Agentūros nustatyta sistema, yra dislokuoti prašančiojoje valstybėje narėje , ir su jų įgaliojimais ;
(9) šiuo reglamentu remiamas teisingas 2006 m. kovo 15 d. Europos Parlamento ir Tarybos reglamento (EB) Nr. 562/2006, nustatančio taisyklių, nustatančių asmenų judėjimą per sienas, Bendrijos kodeksą (Šengeno sienų kodeksas)
OL L 105, 2006 4 13, p. 1. , taikymas. Todėl pakviestieji pareigūnai ir būrių nariai atlikdami patikrinimus kertant sienas ir stebėjimą turėtų nediskriminuoti asmenų dėl lyties, rasinės ar etninės kilmės, religijos ar tikėjimo, negalios, amžiaus ar seksualinės orientacijos. Visos priemonės, kurių imamasi minėtiems pareigūnams vykdant pareigas ir įgyvendinant įgaliojimus, turėtų būti proporcingos tokiomis priemonėmis siekiamiems tikslams;
(10) ▌
(11) šiame reglamente užtikrinama pagarba pagrindinėms teisėms ir laikomasi principų, pripažintų visų pirma Europos Sąjungos pagrindinių teisių chartijoje. Jis turėtų būti taikomas laikantis valstybių narių įsipareigojimų, susijusių su tarptautine apsauga ir negrąžinimu;
(11a) šis reglamentas turėtų būti taikomas visapusiškai laikantis įsipareigojimų pagal tarptautinę jūrų teisę, ypač jos nuostatų dėl patikrinimų ir gelbėjimo;
(11b) kai valstybės narės, taikydamos šį reglamentą, tvarko asmens duomenis, joms taikoma 1995 m. spalio 24 d. Europos Parlamento ir Tarybos direktyva dėl asmenų apsaugos tvarkant asmens duomenis ir dėl laisvo tokių duomenų judėjimo
OL L 281, 1995 11 23, p. 31. ;
(12) kalbant apie Islandiją ir Norvegiją, šiuo reglamentu plėtojamos Šengeno acquis nuostatos, kaip apibrėžta Europos Sąjungos Tarybos, Islandijos Respublikos ir Norvegijos Karalystės sudarytame susitarime dėl pastarųjų asociacijos įgyvendinant, taikant ir plėtojant Šengeno acquis
OL L 176, 1999 7 10, p. 36. , kurios priklauso 1999 m. gegužės 17 d. Tarybos sprendimo 1999/437/EB
OL L 176, 1999 7 10, p. 31. dėl tam tikrų priemonių taikant tą susitarimą 1 straipsnio A punkte nurodytai sričiai;
(13) kalbant apie Šveicariją, šiuo reglamentu plėtojamos Šengeno acquis nuostatos, kaip apibrėžta Europos Sąjungos, Europos bendrijos bei Šveicarijos Konfederacijos sudarytame susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis , kurios priklauso Tarybos sprendimo 1999/437/EB dėl tam tikrų priemonių taikant minėtą susitarimą 1 straipsnio A punkte ir Tarybos sprendimų 2004/849/EB
OL L 368, 2004 12 15, p. 26. bei 2004/860/EB
OL L 370, 2004 12 17, p. 78. 4 straipsnio 1 dalyje nurodytai sričiai;
(14) pagal Europos Sąjungos ir Europos bendrijos steigimo sutarčių priede pateikto Protokolo dėl Danijos pozicijos 1 ir 2 straipsnius Danija nedalyvauja priimant šį reglamentą ir nėra jo saistoma arba neprivalo jo taikyti. Kadangi šis reglamentas parengtas Šengeno acquis pagrindu pagal Europos bendrijos steigimo sutarties trečiosios dalies IV antraštinės dalies nuostatas, Danija pagal minėto protokolo 5 straipsnį per šešis mėnesius nuo šio reglamento priėmimo dienos turėtų nuspręsti, ar ji įgyvendins jį savo nacionalinėje teisėje;
(15) šiuo reglamentu plėtojamos Šengeno acquis nuostatos, kurias įgyvendinant Jungtinė Karalystė pagal 2000 m. gegužės 29 d. Tarybos sprendimą 2000/365/EB ▌dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas nedalyvauja
OL L131, 2000 6 1, p. 43. . Todėl Jungtinė Karalystė nedalyvauja priimant šį reglamentą ir nėra jo saistoma arba neprivalo jo taikyti;
(16) šis reglamentas plėtoja Šengeno acquis nuostatas, kurias įgyvendinant Airija pagal 2002 m. vasario 28 d. Tarybos sprendimą 2002/192/EB
OL L 64, 2002 3 7, p. 20. dėl Airijos prašymo dalyvauti įgyvendinant kai kurias Šengeno acquis nuostatas nedalyvauja. Dėl to Airija nedalyvauja priimant šį reglamentą ir nėra jo saistoma arba neprivalo jo taikyti;
(17) šiame reglamente 6 straipsnio 4 dalies c ir d punktų nuostatos, kai jos susijusios su leidimu naudotis Šengeno informacine sistema (SIS), yra Šengeno acquis pagrindu priimamos ar kitaip su juo susijusios nuostatos, kaip apibrėžta 2003 m. stojimo akto 3 straipsnio 2 dalyje ir 2005 m. stojimo akto 4 straipsnio 2 dalyje ,
PRIĖMĖ ŠĮ REGLAMENTĄ:
1 straipsnis Objektas
1. Šiuo reglamentu nustatomas mechanizmas, skirtas tam tikrą ribotą laiką suteikti skubią ▌operatyvią pagalbą, siunčiant Skubios pasienio pagalbos būrius į prašančiąją valstybę narę, susidūrusią su neatidėliotinai spręstinais ir išskirtiniais sunkumais, visų pirma, kai prie išorės sienų atvyksta labai daug trečiųjų šalių piliečių, siekiančių neteisėtai patekti į tos valstybės narės teritoriją . Reglamente taip pat nustatomos užduotys ir įgaliojimai , kuriuos turės vykdyti ▌Skubios pasienio pagalbos būrių nariai, operacijų, vykstančių ne jų kilmės valstybėje narėje, metu.
2. Šiuo reglamentu iš dalies keičiamas Reglamentas (EB) 2007/2004 vadovaujantis 1 dalyje nurodyto mechanizmo įsteigimu ir atsižvelgiant į kitoje valstybėje narėje vykdomose bendrose operacijose ir bandomuosiuose projektuose dalyvaujančių valstybių narių sienos apsaugos tarnybų pareigūnų užduočių, kurias jie turės vykdyti, ir įgaliojimų, kuriuos jie turės įgyvendinti, nustatymą.
3. Būtina techninė pagalba prašančiajai valstybei narei suteikiama remiantis Reglamento (EB) 2007/2004 7 ir 8 straipsniais.
1a straipsnis
Taikymo sritis
Šis reglamentas taikomas nepažeidžiant pabėgėlių ir tarptautinės apsaugos prašančių asmenų teisių, ypač teisės nebūti grąžintam.
I SKYRIUS
Skubios pasienio pagalbos būriai
2 straipsnis Sąvokų apibrėžimai
Šiame reglamente vartojamos šios sąvokos:
1) „Agentūra“ – Europos operatyvaus bendradarbiavimo prie Europos Sąjungos valstybių narių išorės sienų valdymo agentūra ▌;
2) ▌
3) ▌
4) ▌
5) „būrių nariai“ – valstybių narių sienos apsaugos tarnybų pareigūnai, tarnaujantys Skubios pasienio pagalbos būriuose, išskyrus priimančiosios valstybės narės sienos apsaugos tarnybų pareigūnus;
6) „prašančioji valstybė narė“ – valstybė narė, kurios kompetentingos institucijos prašo Agentūros dislokuoti jos teritorijoje Skubios pasienio pagalbos būrius;
7) „priimančioji valstybė narė“ – valstybė narė, kurios teritorijoje ▌ dislokuojami Skubios pasienio pagalbos būriai;
8) „buveinės valstybė narė“ – valstybė narė, kurioje ▌ būrio narys tarnauja ▌ sienos apsaugos tarnyboje.
3 straipsnis Skubios pasienio pagalbos būrių sudėtis ir dislokavimas
1. Skubios pasienio pagalbos būrių sudėtį nustato Agentūra, atsižvelgdama į Reglamento (EB) Nr. 2007/2004 8 straipsnio b dalį. Dislokavimas vykdomas pagal to reglamento 8 straipsnio f dalį .
2. Agentūros vykdomojo direktoriaus siūlymu Agentūros valdančioji taryba trijų ketvirtadalių balsų dauguma priima sprendimą dėl pareigūnų, skirtinų į Skubios pasienio pagalbos būrius (operatyvaus naudojimo bendrą fondą), pareigybių aprašymų ir bendro skaičiaus. Tokia pati tvarka taikoma vėliau keičiant operatyvaus naudojimo bendro fondo sienos apsaugos tarnybų pareigūnų pareigybių aprašymus ir bendrą skaičių. Pasitelkdamos nacionalinių ekspertų grupę, grindžiamą skirtingais apibrėžtais pareigybių aprašymais, valstybės narės prisideda prie operatyvaus naudojimo bendro fondo skirdamos reikalaujamus pareigybių aprašymus atitinkančius sienos apsaugos tarnybų pareigūnus.
3. Valstybės narės Agentūros prašymu skiria pareigūnus dislokavimui, išskyrus atvejus, kai valstybė narė susiduria su išskirtiniais sunkumais, dėl kurių labai pasunkėja jos pačios užduočių vykdymas. Buveinės valstybės narės savarankiškumas personalo atrankos ir dislokavimo trukmės klausimais nesikeičia.
4. Pagal Reglamento (EB) Nr. 2007/2004 8ha straipsnį su 1 dalyje nurodyta veikla susijusias išlaidas padengia Agentūra.
4 straipsnis
▌
5 straipsnis Nurodymai Skubios pasienio pagalbos būriams
1. Skubios pasienio pagalbos būrių dislokacijos laikotarpiu nurodymus būriams pagal veiklos planą duoda priimančioji valstybė narė pagal Reglamento (EB) Nr. 2007/2004 8g straipsnyje minimą veiklos planą.
2. Kaip nurodyta Reglamento (EB) Nr. 2007/2004 8h straipsnyje, Agentūra per savo koordinuojantį pareigūną gali pranešti priimančiajai valstybei narei savo nuomonę dėl nurodymų . Jeigu Agentūra praneša nuomonę, priimančioji valstybė narė ją apsvarsto.
3. Pagal Reglamento (EB) Nr. 2007/2004 8h straipsnį priimančioji valstybė narė koordinuojančiam pareigūnui teikia visą būtiną pagalbą, įskaitant neribotą galimybę naudotis būriais visą dislokavimo laiką.
6 straipsnis
▌Būrių nariams skiriamos užduotys ir jų įgaliojimai
1. Būrių narių kompetencijai priklauso atlikti visas užduotis ir naudotis visais įgaliojimais vykdant patikrinimus kertant sienas ar sienos stebėjimą pagal 2006 m. kovo 15 d. Europos Parlamento ir Tarybos reglamentą (EB) Nr. 562/2006, nustatantį taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas), taip pat tuos, kurie būtini to reglamento tikslams įgyvendinti. Pagal Reglamento (EB) Nr. 2007/2004/EB 8g straipsnį informacija apie kiekvieną dislokavimą pateikiama to dislokavimo veiklos plane.
2. Vykdydami užduotis ir įgyvendindami įgaliojimus, būrių nariai privalo visiškai gerbti žmogaus orumą. Visos priemonės, kurių imamasi jiems vykdant užduotis ir įgyvendinant įgaliojimus, turėtų būti proporcingos tokiomis priemonėmis siekiamiems tikslams. Vykdydami užduotis ir įgyvendindami įgaliojimus, būrių nariai nediskriminuoja asmenų dėl lyties, rasinės ar etninės kilmės, religijos ar tikėjimo, negalios, amžiaus ar seksualinės orientacijos.
2a. Būrių nariai užduotis atlikti ir įgaliojimus įgyvendinti gali tik vadovaujant ir paprastai dalyvaujant priimančiosios valstybės narės sienos apsaugos tarnybų pareigūnams.
3. Vykdydami ▌užduotis, ▌būrių nariai ▌ dėvi savo uniformas. Ant savo uniformų jie ryši mėlyną raištį su Europos Sąjungos ir Agentūros emblema, kuriuo parodoma, kad jie ▌yra dislokuoti kaip Skubios pasienio pagalbos būrių nariai. Tam, kad ▌būrių narius galėtų identifikuoti priimančiosios valstybės narės valstybinės valdžios institucijos bei piliečiai, jie turi, kaip nurodyta 9 straipsnyje, visuomet su savimi turėti akreditavimo dokumentą, kurį privalo pateikti, jei to yra prašoma.
4. Vykdydami užduotis būrių nariai gali nešiotis tarnybinius ginklus, šaudmenis ir įrangą, kaip leidžiama pagal buveinės valstybės narės nacionalinę teisę . Tačiau priimančioji valstybė narė gali uždrausti nešiotis tam tikrus tarnybinius ginklus, šaudmenis ir įrangą, jei jos pačios teisės aktuose įtvirtintos tokios pačios nuostatos jos pačios sienos apsaugos tarnybų pareigūnams. Priimančioji valstybė narė iš anksto prieš dislokuojant būrius praneša Agentūrai apie leidžiamus nešiotis tarnybinius ginklus, šaudmenis ir įrangą bei jų naudojimo sąlygas. Agentūra šią informaciją pateikia visoms dislokuojant dalyvaujančioms valstybėms narėms.
4a. Būrių nariams vykdant užduotis leidžiama naudoti jėgą, taip pat panaudoti tarnybinį ginklą, šaudmenis ir įrangą, tik gavus buveinės valstybės narės ir priimančiosios valstybės leidimą, dalyvaujant priimančiosios valstybės narės sienos apsaugos tarnybų pareigūnams ir pagal priimančiosios valstybės nacionalinę teisę.
4b. Nukrypstant nuo 4a dalies, tarnybinius ginklus, šaudmenis ir įrangą galima naudoti tik teisėtai savigynai, teisėtai būrių narių ar kitų asmenų gynybai pagal priimančiosios valstybės narės nacionalinę teisę.
4c. Taikydama šį reglamentą priimančioji valstybė narė gali leisti būrių nariams naudotis jos nacionaline ir Europos duomenų bazėmis, kurios būtinos vykdant patikrinimus kertant sienas ir sienos stebėjimą. Būrių nariai peržiūri tik tuos duomenis, kurių jiems reikia užduotims vykdyti. Valstybės narės iš anksto prieš dislokuojant būrius nurodo Agentūrai, kuriomis nacionalinėmis ir Europos duomenų bazėmis galima naudotis. Agentūra šią informaciją pateikia visoms dislokuojant dalyvaujančioms valstybėms narėms.
4d. 4c dalyje nurodytas naudojimasis duomenų bazėmis vykdomas pagal Bendrijos teisę ir priimančiosios valstybės narės nacionalinę teisę duomenų apsaugos srityje.
4e. Sprendimus dėl atsisakymo leisti atvykti pagal Reglamento (EB) Nr. 562/2006 13 straipsnį priima tik priimančiosios valstybės narės sienos apsaugos tarnybos.
6a straipsnis
Būrių narių statusas, teisės ir įsipareigojimai
1. Būrių nariai išlieka savo valstybės narės nacionalinių sienos apsaugos tarnybų pareigūnais, kuriems darbo užmokestį ▌moka šios tarnybos.
2. Pagal Reglamento (EB) Nr. 2007/2004 8e straipsnį sienos apsaugos tarnybų pareigūnai, skirti operatyvaus naudojimo bendram fondui pagal 3 straipsnį, dalyvauja specializuotuose mokymuose, tiesiogiai susijusiuose su jų vykdomomis užduotimis, bei Agentūros reguliariai rengiamose pratybose.
3. Pagal Reglamento (EB) Nr. 2007/2004 8ha straipsnį Agentūros rengiamų mokymų ir pratybų, kuriuose pareigūnai dalyvauja, laikotarpiu arba jų ▌dislokacijos kitoje valstybėje narėje laikotarpiu sienos apsaugos tarnybų pareigūnams mokami dienpinigiai.
7 straipsnis
▌
8 straipsnis
▌
9 straipsnis Akreditavimo dokumentas
1. Agentūra, bendradarbiaudama su priimančiąja valstybe nare, būrių nariams išduoda identifikavimo dokumentą priimančiosios valstybės narės valstybine kalba ir kita oficialia Europos Sąjungos institucijų kalba , kuriuo įrodomos turėtojo teisės vykdyti 6 straipsnio 1 dalyje nurodytas užduotis ir įgaliojimus . Dokumente turi būti pateikta ši informacija apie būrio narį :
a) ▌vardas ir pavardė bei pilietybė;
b) ▌rangas ir
c) neseniai daryta skaitmeninė ▌nuotrauka.
2. Pasibaigus ▌Skubios pasienio pagalbos būrio dislokacijos laikotarpiui, dokumentas grąžinamas Agentūrai .
9a straipsnis
Taikoma teisė
1. Vykdydami užduotis ir įgyvendindami įgaliojimus pagal 6 straipsnio 1 dalį, būrių nariai laikosi Bendrijos teisės ir priimančiosios valstybės narės nacionalinės teisės.
2. Vykdant užduotis ir įgyvendinant įgaliojimus pagal 6 straipsnio 1 dalį, būrių nariams tebegalioja jų buveinės valstybių narių drausmės priemonės.
3. Konkrečios taisyklės, reglamentuojančios tarnybinių ginklų, šaudmenų ir įrangos nešiojimąsi ir naudojimą, taip pat jėgos panaudojimą, nustatytos 6 straipsnio 4 dalyje ir 4 straipsnio a ir b dalyse.
4. Konkrečios taisyklės, reglamentuojančios civilinę ir baudžiamąją atsakomybę, nustatytos atitinkamai 10 ir 11 straipsniuose.
10 straipsnis
▌Civilinė atsakomybė
1. Kai ▌būrių nariai vykdo operacijas priimančiojoje valstybėje narėje, ▌ ta valstybė narė pagal savo nacionalinę teisę atsako už bet kokią jų operacijų ▌metu jų padarytą žalą.
2. Kai žala padaryta dėl didelio aplaidumo ar tyčia, priimančioji valstybė narė gali kreiptis į buveinės valstybę narę su prašymu atlyginti visas sumas, kurias ji sumokėjo nukentėjusiems arba asmenims, turintiems teisę jų vardu gauti žalos atlyginimą.
3. Nesumažindama galimybės pasinaudoti savo teisėmis trečiųjų šalių atžvilgiu kiekviena valstybė narė atsisako visų reikalavimų priimančiajai valstybei narei arba bet kuriai kitai valstybei narei dėl bet kokios jai padarytos žalos, išskyrus atvejus, kai žala buvo padaryta dėl didelio aplaidumo ar tyčia.
3a. Visi ginčai tarp valstybių narių dėl 2 ir 3 dalių taikymo, kurių joms nepavyksta išspręsti tarpusavio derybomis, perduodami Europos Bendrijų Teisingumo Teismui pagal Sutarties 239 straipsnį.
4. Nesumažinant galimybės pasinaudoti savo teisėmis trečiųjų šalių atžvilgiu, išlaidas, susijusias su dislokavimo metu Agentūros įrangai padaryta žala, padengia Agentūra, išskyrus atvejus, kai žala buvo padaryta dėl didelio aplaidumo ar tyčia.
11 straipsnis ▌Baudžiamoji atsakomybė
▌Skubios pasienio pagalbos būrių dislokacijos metu ▌būrių nariams nusikalstamų veikų, kurios gali būti padarytos prieš juos arba jų pačių , atveju taikoma tokia pati tvarka, kokia taikoma priimančiosios valstybės narės pareigūnams .
II SKYRIUS
Reglamento (EB) Nr. 2007/2004 pakeitimai
12 straipsnis
Pakeitimai, susiję su Skubios pasienio pagalbos būriais, bendromis operacijos ir bandomaisiais projektais
Reglamentas (EB) Nr. 2007/2004 iš dalies pakeičiamas taip:
1 straipsnis pildomas šiomis dalimis :
„5. Šiame reglamente „priimančioji valstybė narė“ – valstybė narė, kurios teritorijoje dislokuojamas vienas ar daugiau Skubios pasienio pagalbos būrių arba vykdoma bendra operacija ar bandomasis projektas.
6. Šiame reglamente „buveinės valstybė narė“ – valstybė narė, kurios būrio narys arba pakviestasis pareigūnas yra sienos apsaugos tarnybos pareigūnas.“
12a straipsnis
Pakeitimai, susiję su Skubios pasienio pagalbos būriais
Reglamentas (EB) Nr. 2007/2004 iš dalies keičiamas taip:
1) 1 straipsnis pildomas šiomis dalimis:
„7. Šiame reglamente „būrių nariai“ – valstybių narių sienos apsaugos tarnybų pareigūnai, tarnaujantys Skubios pasienio pagalbos būryje, išskyrus priimančiosios valstybės narės sienos apsaugos tarnybų pareigūnus.
8. Šiame reglamente „prašančioji valstybė narė“ – valstybė narė, kurios kompetentingos valdžios institucijos prašo Agentūros dislokuoti jos teritorijoje Skubios pasienio pagalbos būrius.“
2 ) 2 straipsnio 1 dalis papildoma šiuo g punktu:
„g) dislokuoja Skubios pasienio pagalbos būrius valstybėse narėse , pagal …m…. … d. Reglamentą (EB) Nr. ..../2007, nustatantį Skubios pasienio pagalbos būrių sudarymo mechanizmą ir iš dalies keičiantį Tarybos reglamentą (EB) Nr. 2007/2004, kiek tai susiję su šiuo mechanizmu, bei reglamentuojantį pakviestųjų pareigūnų įgaliojimus ir užduotis.“
3 ) 8 straipsnio 3 dalis pakeičiama taip:
„3. Agentūra gali įsigyti išorės sienų patikrinimams ir stebėjimui skirtą techninę įrangą, kurią jos ekspertai ir Skubios pasienio pagalbos būriai ▌pagal savo veiklos pobūdį ▌naudoja dislokacijos ▌laikotarpiu.“
4 ) Įterpiami šie ▌straipsniai:
„8a straipsnis Skubios pasienio pagalbos būriai
Paprašius valstybei narei, susidūrusiai su neatidėliotinai spręstinais ir išskirtiniais sunkumais, visų pirma, kai prie išorės sienų atvyksta labai daug trečiųjų šalių piliečių, kurie siekia neteisėtai patekti į tos valstybės narės teritoriją , Agentūra gali tam tikrą ribotą laiką prašančiojoje valstybėje narėje dislokuoti vieną ar kelis Skubios pasienio pagalbos būrius, vadovaujantis Reglamento Nr. .../... (šio reglamento) 3 straipsniu.
8b straipsnis Skubios pasienio pagalbos būrių sudėtis
1. Agentūros prašymu 8a straipsnyje apibūdintos padėties atveju valstybės narės nedelsdamos praneša sienos apsaugos tarnybų pareigūnų, kuriuos iš savo nacionalinio fondo per penkias dienas jos gali skirti Skubios pasienio pagalbos būrių sudarymui, skaičių, pavardes ir pareigybių aprašymus. Valstybės narės Agentūros prašymu skiria pareigūnus dislokavimui, išskyrus atvejus, kai valstybė narė susiduria su išskirtiniais sunkumais, dėl kurių labai pasunkėja jos pačios užduočių vykdymas.
2. Priimdamas sprendimą dėl dislokuojamų Skubios pasienio pagalbos būrių sudėties, vykdomasis direktorius atsižvelgia į konkrečias aplinkybes, susidariusias prašančiojoje valstybėje narėje. Būrys sudaromas atsižvelgiant į veiklos planą, minimą 8g straipsnyje .
8c straipsnis.
▌
8d straipsnis.
▌
8e straipsnis Mokymai ir pratybos
Agentūra pareigūnams, kurie priklauso operatyvaus naudojimo bendram fondui , rengia specializuotus mokymus, tiesiogiai susijusius su jų vykdomomis užduotimis. Be to, Agentūra tokiems sienos apsaugos tarnybų pareigūnams pagal jos metinėje darbo programoje minimą specializuotų mokymų ir pratybų tvarkaraštį reguliariai rengia pratybas.
8f straipsnis Sprendimo dėl Skubios pasienio pagalbos būrių dislokavimo priėmimo procedūra
1. Valstybės narės prašyme pagal 8a straipsnį dislokuoti Skubios pasienio pagalbos būrius pateikia padėties aprašymą, galimus dislokavimo tikslus ir numatomą poreikį Prireikus vykdomasis direktorius gali siųsti Agentūros ekspertą įvertinti prie prašančiosios valstybės narės išorės sienų susidariusią padėtį.
1a. Priimdamas sprendimą dėl valstybės narės prašymo, vykdomasis direktorius atsižvelgia į Agentūros rizikos analizės rezultatus, taip pat į kitą prašančiosios valstybės narės ar kitos valstybės narės pateiktą susijusią informaciją.
1b. Vykdomasis direktorius nedelsdamas praneša valdančiajai tarybai apie valstybės narės prašymą dislokuoti Skubios pasienio pagalbos būrius.
2. Vykdomasis direktorius sprendimą dėl prašymo dislokuoti Skubios pasienio pagalbos būrius priima per kiek įmanoma trumpesnį laiką, bet ne vėliau nei per penkias darbo dienas nuo prašymo gavimo dienos. Vykdomasis direktorius apie sprendimą raštu praneša prašančiajai valstybei narei ir valdančiajai tarybai. Sprendime išdėstomos pagrindinės priežastys, kuriomis jis grindžiamas.
3. Vykdomajam direktoriui priėmus sprendimą prašančiojoje valstybėje narėje dislokuoti vieną ar daugiau Skubios pasienio pagalbos būrių, Agentūra ir prašančioji valstybė narė pagal 8g straipsnį nedelsdamos parengia veiklos planą.
4. Susitarus dėl veiklos plano, vykdomasis direktorius nedelsdamas informuoja valstybes nares apie prašomą sienos apsaugos tarnybų pareigūnų, kurie bus dislokuojami su Skubios pasienio pagalbos būriais, skaičių ir jų pareigybių aprašymus . Ši informacija raštu pateikiama nacionalinėms ryšių palaikymo institucijoms, paskirtoms pagal 8ga straipsnį; pranešime taip pat nurodoma dislokavimo data. Taip pat pateikiama veiklos plano kopija.
4a. Jei vykdomojo direktoriaus nėra ar jei jis laikinai negali eiti savo pareigų, su Skubios pasienio pagalbos būrių dislokavimu susijusius sprendimus priima vykdomojo direktoriaus pavaduotojas.
4b. Valstybės narės Agentūros prašymu skiria sienos apsaugos tarnybų pareigūnus dislokavimui, išskyrus atvejus, kai valstybė narė susiduria su išskirtiniais sunkumais, dėl kurių labai pasunkėja jos pačios užduočių vykdymas.
5. Skubios pasienio pagalbos būriai dislokuojami ne vėliau kaip per penkias darbo dienas nuo tos dienos, kai vykdomasis direktorius ir prašančioji valstybė narė susitarė dėl veiklos plano.
8g straipsnis Veiklos planas
1. Vykdomasis direktorius ir prašančioji valstybė narė susitaria dėl veiklos plano, kuriame išsamiai išdėstomos tikslios Skubios pasienio pagalbos būrių dislokacijos sąlygos. Veiklos plane pateikiama informacija apie:
-a) padėtį, dislokavimo modus operandi bei tikslus, įskaitant veiklos tikslą;
a) numatomą Skubios pasienio pagalbos būrių dislokacijos trukmę;
b) ▌geografinę Skubios pasienio pagalbos būrių dislokacijos prašančiojoje valstybėje narėje atsakomybės sritį ;
c) užduotis ir specialius nurodymus, įskaitant nurodymus dėl būrių nariams leistino naudojimosi duomenų bazėmis ir leistinų tarnybinių ginklų, šaudmenų bei įrangos priimančiojoje valstybėje narėje;
d) Skubios pasienio pagalbos būrių sudėtį;
e) ▌
f) ▌
g) priimančiosios valstybės narės sienos apsaugos tarnybų pareigūnų, atsakingų už bendradarbiavimą su būriais, ypač tų, kurie dislokacijos laikotarpiu vadovaus Skubios pasienio pagalbos būriams , vardai ir pavardės bei rangai, taip pat būrių vieta vadovavimo sekoje;
ga) techninę įrangą, dislokuojamą kartu su Skubios pasienio pagalbos būriais pagal 8 straipsnį .
2. Bet kokiems veiklos plano pakeitimams ar pataisymams turi pritarti Agentūros vykdomasis direktorius ir prašančioji valstybė narė. Agentūra pakeisto ar pataisyto veiklos plano kopiją nedelsdama išsiunčia dalyvaujančioms valstybėms narėms.
8ga straipsnis Nacionalinė ryšių palaikymo institucija
Valstybės narės paskiria nacionalinę ryšių palaikymo instituciją, kuri Agentūrai teikia informaciją visais klausimais, susijusiais su Skubios pasienio pagalbos būriais. Su nacionaline ryšių palaikymo institucija turi būti galima susisiekti bet kuriuo metu.
8h straipsnis Koordinuojantis pareigūnas
1. Vykdomasis direktorius skiria vieną ar kelis Agentūros ekspertus, kurie būtų dislokuoti kaip koordinuojantys pareigūnai ▌. Vykdomasis direktorius apie skyrimą praneša priimančiajai valstybei narei. Koordinuojantis pareigūnas veikia Agentūros vardu sprendžiant visus su būrių dislokavimu susijusius klausimus.
2. Koordinuojantis pareigūnas visų pirma:
a) palaiko ryšius tarp Agentūros ir priimančiosios valstybės narės;
b) palaiko ryšius tarp Agentūros ir būrių , Agentūros vardu teikdamas pagalbą sprendžiant visus su pareigūnų tarnybos būriuose sąlygomis susijusius klausimus;
c) prižiūri, ar teisingai įgyvendinamas veiklos planas;
d) teikia Agentūrai ataskaitas visais su būrių dislokavimu susijusiais klausimais.
2a. Remiantis 25 straipsnio 3 dalies f punktu vykdomasis direktorius gali įgalioti koordinuojantį pareigūną teikti paramą sprendžiant visus su veiklos plano vykdymu ir Skubios pasienio pagalbos būrių dislokavimu susijusius nesutarimus.
3. Vykdydamas savo pareigas koordinuojantis pareigūnas vykdo tik Agentūros nurodymus.
8ha straipsnis Išlaidos
1. Agentūra padengia visas toliau nurodytas išlaidas, kurias patiria valstybės narės skirdamos savo sienos apsaugos tarnybų pareigūnus 8a ir 8e straipsniuose nurodytais tikslais:
a) kelionių iš buveinės valstybės narės į priimančiąją valstybę narę ir iš priimančiosios valstybės narės į buveinės valstybę narę išlaidas;
b) skiepijimo išlaidas;
c) specialaus draudimo išlaidas;
d) medicininės priežiūros išlaidas;
e) dienpinigių išlaidas, įskaitant apgyvendinimo išlaidas;
f) su Agentūros technine įranga susijusias išlaidas.
2. Valdančioji taryba nustato išsamias taisykles, reglamentuojančias dienpinigių mokėjimą Skubios pasienio pagalbos būrių nariams.“
12b straipsnis
Pakeitimai, susiję su bendromis operacijomis ir bandomaisiais projektais
Reglamentas (EB) Nr. 2007/2004 iš dalies keičiamas taip:
1) 1 straipsnis pildomas šia dalimi:
„9. Šiame reglamente „pakviestieji pareigūnai“ – kitų valstybių narių sienos apsaugos tarnybų pareigūnai, išskyrus priimančiosios valstybės narės sienos apsaugos tarnybų pareigūnus, dalyvaujantys bendrose operacijose ir bandomuosiuose projektuose.“
2) 10 straipsnis išbraukiamas ir pakeičiamas šiuo straipsniu:
„10 straipsnis
Pakviestųjų pareigūnų užduotys ir įgaliojimai
1. Pakviestųjų pareigūnų kompetencijai priklauso atlikti visas užduotis ir naudotis visais įgaliojimais vykdant patikrinimus kertant sienas ar sienos stebėjimą pagal 2006 m. kovo 15 d. Europos Parlamento ir Tarybos reglamentą (EB) Nr. 562/2006, nustatantį taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas), taip pat tuos, kurie yra būtini to reglamento tikslams įgyvendinti.
2. Vykdydami šias užduotis ir įgyvendindami šiuos įgaliojimus, pakviestieji pareigūnai laikosi Bendrijos teisės ir priimančiosios valstybės narės nacionalinės teisės.
3. Pakviestieji pareigūnai užduotis atlikti ir įgaliojimus įgyvendinti gali tik vadovaujant ir paprastai dalyvaujant priimančiosios valstybės narės sienos apsaugos tarnybų pareigūnams.
Vykdydami užduotis pakviestieji pareigūnai dėvi savo uniformas. Ant savo uniformų jie ryši mėlyną raištį su Europos Sąjungos ir Agentūros emblema, kuriuo parodoma, kad jie dalyvauja bendroje operacijoje arba bandomajame projekte. Tam, kad pakviestuosius pareigūnus galėtų identifikuoti priimančiosios valstybės narės nacionalinės valdžios institucijos bei piliečiai, jie visuomet su savimi turi turėti akreditavimo dokumentą, nurodytą 10a straipsnyje, kurį paprašyti privalo pateikti.
4. Nukrypdami nuo 2 dalies, pakviestieji pareigūnai gali nešiotis tarnybinius ginklus, šaudmenis ir įrangą, kaip leidžiama pagal buveinės valstybės narės nacionalinę teisę. Tačiau priimančioji valstybė narė gali uždrausti nešiotis tam tikrus ginklus, šaudmenis ir įrangą, jei jos pačios teisės aktuose įtvirtintos tokios pačios nuostatos jos pačios sienos apsaugos tarnyboms. Valstybės narės iš anksto prieš dislokuojant pakviestuosius pareigūnus praneša Agentūrai apie leidžiamus nešiotis tarnybinius ginklus, šaudmenis ir įrangą bei jų naudojimo sąlygas. Agentūra šią informaciją pateikia visoms valstybėms narėms.
5. Nukrypstant nuo 2 dalies, pakviestiesiems pareigūnams vykdant užduotis leidžiama naudoti jėgą, taip pat panaudoti tarnybinį ginklą, šaudmenis ir įrangą, tik gavus buveinės valstybės narės leidimą ir priimančiosios valstybės leidimą, dalyvaujant priimančiosios valstybės narės sienos apsaugos tarnybų pareigūnams ir pagal priimančiosios valstybės nacionalinę teisę.
6. Nukrypstant nuo 5 dalies, tarnybinius ginklus, šaudmenis ir įrangą galima naudoti tik teisėtai savigynai, teisėtai pakviestųjų pareigūnų ar kitų asmenų gynybai pagal priimančiosios valstybės narės nacionalinę teisę.
7. Taikydama šį reglamentą priimančioji valstybė narė gali leisti pakviestiesiems pareigūnams naudotis jos nacionaline ir Europos duomenų bazėmis, kurios būtinos vykdant patikrinimus kertant sienas ir sienos stebėjimą. Pakviestieji pareigūnai peržiūri tik tuos duomenis, kurių jiems reikia užduotims vykdyti. Valstybės narės iš anksto prieš dislokuojant pakviestuosius pareigūnus nurodo Agentūrai, kuriomis nacionalinėmis ir Europos duomenų bazėmis galima naudotis. Agentūra šią informaciją pateikia visoms dislokuojant dalyvaujančioms valstybėms narėms.
8. 7 dalyje nurodytas naudojimasis duomenų bazėmis vykdomas pagal Bendrijos teisę ir priimančiosios valstybės narės nacionalinę teisę duomenų apsaugos srityje.
Sprendimus dėl atsisakymo leisti atvykti pagal Reglamento (EB) Nr. 562/2006 13 straipsnį priima tik priimančiosios valstybės narės sienos apsaugos tarnybos.
10a straipsnis
Akreditavimo dokumentas
1. Agentūra, bendradarbiaudama su priimančiąja valstybe nare, pakviestiesiems pareigūnams išduoda identifikavimo dokumentą priimančiosios valstybės narės valstybine kalba ir kita oficialia Europos Sąjungos institucijų kalba, kuriuo įrodomos turėtojo teisės vykdyti 10 straipsnio 1 dalyje nurodytas užduotis ir įgaliojimus. Dokumente turi būti pateikta ši informacija apie pakviestąjį pareigūną:
a) vardas, pavardė ir pilietybė;
b) rangas ir
c) neseniai daryta skaitmeninė nuotrauka.
2. Pasibaigus bendrai operacijai arba bandomajam projektui, šis dokumentas grąžinamas Agentūrai.
10b straipsnis.
Civilinė atsakomybė
1. Kai pakviestieji pareigūnai vykdo operacijas priimančiojoje valstybėje narėje, ta valstybė narė pagal savo nacionalinę teisę atsako už bet kokią jų operacijų metu jų padarytą žalą.
2. Kai žala padaryta dėl didelio aplaidumo ar tyčia, priimančioji valstybė narė gali kreiptis į buveinės valstybę narę su prašymu atlyginti visas sumas, kurias ji sumokėjo nukentėjusiems arba asmenims, turintiems teisę jų vardu gauti žalos atlyginimą.
3. Nesumažindama galimybės pasinaudoti savo teisėmis trečiųjų šalių atžvilgiu kiekviena valstybė narė atsisako visų reikalavimų priimančiajai valstybei narei arba bet kuriai kitai valstybei narei dėl bet kokios jai padarytos žalos, išskyrus atvejus, kai žala buvo padaryta dėl didelio aplaidumo ar tyčia.
4. Visi ginčai tarp valstybių narių dėl 2 ir 3 dalių taikymo, kurių joms nepavyksta išspręsti tarpusavio derybomis, perduodami Teisingumo Teismui pagal Sutarties 239 straipsnį.
5. Nesumažinant galimybės pasinaudoti savo teisėmis trečiųjų šalių atžvilgiu, išlaidas, susijusias su dislokavimo metu Agentūros įrangai padaryta žala, padengia Agentūra, išskyrus atvejus, kai žala buvo padaryta dėl didelio aplaidumo ar tyčia.
10c straipsnis Baudžiamoji atsakomybė
Bendrų operacijų arba bandomųjų projektų vykdymo laikotarpiu pakviestiesiems pareigūnams nusikalstamų veikų, kurios gali būti padarytos prieš juos arba jų pačių, atveju taikoma tokia pati tvarka, kokia taikoma priimančiosios valstybės narės pareigūnams.
III SKYRIUS
Baigiamosios nuostatos
12c straipsnis.
Vertinimas
Praėjus vieniems metams nuo šio reglamento įsigaliojimo Komisija įvertina jo įgyvendinimą ir pateikia ataskaitą Europos Parlamentui ir Tarybai, su ja prireikus pateikiami ir pasiūlymai dėl šio reglamento pakeitimo.
13 straipsnis
Įsigaliojimas
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje .
Šis reglamentas yra privalomas visas ir tiesiogiai taikomas visose valstybėse narėse pagal Europos bendrijos steigimo sutartį.
Priimta Briuselyje,
Europos Parlamento vardu Tarybos vardu
Pirmininkas Pirmininkas
PROCEDŪRA
Pavadinimas
Operatyvaus reagavimo grupės pasienyje
Nuorodos
COM(2006)0401 - C6-0253/2006 - 2006/0140(COD)
Pateikimo Parlamentui data
19.7.2006
Atsakingas komitetas
Paskelbimo plenariniame posėdyje data
LIBE
26.9.2006
Nuomonę teikiantis (-ys) komitetas (-ai)
Paskelbimo plenariniame posėdyje data
AFET
26.9.2006
Nuomonė nepareikšta
Sprendimo priėmimo data
AFET
17.10.2006
Pranešėjas (-ai)
Paskyrimo data
Gérardas Deprezas
13.9.2006
Svarstymas komitete
6.11.2006
19.12.2006
27.2.2007
20.3.2007
11.4.2007
Priėmimo data
11.4.2007
Galutinio balsavimo rezultatai
+:
–:
0:
42
4
0
Posėdyje per galutinį balsavimą dalyvavę nariai
Alexander Alvaro, Alfredo Antoniozzi, Philip Bradbourn, Mihael Brejc, Kathalijne Maria Buitenweg, Michael Cashman, Giuseppe Castiglione, Giusto Catania, Mladen Petrov Chervenyakov, Carlos Coelho, Fausto Correia, Elly de Groen-Kouwenhoven, Panayiotis Demetriou, Agustín Díaz de Mera García Consuegra, Claudio Fava, Kinga Gál, Patrick Gaubert, Roland Gewalt, Adeline Hazan, Lívia Járóka, Ewa Klamt, Magda Kósáné Kovács, Stavros Lambrinidis, Dan Mihalache, Viktória Mohácsi, Claude Moraes, Javier Moreno Sánchez, Martine Roure, Inger Segelström, Károly Ferenc Szabó, Søren Bo Søndergaard, Adina-Ioana Vălean, Ioannis Varvitsiotis, Manfred Weber
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Inés Ayala Sender, Edit Bauer, Simon Busuttil, Gérard Deprez, Maria da Assunção Esteves, Luis Herrero-Tejedor, Sophia in ‘t Veld, Ona Juknevičienė, Sylvia-Yvonne Kaufmann, Jean Lambert, Jörg Leichtfried, Marian-Jean Marinescu, Witold Tomczak
