P7_TA(2009)0115
2010 finansinių metų Europos Sąjungos bendrojo biudžeto projektas su Tarybos pakeitimais (visi skirsniai)
A7-0083/2009
2009 m. gruodžio 17 d. Europos Parlamento rezoliucija dėl 2010 finansinių metų Europos Sąjungos bendrojo biudžeto projekto su Tarybos pakeitimais (visi skirsniai) (11902/2009 – C7-0127/2009 – 2009/2002(BUD) ) ir 2010 finansinių metų Europos Sąjungos bendrojo biudžeto projekto taisomųjų raštų Nr. 1/2010 ( SEC(2009)1133 - 14272/2009 - C7-0215/2009 ), 2/2010 ( SEC(2009)1462 – 16328/2009 - C7-0292/2009 ) ir 3/2010 ( SEC(2009)1635 – 16731/2009 - C7-0304/2009 )
Europos Parlamentas
,
–
atsižvelgdamas į Sutartį dėl Europos Sąjungos veikimo, ypač į jos 314 straipsnio 9 dalį,
–
atsižvelgdamas į Protokolą Nr. 2, iš dalies keičiantį Europos atominės energijos bendrijos steigimo sutartį, pridėtą prie Lisabonos sutarties, ypač į jo 3 ir 5 straipsnius,
–
atsižvelgdamas į Europos bendrijos steigimo sutartį, ypač į jos 272 straipsnio 1–6 dalis,
–
atsižvelgdama į Europos atominės energijos bendrijos steigimo sutartį, ypač į jos 177 straipsnio 1–6 dalis ir 106a straipsnį,
–
atsižvelgdamas į 2007 m. birželio 7 d. Tarybos sprendimą 2007/436/EB, Euratomas dėl Europos Bendrijų nuosavų išteklių sistemos OL L 163, 2007 6 23, p. 17.
,
–
atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento OL L 248, 2002 9 16, p. 1.
,
–
atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo OL C 139, 2006 6 14, p. 1.
(toliau - TIS) ir ypač į I dalyje minimą Daugiametę finansinę programą, pridėtą I priede,
–
atsižvelgdamas į 2010 finansinių metų Europos Sąjungos bendrojo biudžeto projektą, kurį Taryba patvirtino 2009 m. liepos 13 d. ( C7–0127/2009 ),
–
atsižvelgdamas į 2009 m. spalio 22 d. Rezoliuciją dėl 2010 finansinių metų Europos Sąjungos bendrojo biudžeto projekto, III skirsnis – Komisija ( C7–0127/2009 ) ir į 2010 finansinių metų Europos Sąjungos bendrojo biudžeto projekto taisomąjį raštą Nr. 1/2010 ( SEC(2009)1133 - 14272/2009 - C7-0215/2009 ) Priimti tekstai, P7_TA(2009)0051 .
,
–
atsižvelgdamas į 2009 m. spalio 22 d. Rezoliuciją dėl 2010 finansinių metų Europos Sąjungos bendrojo biudžeto projekto: I skirsnis – Europos Parlamentas, II skirsnis – Taryba, IV skirsnis – Teisingumo Teismas, V skirsnis – Audito Rūmai, VI skirsnis – Europos ekonomikos ir socialinių reikalų komitetas, VII skirsnis – Regionų komitetas, VIII skirsnis – Europos ombudsmenas, IX skirsnis – Europos duomenų apsaugos priežiūros pareigūnas ( C7–0128/2009 ) Priimti tekstai, P7_TA(2009)0052 .
,
–
atsižvelgdamas į 2010 finansinių metų Europos Sąjungos bendrojo biudžeto projekto taisomąjį raštą Nr. 2/2010 ( SEC(2009)1462 - 16328/2009 - C7–0292/2009 ),
–
atsižvelgdamas į 2010 finansinių metų Europos Sąjungos bendrojo biudžeto projekto taisomąjį raštą Nr. 3/2010 ( SEC(2009)1635 - 16731/2009 - C7–0304/2009 ) (II skirsnis. Taryba),
–
atsižvelgdamas į 2009 m. spalio 22 d. bendrojo biudžeto projekto pakeitimus ir siūlomas pataisas Tą dieną priimti tekstai, priedas.
,
–
atsižvelgdamas į 2009 m. lapkričio 18 d. Tarybos padarytus Parlamento priimtų bendrojo biudžeto projekto pakeitimų ir siūlomų pataisų pakeitimus,
–
atsižvelgdamas į 2009 m. lapkričio 18 d. vykusios biudžeto derinimo procedūros rezultatus,
–
atsižvelgdamas į Tarybos pareiškimą dėl jos svarstymų dėl Parlamento priimtų bendrojo biudžeto projekto pakeitimų ir siūlomų pataisų rezultatų,
–
atsižvelgdamas į Darbo tvarkos taisyklių 75b–75e straipsnius,
–
atsižvelgdamas į Biudžeto komiteto pranešimą( A7–0083/2009 ),
Bendri biudžeto derinimo rezultatai
1.
primena politinius 2010 m. biudžeto prioritetus, pirmą kartą nustatytus 2009 m. kovo 10 d. rezoliucijose dėl 2010 m. biudžeto sudarymo procedūros gairių. III skirsnis - Komisija ir kiti skirsniai, ir plačiau aptartus 2009 m. spalio 22 d. rezoliucijose dėl 2010 finansinių metų Europos Sąjungos bendrojo biudžeto projekto, III skirsnis – Komisija ir kiti skirsniai; pabrėžia, kad šie prioritetai buvo pagrindiniai principai, kuriais buvo vadovautasi per 2010 m. biudžeto derinimo su Taryba procedūrą ir vertinant nustatytą 2010 m. biudžeto struktūrą;
2.
džiaugiasi tuo, kad 2009 m. lapkričio 18 d. per paskutinį įprastą biudžeto derinimo posėdį, vykusį prieš įsigaliojant Sutarčiai dėl Europos Sąjungos veikimo, su Taryba pasiektas bendras susitarimas dėl 2010 m. biudžeto, ypač dėl Europos ekonomikos atkūrimo plano finansavimo; pabrėžia, kad dėl šios priežasties lieka labai mažos maržos nuo viršutinių ribų, nustatytų 2010 m. biudžetui pagal visas Daugiametės finansinės programos (toliau - DFP) išlaidų kategorijas, o tai galėtų sukelti sunkumų, jei 2010 m. įvyktų nenumatytų įvykių, dėl kurių prireiktų biudžeto lėšų;
3.
primena, kad nuo 2007 m. biudžeto valdymo institucija, siekdama numatyti atitinkamas biudžeto lėšas politikos sritims, kurios buvo nepakankamai finansuojamos pagal 2006 m. priimtą Finansinę programą arba nebuvo joje numatytos, finansuoti, buvo priversta keletą kartų peržiūrėti 2007–2013 m. DFP ir TIS;
4.
pabrėžia, kad maržos, numatytos pagal Finansinę programą, kurią Komisija paskelbė 2009 m. gegužės mėn., 2011–2013 m. laikotarpiu yra labai mažos; pabrėžia, kad dėl šios priežasties institucijos negalės imtis naujų svarbių politinių iniciatyvų srityse, kurioms naujai paskirtas Komisijos pirmininkas teikia prioritetą, pavyzdžiui klimato kaitos klausimu arba dėl "ES 2020 m." strategijos; vis dėlto pabrėžia, kad įsigaliojus Lisabonos sutarčiai daug politikos sričių bus sustiprinta ES lygiu, taigi reikės papildomų ES lėšų; todėl ragina naujos sudėties Komisiją kuo greičiau paskelbti TIS veikimo ataskaitą, kaip numatyta susitarimo Deklaracijoje Nr. 1 ir 2007–2013 m. DFP pritaikymą, peržiūrą ir persvarstymą, įskaitant jos pratęsimą iki 2015–2016 m.;
5.
primena, kad Komisija, siekdama iš tikrųjų pradėti viešas atviras diskusijas dėl
kitos
Daugiametės finansinės programos, taip pat turėtų pradėti kitos DFP rengimo procesą, kaip numatyta TIS Deklaracijoje Nr. 3;
6.
apgailestauja dėl to, kad Taryba nenorėjo numatyti daugiau lėšų pagal egzistuojančias programas, priskirtas 1a išlaidų pakategorei "Konkurencingumas ūkio augimui ir užimtumui skatinti", siekiant paremti priemones, kurių ES turi imtis kovodama su dabartine krize; mano, kad reikėtų iš esmės išnagrinėti šią išlaidų kategoriją ir, prireikus peržiūrėti siekiant užtikrinti, kad ateinančiais metais būtų galima pasiekti numatytus tikslus;
7.
primena prie šios rezoliucijos pridėtas priimtus bendrus pareiškimus; atsižvelgė į juos rengdamas biudžeto projekto pakeitimus antrajam svarstymui;
8.
atsižvelgdamas į bendras sumas, nustato galutinę asignavimų įsipareigojimams sumą – 141 452 827 822 EUR prilygstančią 1,2 % ES bendrųjų nacionalinių pajamų; nustato bendrą mokėjimų dydį – 122 937 000 000 EUR prilygstančią 1,04 % ES bendrųjų nacionalinių pajamų; pažymi, kad lieka labai didelė 11 220 000 000 EUR marža žemiau DFP nustatytos 2010 m. viršutinės mokėjimų ribos;
9.
mano, kad mokėjimų lygis neturi įtakos įsipareigojimų ir mokėjimų lygių skirtumo mažėjimui; atkreipia dėmesį į susirūpinimą dėl galimų pasekmių bendrų neįvykdytų įsipareigojimų (
reste à liquider
, RAL), kurie pagal 2008 m. Audito Rūmų ataskaitą sudaro 155 mlrd. EUR, raidai ir nurodo, kad būsimuose biudžetuose reikia pakeisti šią tendenciją;
10.
primena 2009 m. liepos 10 d. Tarybos deklaraciją, kurioje Komisijos prašoma pateikti taisomąjį biudžetą, jeigu į 2010 m. biudžetą įrašytų asignavimų nepakanka išlaidoms pagal 1a išlaidų pakategorę (Konkurencingumas augimui ir užimtumui skatinti), 1b išlaidų pakategorę (Sanglauda ūkio augimui ir užimtumui skatinti), 2 išlaidų kategoriją (Gamtos išteklių išsaugojimas ir valdymas) ir 4 išlaidų kategoriją (ES – pasaulinė partnerė) padengti;
11.
atkreipė dėmesį į Komisijos raštą dėl Parlamento per pirmą svarstymą priimtų biudžeto projekto pakeitimų įgyvendinamumo; nusprendžia įrašyti naujas biudžeto eilutes dėl klimato kaitos, Smulkaus verslo akto ir ES Baltijos jūros strategijos; nusprendė per antrąjį biudžeto svarstymą atsižvelgti į kai kurias Komisijos pastabas; vis dėlto tvirtai laikosi per pirmą svarstymą priimtų sprendimų;
Dėl Europos ekonomikos atkūrimo plano
12.
pabrėžia, kad Europos ekonomikos atkūrimo plano antrojo etapo finansavimas buvo laikomas Europos Parlamento prioritetu; primena, kad į tai atsižvelgdamas jis pakeitė Tarybos biudžeto projektą, suteikdamas paskatą ekonomikos augimui, konkurencingumui, sanglaudai ir darbo vietų apsaugai; ragina Komisiją užtikrinti, kad visi projektai, kurie turi būti finansuojami pagal atkūrimo planą, visiškai atitiktų ES aplinkos apsaugos teisės aktus;
13.
džiaugiasi, kad su Taryba sudarytas susitarimas dėl Europos ekonomikos atkūrimo plano, kuris yra pagrindinis 2010 m. biudžeto tikslas, ypač todėl, kad šis susitarimas suteikė galimybę užbaigti antrą šio plano finansavimo 2010 m. etapą ir patvirtino, kad ES biudžetas – tai priemonė, padedanti įveikti dabartinę ekonomikos krizę; pabrėžia, kad Parlamentas didžiausią dėmesį visų pirma skyrė Europos piliečiams, taip įrodydamas, kad Europos Sąjunga nėra kilusios problemos priežastis, bet priemonė, galinti padėti ją išspręsti; džiaugiasi, kad siekiant užtikrinti finansavimą naudojamos TIS, ypač 21–23 punkte, numatytos priemonės, taip pat 27 punkte numatyta lankstumo priemonė; tokiomis aplinkybėmis primena, kad Taryba per pirmąjį svarstymą nepateikė pasiūlymo šiuo klausimu;
Dėl Lisabonos sutarties
14.
pritaria bendram pareiškimui dėl 2010 m. biudžeto procedūros tęstinumo, kurį per 2009 m. lapkričio 18 d. biudžeto derinimo posėdį priėmė Europos Parlamentas, Taryba ir Komisija, ir kuriuo trys institucijos patvirtino ankstesnių įvairiais biudžeto procedūros etapais priimtų sprendimų rezultatus, lyg jie būtų buvę priimti naudojantis Lisabonos sutartimi joms suteiktomis įgaliojimus;
15.
pabrėžia, kad ES reikia suteikti tinkamų finansinių lėšų, kad ji galėtų veiksmingai parengti priemones, kurias naudojant būtų galima patenkinti esamus ir naujus su Lisabonos sutartimi susijusios naujos ES politikos įgyvendinimo poreikius; prašo, kad Komisija, teikdama pasiūlymus dėl 2007–2013 m. DFP koregavimo, persvarstymo ir patikslinimo ir dėl su Lisabonos sutartimi susijusios politikos finansavimo, atsižvelgtų į prisiimtus biudžeto įsipareigojimus ir šių įsipareigojimų biudžetui; ragina naujos sudėties Komisiją prisiimti aiškius įsipareigojimus išpildyti šį prašymą;
16.
atkreipia dėmesį į tai, kad susitarta dėl 2010 finansinių metų Europos Vadovų Tarybos finansavimo; primena, kad jos finansavimui turi būti numatytas naujas skirsnis, kaip numatyta Sutarties dėl ES veikimo 316 straipsnyje;
17.
primena rezoliuciją dėl pereinamojo laikotarpio priemonių, taikomų biudžeto procedūrai įsigaliojus Lisabonos sutarčiai; pabrėžia, kad jos neturėtų nukrypti nuo metinei biudžeto procedūrai taikomų biudžeto principų; siūlo bendrai aptarti visus Finansinio reglamento pakeitimus 2010 m. per kas trejus metus atliekamą peržiūrą;
Dėl 1a pakategorės
18.
džiaugiasi, kad naudojantis lankstumo priemone numatytas Kozlodujaus atominės elektrinės eksploatacijos nutraukimo finansavimas 2010 m.; primena, kad dabartinėje DFP šis klausimas iš pradžių nebuvo aptartas; vis dėlto mano, kad šiam į naują biudžeto eilutę įrašytam klausimui spręsti reikia tinkamo daugiamečio finansavimo, kurį reikėtų numatyti rengiant būsimus pasiūlymus dėl biudžeto;
19.
apgailestauja dėl to, kad Taryba papildomai sumažino išteklių pagal biudžeto eilutes, pagal kurias finansuojama Lisabonos strategija, grindžiama Europos Vadovų Tarybos sprendimu; pabrėžia, kad toks sprendimas prieštarauja tam, kas turėtų būti daroma siekiant įveikti dabartinę ekonomikos krizę; nepaisant to, ketina pritarti, net jeigu bus taikomi apribojimai, finansavimui pagal šias biudžeto eilutes;
20.
ragina panaudoti visus asignavimus, skirtus finansuoti į 1a išlaidų pakategorę įrašytai veiklai ir politikos sritims, kurios padėtų skatinti tvarų vystymąsi ir naujų darbo vietų
,
įskaitant ekologiškų, steigimą, o Europos piliečiams būtų pateikti sprendimai, visų pirma užtikrinti didesnį energetinį saugumą, didesnę paramą moksliniams tyrimams ir naujovių taikymui, ypač ekologiškos energijos ir energijos iš atsinaujinančių šaltinių technologijų srityje, remtų mažas ir vidutines įmones ir skatintų mokymąsi visą gyvenimą; primena, kad svarbu optimaliai įgyvendinti bendrąsias programas, ir ragina Komisiją įgyvendinimo sunkumų atžvilgiu veikti laikantis Parlamento pastabų, pateiktų rezoliucijos dėl Komisijos 2007 m. biudžeto įvykdymo patvirtinimo procedūros 2009 m. balandžio 23 d. Europos Parlamento rezoliucija su pastabomis, sudarančiomis neatskiriamą sprendimo dėl 2007 finansinių metų Europos Sąjungos bendrojo biudžeto įvykdymo patvirtinimo dalį, III skirsnis – Komisija ir vykdomosios įstaigos (OL L 255, 2009 9 26, p. 36).
113–123 punktuose, ir ypač stengtis supaprastinti išieškojimo procedūras taikant atitinkamas vienodas procedūras ir atsižvelgiant į naudos gavėjų sąžiningus bei teisėtus lūkesčius;
Dėl 1b pakategorės
21.
apgailestauja ir reiškia nustebimą tuo, kad Taryba sumažino biudžeto lėšų laikotarpiu, kai struktūriniai ir sanglaudos fondai galėtų būti naudojami tvariam ekonomikos augimui ir atkūrimui skatinti; primena, kad padidino pagal pagrindines biudžeto eilutes numatytų mokėjimų asignavimų sumas siekiant visų Europos piliečių labui skatinti struktūrinės politikos įgyvendinimą valstybėse narėse;
22.
reiškia susirūpinimą tuo, kad 2009 m. panaudota nedaug bendrosioms mokslinių tyrimų programoms skirtų mokėjimų asignavimų ir ketina kontroliuoti jų konstruktyvų panaudojimą 2010 m.; atsižvelgdamas į tai, ragina Komisiją toliau glaudžiai bendradarbiauti tęsiant šias programas;
23.
atkreipia dėmesį į tai, kad šiuo metu struktūrinė ir sanglaudos politika įgyvendinama nepakankamai dėl nelanksčios sudėtingų taisyklių ir reikalavimų, kuriuos kelia Komisija ir valstybės narės, sistemos;
24.
džiaugiasi, kad parengtas bendras pareiškimas, kuriame raginama supaprastinti struktūrinius ir sanglaudos fondus ir juos tikslingiau naudoti siekiant padėti įveikti ekonomikos krizės pasekmes; primena, kad galimybę siekiant šio tikslo veiklos programas galima pritaikyti ir persvarstyti, ir tuo pat metu labiau atkreipti dėmesį į tai, kad šie fondai būtų tikslingiau naudojami Europos ir nacionalinei kovos su klimato kaita politikos sričiai remti;
Dėl 2 išlaidų kategorijos
25.
džiaugiasi tuo, kad su Taryba sudarytas susitarimas dėl papildomos paramos šiuo metu krizę patiriančiam pieno gamybos sektoriui, kuri, kaip prašė Parlamentas, sudaro 300 mln. EUR; mano, kad Tarybos pritarimas reiškia, kad taikomos Lisabonos sutarties nuostatos, pagal kurias Parlamentui suteikiami tokie patys įgaliojimai spręsti dėl žemės ūkio išlaidų; apgailestauja, kad nepritarta Parlamento raginimui įsteigti nuolatinį ES pieno fondą siekiant šiam sektoriui padėti atliekant koregavimus; vis dėlto reikalauja, kad Komisija, atsižvelgdama į rinkos raidą ir į Aukšto lygio ekspertų grupės pieno klausimais pranešimą, dar kartą patikrintų alternatyvų ar tolesnių priemonių būtinybę siekiant remti pieno gamintojų restruktūrizavimo procesą; dar sykį prašo sukurti biudžeto eilutę, kad būtų įsteigtas nuolatinis Pieno fondas;
26.
primena, kad kova su klimato kaita išliks vienu iš pagrindinių Europos Sąjungos prioritetų, kaip tai buvo aiškiai įrodyta 2009 m. gruodžio mėn. Kopenhagos konferencijoje; vis dėlto mano, kad šis prioritetas nepakankamai atsispindi ES biudžete, todėl šiai svarbiai politikos sričiai ketina skirti daugiau dėmesio; ragina naujos sudėties Komisiją po konferencijos klimato kaitos klausimu pateikti pasiūlymą dėl finansavimo;
Dėl 3a pakategorės
27.
pripažįsta, kad Europos piliečiai nori gyventi saugioje ir patikimoje Europoje, ir palankiai vertina tai, jog į šią išlaidų pakategorę įrašoma daugiau lėšų, palyginti su 2009 m. biudžetu; pripažįsta, kad visoms Europos Sąjungos valstybės susiduria su daug iššūkių, susijusių su šiai išlaidų kategorijai priskiriamomis politikos sritimis;
28.
pabrėžia, kad svarbu ES biudžeto lėšomis toliau finansuoti trečiųjų valstybių piliečių teisėtos imigracijos ir integracijos valdymą ir tuo pačiu metu, atsižvelgiant į pagrindines žmogaus teises ir tarptautinius susitarimus, kovoti su neteisėta imigracija ir stiprinti sienų apsaugą, įskaitant Europos grąžinimo fondo ir Europos pabėgėlių fondo naudojimą siekiant skatinti valstybių narių solidarumą;
Dėl 3b pakategorės
29.
primena, kad 3b pakategorė apima svarbiausias politikos sritis, kurios daro tiesioginę įtaką Europos piliečių kasdieniam gyvenimui; nepritaria tam, kad Taryba sumažino lėšų, numatytų pagal šią pakategorę, ir pritaria specializuotų komitetų požiūriui, pagal kurį užtikrinamas pagrįstas asignavimų padidinimas;
Dėl 4 išlaidų kategorijos
30.
dar kartą primena, kad yra itin susirūpinęs tuo, kad yra nedidelė veiksmų laisvė, kurią nulemia įprastas lėšų pagal šią išlaidų kategoriją, kuriai nuolat tenka spaudimas dėl trečiąsias valstybes ištinkančių krizių, trūkumo;
31.
ragina Europos Vadovų Tarybą neprisiimti ilgalaikių politinių įsipareigojimų teikti didesnę ES finansinę paramą tuo pat metu nenumatant būtinų biudžeto asignavimų, jei įsipareigojimai akivaizdžiai neatitinka dabartinėje DFP pagal metus nustatytų viršutinių finansavimo ribų;
32.
pabrėžia ES svarbą remiant besivystančias valstybes kovoje su klimato kaita; atkreipia dėmesį į 2009 m. gruodžio 10–11 d. Europos Vadovų Tarybos išvadas, kad ES ir valstybės narės laikotarpiu nuo 2010 m. iki 2012 m. yra pasirengusios kuo skubiau prisidėti 2,4 milijardų EUR; vis dėlto pabrėžia, kad reikalinga informacija apie dalyvavimą ir įnašą iš ES biudžeto 2011 m. ir 2012 m.; pabrėžia, kad, jei norima, jog ES įvykdytų įsipareigojimą pasiekti Tūkstantmečio vystymosi tikslus, finansavimas, susijęs su klimato kaita, turi būti numatomas papildomai, o neturėtų būti naudojamos lėšos, gautos sumažinus numatytą pagalbą vystymuisi;
33.
džiaugiasi, kad įsteigta Europos išorės veiksmų tarnyba, kurios veiklą biudžeto ir biudžeto kontrolės srityse Parlamentas skubos tvarka privalės tikrinti ir kontroliuoti; atsižvelgdamas į tai, pabrėžia savo reikalavimą skubiai ir išsamiai informuoti apie bendrą išorės veiksmų tarnybos įgyvendinimo strategiją, įskaitant būsimo bendradarbiavimo su Parlamentu ir Tarybai pirmininkaujančia valstybe planus ir išlaidų, susijusių su darbuotojais, bei administracinių išlaidų sąmatą, taip pat kitus reikalavimus ir dėl bendro naudojimosi infrastruktūra ir darbuotojų ištekliais numatomas sutaupyti lėšas;
34.
ragina, kad naujos sudėties Komisija, siūlydama 2007–2013 m. DFP peržiūrą, kuo greičiau atsižvelgtų į minėtus punktus siekdama išspręsti su 4 išlaidų kategorija susijusias problemas;
35.
toliau remia Palestinos taikos procesą ir Gazos ruožo rekonstrukcijos poreikius; ragina Komisiją pranešti, kokių priemonių ji ėmėsi siekdama sumažinti pavojų, kad pagal šią biudžeto eilutę finansuojamais projektais ir programomis naudotųsi teroristų organizacijos ar kad jie galėtų būti pritaikyti terorizmo aktams vykdyti arba neveiksmingai biurokratijai išlaikyti, taip pat ragina nurodyti, ar dalis paramos skiriama ES arba jos valstybių narių lėšomis pastatytų pastatų arba infrastruktūros, nuniokotų per karinius veiksmus, atkūrimui finansuoti;
36.
mano, kad energijos tiekimo užtikrinimas – esminis klausimas Sąjungoje; todėl palankiai vertina tai, kad visos dalyvaujančios valstybės pasirašė projektą "Nabucco"; taip pat tikisi, kad visos valstybės, vykdydamos kitus projektus, dėl kurių gali kilti grėsmė projekto "Nabucco" įgyvendinimui, laikysis nuoseklumo principo;
37.
pabrėžia, kad būtina skirti pakankamai lėšų ES Baltijos jūros strategijai siekiant finansuoti veiksmus, kurie negali būti finansuojami pagal kitas biudžeto eilutes numatytomis lėšomis (koordinavimas, informacija ir bet kurie pagal vieną iš keturių veiksmų plano ramsčių vykdomi bandomieji projektai);
Dėl 5 išlaidų kategorijos ir kitų skirsnių
38.
džiaugiasi, kad pasiektas susitarimas dėl 5 išlaidų kategorijos, kuris turėtų užtikrinti administracinę ES institucijų veiklą ir kartu, perkėlus 126,5 mln. EUR, padėtų užbaigti Europos ekonomikos atkūrimo plano finansavimą;
39.
taip pat pabrėžia, kad, turint omenyje tai, kad iš dalies dėl šio išteklių pokyčio 2010 m. 5 išlaidų kategorijos marža yra nedidelė, 2010 m. institucijos turės griežtai valdyti biudžetą, siekdamos turimus išteklius naudoti atsargiai ir ekonomiškai;
40.
pritaria tam, kad, norint panaudoti turimą maržą, pirmenybė turėtų būti teikiama papildomoms išlaidoms, tiesiogiai susijusioms su Sutarties dėl ES veikimo įsigaliojimu, padengti, tačiau tik išsamiai išnagrinėjus turimus išteklius ir poreikius bei visų institucijų papildomai sutaupytų lėšų dydį;
41.
atkreipia dėmesį į tai, kad priėmus Taisomąjį raštą Nr. 3/2010 dėl II skirsnio (Taryba) buvo susitarta dėl 23,5 mln. EUR sumos 2010 m. paliekant 72 mln. EUR maržą pagal 5 išlaidų kategoriją; apgailestauja dėl to, kad Taryba pateikė šį pasiūlymą negavusi išsamios visų institucijų administracinių poreikių apžvalgos ir jų neapsvarsčiusi;
42.
tokiomis aplinkybėmis atkreipia dėmesį į bendrą pareiškimą dėl 5 išlaidų kategorijos, į kurį įtraukti minėtieji punktai ir kuris bus naudojamas kaip pagrindas siekiant užtikrinti būtiną Parlamento ir kitų institucijų visų papildomų poreikių finansavimą; pabrėžia, kad šią praktiką reikėtų taikyti išimtinai dėl naujų funkcijų, susijusių su Sutartimi, ir tik išsamiai patikrinus, kaip naudojamasi dabartine tvarka ir etatais ir išsiaiškinus pertvarkymo galimybes; be to, pabrėžia, kad rengiant savo atskirą biudžeto skirsnį ir atsižvelgiant į galimus papildomus poreikius reikia siekti teisingo paskirstymo tarp generalinio sekretoriato, frakcijų ir narių;
43.
ragina visas institucijas naudojantis dabar į kiekvieną biudžeto skirsnį įrašytais asignavimais kuo labiau patenkinti visus su darbo užmokesčių ir pensijų koregavimu susijusius administracinius poreikius;
44.
džiaugiasi, kad parengtas bendras pareiškimas dėl pastatų politikos, ir primena, kad ši sritis, kuriai tenka didelė ES administracinių išlaidų dalis, labai svarbi siekiant užtikrinti veiksmingą ir skaidrų turimų išteklių naudojimą; ragina visų institucijų vykdomuosius organus nedelsiant taikyti principus, dėl kurių susitarta;
45.
ketina atidžiai stebėti atskirame savo biudžeto skirsnyje įtrauktų klausimų, susijusių, be kita ko, su klausymu dėl vidinių informacijos išteklių (jų naudojimo ir išleistų lėšų), dėl kurio sutarta, ir su žinių valdymo įtraukimu, taip pat visų kitų klausimų, susijusių su Europos istorijos namais, įskaitant bendro finansavimo ir bendradarbiavimo vykdant šį projektą galimybės klausimus, finansavimą; atsižvelgdamas į tai, primena susitarimą, pasiektą per vidinį biudžeto derinimo susitikimą;
46.
dėl pirmuoju svarstymu Parlamento rezoliucijoje nurodytų priežasčių nusprendžia visiškai laikytis savo pirmojo svarstymo pozicijos dėl kitų institucijų;
Dėl bandomųjų projektų ir parengiamųjų veiksmų
47.
mano, kad bandomieji projektai ir parengiamieji veiksmai – būtina priemonė, kad Parlamentas galėtų inicijuoti veiklą naujose Europos piliečiams skirtose politikos srityse; nusprendė panaudoti visas lėšas, numatytas bandomiesiems projektams pagal Tarpinstitucinį susitarimą (kiekvienais biudžetiniais metais iš viso numatyta skirti iki 40 mln. EUR) ir palikti maržą parengiamiesiems veiksmams (iki 100 mln. EUR pagal TIS, iš kurių ne daugiau kaip 50 mln. EUR gali būti skiriama naujiems parengiamiesiems veiksmams finansuoti);
48.
teikia prioritetą bandomųjų projektų ir parengiamųjų veiksmų įgyvendinimui antraisiais ir trečiaisiais metais; ketina atidžiai stebėti šių ir naujų projektų bei veiksmų įgyvendinimą 2010 finansiniais metais;
0
0 0
49.
paveda Pirmininkui paskelbti, kad biudžetas galutinai priimtas, ir užtikrinti, kad jis būtų paskelbtas
Europos Sąjungos oficialiajame leidinyje
;
50.
paveda Pirmininkui perduoti šią rezoliuciją Europos Vadovų Tarybai, Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui, Europos ombudsmenui, Europos duomenų apsaugos priežiūros pareigūnui ir kitoms atitinkamoms institucijoms.
1 PRIEDAS
2009 M. LAPKRIČIO 18 D. TAIKINIMO POSĖDŽIO PAREIŠKIMAI
Bendras pareiškimas dėl 2010 m. biudžeto procedūros tęstinumo
"Europos Parlamentas, Taryba ir Komisija pažymi, kad 2010 m. biudžeto procedūra iki 2009 m. lapkričio 30 d. buvo vykdoma pagal Nicos sutartį.
2009 m. gruodžio 1 d. įsigaliojus Lisabonos sutarčiai procedūra bus užbaigta pagal šios sutarties 314 straipsnio 9 dalį, Europos Parlamento Pirmininkui paskelbus, kad biudžetas yra galutinai priimtas.
Šios trys institucijos mano, kad pagal abi minėtas sutartis užtikrintas biudžeto procedūros tęstinumas; todėl jos susitaria, kad pagal Nicos sutartį užbaigti procedūros etapai yra užbaigti procedūros etapai, kaip apibrėžta pagal Lisabonos sutarties 314 straipsnį.
Užtikrindamos tokį perėjimą trys institucijos mano, kad 2009 m. lapkričio 18 d. taikinimo posėdyje pasiektas Europos Parlamento ir Tarybos susitarimas dėl 2009 m. ir 2010 m. biudžetų, po kurio įvyko antrasis svarstymas Taryboje, ir antrojo svarstymo Europos Parlamente rezultatai gali būti iš esmės laikomi susitarimu dėl bendro biudžeto projekto, kaip apibrėžta SESV 314 straipsnyje, visiškai atitinkančiu daugiametę finansinę programą."
2 PRIEDAS
Bendras pareiškimas dėl ES institucijų ir organų pastatų politikos
"Europos Parlamentas ir Taryba primena atitinkamas išvadas dėl Audito Rūmų specialiosios ataskaitos Nr. 2/2007 dėl institucijų išlaidų pastatams ir, pripažindamos, kad išlaidos pastatams sudaro didžiąją dalį visų ES institucijų administracinių išlaidų, patvirtina, kad būtinas patikimas išlaidų pastatams finansinis valdymas.
Jos pakartoja, kad šioje srityje svarbus veiksmingas tarpinstitucinis bendradarbiavimas ir ragina institucijas toliau stiprinti tokį bendradarbiavimą ir, prireikus, netrukdant institucijų veiklai, bendrai naudotis patalpomis. Jos palankiai vertina institucijų jau dedamas pastangas šioje srityje.
Jos pabrėžia, kad tinkamo planavimo ir patikimo finansų valdymo požiūriu itin svarbu nustatyti vidutinės ir ilgalaikės trukmės pastatų strategijas.
Jos pabrėžia, kad siekiant veiksmingų ir rezultatyvių sprendimų bei norint užtikrinti patikimą finansų valdymą itin svarbios skaidrios ir valdomos procedūros.
Jos ragina institucijas ir toliau pastatuose taikyti energijos vartojimo veiksmingumo ir aplinkos apsaugos priemones, įskaitant sertifikavimą pagal aplinkos apsaugos standartus, kai tai tikslinga ir įgyvendinama atsižvelgiant į turimus išteklius bei intensyvinti tokį taikymą, ir labai palankiai vertina šioje srityje jau padarytą pažangą.
Kalbant apie finansinio reglamento nuostatas, visų pirma konsultacijas pagal 179 straipsnį, institucijoms labai svarbu laiku gauti visą sprendimui priimti reikalingą informaciją apie projektą. Nepaisant oficialiai nustatytų terminų, ši informacija turėtų būti pateikta likus tiek laiko, kad abi biudžeto valdymo institucijos galėtų neskubėdamos suformuluoti savo poziciją. Ši informacija turėtų apimti su įvairiomis alternatyvomis susijusių poreikių įvertinimų ir ekonominės naudos analizių duomenis, aprašant nuomos ar įsigijimo galimybes, ir skaidrią informaciją apie alternatyvias finansavimo galimybes, taip pat ilgalaikes finansines pasekmes ir atitiktį DGF.
Jos palankiai vertina Komisijos atliktą darbą alternatyvių finansavimo būdų srityje ir laukia jos rengiamos ataskaitos.
Jos ragina institucijų generalinius sekretorius užtikrinti, kad išsami su pastatais susijusi informacija būtų pateikiama kartu su preliminariu biudžeto projektu / sąmata.
Pripažindamos, kad kiekvienai institucijai būdingi saviti poreikiai, o kiekvienam projektui – konkrečios ypatybės, prašo institucijų tęsti tokios informacijos derinimo darbą nustatant bendras apibrėžtis ir rodiklius, kad būtų galima palyginti pastatų patalpas ir išlaidas pastatams, įskaitant bendrą sutarimą, kaip apskaičiuoti metines turto išlaidas per visą naudojimo laiką. Todėl jos su džiaugsmu atkreipia dėmesį į susitarimą dėl bendrų gairių apibrėžiant ir matuojant patalpas, kurį neseniai pasiekė tarpinstitucinės darbo grupės.
Jos primena, kad prireikus šios pastabos taip pat taikomos atsižvelgiant į konkrečią vykdomųjų ir decentralizuotų agentūrų padėtį.
Jos atkreipia dėmesį į veiksmingą institucijų ir priimančiųjų valstybių narių administracijų bendradarbiavimą."
3 PRIEDAS
Bendras pareiškimas dėl struktūrinių ir sanglaudos fondų supaprastinimo ir tikslingesnio jų naudojimo ekonomikos krizės sąlygomis
"Europos Parlamentas ir Taryba primena 2008 m. lapkričio mėn. ir 2009 m. balandžio mėn. trijų institucijų bendrus pareiškimus dėl sanglaudos politikos įgyvendinimo ir pabrėžia, jog būtina toliau spartinti struktūrinių ir sanglaudos fondų įgyvendinimą. Jie pažymi, kad valdymo ir kontrolės sistemų bei svarbiausių projektų patvirtinimo rodikliai palaipsniui gerėjo, tačiau mano, kad patvirtinimo tempas buvo per lėtas. Jie ragina Komisiją toliau dėti pastangas, kad glaudžiai bendradarbiaujant su valstybėmis narėmis būtų supaprastintos įgyvendinimo procedūros, visų pirma paspartintas svarbiausių projektų patvirtinimas, taigi paspartinti ir mokėjimai.
Europos Parlamentas ir Taryba mano, kad visos galimybės, kurias suteikia naudojimasis struktūriniais fondais, galėtų būti sutelktos siekiant asignavimus naudoti tikslingesniems veiksmams, kuriais būtų sudarytos palankesnės sąlygos įveikti ekonomikos krizės padarinius, visų pirma tiems veiksmams, kuriais būtų remiamas ekonomikos augimas bei konkurencingumas, taip pat ribojamas darbo vietų praradimas. Europos Parlamentas ir Taryba pabrėžia, kad pagal galiojantį reglamentą jau numatyta veiklos programų pritaikymo ir patikslinimo galimybė. Jie ragina Komisiją veiksmingomis ir sparčiomis procedūromis sudaryti sąlygas valstybėms narėms pateikti tokius prašymus. Be to, Europos Parlamentas ir Taryba primena, kad svarbu visapusiškai ir veiksmingai panaudoti turimus asignavimus."
4 PRIEDAS
Bendras pareiškimas dėl 5 išlaidų kategorijos
"Atkreipdami dėmesį į tai, kad taisomojo rašto Nr. 3/2010 dėl II skirsnio - Taryba - dėl Europos Vadovų Tarybos finansavimo 2010 m., kuris sudarytų 23,5 mln. EUR, priėmimas neturi įtakos 5 išlaidų kategorijos maržos, kuri tebėra 72 mln. EUR, panaudojimui, Europos Parlamentas, Taryba ir Komisija bendru sutarimu nusprendžia, kad atsižvelgiant į nedidelę 5 išlaidų kategorijos maržą 2010 m. ir poreikį užtikrinti visą Europos ekonomikos atgaivinimo plano finansavimą, prioritetas naudoti turimą 5 išlaidų kategorijos maržą turėtų būti teikiamas papildomų su Lisabonos sutarties įsigaliojimu tiesiogiai susijusių išlaidų finansavimui. Šiuo požiūriu visos trys institucijos sieks patenkinti visus su darbuotojų atlyginimais susijusius administracinius poreikius, naudodamos asignavimus, įtrauktus į atitinkamus 2010 m. biudžeto skirsnius.
Europos Parlamentas ir Taryba ragina kitas institucijas dėti visas įmanomas pastangas, kad su jų darbuotojų atlyginimais susiję administraciniai poreikiai būtų finansuojami iš asignavimų, įtrauktų į jų atitinkamus 2010 m. biudžeto skirsnius. Prašymai skirti papildomų asignavimų bus svarstomi tik įrodžius, kad buvo išnaudotos visos perskirstymo galimybės."
5 PRIEDAS
Vienašalis Komisijos pareiškimas dėl Kozlodujaus branduolinės elektrinės eksploatacijos nutraukimo
Komisija atsižvelgė į tai, kad Europos Parlamentas iškėlė klausimą dėl pasiūlyto naujo teisės akto dėl Kozlodujaus branduolinės elektrinės eksploatacijos nutraukimo finansavimo pratęsimo iki 2013 m. daugiamečio poveikio biudžetui.
Vertindama Tarpinstitucinio susitarimo veikimą Komisija taip pat turi atsižvelgti į šį poveikį.
BENDRAS PAREIŠKIMAS
Pereinamojo laikotarpio priemonės, taikomos biudžetinei procedūrai po Lisabonos sutarties įsigaliojimo
"Europos Parlamentas, Taryba ir Komisija, toliau bendrai vadinamos institucijomis, susitarė:
1.
Šio pareiškimo tikslas – susitarti dėl pereinamojo laikotarpio priemonių, siekiant užtikrinti ES veiksmų tęstinumą ir sklandų perėjimą prie įsigaliojus Lisabonos sutarčiai biudžeto procedūrai taikomo naujo teisinio pagrindo.
2.
Šios pereinamojo laikotarpio priemonės taikomos iki tinkamame teisės pagrinde bus nustatytos atitinkamos taisyklės.
3.
Šis pareiškimas nekeičia institucijų turimų su biudžetu susijusių įgaliojimų, kaip nustatyta Sutartyje, nei antrinės teisės aktų.
I.
BIUDŽETO PROCEDŪROS TVARKARAŠTIS
4.
Institucijos patvirtina savo ketinimą laiku, vėliausiai balandžio mėn., surengti trišalio dialogo posėdį dėl metinių biudžeto prioritetų prieš Komisijai priimant biudžeto projektą.
5.
Institucijos sutaria, kad atsižvelgus į dabartinį pragmatinį tvarkaraštį ir laikantis naujos procedūros reikalavimų, 2011 m. biudžeto procedūrai bus taikomas šis tvarkaraštis:
-
Komisija biudžeto projektą priima 17 savaitę (balandžio mėn. pabaigoje) arba vėliausiai 18 savaitę (gegužės mėn. pradžioje).
-
Taryba svarstymą užbaigia vėliausiai iki 30 savaitės pabaigos (liepos mėn. pabaiga).
Prieš Tarybos svarstymą institucijos turi laiku susitikti apsikeisti nuomonėmis.
-
Europos Parlamento biudžeto komitetas balsuoja dėl svarstymo iki 39 savaitės pabaigos (rugsėjo mėn. pabaiga – spalio mėn. pradžia).
-
Europos Parlamentas balsuoja dėl svarstymo plenariniame posėdyje 42 savaitę (spalio mėn. vidurys).
Iki bus sušauktas Taikinimo komitetas, Komisija gali, prireikus, iš dalies keisti biudžeto projektą pagal Sutarties dėl Europos Sąjungos veikimo 314 straipsnio 2 dalį, įskaitant atnaujintą išlaidų žemės ūkiui sąmatą. Komisija pateikia informaciją apie atnaujinimą abiem biudžeto valdymo institucijoms apsvarstyti, kai tik tokia informacija gaunama.
Europos Parlamentui nubalsavus dėl svarstymo priimant pakeitimus, kaip numatyta Sutarties dėl Europos Sąjungos veikimo 314 straipsnio 4 dalies c punkte, Europos Parlamento Pirmininkas, sutikus Tarybos Pirmininkui, nedelsdamas sušaukia Taikinimo komiteto posėdį. Šiuo tikslu:
-
Institucijos glaudžiai bendradarbiauja, siekdamos Taikinimo komiteto darbą baigti per 21 dieną iki 45 savaitės pabaigos (lapkričio mėn. vidurys).
-
Siekdamos pasirengti susitarimui dėl Taikinimo komiteto bendro teksto, institucijos kuo greičiau keičiasi būtinais dokumentais.
Taikinimo komitetui susitarus dėl bendro teksto, Europos Parlamentas ir Taryba stengiasi kuo greičiau patvirtinti Taikinimo komiteto veiklos rezultatus vadovaudamiesi Sutarties dėl Europos Sąjungos veikimo 314 straipsnio 6 dalimi ir atsižvelgdami į atitinkamas vidaus darbo taisykles.
6.
Būsimos biudžeto procedūros bus vykdomos laikantis panašaus tvarkaraščio, nebent institucijos susitartų dėl alternatyvaus tvarkaraščio.
7.
Institucijos patvirtina savo ketinimą prieš Komisijai priimant 2011 m. biudžeto projektą patvirtinti bendradarbiavimo biudžeto procedūros metu principus ir taisykles, įskaitant Taikinimo komiteto organizaciją.
II.
TARPINSTITUCINIS BENDRADARBIAVIMAS DĖL TAISOMŲJŲ BIUDŽETŲ
Bendrieji principai
8.
Atsižvelgdamos į tai, kad taisomieji biudžetai dažnai yra skirti konkretiems, o kartais skubiems klausimams, institucijos patvirtina toliau išdėstytus principų, kad būtų užtikrintas tinkamas tarpinstitucinis bendradarbiavimas siekiant sklandžiai ir greitai priimti taisomuosius biudžetus ir, kiek įmanoma, išvengti būtinybės dėl taisomųjų biudžetų rengti taikinimo posėdį.
9.
Institucijos dės pastangas, kiek įmanoma, mažinti taisomųjų biudžetų skaičių.
Tvarkaraštis
10.
Komisija iš anksto turi pranešti abiem biudžeto valdymo institucijoms galimas taisomųjų biudžetų projektų priėmimo datas, iš anksto nenustatydama galutinės priėmimo datos.
11.
Laikydamasi darbo tvarkos taisyklių kiekviena biudžeto valdymo institucija turi stengtis išnagrinėti Komisijos pasiūlytą taisomojo biudžeto projektą kuo greičiau po jo priėmimo.
12.
Siekdamos paspartinti procedūrą, abi biudžeto valdymo institucijos turi užtikrinti, kad jų atitinkami darbo tvarkaraščiai būtų kiek įmanoma derinami ir procedūros galėtų vykti nuosekliai ir darniai. Todėl jos turi stengtis kuo greičiau nustatyti įvairių etapų iki galutinio taisomojo biudžeto priėmimo orientacinį tvarkaraštį.
Abi biudžeto valdymo institucijos turi atsižvelgti į santykinę taisomojo biudžeto skubą ir poreikį jį patvirtinti laiku, kad jį būtų galima vykdyti atitinkamais metais.
Bendradarbiavimas per svarstymą kiekvienoje biudžeto valdymo institucijoje
13.
Vykstant procedūrai institucijos geranoriškai bendradarbiauja, sudarydamos sąlygas, kiek tai įmanoma, kad taisomieji biudžetai būtų priimti ankstyvoje procedūros stadijoje.
Prireikus, esant nuomonių išsiskyrimo galimybei, kiekviena biudžeto valdymo institucija, iki patvirtindama galutinę poziciją dėl taisomojo biudžeto, arba Komisija gali pasiūlyti sušaukti specialų trišalio dialogo posėdį, kuriame būtų aptarti nuomonių skirtumai ir siekiama kompromiso.
14.
Visi Komisijos pasiūlyti, tačiau dar galutinai nepatvirtinti taisomųjų biudžetų projektai turi būti sistemingai įtraukiami į metinėje biudžeto procedūroje suplanuotų trišalių dialogų posėdžių darbotvarkes. Prieš trišalio dialogo posėdį Komisija turi pateikti taisomojo biudžeto projektus, o abi biudžeto valdymo institucijos, kiek tai įmanoma, perduoti savo poziciją.
15.
Jeigu per trišalio dialogo posėdį pasiekiamas kompromisas, kiekviena biudžeto valdymo institucija įsipareigoja, pagal Sutarties nuostatas ir darbo tvarkos taisykles nagrinėdama taisomąjį biudžetą, atsižvelgti į tokio trišalio dialogo posėdžio rezultatus.
Bendradarbiavimas po svarstymo kiekvienoje biudžeto valdymo institucijoje
16.
Europos Parlamentui be pakeitimų pritarus Tarybos pozicijai, laikoma, kad taisomasis biudžetas priimtas.
17.
Europos Parlamentui narių balsų dauguma priėmus pakeitimus, taikomas SESV 314 straipsnio 4 dalies c punktas. Tačiau prieš Taikinimo komiteto posėdį sušaukiamas trišalio dialogo posėdis.
–
Jeigu trišalio dialogo posėdyje pasiekiamas susitarimas ir jeigu kiekviena biudžeto valdymo institucija pritaria trišalio dialogo posėdžio rezultatams, taikinimo procedūra užbaigiama pasikeičiant laiškais ir nerengiant Taikinimo komiteto posėdžio.
–
Jeigu trišalio dialogo posėdyje nepasiekiamas susitarimas, rengiamas Taikinimo komiteto posėdis, kurio darbas organizuojamas atsižvelgiant į aplinkybes, siekiant, kiek tai įmanoma, sprendimų priėmimo procedūrą užbaigti per SESV 314 straipsnio 6 dalyje nustatytą dvidešimt vienos dienos terminą. Taikinimo komiteto darbas gali būti užbaigiamas pasikeičiant laiškais.
III.
PERKĖLIMAI
18.
Nors Lisabonos sutarties įsigaliojimas nedaro poveikio nuostatoms dėl perkėlimų, dėl kurių sprendžia Komisija ir kitos institucijos (visų pirma Finansinio reglamento 22 ir 23 straipsniai), vis dėlto institucijos pripažįsta, kad įsigaliojus Lisabonos sutarčiai nebeteko galios privalomų ir neprivalomų išlaidų atskyrimu grindžiamos Finansinio reglamento 24 straipsnio nuostatos, nes SESV tokį atskyrimą panaikino.
19.
Institucijos susitaria, kad iki bus iš dalies pakeistos Finansinio reglamento 24 straipsnio nuostatos, reikia nustatyti sklandų perkėlimą užtikrinančias veiklos procedūras. Šiuo tikslu institucijos susitaria laikinai taikyti šiuo metu galiojančią Finansinio reglamento 24 straipsnio 4 dalies redakciją, kurią jos pripažįsta suderinama su SESV nustatytais abiejų biudžeto valdymo institucijų įgaliojimais.
20.
Praktiškai perkėlimo procedūra vyksta taip:
a)
Komisija pateikia pasiūlymą tuo pačiu metu abiem biudžeto valdymo institucijoms.
b)
Biudžeto valdymo institucija priima sprendimus dėl asignavimų perkėlimo laikydamasi c punkto, išskyrus atvejus, kai Finansų reglamento antros dalies I antraštinėje dalyje yra numatyta kitaip.
c)
Išskyrus skubos atvejus, Taryba (kvalifikuota balsų dauguma) ir Europos Parlamentas dėl Komisijos pasiūlymo sprendimą priima per šešias savaites nuo tos dienos, kai abi institucijos gavo joms pateiktą pasiūlymą dėl atitinkamo perkėlimo.
d)
Pasiūlymas dėl perkėlimo patvirtinamas, jeigu per šešių savaičių laikotarpį:
–
abi biudžeto valdymo institucijos jį patvirtina;
–
viena iš dviejų biudžeto valdymo institucijų jį patvirtina, o kita nesiima veiksmų;
–
abi biudžeto valdymo institucijos nesiima veiksmų arba nepriima sprendimo, kuris prieštarautų Komisijos pasiūlymui.
e)
D punkte minimas šešių savaičių laikotarpis turi būti sutrumpinamas iki trijų savaičių, nebent viena biudžeto valdymo institucija prašo, kad būtų daroma kitaip, tokiais atvejais, kai:
i)
perkeliama suma sudaro mažiau kaip 10 % eilutės, iš kurios atliekamas perkėlimas, sumos ir neviršija 5 mln. EUR;
arba
ii)
perkeliami tik mokėjimų asignavimai ir visa perkėlimo suma neviršija 100 mln. EUR.
f)
Jeigu viena iš dviejų biudžeto valdymo institucijų iš dalies pakeitė perkėlimą, o kita jį patvirtino arba nesiėmė veiksmų, arba jeigu abi biudžeto valdymo institucijos iš dalies pakeitė perkėlimą, patvirtinta laikoma mažesnė iš Europos Parlamento ir Tarybos patvirtintų sumų, nebent Komisija atsiimtų pasiūlymą."
