Klausimas, į kurį atsakoma žodžiu, Nr. O-0077/2010
Komisijai
Darbo tvarkos taisyklių 115 straipsnis
Jean-Paul Gauzès
PPE frakcijos vardu Tema: Kredito reitingų agentūros
Egzistuoja nemažai kritikos vaidmeniui, kurį dabartinės krizės metu suvaidino kredito reitingų agentūros. Jos nepakankamai įvertino kredito riziką, susijusią su struktūrizuotais kredito produktais ir dažnai nesugebėjo pakankamai greitai priderinti reitingų prie pablogėjusių sąlygų rinkoje. Tokiu būdu krizė sukėlė didelių abejonių dėl kredito reitingų agentūrų sistemos. Kai kurios iš šių problemų buvo išspręstos 2009 m. rugsėjo mėn. 16 d. priėmus reglamentą (EB) Nr. 1060/2009 1 dėl kredito reitingų agentūrų.
Sprendžiant su priežiūra, skaidrumu ir interesų konfliktu susijusias problemas, reglamentu nebuvo sureaguota į šiuos svarbius klausimus:
1. Valstybių išleistų skolos vertybinių popierių reitingavimo klausimas. Ar Komisija mano, kad kredito reitingų agentūroms ne visada esant skaidriomis ir atsakingomis, yra pagrįsta suteikti joms tokią didelę įtaką ES ekonomikai? Kaip Komisija ketina spręsti šį klausimą? Ar Komisija spręs kredito reitingų agentūrų atsakomybės už jų pateikiamus reitingus, nebuvimo klausimą?
2. Oligopolinės kredito reitingų agentūrų rinkos struktūros. Ar Komisija pritaria poreikiui sustiprinti konkurenciją kredito reitingų agentūrų rinkose? Kaip galėtume sustiprinti egzistuojančias kredito reitingų agentūras arba skatinti naujas?
1 OL L 302, 2009 11 17, p. 1.