Markus Ferber: „Niekas neliks be pašto paslaugų“
Konkurencija
2007-07-10 - 09:47
Markus Ferber nusiteikęs optimistiškai
Liberalizavus pašto paslaugų rinką, nebeliks monopolinę teisę pristatyti mažiau nei 50 g sveriančius laiškus turinčių įmonių. Ar laiškų siuntimas atpigs, o jie greičiau pasieks adresatą? Galbūt daugelis pašto darbuotojų neteks darbo, o nuo liberalizacijos nukentės paslaugų kokybė atokiuose regionuose? Į šiuos klausimus atsako europarlamentaras Markus Ferber, dėl kurio parengto pranešimo dėl pašto paslaugų direktyvos Parlamentas balsuos trečiadienį.
Europinę pašto paslaugų rinką planuojama liberalizuoti iki 2011 m. Kaip atrodys ši atvira rinka ir kokių pokyčių gali tikėtis vartotojas? Stebėkite šiuo metu vykstančias diskusijas ir skaitykite interviu su pranešėju.
Kokią reikšmę Europos piliečiams turės trečioji direktyva pašto paslaugų srityje? Ar pašto siuntos pasieks adresatą greičiau, o paslaugos bus pigesnės?
Direktyva leis pagaliau sukurti vidaus rinką pašto paslaugų srityje. Didėjanti konkurencija vartotojams leis pagal poreikius rinktis skirtingus produktus ir tarifus. ES siuntų rinka jau liberalizuota, ir tai turėjo įspūdingas pasekmes: kone pernakt atsirado nauja rinka, siūlanti geresnius ir daugiau produktų.
Tas pats pasakytina ir apie laiškus. Jei mano siunčiamas laiškas nėra skubus, o per keletą dienų jis pasieks adresatą, pasirinksiu šią, daug pigesnę, paslaugą. Jei laiškas skubus, noriu būti tikras, jog jis bus pristatytas jau kitą dieną. Standartiniai, visiems tinkantys sprendimai jau tapo atgyvena. Turime galimybę sudaryti sąlygas susikurti geresnei ir įvairesnei rinkai.
Europos Sąjunga sugriovė daugelį valstybinių monopolijų, tačiau pašto rinka atsilaikė pakankami ilgai. Ar pašto paslaugos yra kažkuo ypatingos?
Visos pašto paslaugos išaugo iš valstybinių monopolijų. Tačiau tai nereiškia, kad situacija turi išlikti nepakitusi.
Teisybė, pokyčiai pašto sektoriuje vyko lėtai, tačiau pagrindiniai žingsniai jau žengti. Dar 1991 m. Komisija paskelbė Žaliąją knygą su pagrindiniais apmatais. 1997 m. ir 2002 m. Europos Parlamentas ir Taryba sutarė žengti pirmuosius žingsnius visiško liberalizavimo link. 2006 m. sausio 1 d. buvo atverta 50 ir daugiau gramų sveriančių siuntų rinka. Tai, ką darome dabar, tėra finišo tiesioji.
Bijoma, kad dėl monopolijų laiškų iki 50 gr. pristatymo srityje panaikinimo daugelis pašto darbuotojų neteks darbo ir prastės kaimo vietovėse teikiamų paslaugų kokybė. Ar taip įvyks?
Suprantu šias baimes. Daug laiko praleidome tam, kad jos nepasiteisintų, į liberalizaciją pažvelgėme iš visų pusių. Komisija pateikė daugelį analitinių tyrimų, EP Transporto komitetas surengė daugelį seminarų. Pasiekėme subalansuotą kompromisą. Norime, kad vartotojas galėtų pasinaudoti atviros rinkos teikiamais privalumais. Taip pat sutarėme pateikti pakeitimus, leisiančius valstybėms narėms griežčiau reglamentuoti darbo pašto sektoriuje sąlygas.
Šnekant apie visuotinį paslaugos užtikrinimą visuose Europos kampeliuose, padėtis nėra tokia dramatiška, kaip galėtų atrodyti. Valstybės narės gali numatyti vieną bendrovę, užtikrinsiančią paslaugas atokiose vietovėse. Nepamirškime – kai kurios ES šalys, tokios, kaip Jungtinė Karalystė, jau liberalizavo savo rinkas. Jų patirtis rodo, kad niekas neliko be pašto paslaugų. Vis dar galite siųsti laiškus į atokiausius Škotijos kampelius, ir būti užtikrinti, kad jie pasieks adresatą!
20070705STO08854 Tiesioginė plenarinės sesijos transliacija Apie M. Ferber Dosjė apie pašto paslaugų liberalizavimą [EN] M. Ferber paaiškinimai apie pašto paslaugų liberalizaciją [EN, DE]
LT
1
PHOTO
20070709PHT08991.jpg
LT
2
LINK
/eplive/public/freetext_page_direct/20061120FTX00012-2101/default_lt.htm
LT
3
LINK
/members/expert/searchForm/view.do?id=1917&language=LT
LT
5
LINK
/eplive/public/multimediaav_page/8969-20070709MAV08960-AUDIO/default_lt.htm
-//EP//TEXT IM-PRESS 20070703BKG08766 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
