10 dalykų, kuriuos atneš Lisabonos sutartis
Institucijos
2009-10-15 - 15:39
Lisabona suteiks galimybę Europai tapti stipresne Lisabonos sutartis – sunkiai išnešiotas ir Čekijos prezidento palaiminimo tebelaukiantis netrukus gimsiantis Europos kūdikis. Kokias reformas numato šis pertvarkytos ES funkcionavimą numatantis 300 puslapių dokumentas? Pažvelkime į Lisabonos sutarties pasekmes Europos piliečiams ir jų išrinktiems atstovams.
Europos Parlamentas:
įgaus lygias su Taryba teises daugumoje teisėkūros sričių (bendrojo sprendimo procedūra);
įgaus papildomas galias biudžeto formavimo, žemės ūkio, teisingumo ir vidaus reikaluose;
pasipildys 18 naujų europarlamentarų , kurių skaičius išaugs nuo 736 iki 751;
rinks Europos Komisijos pirmininką , kurio kandidatūrą Europos Vadovų Taryba teiks atsižvelgusi į Europos Parlamento rinkimų rezultatus ir pasikonsultavusi su Parlamentu.
Piliečių teisės
Piliečių iniciatyvos teisė: surinkus milijono piliečių parašus bus galima reikalauti Europos Komisijos inicijuoti naujus teisės aktus
Nauji svarbūs užsienio politikos postai: dabartinę sistemą, kuomet ES Tarybai pirmininkauja kiekvieną pusmetį besikeičianti valstybė, pakeis „ ES prezidentas “, o vyriausiojo įgaliotinio bendrai užsienio ir saugumo politikai ir už išorės santykius atsakingo Komisijos nario pareigybes pakeis ES bendros užsienio ir saugumo politikos ir bendros gynybos politikos vadovas („ ES užsienio reikalų ministras “), kuriam talkins ES išorės veiksmų tarnyba („ ES diplomatinė tarnyba “)
Pirmą kartą įtvirtinama galimybė valstybėms narėms pasitraukti iš Europos Sąjungos
Pagrindinių teisių chartija (pasirašyta 2000 m.) tampa teisiškai privaloma Europos Sąjungoje. Tai reiškia, kad visi siūlomi ir jau įgyvendinti Europos Sąjungos įstatymai turi gerbti Chartijoje numatytas teises. („Europos Sąjungos pagrindinių teisių chartija“ nėra pilnai taikoma Didžiajai Britanijai ir Lenkijai)
Naujos nacionalinių parlamentų galios – nauja ankstyvo įspėjimo sistema leis šalies parlamentui 8 savaites svarstyti siūlomą įstatymo projektą, jei šis viršys Europos Sąjungos įgaliojimus.
Nuo šiol Taryba remsis daugiausia kvalifikuotos daugumos balsavimu . Tik tokios aktualios sritys kaip mokesčiai ar saugumas ir toliau remsis bendro svarstymo procedūra. Kvalifikuota balsų dauguma Ministrų Taryba galės priimti sprendimus, jei jiems pritars 55 % valstybių narių, atstovaujančių bent 65 % Europos gyventojų. Tokia sistema užtikrinamas dvigubas sprendimų teisėtumas.
Keletas faktų:
Reformų sutarties vardu dar vadinama Lisabonos sutartis 27 ES valstybių pasirašyta 2007 m. gruodžio 13 d.
Airija – vienintelė šalis, rengusi referendumus dėl Lisabonos sutarties. 2008 m. birželio 12 d. airiai jai nepritarė, tačiau 2009 m. spalio 2 d. pakeitė savo nuomonę
Lisabonos sutarties įgyvendinimas prasidės, jei Čekijos parlamento ratifikuotą sutartį pasirašys jai nepritariantis prezidentas Vaclavas Klausas
20091009STO62247 Europos Sąjungos portalas, skirtas Lisabonos sutarčiai Lisabonos sutarties nuo A iki Z Referendumas Airijoje Lisabonos sutarties atgarsiai Straipsnis Lisabonos sutarties tema Lisabonos sutartis ir piliečių teisės:
LT
1
EUROPARL-TV
http://www.europarltv.europa.eu/swf/EmbedPlayer.swf?vid=3c9fc4a7-6482-4e9d-b386-1cd6e4f4f65f&cid=0c8dedcf-1098-46c9-9b85-6f2b0f0b120d&lang=lt&bitrate=512&loop=off&autoplay=off&startVolume=medium&showTitle=on&showBottom=on
LT
2
LINK
http://europa.eu/lisbon_treaty/index_lt.htm
LT
3
LINK
http://ec.europa.eu/atoz_lt.htm
-//EP//TEXT IM-PRESS 20091002FCS61743 0 NOT XML V0//LT
-//EP//TEXT IM-PRESS 20090506IPR55226 0 NOT XML V0//LT
-//EP//TEXT IM-PRESS 20091005BKG61838 0 NOT XML V0//LT
-//EP//TEXT IM-PRESS 20071213STO15246 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
