A7-0052/2010
22.3.2010
***I
PRANEŠIMAS
dėl pasiūlymo dėl Europos Parlamento ir Tarybos reglamento, iš dalies keičiančio Reglamentą (EB) Nr. 1934/2006, nustatantį bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę
(COM(2009)0197 – C7‑0101/2009 – 2009/0059(COD))
Tarptautinės prekybos komitetas
Pranešėjas: Helmut Scholz
Nuomonės referentė (*):
Barbara Lochbihler, Užsienio reikalų komitetas
(*) Darbo su susijusiais komitetais procedūra. Darbo tvarkos taisyklių 50 straipsnis
PE 428.224v03-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Bendro sprendimo procedūra (pirmasis svarstymas)
***II Bendro sprendimo procedūra (antrasis svarstymas)
***III Bendro sprendimo procedūra (trečiasis svarstymas)(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu . Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................19
Užsienio reikalų komiteto NUOMONĖ(*) ...............................................................22
Vystymosi komiteto NUOMONĖ ................................................................................38
Biudžeto komiteto NUOMONĖ....................................................................................45
PROCEDŪRA...........................................................................................................................50
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos reglamento, iš dalies keičiančio Reglamentą (EB) Nr. 1934/2006, nustatantį bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę.
( COM(2009)0197 – C7‑0101/2009 – 2009/0059(COD) )
(Įprasta teisėkūros procedūra: pirmasis svarstymas)
Europos Parlamentas,
– atsižvelgdamas į Komisijos pasiūlymą Tarybai ( COM(2009)0197 ),
– atsižvelgdamas į EB sutarties 181a straipsnį, pagal kurį Taryba kreipėsi į Parlamentą dėl konsultacijos ( C7-0101/2009 ),
– atsižvelgdamas į Komisijos komunikatą Europos Parlamentui ir Tarybai „Lisabonos sutarties įsigaliojimo poveikis šiuo metu vykdomoms tarpinstitucinėms sprendimų priėmimo procedūroms“ ( COM(2009)0665 ),
– atsižvelgdamas į Sutarties dėl Europos Sąjungos veikimo 294 straipsnio 3 dalį, 207 straipsnio 2 dalį ir 209 straipsnio 1 dalį,
– atsižvelgdamas į Darbo tvarkos taisyklių 55 straipsnį,
– atsižvelgdamas į Tarptautinės prekybos komiteto pranešimą ir Užsienio reikalų komiteto, Vystymosi komiteto ir Biudžeto komiteto nuomones ( A7-0052/2010 ),
1. priima toliau pateiktą poziciją per pirmąjį svarstymą;
2. mano, kad pasiūlymas atitinka daugiametę 2007–2013 m. finansinę programą; vis dėlto primena, kad sprendimą dėl 2010–2013 m. laikotarpio metinių asignavimų pagal metinę biudžeto procedūrą priima biudžeto valdymo institucija;
3. ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jį nauju tekstu;
4. paveda pirmininkui perduoti Parlamento poziciją Tarybai ir Komisijai ir nacionaliniams parlamentams.
EUROPOS PARLAMENTO PIRMOJO SVARSTYMO POZICIJA
* Pakeitimai: naujas ar pakeistas tekstas žymimas pusjuodžiu kursyvu, o išbrauktas tekstas nurodomas simboliu ▌. *
EUROPOS PARLAMENTO IR TARYBOS REGLAMENTAS
iš dalies keičiantis Tarybos reglamentą (EB) Nr. 1934/2006, nustatantį bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Sutartį dėl Europos Sąjungos veikimo, ypač į jos 207 straipsnio 2 dalį ir 209 straipsnio 1 dalį,
atsižvelgdami į Europos Komisijos pasiūlymą,
taikydami įprastą teisėkūros procedūrą
OL L ,
kadangi:
(1) Nuo 2007 m. Bendrija, remdamasi 2006 m. gruodžio 18 d. Europos Parlamento ir Tarybos reglamentu (EB) Nr. 1905/2006, nustatančiu vystomojo bendradarbiavimo finansinę priemonę (VBP)
OL L 378, 2006 12 27, p. 41. , paprastina geografinį bendradarbiavimą su besivystančiomis Azijos, Vidurinės Azijos ir Lotynų Amerikos šalimis bei Iraku, Iranu, Jemenu ir Pietų Afrika.
(2) Pagrindinis ir svarbiausias tikslas, kurio siekiama Reglamentu (EB) Nr. 1905/2006, yra skurdo mažinimas siekiant Tūkstantmečio vystymosi tikslų. Bendradarbiavimas su besivystančiomis šalimis, teritorijomis ir regionais, vykdant šiuo reglamentu nustatytas geografines programas apima tik priemonių, kurios atitinka Ekonominio bendradarbiavimo ir plėtros organizacijos Vystymosi pagalbos komiteto (EBPO/VPK) nustatytus oficialios vystymosi pagalbos (OVP) kriterijus, finansavimą.
(3) Sąjungai svarbu toliau stiprinti santykius su atitinkamomis besivystančiomis šalimis, kurios yra svarbios dvišalės partnerės ir daugiašalių forumų ir pasaulinio valdymo dalyvės, su kuriomis Bendrija turi strateginį interesą vystyti įvairiapusius ryšius, ypač tokiose srityse kaip ekonomika, prekyba, akademinė sritis, verslas ir moksliniai mainai. Todėl jai reikia finansinės priemonės, kuria būtų galima finansuoti tokias priemones, kurios pagal EBPO nustatytus oficialios vystymosi pagalbos kriterijus (OVP kriterijus) neatitinka OVP , tačiau kurios yra itin svarbios įtvirtinant santykius ir kuriomis labai prisidedama siekiant besivystančių šalių pažangos ir vystymosi.
(4) Šiuo tikslu 2007 m. ir 2008 m. biudžeto procedūromis buvo nustatyti keturi parengiamieji veiksmai, siekiant pradėti tokį tvirtesnį bendradarbiavimą pagal Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento
OL L 248, 2002 9 16, p. 1. 49 straipsnio 6 dalies b punktą: verslo ir mokslinių mainų srityje su Indija, verslo ir mokslinių mainų srityje su Kinija, bendradarbiavimas su vidutines pajamas gaunančių šalių grupe Azijoje ir bendradarbiavimas su vidutines pajamas gaunančių šalių grupe Lotynų Amerikoje. Pagal tą patį Finansinio reglamento straipsnį teisėkūros procedūra, skirta parengiamiesiems veiksmams, turi būti baigta iki trečiųjų finansinių metų pabaigos.
(5) Reglamento (EB) Nr. 1934/2006
OL L 405, 2006 12 30, p. 41. tikslai ir nuostatos yra tinkami siekiant tokio tvirtesnio bendradarbiavimo su šalimis, kurioms taikomas Reglamentas (EB) Nr. 1905/2006. Šiuo tikslu reikia išplėsti Reglamento (EB) Nr. 1934/2006 geografinę taikymo sritį ir numatyti finansinį paketą, į kurį būtų įtrauktas bendradarbiavimas su šiomis besivystančiomis šalimis.
(5a) Išplėtus Reglamento (EB) Nr. 1934/2006 geografinę taikymo sritį, finansinė pagalba atitinkamoms besivystančioms šalims gali būti teikiama pagal dvi skirtingas užsienio veiksmų finansavimo priemones. Reikėtų užtikrinti, kad abi finansavimo priemonės būtų griežtai atskirtos viena nuo kitos. Pagal reglamentą (EB) Nr. 1905/2006 finansuojamos tokios priemonės, kurios atitinka OVP kriterijus, o pagal Reglamentą (EB) Nr. 1934/2006 turėtų būti finansuojamos tik tos priemonės, kurios šių kriterijų neatitinka. Be to, reikėtų užtikrinti, kad išplėtus šio reglamento geografinę taikymo sritį valstybės, kurioms iki šiol buvo taikomas Reglamentas (EB) Nr. 1934/2006, t. y. pramoninės šalys ir kitos dideles pajamas gaunančios šalys bei teritorijos, nepatektų į blogesnę padėtį, ypač finansiniu aspektu.
(5b) Kadangi dėl ekonomikos krizės visoje Europos Sąjungoje susidarė itin įtempta padėtis biudžeto srityje ir kadangi siūloma išplėsti priemonės taikymo sritį, kad ji apimtų šalis, kurios kai kuriais atvejais pasiekė panašų į Sąjungos konkurencingumo lygį ir beveik tokį patį kaip kai kurių valstybių narių vidutinį gyvenimo lygį, ES pagalba turėtų būti teikiama atsižvelgiant į paramą gaunančių šalių pastangas, dedamas siekiant laikytis Tarptautinės darbo organizacijos (TDO) tarptautinių susitarimų ir prisidėti prie bendrų tikslų sumažinti išmetamą šiltnamio efektą sukeliančių dujų kiekį.
(6) Patikrinus kaip įgyvendinamos išorės veiksmų finansinės priemonės, nustatyta neatitikimų nuostatose, kuriomis išlaidos, susijusios su mokesčiais, muitais ar kitomis rinkliavomis, yra laikomos neatitinkančiomis kriterijų. Siekiant nuoseklumo, siūloma šias nuostatas suderinti su kitomis priemonėmis.
(6a) Komisijai turėtų būti suteikti įgaliojimai priimti deleguotuosius aktus pagal Sutarties dėl Europos Sąjungos veikimo 290 straipsnio nuostatas dėl daugiamečių bendradarbiavimo programų, kadangi šios programos papildo Reglamentą (EB) Nr. 1934/2006 ir yra bendro pobūdžio. Itin svarbu, kad parengiamojo darbo metu Komisija tinkamai konsultuotųsi, įskaitant ekspertų lygmens konsultacijas.
(7) Todėl Reglamentą (EB) Nr. 1934/2006 reikėtų atitinkamai iš dalies keisti,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1934/2006 iš dalies keičiamas taip:
(1) Reglamento pavadinimas pakeičiamas taip:
„2006 m. gruodžio 21 d. Tarybos reglamentas (EB) Nr. 1934/2006, kuriuo nustatoma bendradarbiavimo su pramoninėmis ir kitomis dideles pajamas gaunančiomis šalimis ir teritorijomis bei besivystančiomis šalimis, kurioms taikomas Reglamentas (EB) Nr. 1905/2006, finansavimo priemonė veiklai, kuri nėra oficiali vystymosi pagalba .“
(2) 1 straipsnis pakeičiamas taip:
„1 straipsnis
Tikslas
1. Pagal šį reglamentą Bendrijos lėšomis remiamas ekonominis, finansinis ▌, techninis , kultūrinis ir akademinis bendradarbiavimas 4 straipsnyje nurodytose srityse, priklausantis pramoninių ir kitų dideles pajamas gaunančių šalių ir teritorijų , kurios visos nurodytos I priede, bei besivystančių šalių, kurioms taikomas Europos Parlamento ir Tarybos 2006 m. gruodžio 18 d. Reglamentas (EB) Nr. 1905/2006 , nustatantis vystomojo bendradarbiavimo finansinę priemonę   * , ir kurios nurodytos šio reglamento II priede (toliau jos vadinamos šalimis partnerėmis), kompetencijai. Pagal šį reglamentą finansuojamos priemonės, neatitinkančios oficialios vystymosi pagalbos (OVP) kriterijų, kuriuos nustatė Ekonominio bendradarbiavimo ir plėtros organizacijos Vystymosi pagalbos komitetas (EBPO/VPK).
2. Pagrindinis bendradarbiavimo su ▌šalimis partnerėmis tikslas – konkrečiai atsižvelgti į poreikį stiprinti ryšius ir toliau su jomis bendradarbiauti dvišaliu, regioniniu ar daugiašaliu pagrindu, kad būtų sukurta palankesnė ir skaidresnė aplinka Bendrijos santykiams su ▌šalimis partnerėmis plėtoti ir skatinti konstruktyvų dialogą bei prisidėti prie šalių partnerių pažangos ir tvaraus vystymosi procesų , tuo pačiu metu atsižvelgiant į tokius bendrus interesus , kaip demokratijos skatinimą, pagarbą žmogaus teisėms ir pagrindinėms laisvėms, teisinės valstybės principus, tinkamą darbą, gerą valdymą ir aplinkos apsaugą.
_________
* OJ L 378, 2006 12 27, p. 41.“
(3) 2 straipsnis pakeičiamas taip:
„2 straipsnis
Taikymo sritis
1. Bendradarbiavimo su šalimis partnerėmis tikslas – dirbti kartu su pramoninės ar naujos arba besivystančios ekonomikos partneriais, kurių politinės, ekonominės bei institucinės struktūros ir vertybės yra panašios ir skatinamos, siekiant intensyvinti dialogą ir draugiškus santykius bei didinti bendradarbiavimą ir mainus su pripažintais arba vis svarbesniais dvišaliais partneriais ir daugiašalių forumų ir pasaulinio valdymo dalyviais. Bendradarbiavimas taip pat apima partnerius, kuriuose Bendrija ▌siekia skatinti savo demokratijos vertybes, pagarbą žmogaus teisėms ir pagrindinėms laisvėms laikantis principų, kuriais grindžiami Sąjungos išorės veiksmai, kaip nustatyta Sutartyje.
2. Deramai pagrįstais atvejais ir siekiant užtikrinti Bendrijos paramos nuoseklumą ir veiksmingumą ir puoselėti regioninį bendradarbiavimą, Komisija, patvirtindama 6 straipsnyje nurodytas metines veiksmų programas, gali nuspręsti, kad priemonėms pagal šį reglamentą skiriamą finansavimą gali gauti prieduose nenurodytos šalys, jei ketinamas įgyvendinti projektas ar programa yra regioninio ar tarpvalstybinio pobūdžio. Tuo tikslu 5 straipsnyje nurodytose daugiametėse bendradarbiavimo programose numatomos nuostatos.
2a. Komisija iš dalies keičia I ir II priedų sąrašus, atsižvelgdama į reguliarias EBPO/VPK besivystančių šalių sąrašo peržiūras, ir apie tai informuoja Europos Parlamentą ir Tarybą.
2b. Skiriant finansavimą pagal šį reglamentą, jeigu reikia, ypatingas dėmesys skiriamas tam, ar šalys partnerės laikosi pagrindinių Tarptautinės darbo organizacijos (TDO) darbo standartų ir ar deda pastangų siekdamos sumažinti išmetamą šiltnamio efektą sukeliančių dujų kiekį.
2c. II priede išvardytų šalių atžvilgiu politikos suderinamumas su priemonėmis, finansuojamomis pagal Reglamentą (EB) Nr. 1905/2006 ir 2008 m. gruodžio 16 d. Europos Parlamento ir Tarybos reglamentą (EB) Nr. 1337/2008, sukuriantį priemonę, skirtą greitai reaguoti į sparčiai didėjančias maisto kainas besivystančiose šalyse * , turi būti griežtai stebimas.
__________
* OL L 354, 2008 12 31, p. 62.“.
(3a) 3 straipsnio 1 dalis pakeičiama taip:
„1. Europos Sąjunga grindžiama laisvės, demokratijos, pagarbos žmogaus teisėms ir pagrindinėms laisvėms bei teisinės valstybės principais ir siekia skatinti, plėtoti ir įtvirtinti įsipareigojimą juos skatinti šalyse partnerėse, vedant dialogą ir bendradarbiaujant.“.
(3b) 3 straipsnio 3 dalis pakeičiama taip:
„3. Pagal šį reglamentą finansuojamos priemonės atitinka ir apima bendradarbiavimo sritis, nustatytas visų pirma Bendrijos ir šalių partnerių priemonėse, susitarimuose, deklaracijose ir veiksmų planuose, taip pat su Bendrijos specifiniais interesais ir prioritetais susijusias sritis“.
(3c) 3 straipsnio 4 dalis pakeičiama taip:
„4. Taikydama pagal šį reglamentą finansuojamas priemones Bendrija siekia užtikrinti nuoseklumą su kitomis jos išorės veiksmų sritimis bei kitomis atitinkamomis Bendrijos politikos kryptimis, ypač vystomojo bendradarbiavimo politika . Tai užtikrinama formuojant politiką, atliekant strateginį planavimą ir programavimą bei įgyvendinant priemones.“.
(3d) 3 straipsnio 5 dalis pakeičiama taip:
„5. Pagal šį reglamentą finansuojamos priemonės papildo valstybių narių ir Bendrijos viešųjų įstaigų pastangas [...] komercinių ryšių bei kultūrinių, akademinių ir mokslinių mainų srityje, ir suteikia joms pridėtinę vertę.“.
(3e) 3 straipsnis papildomas šia dalimi:
„5a. Komisija informuoja Europos Parlamentą ir reguliariai keičiasi su juo nuomonėmis“.
(3f) 4 straipsnio įžanginė dalis pakeičiama taip:
„Teikiant Bendrijos finansavimą remiami bendradarbiavimo veiksmai pagal 1 straipsnį, ir ši parama teikiama laikantis šio reglamento bendro tikslo, taikymo srities, tikslų ir bendrųjų principų. Bendrijos finansavimas skiriamas su šiomis bendradarbiavimo sritimis susijusiems ir OVP kriterijų neatitinkantiems veiksmams , kurie gali būti vykdomi ir regioniniu lygiu:“.
(3g) 4 straipsnio 1 dalis pakeičiama taip:
„(1) Bendrijos ir šalių partnerių ekonominės, socialinės, kultūrinės, akademinės ir mokslo srities subjektų bendradarbiavimo, partnerysčių ir bendrų iniciatyvų skatinimas;“.
(3h) 4 straipsnio 2 punktas pakeičiamas taip:
„(2) dvišalės prekybos, investicijų srautų ir ekonominių partnerysčių skatinimas, ypač daug dėmesio skiriant mažosioms ir vidutinėms įmonėms (MVĮ) ;“.
(3i) 4 straipsnio 3 dalis pakeičiama taip:
„(3) politinių, ekonominių [...], socialinių ir kultūrinių subjektų bei kitų nevyriausybinių organizacijų dialogo atitinkamuose sektoriuose skatinimas Bendrijoje ir šalyse partnerėse;“.
(3j) 4 straipsnio 4 dalis pakeičiama taip:
„(4) žmonių tarpusavio ryšių, ypač šeimos lygmeniu, švietimo ir mokymo programų bei intelektinių mainų skatinimas ir kultūrų tarpusavio supratimo didinimas, įskaitant priemones, kurias taikant siekiama užtikrinti ir didinti Europos Sąjungos dalyvavimą programoje Erasmus Mundus „Išorės bendradarbiavimo langas“ ir dalyvavimą Europos švietimo mugėse ;“.
(3k) 4 straipsnio 5 punktas pakeičiamas taip:
„(5) Bendrijos ir šalių partnerių bendradarbiavimo projektų, pavyzdžiui, mokslinių tyrimų, mokslo ir technologijų, sporto ir kultūros, atsinaujinančios energijos, transporto [...], aplinkosaugos, įskaitant klimato kaitą, muitų srityse [...], finansiniais, teisiniais ir žmogaus teisių bei kitais bendro intereso klausimais, skatinimas;“.
(3l) 5 straipsnio 2 dalis pakeičiama taip:
„2. Daugiametės bendradarbiavimo programos sudaromos ne ilgesniam kaip šio reglamento galiojimo laikotarpiui. Jose nurodomi Bendrijos specifiniai interesai ir prioritetai, bendri tikslai ir laukiami rezultatai. Ypač turint mintyje programą Erasmus Mundus „Išorės bendradarbiavimo langas“, vykdant programas siekiama kuo labiau atsižvelgti į tolygų geografinį pasiskirstymą. Jose taip pat nurodomos pasirinktos sritys, kurioms turėtų būti skiriamas Bendrijos finansavimas, ir nurodomos bendrai, kiekvienai prioritetinei sričiai ir kiekvienai šaliai partnerei ar šalių partnerių grupei skirtos orientacinės lėšos atitinkamu laikotarpiu. Atitinkamu atveju lėšos gali būti nurodomos nustatant jų ribas. Daugiametės bendradarbiavimo programos peržiūrimos laikotarpio viduryje arba prireikus ad hoc.“.
(3m) 5 straipsnio 3 dalis pakeičiama taip:
„3. Daugiametes bendradarbiavimo programas ir jų peržiūrą Komisija patvirtina laikydamasi 14a straipsnyje nurodytos procedūros.“.
(3n) 6 straipsnio 1 dalis pakeičiama taip:
„1. Komisija patvirtina metines veiksmų programas, grindžiamas 5 straipsnyje nurodytomis daugiametėmis bendradarbiavimo programomis, ir apie tai tuo pačiu metu informuoja Europos Parlamentą ir Tarybą .“.
(3o) 7 straipsnis papildomas šiomis dalimis:
„1a. Taikant šį reglamentą nefinansuojamos priemonės, kurios numatytos 1996 m. birželio 20 d. Tarybos reglamente (EB) Nr. 1257/96 dėl humanitarinės pagalbos * , 2006 m. lapkričio 15 d. Europos Parlamento ir Tarybos reglamente (EB) Nr. 1717/2006, nustatančiame stabilumo priemonę * * , arba Reglamente (EB) Nr. 1905/2006 ir kurios atitinka šiuose išvardytuose reglamentuose nustatytus finansavimo reikalavimus.
1b. Bendrijos parama pagal šį reglamentą nenaudojama ginklams arba amunicijai pirkti ir karinio arba gynybinio pobūdžio operacijoms finansuoti.
_________
* OJ L 163, 1996 7 2. p. 1.
* * OL L 327, 2006 11 24, p. 1.“.
(4) 8 straipsnio 3 dalis pakeičiama taip:
„3. Bendrijos skiriamos lėšos iš esmės negali būti naudojamos mokesčiams, muitams ar rinkliavoms valstybėse partnerėse finansuoti.“
(4a) 9 straipsnio 3 dalis pakeičiama taip:
„3. Komisija patvirtina daugiametėse bendradarbiavimo programose nenumatytas paramos priemones ir apie jas vienu metu praneša Europos Parlamentui ir Tarybai .“.
(4b) 13 straipsnio 1 dalis pakeičiama taip:
„1. Komisija [...] reguliariai vertina pagal šį reglamentą finansuojamus veiksmus ir programas, prireikus arba Europos Parlamentui ar Tarybai pareikalavus , pasitelkdama nepriklausomus išorės vertinimus, siekdama patikrinti, ar buvo pasiekti tikslai arba, priešingu atveju, kokiu mastu jie pasiekti, taip pat, ar Bendrijos finansuojamų priemonių išlaidų veiksmingumas ir šių priemonių poveikis buvo pakankami . Remdamasi šiais vertinimais Komisija parengia rekomendacijas, kaip pagerinti būsimą veiklą. Į šiuos rezultatus atsižvelgiama rengiant programas ir skirstant išteklius.“.
(4c) 13 straipsnio 2 dalis pakeičiama taip:
„2. Komisija pateikia įvertinimo pranešimus, nurodytus 1 dalyje , Europos Parlamentui ir 15 straipsnio 1 dalyje nurodytam komitetui susipažinti.“.
(4d) 14 straipsnis pakeičiamas taip:
„Komisija išnagrinėja pažangą, padarytą įgyvendinant priemones pagal šį reglamentą, ir Europos Parlamentui bei Tarybai pateikia išsamų metinį pranešimą apie šio reglamento įgyvendinimą. Pranešime išdėstomi biudžeto vykdymo rezultatai ir apibūdinami visi finansuoti veiksmai ir programos bei, kiek tai įmanoma, nurodomi pagrindiniai bendradarbiavimo veiksmų ir programų rezultatai ir poveikis.“.
(4e) Pridedamas šis straipsnis:
„14a straipsnis
Perdavimas
1. Įgaliojimai priimti deleguotuosius aktus, minėtus 5 straipsnyje, Komisijai suteikiami šio reglamento galiojimo laikotarpiui.
2. Priėmusi deleguotąjį aktą, Komisija iškart apie jį vienu metu praneša Europos Parlamentui ir Tarybai.
3. Komisijai suteiktiems įgaliojimams priimti deleguotuosius aktus taikomos 14b ir 14c straipsniuose nustatytos sąlygos.“.
(4f) Pridedamas šis straipsnis:
„14b straipsnis
Perdavimo atšaukimas
1. Įgaliojimų perdavimą, nurodytą 5 straipsnyje, visada gali atšaukti Europos Parlamentas arba Taryba.
2. Institucija, pradėjusi vidaus procedūrą, kad nuspręstų, ar atšaukti įgaliojimų perdavimą, pagrįstu laikotarpiu iki galutinio sprendimo priėmimo dienos apie tai stengiasi informuoti kitą instituciją ir Komisiją, nurodydama perduotus įgaliojimus, kurie galėtų būti atšaukti, ir galimas atšaukimo priežastis.
3. Sprendime dėl įgaliojimų atšaukimo nutraukiamas tame sprendime nurodytų įgaliojimų perdavimas. Jis įsigalioja nedelsiant arba jame nurodytą vėlesnę dieną. Jis nedaro poveikio jau galiojančių deleguotųjų aktų teisėtumui. Jis skelbiamas Europos Sąjungos oficialiajame leidinyje.“.
(4g) Pridedamas šis straipsnis:
„14c straipsnis
Prieštaravimai dėl deleguotųjų aktų
1. Europos Parlamentas ir Taryba gali pareikšti prieštaravimus dėl deleguotojo akto per du mėnesius nuo pranešimo datos.
Europos Parlamento arba Tarybos iniciatyva šis laikotarpis pratęsiamas dviems mėnesiams.
2. Jei, pasibaigus šiam laikotarpiui, nei Europos Parlamentas, nei Taryba nepareiškė prieštaravimų dėl deleguotojo akto, jis skelbiamas Europos Sąjungos oficialiajame leidinyje ir įsigalioja jame numatytą dieną.
Deleguotasis aktas gali būti paskelbiamas Europos Sąjungos oficialiajame leidinyje ir įsigalioti nepasibaigus šiam laikotarpiui, jeigu prieš tai Europos Parlamentas ir Taryba informavo Komisiją apie savo ketinimą nepareikšti prieštaravimų.
3. Jei Europos Parlamentas arba Taryba pareiškia prieštaravimus dėl deleguotojo akto, jis neįsigalioja. Institucija, kuri pareiškia prieštaravimus dėl deleguotojo akto, išdėsto to priežastis.“.
(5) 16 straipsnis pakeičiamas taip:
„16 straipsnis
Finansinės nuostatos
Finansinė orientacinė suma šiam reglamentui įgyvendinti 2007–2013 m. laikotarpiu yra 172 mln. EUR I priede išvardytoms šalims ir 176 mln. EUR – II priede išvardytoms šalims. Dėl 2010–2013 m. laikotarpio metinių asignavimų vykdant metinę biudžeto sudarymo procedūrą sprendimą priima biudžeto valdymo institucija. Komisija biudžeto valdymo institucijai teikia išsamią informaciją apie visas biudžeto eilutes, pagal kurias finansuojamos šiame reglamente numatytos priemonės, ir joms skiriamus metinius asignavimus. Šiuos asignavimus tvirtina biudžeto valdymo institucija, neviršydama finansinės programos ribų. Taip pat reikia užtikrinti, kad taikant šį reglamentą II priede išvardytoms šalims partnerėms nenukentėtų I priede nurodytos pramoninės šalys ir kitos dideles pajamas gaunančios šalys bei teritorijos.
Pagal Reglamentą (EB) Nr. 1905/2006 skiriami asignavimai šiuo tikslu nenaudojami.“
(6) Priede antraštė pakeičiama taip: „I PRIEDAS.
Pramoninių ir kitų dideles pajamas gaunančių šalių ir teritorijų, įtrauktų į šį reglamentą, sąrašas“.
(7) Pridedamas naujas II priedas, kurio tekstas pateikiamas šio reglamento priede.
2 straipsnis
Įsigaliojimas
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje .
Šis reglamentas privalomas visas ir tiesiogiai taikomas visose valstybėse narėse.
Priimta
Europos Parlamento vardu Tarybos vardu
Pirmininkas Pirmininkas
Priedas
„II PRIEDAS
Besivystančių šalių, įtrauktų į šį reglamentą, sąrašas
Lotynų Amerika
Argentina
2. Bolivija
3. Brazilija
4. Čilė
5. Kolumbija
6. Kosta Rika
7. Kuba
8. Ekvadoras
9. Salvadoras
10. Gvatemala
11. Hondūras
12. Meksika
13. Nikaragva
14. Panama
15. Paragvajus
16. Peru
17. Urugvajus
18. Venesuela
Azija
19. Afganistanas
20. Bangladešas
21. Butanas
22. Kambodža
23. Kinija
24. Indija
25. Indonezija
26. Korėjos Liaudies Demokratinė Respublika
27. Laosas
28. Malaizija
29. Maldyvai
30. Mongolija
31. Birma (Mianmaras)
32. Nepalas
33. Pakistanas
34. Filipinai
35. Šri Lanka
36. Tailandas
37. Vietnamas
Vidurinė Azija
38. Kazachstanas
39. Kirgizijos Respublika
40. Tadžikistanas
41. Turkmėnistanas
42. Uzbekistanas
Artimieji Rytai
43. Iranas
44. Irakas
45. Jemenas
Pietų Afrika
46. Pietų Afrika“
AIŠKINAMOJI DALIS
Įžanga
Bendrijos finansavimas, numatytas pagal Tarybos reglamentą (EB) Nr. 1934/2006, nustatantį bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę (toliau „bendradarbiavimo su pramoninėmis šalimis priemonės reglamentas“), skiriamas siekiant remti ekonominį, finansinį ir techninį bendradarbiavimą, taip pat mokslinius tyrimus ir akademinius mainus, priklausančius Bendrijos kompetencijos sričiai.
Tarptautinės prekybos komitetas (INTA), atsakingas už Sąjungos išorės ekonominius santykius, įskaitant „ finansinius, ekonominius ir prekybinius ryšius su trečiosiomis šalimis “ (t. y. su besivystančiomis ir nesivystančiomis šalimis), buvo paskirtas kaip atsakingasis komitetas priimant bendradarbiavimo su pramoninėmis šalimis priemonės reglamentą, todėl minėtasis komitetas galėjo ne tik išsamiai išnagrinėti Komisijos pasiūlymą, bet taip pat atsižvelgti į platesnį istorinį ir institucinį kontekstą.
Komisijos pasiūlymas ( COM(2009)0197 /2), kuriuo siekiama iš dalies pakeisti bendradarbiavimo su pramoninėmis šalimis priemonės reglamentą, teikiamas norint iš esmės išplėsti geografinę minėtojo reglamento taikymo sritį ir aprėpti bendradarbiavimą su besivystančiomis šalimis, kurios nurodytos pasiūlymo priede; dėl šios priežasties turės būti žymiai išplėsta bendra finansinė struktūra.
Net jeigu formaliu požiūriu atrodytų, kad Komisija siūlo tik kelis pakeitimus, šie pakeitimai yra esminiai, nes į visas galiojančias nuostatas dėl šalių partnerių (iki šiol turimos mintyje tik pramoninės ir kitos dideles pajamas gaunančios šalys ir teritorijos), įskaitant jų kokybinį vertinimą, turėtų būti įtrauktos ir sąraše nurodytos besivystančios šalys.
Didesnė geografinė aprėptis
Išplėtus geografinę aprėptį sudaromos naujos galimybės, nes šiuo metu pagal bendradarbiavimo su pramoninėmis šalimis priemonės reglamentą finansuojamos programos galės būti vykdomos kitose šalyse. Tačiau, atsižvelgus į sąrašą šalių, kurios įtraukiamos į bendradarbiavimo su pramoninėmis šalimis priemonės reglamento taikymo sritį, taip pat iškyla naujų uždavinių, todėl svarbu labai aiškiai apibrėžti, kam, kokiais tikslais ir kokiomis sąlygomis šis finansavimas gali būti skiriamas.
Savo aiškinamajame memorandume, kuris pridedamas prie pasiūlymo, Komisija teigia, kad „ Bendrijai svarbu toliau stiprinti santykius su šalimis, kurios tuo pačiu metu yra ir besivystančios šalys, ir svarbūs partneriai pasaulinėje ekonomikoje, pvz., Indija, Kinija, Brazilija ir Meksika “, o „ Bendrijos interesai tokiuose regionuose kaip Vidurinė Azija ir Artimieji Rytai [...] yra ne tik skurdo mažinimas “, be to, „ didelę dalį Azijos ir Lotynų Amerikos bei Pietų Afrikos šalių sudaro vidutines pajamas gaunančios šalys, kurios taip pat suinteresuotos vystyti [...] mainus su Europos Sąjunga “.
Visų pirma, šis konkretus pagrindimas įtraukiamas tik į aiškinamąjį memorandumą, bet ne į patį teisės aktą, kuriame net konstatuojamosios dalys yra gana bendro pobūdžio. Galiojančio bendradarbiavimo su pramoninėmis šalimis priemonės reglamento 2 straipsnio 1 dalyje numatoma, kad „ bendradarbiavimo [...] tikslas – dirbti kartu su partneriais, kurių politinės, ekonominės bei institucinės struktūros ir vertybės yra artimos Bendrijai ir kurios yra svarbios dvišalės partnerės ir daugiašalių forumų ir pasaulinio valdymo dalyvės “, taip pat priduriama, kad irgi bendradarbiaujama su šalimis partnerėmis, „ kurių atžvilgiu Bendrija turi strateginį tikslą skatinti ryšius su jomis “. Iš dalies pakeistame reglamente siūlomi tik formalūs, ne esminiai šios nuostatos pakeitimai.
Be to, į išplėstą bendradarbiavimo su pramoninėmis šalimis priemonės reglamento taikymo sritį įtrauktas šalių sąrašas yra daug ilgesnis, jame nurodyta nevienalytė grupė šalių ir kyla klausimas, ar iš tiesų visų šių šalių, pvz., Korėjos Liaudies Demokratinės Respublikos, Birmos (Mianmaro), Irano ir kt. „ politinės, ekonominės bei institucinės struktūros ir vertybės yra artimos Bendrijai “. Priešingu atveju, koks turėtų būti Bendrijos „ strateginis tikslas “, kuris pateisintų artimą bendradarbiavimą su šiomis šalimis ir jų įtraukimą į bendradarbiavimo su pramoninėmis šalimis priemonės reglamento taikymo sritį. Taip pat tai, kad šalis įtraukta į priedą, automatiškai neužtikrina jai skiriamo finansavimo, tačiau neįtraukus šalies į minėtąjį sąrašą pašalinama bet kokia bendradarbiavimo galimybė pagal šį reglamentą. Todėl pranešėjas kurį laiką nesiūlo iš sąrašo išbraukti kurios nors konkrečios šalies. Pranešėjas siūlo išsamiau apibrėžti bendradarbiavimo su šiomis šalimis finansavimo tikslus, būtent skatinti pagarbą žmogaus orumui, laisvę, demokratiją, lygybę, teisinės valstybės principus ir pagarbą žmogaus teisėms, įskaitant mažumoms priklausančių asmenų teises.
Turint mintyje, kad teoriškai finansavimas gali būti skiriamas visoms II priede nurodytoms besivystančioms šalims, labai svarbu užtikrinti, kad nebūtų daroma nuolaidų ES pagrindinių principų požiūriu. Būtent EB sutarties 181a straipsnio 1 dalies antroje pastraipoje (minėtasis straipsnis – tai bendradarbiavimo su pramoninėmis šalimis priemonės reglamento pagrindas) nurodoma, kad „ Bendrijos politika [ekonominio, finansinio ir techninio bendradarbiavimo su trečiosiomis šalimis priemonių] srityje padeda siekti bendro tikslo plėtoti bei įtvirtinti demokratiją ir teisinę valstybę, gerbti žmogaus teises ir pagrindines laisves “. Todėl įtraukus šiuos principus į šio reglamento tikslą ir suderinus reglamento ir Sutarties dėl ES veikimo formuluotes toliau pabrėžiama šių principų svarba.
Tačiau Komisija turi pateikti Parlamentui ir Tarybai išsamesnę ir sistemingesnę programavimo informaciją ir rezultatus, kurie užtikrintų skaidresnius, veiksmingesnius ir našesnius projektus bei programas.
Papildomas finansavimas
Siekiant prisitaikyti prie didesnės geografinės aprėpties, bendradarbiavimo su pramoninėmis šalimis priemonei numatyta daug daugiau biudžeto išteklių. Bendra lėšų suma, numatyta šioms papildomoms šalims, yra 176 mln. eurų. Prie pasiūlymo pridėtos Komisijos finansinės teisės akto pažymos 4.1.1 punkte nurodoma, kad „ 108,5 mln. EUR suma bus suteikta perskirstant lėšas iš atitinkamų VBP geografinių paketų “. Nors tai nėra teisės akto teksto dalis, svarbu pabrėžti, kad įtrauktos besivystančios šalys jokiu būdu negali būti finansuojamos panaudojant vystomajam bendradarbiavimui numatytas lėšas ir kad metinės biudžeto sudarymo procedūros metu Parlamentui turi būti pateikiama išsami informacija apie metinius asignavimus, skiriamus bendradarbiavimo su pramoninėmis šalimis priemonei finansuoti, siekiant, jog Parlamentas galėtų iki galo vykdyti savo biudžeto valdymo institucijos įgaliojimus. Bendradarbiavimo su pramoninėmis šalimis priemonė ir Vystomojo bendradarbiavimo priemonė finansinės veiklos ir finansavimo išteklių požiūriu turėtų būti aiškiai atskirtos. Komisija ir Taryba turėtų interpretuoti šį požiūrį kaip Parlamento siūlomus pagrindinius principus, kuriais remiantis ateityje būtų galima iš naujo apibrėžti išorės bendradarbiavimo priemones atsižvelgiant į Lisabonos sutartį ir kitą finansinę perspektyvą.
Kiti pakeitimai
Kiti pranešėjo pateikti pakeitimai gali būti apibendrinti juos suskirsčius į dvi grupes: pakeitimai, kuriais siekiama pagerinti Parlamento dalyvavimą planuojant ir atliekant šios priemonės priežiūrą; ir pakeitimai, kuriais norima aiškiau apibrėžti ir patikslinti pasiūlymo nuostatas ir siekiama, kad turimos ribotos lėšos skiriamos šalims, kuriose skatinama pažanga socialinėje ir ekologijos srityse.
Pranešėjas mano, kad Parlamentas turėtų atlikti svarbesnį vaidmenį programų planavimo, vertinimo ir ataskaitų teikimo procesuose. Svarbu, kad Parlamentas būtų labiau įtraukiamas rengiant ir peržiūrint daugiametes bendradarbiavimo programas, taip pat jis turėtų teisę prireikus prieštarauti pasiūlymams. Dėl šios priežasties įtrauktos nuostatos dėl deleguotųjų aktų (Sutarties dėl ES veikimo 290 straipsnis), kad būtų galima priimti daugiametes bendradarbiavimo programas. Taip pat svarbu, kad Parlamentas gautų naujausią informaciją ir veiksmų programas, išsamias metines ataskaitas ir vertinimus.
Keli pakeitimai pateikti siekiant aiškiau apibrėžti, kokiu tikslu ši finansinė priemonė gali būti taikoma. Todėl patikslinama formuluotė ir nustatomos tam tikros veiksmų, kurie gali būti finansuojami pagal šį reglamentą, ribos. Atsižvelgus į Reglamentą (EB) Nr. 1905/2006 reikia išbraukti tam tikras finansavimo galimybes. Be to, kai kurių pakeitimų tikslas – labiau susieti klausimus, susijusius su planavimo (ir įgyvendinimo) tarpsniu, siekiant užtikrinti tinkamą persvarstymą.
2.3.2010
Užsienio reikalų komiteto NUOMONĖ(*)
pateikta Tarptautinės prekybos komitetui
dėl pasiūlymo dėl Europos Parlamento ir Tarybos reglamento, iš dalies keičiančio Reglamentą (EB) Nr. 1934/2006, nustatantį bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę
( COM(2009)0197 – C7‑0101/2009 – 2009/0059(COD) )
Nuomonės referentė(*): Barbara Lochbihler
(*) Darbo su susijusiais komitetais procedūra. Darbo tvarkos taisyklių 50 straipsnis
TRUMPAS PAGRINDIMAS
Įvadas
Besibaigiant šeštajai kadencijai Užsienio reikalų komitetas paragino Europos Komisiją parengti papildomą priemonę, kuri apimtų veiksmus, skirtus besivystančioms šalims, kurios nepriskiriamos vystomojo bendradarbiavimo priemonės (BVP) taikymo sričiai. Kadangi vystomojo bendradarbiavimo priemonė (VBP) taikoma tik veiksmams, kuriuos galima apibūdinti kaip oficialią paramą vystymuisi (OPV), teisiškai nebuvo reglamentuojami veiksmai, kurie skirti besivystančioms šalims ir kurie grindžiami bendru interesu, pavyzdžiui, kultūriniai ir akademiniai mainai, technologijų mainai, politinis dialogas, parama žiniasklaidai ir kiti veiksmai.
Siekdamas, kad sparčiai nedaugėtų išorės santykių priemonių, Tarptautinės prekybos komitetas pasiūlė esamą bendradarbiavimo su pramoninėmis šalimis priemonę (Tarybos reglamentas (EB) Nr. 1934/2006) pakeisti bendradarbiavimo su trečiosiomis šalimis srityse, kurios nepriskiriamos oficialios paramos vystymuisi (OPV) priemonės taikymo sričiai, priemone.
Teisinis pagrindas
Komisija pateikė pasiūlymą, pagal kurį keičiamas reglamentas (bendradarbiavimo su pramoninėmis šalimis priemonė, angl. ICI+) ((COM(2009)197 galutinis), kuris pagal nusistovėjusią tvarką buvo persiųstas Tarptautinės prekybos komitetui, kaip atsakingam komitetui, nes šis komitetas buvo atsakingas komitetas, kai buvo svarstomas pradinis su bendradarbiavimo su pramoninėmis šalimis priemone susijusių dokumentų rinkinys. Remdamasis tuo, kad siekiama ne tik pradinę priemonę papildyti naująja priemone įtraukiant tam tikrus praleistus dalykus, bet taip pat labai siekiama, kad ši priemonė būtų svarbi užsienio politikos priemonė, pagal kurią būtų reglamentuojami ES ir trečiųjų šalių Azijoje, Lotynų Amerikoje ir Artimuosiuose Rytuose santykiai, Užsienio reikalų komitetas paprašė suteikti jam susijusio komiteto statusą pagal Europos Parlamento darbo tvarkos taisyklių 50 straipsnį.
Šiame naujame pasiūlyme Komisija išplečia geografinę šios priemonės taikymo sritį, t. y. prie pradinių 17 dideles pajamas gaunančios šalių, kurioms taikoma bendradarbiavimo su pramoninėmis šalimis priemonė, pridedamos dar 46 šalys, kurioms taikomas reglamentas dėl vystomojo bendradarbiavimo finansinės priemonės, be to, 2010–2013 m. laikotarpiu Komisija siūlo maždaug padvigubinti (t. y. nuo 172 mln. EUR iki 348 mln. EUR) šiam bendradarbiavimui skirtą orientacinę sumą.
2009 m. gruodžio 1 d. įsigaliojo Lisabonos sutartis, taigi reikia keisti naujosios priemonės teisinį pagrindą. Pagal naujosios sutarties nuostatas keičiamas buvęs 181a straipsnis (dabar 212 straipsnis), t. y. dabar pagal šį straipsnį reglamentuojama tik su pramoninėmis šalimis susijusi veikla. Kadangi pakeitus bendradarbiavimo su pramoninėmis šalimis priemonę, daugiau nei du trečdaliai šalių bus besivystančios šalys, reikia išplėsti teisinį pagrindą įtraukiant papildomus straipsnius, pagal kuriuos reglamentuojamos dar dvi sritys: bendradarbiavimas vystymosi labui ( 208 ir 209 straipsniai) ir prekybos politika ( 206 ir 207 straipsniai). Iš tiesų nė viena į teisinį pagrindą įtraukta sritis nėra tokia, kad visapusiškai atitiktų veiksmų, kurie turėtų būti priskirti šios naujosios priemonės taikymo sričiai, pobūdį, nes įsigaliojus Lisabonos sutarčiai ne tik pasikeitė 212 straipsnio prasmė, bet ir iš esmės pakeisti 208 ir 209 straipsniai. Siekis sumažinti skurdą dabar tampa pagrindinis bendradarbiavimo vystymosi labui tikslas. Kadangi oficialiosios paramos vystymuisi (OPV) tikslas – skurdo mažinimas, neabejotinai yra pagrindinis „didžiosios“ vystomojo bendradarbiavimo priemonės (VBP) tikslas, taigi „mažoji“ pakeista bendradarbiavimo su pramoninėmis šalimis priemonė turėtų apimti bendro intereso ES ir šalių partnerių veiksmus, kurie nėra priskiriami oficialiajai paramai vystymuisi. Taigi 208 ir 209 straipsniai būtų teisingai įgyvendinami tik tuomet, jei vystomojo bendradarbiavimo priemonė (VBP) ir (pakeista) bendradarbiavimo su pramoninėmis šalimis priemonė būtų laikomos dviem vieną visumą sudarančiomis dalimis.
Kadangi nerasta geresnio sprendimo, visų trijų institucijų teisės tarnybos sutarė pritarti iš trijų dalių sudarytam teisiniam pagrindui, o nuomonės referentė siūlo vadovautis Komisijos pasiūlymu.
Komitologija
Europos demokratijos ir žmogaus teisių rėmimo priemonės (angl. EIDHR), vystomojo bendradarbiavimo priemonės (VBP) ir stabilumo priemonės (angl. IfS) atveju, Užsienio reikalų komitetas ir Vystymosi komitetas jau nusprendė laikytis nuomonės, kad strateginiai dokumentai ir (arba) daugiametės orientacinės programos turėtų būti laikomi deleguotaisiais teisės aktais pagal 290 straipsnio nuostatas. Tikimasi, kad Tarptautinės prekybos komitetas priims tokį patį sprendimą pakeistos bendradarbiavimo su pramoninėmis šalimis priemonės klausimu. Šiam požiūriui pritaria ir Europos Parlamento Teisės tarnyba, nors jo, kaip ir laukta, neremia kitų dviejų institucijų teisės tarnybos. Jei būtų laikomasi šio požiūrio, Parlamentui būtų suteikti įgaliojimai prieštarauti, jei jis manytų, kad tai būtina, teikiamam daugiamečių bendradarbiavimo programų projektui (arba jų persvarstymui). Pakeistos bendradarbiavimo su pramoninėmis šalimis priemonės atveju, mes turėtume sutelkti jėgas, t. y. remti kitų priemonių klausimu priimtus sprendimus, ir reikalauti, kad daugiametės programos (visų pirma, atsižvelgiant į tai, kad reglamentas dėl bendradarbiavimo su pramoninėmis šalimis iš tiesų yra bendrojo pobūdžio) būtų laikomos deleguotaisiais teisės aktais. Bus rengiami trišaliai dialogai siekiant susitarti su Komisija ir Taryba dėl šio specifinio horizontaliojo klausimo, taigi dėl to turėtų stiprėti mūsų pozicija ir gebėjimai derėtis.
Finansinis paketas
Komisija siūlo be 172 mln. EUR, kurie numatyti pagal pirminę bendradarbiavimo su pramoninėmis šalimis priemonę, dar pridėti 176 mln. EUR, kurie būtų skirti naujai įtrauktoms šalims (II priedas). Deja, šios sumos visiškai neatitinka šalių, kurioms bus taikomas naujasis reglamentas, suskirstymo proporcijų, į II priedą įtrauktos besivystančios šalys sudaro du trečdalius visų šalių, o dideles pajamas gaunančių šalių skaičius atitinkamai sumažėjo iki vieno trečdalio bendro šalių skaičiaus. Tikimės, kad šis klausimas bus sprendžiamas peržiūrint reglamentą.
Komisija siūlo skirti 108,5 mln. EUR iš 176 mln. EUR, numatytų į II priedą įtrauktoms šalims, iš vystomojo bendradarbiavimo priemonės (VBP) lėšų. Nuomonės referentė pritaria Tarptautinės prekybos komiteto ir Vystymosi komiteto referentų nuomonei, kad lėšos neturėtų būti pervedamos pagal VBP.
Pakeitimai
a) Pavadinimas
Atsižvelgiant į tai, kad pasikeitė pagal persvarstytą bendradarbiavimo su pramoninėmis šalimis priemonę vykdomos politikos aprėptis, reikia keisti pavadinimą. 4 pakeitime nuomonės referentė siūlo naująją priemonę vadinti bendradarbiavimo su Artimųjų Rytų, Azijos, Šiaurės ir Pietų Amerikos bei Pietų Afrikos šalimis finansavimo priemone (angl. MAAS). Trumpasis šios priemonės pavadinimas anglų kalba galėtų būti MAAS.
b) Taikymo srities išplėtimas
Keičiamas šios priemonės pobūdis, t. y. vietoj priemonės, iš esmės skirtos geresniems ekonominiams ir prekybiniams santykiams su tam tikromis dideles pajamas gaunančiomis šalimis palaikyti, ji taps užsienio politikos priemone, pagal kurią didžiąją šalių partnerių dalį sudaro besivystančios šalys. Proporcija yra tokia: vieną trečdalį sudaro dideles pajamas gaunančios ir pramoninės šalys (siūlomo reglamento I priedas
Australija, Bahreinas, Brunėjus, Kanada, Kinijos Taipėjus (nors nėra užmegzta jokių diplomatinių ar politinių santykių su Kinijos Taipėjumi, tačiau palaikomi ir turėtų būti toliau plėtojami intensyvūs ryšiai ekonomikos, prekybos, mokslo bei technologijų, standartų bei normų ir kitose srityse.), Honkongas, Japonija, Korėjos Respublika, Kuveitas, Makao, Naujoji Zelandija, Omanas, Kataras, Saudo Arabija, Singapūras, Jungtiniai Arabų Emyratai, Jungtinės Valstijos. ), o du trečdalius – besivystančios šalys (siūlomo reglamento II priedas
Argentina, Bolivija, Brazilija, Čilė, Kolumbija, Kosta Rika, Kuba, Ekvadoras, Salvadoras, Gvatemala, Hondūras, Meksika, Nikaragva, Panama, Paragvajus, Peru, Urugvajus, Venesuela, Afganistanas, Bangladešas, Butanas, Kambodža, Kinija, Indija, Indonezija, Korėjos Liaudies Demokratinė Respublika, Laosas, Malaizija, Maldyvai, Mongolija, Birma (Mianmaras), Nepalas, Pakistanas, Filipinai, Šri Lanka, Tailandas, Vietnamas, Kazachstanas, Kirgizijos Respublika, Tadžikistanas, Turkmėnistanas, Uzbekistanas, Iranas, Irakas, Jemenas, Pietų Afrika. ). Taigi be ekonominio bendradarbiavimo šių veiksmų grupei dar priskiriamas kultūrinis ir akademinis bendradarbiavimas. Nuo šiol besivystančios šalys (II priedas) sudaro du trečdalius šalių partnerių, o į buvusį pramoninių ir dideles pajamas gaunančių šalių sąrašą įtrauktų šalių skaičius sumažėjo ir sudaro mažiau negu vieną trečdalį bendro šalių skaičiaus. Šie nauji prioritetai turi būti aiškiai suformuluoti reglamento tekste, 5, 6, 7, 9, 10, 11, 12 pakeitimuose siūloma išplėsti reglamento taikymo sritį.
c) Siekiant išvengti dalinio sutapimo su vystomojo bendradarbiavimo priemone (VBP)
Taip pat svarbu aiškiai atskirti vystomojo bendradarbiavimo priemonę (VBP), pagal kurią turi būti finansuojama oficialioji parama vystymuisi (OPV), nuo dabar persvarstomos Artimųjų Rytų, Azijos, Šiaurės ir Pietų Amerikos ir Pietų Afrikos pramoninėms šalims numatytos priemonės (angl. AMAS), kuri turi apimti bendradarbiavimą abiems šalims rūpimais klausimais, be to, į ją neturi būti įtraukti su OPV susiję veiksmai. 5 pakeitimu siekiama užtikrinti, kad šios priemonės dalinai nesutaptų.
d) Deleguotieji aktai
3, 13, 15, 16, 17, 18 pakeitimai susiję su deleguotųjų aktų klausimu ir pateikiami panašia forma kaip ir visose kitose finansinėse priemonėse, kurios persvarstomos. Į 13, 15, 16 pakeitimus įtraukiamas reikalavimas metines veiksmų programas tuo pačiu metu išsiųsti Tarybai ir Parlamentui susipažinti.
e) Jokių karinio arba gynybinio pobūdžio operacijų
14 pakeitime numatoma, kad vystomojo bendradarbiavimo priemonės (VBP) standartai bus taikomi ir Azijos, Artimųjų Rytų, Amerikos ir Pietų Afrikos pramoninėms šalims numatytai priemonei (angl. MAAS), būtent aiškiai nurodoma, kad į galimų bendradarbiavimo priemonių grupę neįtraukiamos su gynybos sritimi susijusios priemonės.
PAKEITIMAI
Užsienio reikalų komitetas ragina atsakingą Tarptautinės prekybos komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl reglamento – iš dalies keičiantis aktas
1 straipsnio 1 a punktas (naujas)
Reglamentas (EB) Nr. 1934/2006
1 nurodomoji dalis
Komisijos siūlomas tekstas
Pakeitimas
(1a) Pirmoji nurodomoji dalis keičiama taip:
„atsižvelgdama į Sutartį dėl Europos Sąjungos veikimo , ypač į jos 212 straipsnį, 207 straipsnio 2 dalį ir 209 straipsnio 1 dalį ,“
Pagrindimas
Taisoma, kadangi įsigaliojus Lisabonos sutarčiai keičiasi teisinis pagrindas.
Pakeitimas
2
Pasiūlymas dėl reglamento – iš dalies keičiantis aktas
5 konstatuojamoji dalis
Komisijos siūlomas tekstas
Pakeitimas
(5) 2006 m. gruodžio 21 d. Reglamento (EB) Nr. 1934/2006, nustatančio bendradarbiavimo su pramoninėmis ir kitomis dideles pajamas gaunančiomis šalimis ir teritorijomis 1 finansavimo priemonę, tikslai ir nuostatos yra tinkami siekiant tokio tvirtesnio bendradarbiavimo su šalimis, kurioms taikomas Reglamentas (EB) Nr. 1905/2006. Šiuo tikslu reikia išplėsti Reglamento (EB) Nr. 1934/2006 geografinę taikymo sritį ir numatyti finansinį paketą, į kurį būtų įtrauktas bendradarbiavimas su šiomis besivystančiomis šalimis.
(5) 2006 m. gruodžio 21 d. Reglamento (EB) Nr. 1934/2006, nustatančio bendradarbiavimo su pramoninėmis ir kitomis dideles pajamas gaunančiomis šalimis ir teritorijomis 1 finansavimo priemonę, tikslai ir nuostatos , kaip pakeista toliau, yra tinkami siekiant tokio tvirtesnio bendradarbiavimo su šalimis, kurioms taikomas Reglamentas (EB) Nr. 1905/2006. Šiuo tikslu reikia išplėsti Reglamento (EB) Nr. 1934/2006 geografinę taikymo sritį ir numatyti finansinį paketą, į kurį būtų įtrauktas bendradarbiavimas su šiomis besivystančiomis šalimis.
Pagrindimas
Labai pasikeitė 2006 m. reglamento tikslai ir taikymo sritis. Jau netgi nebekalbama apie tą pačią priemonę. Jeigu nebūtų aiškiai nurodoma, kad reglamento nuostatos keičiamos, ankstesnis teiginys nebūtų teisingas.
Pakeitimas
3
Pasiūlymas dėl reglamento – iš dalies keičiantis aktas
6 a konstatuojamoji dalis (nauja)
Komisijos siūlomas tekstas
Pakeitimas
(6a) Komisijai turėtų būti suteikti įgaliojimai priimti deleguotuosius aktus pagal Sutarties dėl Europos Sąjungos veikimo 290 straipsnio nuostatas dėl daugiamečių bendradarbiavimo programų, kadangi šios programos papildo Reglamentą (EB) Nr. 1934/2006 ir yra bendro pobūdžio.
Pagrindimas
Standartinis tekstas deleguotųjų aktų klausimu.
Pakeitimas
4
Pasiūlymas dėl reglamento – iš dalies keičiantis aktas
1 straipsnio 1 punktas
Reglamentas (EB) Nr. 1934/2006
Pavadinimas
Komisijos siūlomas tekstas
Pakeitimas
„2006 m. gruodžio 21 d. Tarybos reglamentas (EB) Nr. 1934/2006, kuriuo nustatoma bendradarbiavimo su pramoninėmis ir kitomis dideles pajamas gaunančiomis šalimis ir teritorijomis bei besivystančiomis šalimis , kurioms taikomas Reglamentas (EB) Nr. 1905/2006, finansavimo priemonė.“
2006 m. gruodžio 21 d. Tarybos reglamentas (EB) Nr. 1934/2006, kuriuo nustatoma bendradarbiavimo su Artimųjų Rytų, Azijos, Šiaurės ir Pietų Amerikos bei Pietų Afrikos šalimis finansavimo priemonė
Pagrindimas
Būtinas naujas pavadinimas, kuris atspindėtų platesnę naujojo reglamento taikymo sritį.
Pakeitimas
5
Pasiūlymas dėl reglamento – iš dalies keičiantis aktas
1 straipsnio 2 punktas
Reglamentas (EB) Nr. 1934/2006
1 straipsnio 1 dalis
Komisijos siūlomas tekstas
Pakeitimas
1. Bendrijos lėšomis remiamas ekonominis, finansinis ir techninis bendradarbiavimas ir kitoks bendradarbiavimas , priklausantis pramoninių ir kitų dideles pajamas gaunančių šalių ir teritorijų bei besivystančių šalių, kurioms taikomas Reglamentas ( EB) Nr . 1905/2006, kompetencijai.
1. Remiantis šiuo reglamentu, Bendrijos lėšomis remiamas ekonominis, finansinis , techninis , kultūrinis, akademinis ir kitoks jos kompetencijos sritis atitinkantis bendradarbiavimas su II priede išvardytomis besivystančiomis ir pramoninėmis bei kitomis I priede išvardytomis dideles pajamas gaunančiomis šalimis ir teritorijomis (kurios toliau vadinamos šalimis partnerėmis). Iš principo šis reglamentas skirtas finansuoti priemonėms, kurios neatitinka oficialiosios vystymosi pagalbos ( OVP) kriterijų .
Pagrindimas
Pakeistoji priemonė taip pat turėtų apimti kultūrinį ir akademinį bendradarbiavimą. Dabar besivystančios šalys sudarys didesniąją dalį šalių partnerių, o į ankstesnį sąrašą įtrauktos pramoninės ir dideles pajamas gaunančios šalys sudarys mažiau negu trečdalį visų šalių. Šie nauji prioritetai turi būti aiškiai suformuluoti. Taip pat turi būti aiškiai skiriama vystomojo bendradarbiavimo priemonė (VBP), pagal kurią turėtų būti finansuojama oficialioji vystymosi pagalba (OPV), ir iš naujo persvarstyta pramoninių šalių (Artimųjų Rytų, Azijos, Šiaurės ir Pietų Amerikos bei Pietų Afrikos) priemonė, kuri turėtų apimti abišaliu suinteresuotumu grindžiamą bendradarbiavimą ir akivaizdžiai skirtis nuo OPV.
Pakeitimas
6
Pasiūlymas dėl reglamento – iš dalies keičiantis aktas
1 straipsnio 2 punktas
Reglamentas (EB) Nr. 1934/2006
1 straipsnio 2 dalis
Komisijos siūlomas tekstas
Pakeitimas
2. Pagrindinis bendradarbiavimo su šio straipsnio 1 dalyje nurodytomis šalimis ir teritorijomis tikslas – konkrečiai atsižvelgti į poreikį stiprinti ryšius ir toliau su jomis bendradarbiauti dvišaliu, regioniniu ar daugiašaliu pagrindu, kad būtų sukurta palankesnė aplinka Bendrijos santykiams su šiomis šalimis bei teritorijomis plėtoti ir skatinti dialogą, tuo pačiu metu atsižvelgiant į Bendrijos interesus.“
2. Pagrindinis bendradarbiavimo su šalimis partnerėmis tikslas – konkrečiai atsižvelgti į poreikį stiprinti ryšius ir toliau su jomis bendradarbiauti dvišaliu, regioniniu ar daugiašaliu pagrindu, kad būtų sukurta palankesnė aplinka Bendrijos santykiams su šalimis partnerėmis bei teritorijomis plėtoti ir skatinti dialogą, tuo pačiu metu atsižvelgiant į abipusį supratimą ir į Bendrijos interesus.“
Pagrindimas
Termino „šalys partnerės“ vartojimas susijęs su 5 pakeitimu. Keičiasi priemonės taikymo sritis, t. y. keičiamas tikslas atsižvelgti į Bendrijos interesus, nes siūloma priemonė, pagal kurią būtų vykdomi veiksmai, kurie atitiktų ir Europos Sąjungos, ir šalių partnerių interesus.
Pakeitimas
7
Pasiūlymas dėl reglamento – iš dalies keičiantis aktas
1 straipsnio 3 punktas
Reglamentas (EB) Nr. 1934/2006
2 straipsnio 1 dalis
Komisijos siūlomas tekstas
Pakeitimas
1. Bendradarbiavimo tikslas – dirbti kartu su partneriais, kurių politinės, ekonominės bei institucinės struktūros ir vertybės yra artimos Bendrijai ir kurie yra svarbūs dvišaliai partneriai ir daugiašalių forumų ir pasaulinio valdymo dalyviai. Bendradarbiavimas taip pat apima partnerius, su kuriais Bendrija strategiškai siekia skatinti ryšius.
1. Bendradarbiavimo tikslas – dirbti kartu su šalimis partnerėmis siekiant šių tikslų:
– švelninti konfliktus ir skatinti dialogą bei draugiškus santykius,
– dalytis panašiomis politinėmis, ekonominėmis bei institucinėmis struktūromis ir vertybėmis bei jas skatinti,
– aktyviau plėtoti mainus su svarbiais dvišaliais partneriais ir daugiašalių forumų ir pasaulinio valdymo dalyviais.
Pagrindimas
Papildoma taikymo sritis. Sąrašo reikšmė savaime suprantama.
Pakeitimas
8
Pasiūlymas dėl reglamento – iš dalies keičiantis aktas
1 straipsnio 3 punktas
Reglamentas (EB) Nr. 1934/2006
2 straipsnio 2 dalis
Komisijos siūlomas tekstas
Pakeitimas
2. Šiame reglamente pramoninės ir kitos dideles pajamas gaunančios šalys ir teritorijos yra šalys ir teritorijos, išvardytos I priede, o besivystančios šalys yra II priede išvardytos šalys. Tačiau, deramai pagrįstais atvejais ir siekiant puoselėti regioninį bendradarbiavimą, Komisija, patvirtindama 6 straipsnyje nurodytas veiksmų programas, gali nuspręsti, kad finansavimą gali gauti prieduose nenurodytos šalys, jei ketinamas įgyvendinti projektas ar programa yra regioninio ar tarpvalstybinio pobūdžio. Tuo tikslu 5 straipsnyje nurodytose daugiametėse bendradarbiavimo programose gali būti numatytos nuostatos. Komisija iš dalies keičia I ir II priedų sąrašus, atsižvelgdama į reguliarias EBPO/VPK besivystančių šalių sąrašo peržiūras, ir apie tai informuoja Tarybą.“
2. Deramai pagrįstais atvejais ir siekiant puoselėti regioninį bendradarbiavimą, Komisija, patvirtindama 6 straipsnyje nurodytas veiksmų programas, gali nuspręsti, kad finansavimą gali gauti prieduose nenurodytos šalys, jei ketinamas įgyvendinti projektas ar programa yra regioninio ar tarpvalstybinio pobūdžio. Tuo tikslu 5 straipsnyje nurodytose daugiametėse bendradarbiavimo programose gali būti numatytos nuostatos. Komisija iš dalies keičia I ir II priedų sąrašus, atsižvelgdama į reguliarias EBPO/VPK besivystančių šalių sąrašo peržiūras, ir apie tai informuoja Tarybą.“
Pagrindimas
Žr. 5 pakeitimą.
Pakeitimas
9
Pasiūlymas dėl reglamento – iš dalies keičiantis aktas
1 straipsnio 3 a punktas (naujas)
Reglamentas (EB) Nr. 1934/2006
4 straipsnio 1 punktas
Komisijos siūlomas tekstas
Pakeitimas
(3a) 4 straipsnio 1 punktas keičiamas taip:
„1) Bendrijos ir šalių partnerių ekonominės, akademinės, kultūros ir mokslo srities subjektų bendradarbiavimo, partnerysčių ir bendrų iniciatyvų skatinimas , ypač daug dėmesio skiriant veiklai, skirtai klimato kaitos keliamai grėsmei atremti, taip pat aplinkos apsaugos ir socialiniu požiūriais tausioms, ekologiškoms ir vietoje pritaikytoms technologijoms ;“
Pagrindimas
Į priemonės taikymo sritį turėtų būti įtraukta kultūrinė ir aplinkai teigiamą poveikį daranti veikla. (Pirminėje priemonėje nurodytų sričių pakeitimai pažymėti kursyvu).
Pakeitimas
10
Pasiūlymas dėl reglamento – iš dalies keičiantis aktas
1 straipsnio 3 b punktas (naujas)
Reglamentas (EB) Nr. 1934/2006
4 straipsnio 2 punktas
Komisijos siūlomas tekstas
Pakeitimas
(3b) 4 straipsnio 2 punktas keičiamas taip:
„ 2) dvišalės prekybos, investicijų srautų ir ekonominių partnerysčių skatinimas , ypač daug dėmesio skiriant mažoms ir vidutinio dydžio įmonėms (MVĮ) ;“
Pagrindimas
Atsižvelgiant į tai, kad pasikeitė nemažai šalių partnerių, finansuojama veikla turėtų turėti abiem šalims aiškią pridėtinę vertę. (Pirminėje priemonėje nurodytų sričių pakeitimai pažymėti kursyvu).
Pakeitimas
11
Pasiūlymas dėl reglamento – iš dalies keičiantis aktas
1 straipsnio 3 c punktas (naujas)
Reglamentas (EB) Nr. 1934/2006
4 straipsnio 3 punktas
Komisijos siūlomas tekstas
Pakeitimas
(3c) 4 straipsnio 3 punktas keičiamas taip:
„3) politinių, ekonominių socialinių ir kultūrinių subjektų bei kitų nevyriausybinių organizacijų dialogo atitinkamuose sektoriuose skatinimas Bendrijoje ir šalyse partnerėse;“
Pagrindimas
Reikia įtraukti kultūrinį bendradarbiavimą (pirminėje priemonėje nurodytų sričių pakeitimai pažymėti kursyvu).
Pakeitimas
12
Pasiūlymas dėl reglamento – iš dalies keičiantis aktas
1 straipsnio 3 d punktas (naujas)
Reglamentas (EB) Nr. 1934/2006
4 straipsnio 5 punktas
Komisijos siūlomas tekstas
Pakeitimas
(3d) 4 straipsnio 5 punktas keičiamas taip:
„5) Bendrijos ir šalių partnerių bendradarbiavimo projektų, pavyzdžiui, mokslinių tyrimų, mokslo ir technologijų, sporto ir kultūros, atsinaujinančios energijos, transporto [...] , aplinkosaugos, įskaitant klimato kaitą, muitų srityse [...] , finansiniais , teisiniais ir žmogaus teisių bei kitais bendro intereso klausimais, skatinimas;“
Pagrindimas
Įtraukiamos papildomos esminės galimo bendradarbiavimo sritys. (Pirminėje priemonėje nurodytų sričių pakeitimai pažymėti kursyvu).
Pakeitimas
13
Pasiūlymas dėl reglamento – iš dalies keičiantis aktas
1 straipsnio 3 e punktas (naujas)
Reglamentas (EB) Nr. 1934/2006
6 straipsnio 1 dalis
Komisijos siūlomas tekstas
Pakeitimas
(3e) 6 straipsnio 1 dalis pakeičiama taip:
„ 1. Komisija patvirtina metines veiksmų programas, grindžiamas 5 straipsnyje nurodytomis daugiametėmis bendradarbiavimo programomis , ir apie jas vienu metu informuoja Europos Parlamentą ir Tarybą.“
Pakeitimas
14
Pasiūlymas dėl reglamento – iš dalies keičiantis aktas
1 straipsnio 3 f punktas (naujas)
Reglamentas (EB) Nr. 1934/2006
7 straipsnio 1 a dalis (nauja)
Komisijos siūlomas tekstas
Pakeitimas
(3f) 7 straipsnis papildomas šia dalimi:
„1a. Pagal šį reglamentą skiriama Bendrijos parama negali būti naudojama ginklų arba amunicijos įsigijimui ir karinio arba gynybinio pobūdžio operacijoms finansuoti.“
Pagrindimas
Siekiama suderinti su Reglamento (EB) Nr. 1905/2006 2 straipsnio 5 dalimi.
Pakeitimas
15
Pasiūlymas dėl reglamento – iš dalies keičiantis aktas
1 straipsnio 4 a punktas (naujas)
Reglamentas (EB) Nr. 1934/2006
9 straipsnio 3 dalis
Komisijos siūlomas tekstas
Pakeitimas
(4a) 9 straipsnio 3 dalis pakeičiama taip:
„3. Komisija patvirtina daugiametėse bendradarbiavimo programose nenumatytas paramos priemones ir apie jas vienu metu praneša Europos Parlamentui ir Tarybai .“
Pakeitimas
16
Pasiūlymas dėl reglamento – iš dalies keičiantis aktas
1 straipsnio 4 b punktas (naujas)
Reglamentas (EB) Nr. 1934/2006
14 a straipsnis (naujas)
Komisijos siūlomas tekstas
Pakeitimas
(4b) Įterpiamas šis straipsnis:
„14a straipsnis
Delegavimas
1. Įgaliojimas priimti deleguotuosius aktus, nurodytus 5 straipsnyje, Komisijai suteikiamas šio reglamento galiojimo laikotarpiu.
2. Komisija priima deleguotąjį teisės aktą ir tuo pačiu metu praneša apie jį Europos Parlamentui ir Tarybai.
3. Komisijai suteiktam įgaliojimui priimti deleguotuosius aktus taikomos 14b ir 14c straipsniuose nustatytos sąlygos“.
Pagrindimas
Standartinis tekstas deleguotųjų aktų klausimu.
Pakeitimas
17
Pasiūlymas dėl reglamento – iš dalies keičiantis aktas
1 straipsnio 4 c punktas (naujas)
Reglamentas (EB) Nr. 1934/2006
14 b straipsnis (naujas)
Komisijos siūlomas tekstas
Pakeitimas
(4c) Įterpiamas šis straipsnis:
„14b straipsnis
Delegavimo atšaukimas
1. Įgaliojimų perdavimą, nurodytą 5 straipsnyje, visada gali atšaukti Europos Parlamentas arba Taryba.
2. Institucija, pradėjusi vidaus procedūrą, siekdama nuspręsti, ar atšaukti įgaliojimų perdavimą, stengiasi apie tai pranešti kitai institucijai ir Komisijai, nurodydama, kurie deleguotieji įgaliojimai galėtų būti atšaukti.
3. Sprendime dėl atšaukimo pateikiamos atšaukimo priežastys ir juo remiantis nutraukiamas sprendime nurodytų įgaliojimų perdavimas. Šis sprendimas įsigalioja nedelsiant arba vėlesnę dieną, kuri gali būti nurodoma sprendime. Juo nedaromas poveikis jau įsigaliojusių deleguotų aktų galiojimui. Sprendimas skelbiamas Europos Sąjungos oficialiajame leidinyje“.
Pagrindimas
Standartinis tekstas deleguotųjų aktų klausimu.
Pakeitimas
18
Pasiūlymas dėl reglamento – iš dalies keičiantis aktas
1 straipsnio 4 d punktas (naujas)
Reglamentas (EB) Nr. 1934/2006
14 c straipsnis (naujas)
Komisijos siūlomas tekstas
Pakeitimas
(4d) Įterpiamas šis straipsnis:
„14c straipsnis
Prieštaravimas dėl deleguotų aktų
1. Europos Parlamentas arba Taryba gali pareikšti prieštaravimus dėl deleguotojo akto per tris mėnesius nuo pranešimo apie jį dienos.
2. Jei, pasibaigus šiam laikotarpiui, nei Europos Parlamentas, nei Taryba nepareiškė prieštaravimų dėl deleguotojo akto, deleguotasis aktas įsigalioja jame nurodytą dieną.
3. Jei Europos Parlamentas arba Taryba prieštarauja deleguotajam teisės aktui, jis neįsigalioja. Institucija, kuri pareiškia prieštaravimus dėl deleguotojo akto, išdėsto savo prieštaravimo dėl deleguotojo akto priežastis“.
Pagrindimas
Standartinis tekstas deleguotųjų aktų klausimu.
PROCEDŪRA
Pavadinimas
Bendradarbiavimo su pramoninėmis šalimis finansavimo priemonės nustatymas (Reglamento (EB) Nr. 1934/2006 dalinis pakeitimas)
Nuorodos
COM(2009)0197 – C7-0101/2009 – 2009/0059(COD)
Atsakingas komitetas
INTA
Nuomonę pateikė
Paskelbimo plenariniame posėdyje data
AFET
14.9.2009
Susijęs (-ę) komitetas (-ai) - paskelbimo plenariniame posėdyje data
11.2.2010
Nuomonės referentas
Paskyrimo data
Barbara Lochbihler
16.9.2009
Svarstymas komitete
29.9.2009
10.11.2009
3.12.2009
27.1.2010
23.2.2010
Priėmimo data
23.2.2010
Galutinio balsavimo rezultatai
+:
–:
0:
57
1
2
Posėdyje per galutinį balsavimą dalyvavę nariai
Gabriele Albertini, Pino Arlacchi, Bastiaan Belder, Frieda Brepoels, Arnaud Danjean, Mário David, Michael Gahler, Marietta Giannakou, Andrzej Grzyb, Heidi Hautala, Richard Howitt, Anna Ibrisagic, Jelko Kacin, Ioannis Kasoulides, Tunne Kelam, Maria Eleni Koppa, Andrey Kovatchev, Wolfgang Kreissl-Dörfler, Eduard Kukan, Alexander Graf Lambsdorff, Vytautas Landsbergis, Krzysztof Lisek, Sabine Lösing, Mario Mauro, Kyriakos Mavronikolas, Willy Meyer, Francisco José Millán Mon, Alexander Mirsky, María Muñiz De Urquiza, Annemie Neyts-Uyttebroeck, Raimon Obiols, Kristiina Ojuland, Pier Antonio Panzeri, Ioan Mircea Paşcu, Vincent Peillon, Alojz Peterle, Cristian Dan Preda, Libor Rouček, José Ignacio Salafranca Sánchez-Neyra, Jacek Saryusz-Wolski, Werner Schulz, Adrian Severin, Marek Siwiec, Ernst Strasser, Zoran Thaler, Johannes Cornelis van Baalen, Kristian Vigenin, Graham Watson
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Laima Liucija Andrikienė, Charalampos Angourakis, Elena Băsescu, Malika Benarab-Attou, Marielle De Sarnez, Lorenzo Fontana, Roberto Gualtieri, Georgios Koumoutsakos, Barbara Lochbihler, Godelieve Quisthoudt-Rowohl, Luis Yáñez-Barnuevo García
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Bas Eickhout
4.3.2010
Vystymosi komiteto NUOMONĖ
pateikta Tarptautinės prekybos komitetui
dėl pasiūlymo dėl Europos Parlamento ir Tarybos reglamento, iš dalies keičiančio Reglamentą (EB) Nr. 1934/2006, nustatantį bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę
( COM(2009)0197 – C7‑0101/2009 – 2009/0059(COD) )
Nuomonės referentas:
Nirj Deva
TRUMPAS PAGRINDIMAS
Europos Parlamentas, vykdydamas demokratinę įgyvendinimo priemonių patikrą pagal vystomojo bendradarbiavimo priemonę (toliau – VBP), nuolat pabrėžė, kad pagrindinis Reglamento (EB) Nr. 1905/2006 tikslas – panaikinti skurdą, ir kad visos priemonės, skirtos geografinėms programoms vykdyti, turėtų atitikti oficialios vystymosi pagalbos (OVP) kriterijus, kuriuos nustatė Ekonominio bendradarbiavimo ir plėtros organizacijos Vystymosi pagalbos komitetas (EBPO VPK). Parlamentas priėmė penkias rezoliucijas, kuriose prieštarauja Komisijos sprendimų, susijusių su VBP, projektams, kadangi juose numatytos priemonės neatitiko OVP kriterijų
2007 m. vasario 15 d. rezoliucija dėl Komisijos sprendimų, kuriais nustatomi Malaizijos, Brazilijos ir Pakistano šalių strategijos dokumentai ir šalių orientacinės programos, projektų (OL C 287 E, 2007 11 29, p. 507). 2007 m. birželio 7 d. rezoliucija dėl Komisijos sprendimų, kuriais nustatomi Mercosur ir Lotynų Amerikos regioniniai strategijos dokumentai ir regioninės orientacinės programos, projektų (OL C 125 E, 2008 5 22, p. 213). 2007 m. birželio 21 d. rezoliucija dėl Komisijos sprendimo, kuriuo nustatomi 2007–2013 m. Azijos regioninis strategijos dokumentas ir daugiametė orientacinė programa, projekto (OL C 146 E, 2008 6 12, p. 337). 2007 m. spalio 25 d. rezoliucija dėl Komisijos sprendimo, įsteigiančio specialiąją priemonę Irakui 2007 m., projekto ( T6-0481/2007 ). 2008 m. liepos 9 d. rezoliucija dėl Komisijos sprendimų, kuriais nustatomos 2008 m. metinės veiksmų programos Brazilijai ir Argentinai, projektų ( T6-0338/2008 ). , o lėšos, numatytos skurdui panaikinti ir Tūkstantmečio vystymosi tikslams siekti, buvo skiriamos kitais tikslais.
Suprantama, kad Komisijos pasiūlyme tiesiogiai atsižvelgiama į Parlamento įvykdytą darbą tikrinant VBP ir tai sveikintina. Pasiūlymu siekiama sudaryti naują teisinį pagrindą, kuris leistų Europos Bendrijai finansuoti veiksmus besivystančiose šalyse, kurios svarbios strateginiu ir politiniu požiūriu, tačiau neatitinka VBP kriterijų.
Tačiau kyla problemų dėl finansavimo šaltinio. Pasiūlymu siekiama perskirti 108,5 mln. eurų iš atitinkamų geografinių paketų, kaip nurodyta finansinėje teisės akto pažymoje. Kai Parlamentas ir Taryba susitarė dėl VBP biudžeto planavimo, tai buvo daroma remiantis prielaida, kad šie asignavimai būtų panaudojami pagal atitinkamos finansinės priemonės tikslus ir kriterijus. Naujo teisinio pagrindo kūrimas nepateisina šių lėšų, kurios buvo aiškiai numatytos vystymui, perkėlimo kitiems politiniams tikslams.
Apskritai ES vystomojo bendradarbiavimo finansavimui jau daromas spaudimas dėl ekonomikos krizės padarinių. Kyla didelis pavojus, kad nebus įvykdytas ES paramos tikslas – 0,56% BNP iki 2010 m., tai reikštų reikšmingą finansavimo stygių skurdžiausioms šalims, kurioms jo labiausiai reikia. Šiomis aplinkybėmis būtų nepriimtina mažinti vystomojo bendradarbiavimo biudžetą Europos lygmeniu.
Priemonių, besivystančiose šalyse finansuojamų pagal pakeistą bendradarbiavimo su pramoninėmis šalimis priemonę, tikslai tiesiogiai nesusiję su skurdo naikinimu ir neatitinka oficialios vystymosi pagalbos kriterijų.
Taigi, turi būti panaudotas alternatyvus finansavimas, pvz., Finansinės programos 4 išlaidų kategorijos marža. Šis principas numatytas 7 pakeitime.
Taip pat reikia užtikrinti, kad besivystančiose šalyse numatytos priemonės:
- prisidėtų prie ekonomikos, socialinės srities ir aplinkos apsaugos vystymo (pak. 1, 3, 5, 6);
- būtų suderintos su ES vystomojo bendradarbiavimo programomis šiose šalyse (pak. 2,4).
Lisabonos sutarties įsigaliojimas padarė labai didelį poveikį Bendradarbiavimo su pramoninėmis šalimis priemonės reglamento pakeitimams.
Visų pirma, dabar taikoma įprasta teisėkūros procedūra ir tai reiškia, kad Parlamentui suteikta programavimo demokratinės priežiūros teisė. Pranešėjas mano, kad, pakeitus Bendradarbiavimo su pramoninėmis šalimis priemonės reglamentą, priemones, paminėtas 5 straipsnyje (daugiametės bendradarbiavimo programos), reikėtų laikyti deleguotaisiais teisės aktais (Sutarties dėl Europos Sąjungos veikimo 290 straipsnis), kuriuos priimant Parlamentas turi veto teisę, taigi ir daug didesnes priežiūros galias negu pagal anksčiau taikytą komitetų procedūrą. Pranešėjas šiuo klausimu nepasiūlė jokių pakeitimų, kadangi jis priklauso atsakingo komiteto kompetencijai. Tačiau, jis mano, kad komitetas, atsakingas už Bendradarbiavimo su pramoninėmis šalimis priemonės reglamentą, turėtų įtraukti 290 straipsnio sąlygą, pagal kurią Parlamentas turėtų pritarti pakeistajam reglamentui.
Antra, ekonominio bendradarbiavimo su trečiosiomis šalimis teisinė bazė (Sutarties dėl Europos Sąjungos veikimo 212 straipsnis) negali daugiau būti taikoma veiksmams besivystančiose šalyse. Taigi, dabar būtina taikyti bendradarbiavimo vystymosi labui teisinę bazę (Sutarties dėl Europos Sąjungos veikimo 209 straipsnis). Tačiau, kadangi besivystančiose šalyse numatyti veiksmai neatitinka Ekonominio bendradarbiavimo ir plėtros organizacijos Vystymosi pagalbos komiteto nustatytų oficialios paramos vystymuisi klasifikavimo kriterijų, šiuo Sutarties straipsniu bus vadovaujamasi labai retai.
PAKEITIMAI
Vystymosi komitetas ragina atsakingą Tarptautinės prekybos komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl reglamento – iš dalies keičiantis aktas
1 straipsnio 2 punktas
Reglamentas (EB) Nr. 1934/2006
1 straipsnio 2 dalis
Komisijos siūlomas tekstas
Pakeitimas
2. Pagrindinis bendradarbiavimo su šio straipsnio 1 dalyje nurodytomis šalimis ir teritorijomis tikslas – konkrečiai atsižvelgti į poreikį stiprinti ryšius ir toliau su jomis bendradarbiauti dvišaliu, regioniniu ar daugiašaliu pagrindu, kad būtų sukurta palankesnė aplinka Bendrijos santykiams su šiomis šalimis bei teritorijomis plėtoti ir skatinti dialogą, tuo pačiu metu atsižvelgiant į Bendrijos interesus.
2. Pagrindinis bendradarbiavimo su šio straipsnio 1 dalyje nurodytomis šalimis ir teritorijomis tikslas – konkrečiai atsižvelgti į poreikį stiprinti ryšius ir toliau su jomis bendradarbiauti dvišaliu, regioniniu ar daugiašaliu pagrindu, kad būtų sukurta palankesnė aplinka Bendrijos santykiams su šiomis šalimis bei teritorijomis plėtoti ir skatinti dialogą, tuo pačiu metu atsižvelgiant į Bendrijos interesus ir prisidedant prie tvaraus vystymo proceso .
Pakeitimas
2
Pasiūlymas dėl reglamento – iš dalies keičiantis aktas
1 straipsnio 3 a punktas (naujas)
Reglamentas (EB) Nr. 1934/2006
2 a straipsnis (naujas)
Komisijos siūlomas tekstas
Pakeitimas
(3a) Įterpiamas šis straipsnis:
„2a straipsnis
II priede išvardytų šalių atžvilgiu politikos suderinamumas su priemonėmis, finansuojamomis pagal Reglamentą (EB) Nr. 1905/2006 ir 2008 m. gruodžio 16 d. Europos Parlamento ir Tarybos reglamentą (EB) Nr. 1337/2008, sukuriantį priemonę, skirtą greitai reaguoti į sparčiai didėjančias maisto kainas besivystančiose šalyse 1 , turi būti griežtai stebimas.
1 OL L 354, 2008 12 31, p. 62.“
Pakeitimas
3
Pasiūlymas dėl reglamento – iš dalies keičiantis aktas
1 straipsnio 3 b punktas (naujas)
Reglamentas (EB) Nr. 1934/2006
3 straipsnio 2 dalis
Komisijos siūlomas tekstas
Pakeitimas
(3b) 3 straipsnio 2 dalis pakeičiama taip:
„2. Įgyvendinant šį reglamentą prireikus taikomi skirtingi metodai bendradarbiaujant su šalimis partnerėmis, siekiant atsižvelgti į jų ekonominę, socialinę ir politinę situaciją bei į Bendrijos konkrečius interesus, strategijas ir prioritetus , ypač į jos tikslą prisidėti prie ekonomikos, socialinės srities ir aplinkos apsaugos vystymo besivystančiose šalyse .“
Pakeitimas
4
Pasiūlymas dėl reglamento – iš dalies keičiantis aktas
1 straipsnio 3 c punktas (naujas)
Reglamentas (EB) Nr. 1934/2006
3 straipsnio 4 dalis
Komisijos siūlomas tekstas
Pakeitimas
(3c) 3 straipsnio 4 dalis pakeičiama taip:
„4. Taikydama pagal šį reglamentą finansuojamas priemones Bendrija siekia užtikrinti nuoseklumą su kitomis jos išorės veiksmų sritimis bei kitomis atitinkamomis Bendrijos politikos kryptimis , ypač vystomojo bendradarbiavimo politika . Tai užtikrinama formuojant politiką, atliekant strateginį planavimą ir programavimą bei įgyvendinant priemones.“
Pakeitimas
5
Pasiūlymas dėl reglamento – iš dalies keičiantis aktas
1 straipsnio 3 d punktas (naujas)
Reglamentas (EB) Nr. 1934/2006
4 straipsnio 2 pastraipa
Komisijos siūlomas tekstas
Pakeitimas
(3d) 4 straipsnio 2 dalis pakeičiama taip:
„2. dvišalės prekybos, investicijų srautų ir ekonominių partnerysčių skatinimas vadovaujantis Tūkstantmečio vystymosi tikslais (TVT); “
Pakeitimas
6
Pasiūlymas dėl reglamento – iš dalies keičiantis aktas
1 straipsnio 3 e punktas (naujas)
Reglamentas (EB) Nr. 1934/2006
4 straipsnio 5 a- pastraipa (nauja)
Komisijos siūlomas tekstas
Pakeitimas
(3e) Įterpiamas šis straipsnis:
„5a. skatinti priimti bendrus daugiašalių problemų, pvz., klimato kaitos, energijos tiekimo saugumo, taikos ir vystymosi, sprendimus ypatingą dėmesį skiriant tvariosioms technologijoms; “
Pakeitimas
7
Pasiūlymas dėl reglamento – iš dalies keičiantis aktas
1 straipsnio 5 punktas
Reglamentas (EB) Nr. 1934/2006
16 straipsnis
Komisijos siūlomas tekstas
Pakeitimas
Finansinė orientacinė suma šiam reglamentui įgyvendinti 2007–2013 m. laikotarpiu yra 172 mln. EUR I priede išvardytoms šalims ir 176 mln. EUR – II priede išvardytoms šalims. Metinius asignavimus tvirtina biudžeto valdymo institucija, neviršydama finansinės programos ribų.
Finansinė orientacinė suma šiam reglamentui įgyvendinti 2007–2013 m. laikotarpiu yra 172 mln. EUR I priede išvardytoms šalims ir 176 mln. EUR – II priede išvardytoms šalims. Metinius asignavimus tvirtina biudžeto valdymo institucija, neviršydama finansinės programos ribų. II priede išvardytose šalyse vykdomos priemonės finansuojamos iš 4 išlaidų kategorijos maržos arba iš kitų šaltinių, skirtų išorės veiksmams finansuoti.
Pagal reglamentą (EB) Nr. 1905/2006 skiriami asignavimai šiuo tikslu nenaudojami.
PROCEDŪRA
Pavadinimas
Bendradarbiavimo su pramoninėmis šalimis finansavimo priemonės nustatymas (iš dalies keičiamas Reglamentas (EB) Nr. 1934/2006)
Nuorodos
COM(2009)0197 – C7-0101/2009 – 2009/0059(COD)
Atsakingas komitetas
INTA
Nuomonę pateikė
Paskelbimo plenariniame posėdyje data
DEVE
14.9.2009
Nuomonės referentas (-ė)
Paskyrimo data
Nirj Deva
3.9.2009
Svarstymas komitete
6.10.2009
Priėmimo data
1.3.2010
Galutinio balsavimo rezultatai
+:
–:
0:
18
0
0
Posėdyje per galutinį balsavimą dalyvavę nariai
Thijs Berman, Michael Cashman, Nirj Deva, Leonidas Donskis, Charles Goerens, Catherine Greze, Enrique Guerrero Salom, Eva Joly, Franziska Keller, Norbert Neuser, Bill Newton Dunn, Maurice Ponga, Birgit Schnieber-Jastram, Ivo Vajgl, Anna Záborská, Iva Zanicchi
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Miguel Angel Martínez Martínez, Judith Sargentini
17.11.2009
Biudžeto komiteto NUOMONĖ
pateikta Tarptautinės prekybos komitetui
dėl pasiūlymo dėl Tarybos reglamento, iš dalies keičiančio Reglamentą (EB) Nr. 1934/2006, nustatantį bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę
( COM(2009)0197 – C7‑0101/2009 – 2009/0059(CNS) )
Nuomonės referentas:
Alain Lamassoure
TRUMPAS PAGRINDIMAS
Daug kartų Europos Parlamentas išreiškė savo nepritarimą finansavimui naudojant vystomojo bendradarbiavimo finansinę priemonę ir kitokius veiksmus negu oficiali parama vystymuisi (OPV) šalyse, kurioms taikoma vystomojo bendradarbiavimo finansinė priemonė.
Kadangi Vystomojo bendradarbiavimo finansinės priemonės reglamento 2 straipsnio 4 dalyje pateikiamų tinkamumo, siekiant gauti OPV, kriterijų nustatymas yra ribojamojo pobūdžio, kai kurie veiksmai, finansuojami pagal šį reglamentą, buvo nepagrįsti. Vis dėlto aišku, kad šie veiksmai svarbūs Europos Sąjungai strateginiu požiūriu, nes jie padeda užmegzti tvirtus ryšius su kai kuriais regioninio ir pasaulinio lygmens veikėjais, pvz., Kinija, Indija, Pietų Afrika arba Brazilija.
Siekdama užtikrinti šių veiksmų pastovumą ir nekeisti vystomojo bendradarbiavimo finansinės priemonės reglamento prasmės, Komisija, atsižvelgdama į Parlamento prašymus, siūlo:
– kitus veiksmus negu OPV finansuoti pagal bendradarbiavimo su pramoninėmis šalimis (angl. IPI) priemonę ir ją atitinkamai pakeisti taip, kaip nurodoma šiame pasiūlyme;
– išplėsti bendradarbiavimo su pramoninėmis šalimis priemonės taikymo geografinę sritį (angl. IPI+) ir į ją įtraukti šias besivystančias šalis, ir taip suteikti galimybę teisiniu pagrindu tęsti 4 parengiamuosius veiksmus, kuriuos biudžeto valdymo institucija nusprendė finansuoti 2007–2009 m. laikotarpiu;
– pakeisti IPI skirtą daugiametį finansinį paketą, nustatant orientacinę 176 mln. sumą 2010–2013 m. laikotarpiui, skiriamą šiems veiksmams kartu su besivystančiomis šalimis finansuoti;
– lėšas šiam 176 mln. finansiniam paketui skirti:
– perskirstant pagal vystomojo bendradarbiavimo finansinę priemonę turimą 108,5 mln. sumą,
– išnaudojant daugiametės finansinės programos 4 išlaidų kategorijos maržas iki 67,5 mln. sumos;
Nuomonės referentas visų pirma norėtų priminti, kad Biudžeto komitetas 2008 m. šiuo klausimu savo iniciatyva pateiktame pranešime paskatino Vystymosi komitetą apsvarstyti galimybę sukurti naują ad hoc finansinę priemonę, kuri būtų realiausia alternatyva, taip pat Biudžeto komitetas išreiškė savo nuogąstavimus dėl to, kad gali būti politiniu požiūriu neįmanoma pakeisti IPI taip, kad į ją būtų įtrauktos ir besivystančios šalys.
Jis pritaria pasiūlymui dėl dalinio pakeitimo, nes šis pasiūlymas suteikia teisinį pagrindą tęsti parengiamuosius veiksmus, kaip numatyta Finansinio reglamento 49 straipsnio 6 dalies b punkte.
Jis norėtų priminti, kad 4 išlaidų kategorijos maržų padėtis dabar yra tokia įtempta, kad Europos Parlamentas gali tik dar kartą paraginti Komisiją ir Tarybą vadovautis sveika nuovoka ir realistiniu požiūriu atliekant daugiametės finansinės programos laikotarpio vidurio tyrimą ir padidinant 4 išlaidų kategorijos viršutinę ribą 2011–2013 m. laikotarpiui. Jis taip pat primena, kad Parlamentas visada manė, kad taikant naują politiką ar naują priemonę reikės skirti naujų lėšų, o ne perskirstyti kitoms politikos sritims ar priemonėms jau paskirtus finansinius paketus. Jei nebus imtasi tokios priemonės, Parlamentas, kuris yra tik viena iš biudžeto valdymo institucijų, negalės užtikrinti, kad būtų laikomasi trečiosioms šalims prisiimtų įsipareigojimų, kad būtų nustatomi nauji prioritetai ir tinkamai reaguojama į nenumatytas krizes.
Be to, dėl ekonomikos krizės esant itin įtemptai biudžeto padėčiai, ir valstybės narės, ir pati ES turi būti itin griežtos naudodamos lėšas besiformuojančios ekonomikos šalims, kurių gyvenimo lygis kartais panašus į kai kurių valstybių narių gyvenimo lygį ir kurios yra mūsų pagrindinės konkurentės prekybos srityje, taip pat kurios iki šiol nepakankamai bendradarbiavo siekdamos sudaryti pasaulinį susitarimą dėl Dohos ir susitarimą, kuris būtų taikomas baigus galioti Kioto protokolui. Dėl šios priežasties siūlomi pakeitimai.
Atsižvelgdamas į tai, nuomonės referentas mano, kad pasiūlymas dėl Tarybos reglamento, turint mintyje finansavimo šaltinių paskirstymą (perskirstymas pagal vystomojo bendradarbiavimo finansinę priemonę ir dalinis 4 išlaidų kategorijos panaudojimas), atitinka 2007–2013 m. daugiametę finansinę struktūrą ir su ja dera.
PAKEITIMAI
Biudžeto komitetas ragina atsakingą Tarptautinės prekybos komitetą į savo pranešimą įtraukti šiuos pakeitimus:
Pakeitimas
1
Teisėkūros rezoliucijos projektas
1 a dalis (nauja)
Teisėkūros rezoliucijos projektas
Pakeitimas
1a. mano, kad pasiūlymas dėl Tarybos reglamento, iš dalies keičiančio Reglamentą (EB) Nr. 1934/2006, nustatantį bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę, dera su 2007–2013 m. daugiamete finansine programa; vis dėlto primena, kad sprendimą dėl 2010–2013 m. laikotarpio metinių asignavimų pagal metinę biudžeto procedūrą priima biudžeto valdymo institucija;
Pakeitimas
2
Pasiūlymas dėl reglamento – iš dalies keičiantis aktas
5 a konstatuojamoji dalis (nauja)
Komisijos siūlomas tekstas
Pakeitimas
(5a) Kadangi dėl ekonomikos krizės visoje Europos Sąjungoje susidarė įtempta padėtis biudžeto srityje ir kadangi siūloma išplėsti bendradarbiavimo su pramoninėmis šalimis priemonės taikymo sritį šią priemonę taikant šalims, kurios kai kuriais atvejais pasiekė panašų į ES konkurencingumo lygį ir beveik tokį patį kaip kai kurių valstybių narių vidutinį gyvenimo lygį, Bendrijos pagalba turėtų būti teikiama atsižvelgiant į paramą gaunančių šalių pastangas, dedamas siekiant atverti savo šalių rinkas, laikytis Pasaulio prekybos organizacijos (PPO) ir Tarptautinės darbo organizacijos (TDO) tarptautinių susitarimų ir prisidėti siekiant pasaulinių tikslų sumažinti išmetamą šiltnamio efektą sukeliančių dujų kiekį.
Pakeitimas
3
Pasiūlymas dėl reglamento – iš dalies keičiantis aktas
1 straipsnio 3 punktas
Reglamentas (EB) Nr. 1934/2006
2 straipsnio 2 a dalis (nauja)
Komisijos siūlomas tekstas
Pakeitimas
2a. Pagal šį reglamentą Bendrijos finansavimas gali būti teikiamas tik toms šalims, kurios laikosi PPO ir TDO sudarytų tarptautinių susitarimų, kurios dalyvauja siekiant išmetamo šiltnamio efektą sukeliančių dujų kiekio mažinimo pasaulinių tikslų, taip pat yra pasirengusios plėtoti ekonominius santykius su Europos Sąjunga remiantis aiškaus abipusiškumo principais.
PROCEDŪRA
Pavadinimas
Bendradarbiavimo su pramoninėmis šalimis finansavimo priemonės nustatymas (Reglamento (EB) Nr. 1934/2006 dalinis pakeitimas)
Nuorodos
COM(2009)0197 – C7-0101/2009 – 2009/0059(CNS)
Atsakingas komitetas
INTA
Nuomonę pateikė
Paskelbimo plenariniame posėdyje data
BUDG
14.9.2009
Nuomonės referentas
Paskyrimo data
Alain Lamassoure
5.10.2009
Svarstymas komitete
4.11.2009
16.11.2009
Priėmimo data
16.11.2009
Galutinio balsavimo rezultatai
+:
–:
0:
36
0
0
Posėdyje per galutinį balsavimą dalyvavę nariai
Marta Andreasen, Francesca Balzani, Reimer Böge, Lajos Bokros, Giovanni Collino, Isabelle Durant, James Elles, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Estelle Grelier, Jutta Haug, Monika Hohlmeier, Sidonia Elżbieta Jędrzejewska, Anne E. Jensen, Ivailo Kalfin, Sergej Kozlík, Alain Lamassoure, Janusz Lewandowski, Barbara Matera, Claudio Morganti, Miguel Portas, Dominique Riquet, László Surján
Posėdyje per galutinį balsavimą dalyvavęs (-ę) pavaduojantis (-ys) narys (-iai)
François Alfonsi, Maria Da Graça Carvalho, Frédéric Daerden, Roberto Gualtieri, Giovanni La Via, Derek Vaughan, Axel Voss
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Cecilia Wikström
PROCEDŪRA
Pavadinimas
Bendradarbiavimo su pramoninėmis šalimis finansavimo priemonės nustatymas (Reglamento (EB) Nr. 1934/2006 dalinis pakeitimas)
Nuorodos
KOM(2009)0197 – C7-0101/2009 – 2009/0059(COD)
Pateikimo Europos Parlamentui data
21.4.2009
Atsakingas komitetas
Paskelbimo plenariniame posėdyje data
INTA
14.9.2009
Nuomonę teikiantis (-ys) komitetas (-ai)
Paskelbimo plenariniame posėdyje data
AFET
14.9.2009
DEVE
14.9.2009
BUDG
14.9.2009
Susijęs (-ę) komitetas (-ai)
Paskelbimo plenariniame posėdyje data
AFET
11.2.2010
Pranešėjas(-ai)
Paskyrimo data
Helmut Scholz
1.9.2009
Svarstymas komitete
29.9.2009
10.11.2009
14.1.2010
27.1.2010
Priėmimo data
17.3.2010
Galutinio balsavimo rezultatai
+:
–:
0:
22
0
3
Posėdyje per galutinį balsavimą dalyvavę nariai
Laima Liucija Andrikienė, David Campbell Bannerman, Daniel Caspary, William (The Earl of) Dartmouth, Joe Higgins, Yannick Jadot, Metin Kazak, Bernd Lange, David Martin, Vital Moreira, Godelieve Quisthoudt-Rowohl, Tokia Saïfi, Helmut Scholz, Peter Šťastný, Robert Sturdy, Gianluca Susta, Iuliu Winkler, Jan Zahradil, Pablo Zalba Bidegain, Paweł Zalewski
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Catherine Bearder, George Sabin Cutaş, Salvatore Iacolino, Libor Rouček, Michael Theurer, Jarosław Leszek Wałęsa
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Sylvie Guillaume
Pateikimo data
23.3.2010
