XIV
PRIEDAS
Komisijos teisės aktų leidybos ir darbo programa
Komisijos teisės aktų leidybos ir darbo programa
2002 m. sausio 31 d. patvirtinto pirmininkų sueiga.
Europos Parlamentas ir Komisija bendradarbiauja rengiant Komisijos teisės aktų leidybos ir darbo programą, atsižvelgiant į šį darbų grafiką
Komisija pristato preliminarų biudžeto projektą gegužės mėnesį, pirmasis biudžeto projekto svarstymas vyksta spalio mėnesį, o antrasis – gruodžio mėn.
:
a)
vasario (kovo) mėnesinės sesijos metu atitinkamos institucijos dalyvauja diskusijose dėl pagrindinių Europos Sąjungos politinių prioritetų, kurie siejasi su vasario mėnesį priimtu Komisijos sprendimu dėl kitų metų Metinės politikos strategijos (MPS). Atsižvelgiant į šias diskusijas, Komisija rengia preliminarų biudžeto projektą, o Parlamentas – svarsto kitų metų biudžeto gaires. Prieš tai (vasario mėn.) pirmininkų sueigai pristatomas sprendimas dėl Komisijos Metinės politikos strategijos;
b)
kovo ir gegužės mėnesiais atitinkami nuolatiniai komitetai plėtoja struktūrišką, abipusį dialogą su atitinkamais komisarais dėl politinių prioritetų apimties ir įgyvendinimo kiekvienoje iš jų kompetencijos sričių. Visi nuolatiniai komitetai pateikia šių susitikimų rezultatus, o komitetų pirmininkų sueiga apie tai informuoja pirmininkų sueigą;
c)
birželio ir liepos mėnesiais komitetų pirmininkų sueiga kartu su atsakingu Komisijos pirmininko pavaduotoju įvertina esamą teisės aktų leidybos ir darbo programą
Teisės aktų leidybos ir darbo programos įgyvendinimas gali būti peržiūrėtas kadencijos viduryje, norint įvertinti įvairius teisės aktų leidybų programų sąrašus bei kartu nusprendžiant dėl geriausių planavimo priemonių panaudojimo 2003 metų darbo programoje.
.
d)
rugsėjo mėnesį, remiantis Komisijos priimtu dokumentu, kuriame, inter alia, aptariami atnaujinti politikos prioritetai, atsižvelgiant į komitetų susitikimų kovo ir gegužės mėnesiais rezultatus, komitetų pirmininkų sueiga kartu su atsakingu Komisijos pirmininko pavaduotoju kruopščiai peržiūri pasiūlymus dėl teisės aktų, kuriuos Komisija planuoja įtraukti į teisės aktų leidybos ir darbo programą pagal kiekvieno Komisaro kompetencijos sritį;
e)
lapkričio mėnesinės sesijos metu Komisijos pirmininkas, dalyvaujant komisarų kolegijai, pristato ateinančių metų Komisijos teisės aktų leidybos ir darbo programą bei dabartinės programos įgyvendinimo įvertinimą. Prie teisės aktų leidybos ir darbo programos tam tikra nustatytina forma pridedami pasiūlymai dėl teisės aktų ir kiti pasiūlymai ateinantiems metams
Pridedama: kalendorius ir, jei būtina, teisinis pagrindas bei biudžeto išlaidos.
. Teisės aktų leidybos ir darbo programa persiunčiama mažiausiai prieš dešimt darbo dienų iki mėnesinės sesijos, kurioje ji yra svarstoma, pradžios. Parlamentas savo poziciją pateikia per lapkričio ar gruodžio mėnesinę sesiją.

