A. Piebalgo atsakymas Komisijos vardu
(2008 m. balandžio 11 d.)
Komisijai reikėtų pranešti apie „nacionalinio investuotojo“ steigimą, jei dėl jo susidarytų Bendrijos mastu veikianti koncentracija, kaip apibrėžta EB Susijungimų reglamente 2004 m. sausio 20 d. Tarybos reglamentas (EB) Nr. 139/2004 dėl koncentracijų tarp įmonių kontrolės. . Apie „nacionalinio investuotojo“ steigimą iki šiol Komisijai nepranešta.
Be to, įsteigta bendrovė turėtų laikytis 2003 m. birželio 26 d. Parlamento ir Tarybos direktyvos 2003/54/EB dėl elektros energijos vidaus rinkos bendrųjų taisyklių, kurioje reikalaujama teisiškai ir funkciškai atskirti perdavimo tinklus. Tai reiškia, kad tinklai gali būti didesnių integruotų energetikos bendrovių dalimi, bet juos eksploatuoti turi atskiros pavaldžiosios bendrovės, kurios veiklą turi vykdyti nepriklausomai.
Ir bet kuriuo atveju pagal Euratomo sutarties 41 straipsnį asmenys ir įmonės, besiverčiantys Euratomo sutarties II priede išvardytomis pramoninės veiklos rūšimis, Komisijai turi pateikti investavimo projektus, susijusius su naujais įrenginiais, taip pat su keitimu arba pertvarkymu, kurie atitinka pobūdžio ir dydžio kriterijus, nustatytus 1999 m. gruodžio 2 d. Tarybos reglamentu Nr. 2587/1999 1999 m. gruodžio 2 d. Tarybos reglamentas (Euratomas) Nr. 2587/1999, apibūdinantis investicinius projektus, apie kuriuos reikia pranešti Komisijai pagal Europos atominės energijos bendrijos steigimo sutarties 41 straipsnį, OL L 315, 1999 12 9 . .
