Atstatymas po cunamio: ar lėšos buvo panaudotos tinkamai?
Humanitarinė pagalba
2007-06-07 - 12:51
Nuo cunamio labiausiai nukentėjo Indonezija, Šri Lanka ir Maldyvai
Antrąją 2004 m. Kalėdų dieną Aziją siaubęs cunamis nusinešė 200 tūkst. žmonių gyvybių dvylikoje šalių, o daugelį paliko be pastogės. Praėjus dvejiems su puse metams, EP Vystymosi komiteto surengtuose svarstymuose pažvelgta į tai, ar milžiniškos Šri Lankai ir Indonezijai paaukotos lėšos buvo panaudotos tinkamai ir ar jos pasiekė tuos, kuriems jos labiausiai reikia. Taip pat buvo atkreiptas dėmesys į žmogaus teisių padėtį Šri Lankoje, draskomoje 25 m. besitęsiančio konflikto.
Svarstymuose su europarlamentarais diskutavo NVO, Šri Lankos ir Indonezijos valdžios atstovai, žmogaus teisių gynėjai. Susitikimą pradėjęs britų konservatorius Nirj Deva, lemtingąją dieną buvęs Šri Lankoje, prisiminė milžiniškas bangas, „sąmonėje palikusias neištrinamą žymę“.
Viso pasaulio žmonės ir vyriausybės nuo cunamio nukentėjusioms šalims iki šiol paaukojo 12,7 mlrd. dolerių.
Išankstinio perspėjimo apie artėjantį cunamį sistema Šri Lankoje
2004 m. cunamis Šri Lankai kainavo 35 tūkst. žmonių gyvybių. 100 tūkst. žmonių neteko namų, 400 tūkst. – pragyvenimo šaltinio. Šri Lankos atstatymo agentūros atstovas Jayantha Samarasinghe apibendrino tai, kas padaryta siekiant sugrąžinti gyvenimą į įprastas vėžes. Atstatytos 134 – 70 proc. – mokyklų, 80 geležinkelio tiltų, atkurti trys ketvirtadaliai žvejybos sektoriaus.
Kaimai jau turi savo katastrofų valdymo tarybas, numatyti keliai į aukštumas. Šiemet buvo įrengta pusšimčio Olandijos vyriausybės nupirktų 50 išankstinio įspėjimo bokštų sistema. Socialistų frakcijos narys iš Olandijos Max Van den Berg, savo akimis matęs atstatymo darbus Indijoje, gyrė bendras valdžios institucijų ir pilietinės visuomenės pastangas.
Atsakydamas į Danijos žaliųjų atstovės Margrete Auken klausimą, ar platinant paramą nebuvo diskriminacijos, J. Samarasinghe užtikrino, jog „kiekvienas padėjo kiekvienam“. Britų konservatorius seras Robert Atkins kritikavo atstatymo planavimą Šri Lankoje, pavadindamas jį „biurokratiniu košmaru“.
Cunamis – taikos proceso Indonezijoje katalizatorius
Cunaminis stipriai smogė Indonezijos saloms: 130 tūkst. aukų, 37 tūkst. dingusių be žinios, pusė milijono benamių. Nekeista, jog du trečdaliai ES paramos buvo skirta būtent Indonezijai. 40 pasaulio šalių Indonezijai pažadėjo skirti virš 5 mlrd. eurų.
Pasak Indonezijos ambasadoriaus Nadjob Kesoema Riphat, dėkojusio už pasaulio „užuojautos bangą“, iki 2006 m. pabaigos iš 2000 nuniokotų mokyklų buvo atstatytos 623. Įrengtos išankstinio įspėjimo ir pakrančių apsaugos sistemos bei pylimai. Be to, ši nelaimė sutelkė žmones: prasidėjo Indonezijos vyriausybės ir Ačeho sukilėlių derybos dėl taikos proceso.
JTO privalo imtis koordinatorės vaidmens
Pasaulis – tarptautinės organizacijos, valstybės ir paprasti žmonės – neliko abejingas cunamio aukoms. Nuo cunamio nukentėjusioms šalims suteikta paramos už kone 9 mlrd. eurų. Kiekvienam nukentėjusiajam vidutiniškai atiteko paramos už 5 tūkst. eurų, kuomet įprastais atvejais juos pasiektų tik 3 eurų pagalba. Tačiau ar šio lėšos panaudotos tinkamai?
„Oxfam International“ Cunamio valdymo fondo atstovo teigimu, jo organizacija iš surinktų paaukotų 158 mln. regione išleido 117 mln. eurų. Anot jo, JTO privalo koordinuoti paramos teikimą, į kurį turi būti labiau įtrauktos atskaitingos vietinės organizacijos. „Action Contre la Faim“ priminė, kad žmonės gali tapti per daug priklausimi nuo paramos, o ES humanitarinė pagalba neturi priklausyti nuo užsienio politikos peripetijų.
Švedų krikščionis demokratas Anders Wijkman ragino sustiprinti nevyriausybinių organizacijų patikrą, kadangi „aukos turi teisę būti apsaugotos nuo nekompetentingumo“. Kaip apibendrino N. Deva, net jei ir negalime būti visiškai patenkinti nuniokoto regiono atgaivinimo procesu, „iš esmės pinigai buvo panaudoti tinkamai“.
Žmogaus teisių pažeidimai Šri Lankoje
Antroje svarstymų dalyje europarlamentarai diskutavo dėl žmogaus teisių pažeidimų Šri Lankoje, kurioje tamilų tigrų ir vyriausybės pajėgų konfrontacija per pastaruosius 25 metus jau nusinešė daugiau gyvybių, nei 2004 m. cunamis – 60 tūkst. Kaip žinia, žmogaus teisių nepaiso abi pusės: nei vyriausybės pajėgos, nei Tamilų Eelamo išsivadavimo tigrai (LTTE).
Pasak britų konservatoriaus Geoffrey Van Orden, LTTE aukos visų pirma yra patys tamilai. Jis ragino vykdyti protingą decentralizaciją ir nubausti 17 humanitarinės pagalbos darbuotojų žudikus.
Socialistų frakcijos nario iš Nyderlandų Max Van den Berg nuomone, Šiaurės Airijos ir Ispanijos pavyzdžiai jau pademonstravo, kad „priešų naikinimo logika niekur neveda“. Jam pritarė kolega iš Jungtinės Karalystės Robert Evans.
Pasak europarlamentaro Nirj Deva, Šri Lankoje gyvavo ir tebegyvuoja demokratija, o 1956 m. pagal pragyvenimo lygį Azijoje ją lenkė tik Japonija. „Kodėl LTTE negali sėstis prie derybų stalo, juk vyriausybė negali šnekėtis su savimi“? – klausė jis.
20070601STO07342 EP rezoliucija dėl Šri Lankos Cunamio įvertinimo koalicija [EN] Regiono atstatymas: JTO [EN] Išankstinis įspėjimas [EN] Lankstumo priemonės mobilizavimas (Cunamis)
LT
1
PHOTO
20070607PHT07623.jpg
LT
3
LINK
http://www.tsunami-evaluation.org/home
LT
4
LINK
http://www.un.org/apps/news/infocusRel.asp?infocusID=102&Body=tsunami
LT
5
LINK
http://www.unisdr.org/ppew/tsunami/ppew-tsunami.htm
-//EP//TEXT TA P6-TA-2006-0356 0 NOT XML V0//LT
-//EP//TEXT TA P6-TA-2005-0323 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
