Sesijos apžvalga: 2008 m. birželio 4-5 d. EP plenarinė sesija Briuselyje
2008-05-30 - 09:55
Svarbiausi šios plenarinės sesijos akcentai – užsienio politika, saugumas ir gynyba, žemės ūkis bei žvejyba.
Trečiadienį, birželio 4 d., Parlamentas svarstys dvi ataskaitas apie ES užsienio ir saugumo politiką, taip pat artėjantį ES ir JAV vadovų susitikimą. Vėliau numatoma aptarti jaunų ūkininkų sunkumus, kovą su neteisėta žvejyba, jūrų ekosistemų apsaugą, finansinių paslaugų sektoriaus padėtį bei priverstinės prostitucijos pažabojimą artėjant Europos futbolo čempionatui.
Ketvirtadienį, birželio 5 d., deputatai apsvarstys ES ir Viduržemio jūros šalių bendradarbiavimą bei maisto produktų higieną. 11 val. bus balsuojama dėl minėtų klausimų, taip pat dėl tarptautinių vežimų maršrutiniais autobusais tvarkos bei padėties Gruzijoje.
Sesijos dienomis Europos Parlamente taip pat vyks parlamentarų konferencija, skirta Europos kaimynystės politikai Rytų Europos šalyse. 20080516BRI29012
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//LT
-//EP//TEXT IM-PRESS 20080516BRI29012 ITEM-001-LT DOC XML V0//LT
Saugumas ir gynyba
Europarlamentarai ragina sukurti nuolatines ES karines pajėgas
2008-05-30 - 09:55
Europos Parlamento balsavimui teikiamoje ataskaitoje ES raginama stiprinti apsaugą nuo elektroninių išpuolių ir geriau užtikrinti energijos tiekimo saugumą. Savo ruožtu deputatai siūlo sukurti nuolatines ES pavaldžias karines pajėgas, taip pat įsteigti „Erasmus“ karinio personalo mokymo programą. Europarlamentarai teigiamai vertina tai, kad Lisabonos sutartis sustiprins vyriausiojo įgaliotinio instituciją, numatys ES šalių tarpusavio pagalbą gynybos srityje bei solidarumo sąlygą, taip pat išplės ES taikos palaikymo uždavinius. Deputatai siūlo „Eurokorpusą“ paversti nuolatinėmis ES pavaldžiomis pajėgomis, taip pat įsteigti jungtinę civilinę ir karinę struktūrą – „Žmonių saugumo greitojo reagavimo dalinį“, kurį sudarytų 15 tūkst. darbuotojų, iš kurių bent trečdalis būtų civiliai specialistai – policininkai, žmogaus teisių padėties stebėtojai bei administratoriai.
EP nariai „apgailestauja dėl įvairių valstybių narių ginkluotųjų pajėgų mokymo ir ginkluotės skirtumų ir ragina sukurti karinę Erasmus programą, kuri apimtų bendrus karinio personalo [...] mokymus“. Jie mano, kad pagrindinė kliūtis Europos karinių pajėgų pasirengimui yra „ne lėšų, o bendradarbiavimo trūkumas ir tai, kad nėra aiškiai atskirtos atitinkamos veiklos ir specializacijos sritys, o ginklų gamybai ir pirkimui būdingas susiskaldymas“. Savo ruožtu europarlamentarai kviečia ES valstybes gerinti keitimąsi žvalgybos duomenimis. Jie pabrėžia apsaugos nuo terorizmo ir elektroninių išpuolių, taip pat energijos tiekimo saugumo užtikrinimo svarbą.
Deputatai ragina ES siekti griežtesnio tarptautinio ginklų kontrolės režimo, įtraukti ginkluotės neplatinimo aspektus į ES kaimynystės politiką, taip pat siekti visuotinės branduolinio ginklo uždraudimo konvencijos pasirašymo. Europoje neturi likti branduolinių ginklų, mano europarlamentarai. Savo ruožtu jie ragina ES šalis toliau siekti tarptautiniu mastu uždrausti kasetines bombas bei sausumos minas.
Europarlamentarams „nepriimtina“ tai, kad ES ginklų eksporto elgesio kodeksas vis dar neturi teisinės galios, o ginklų eksportas iš ES valstybių nėra kontroliuojamas. „Svarbu, kad visos valstybės narės taikytų aukščiausius ginklų eksporto kontrolės standartus ir užtikrintų, kad ginklai iš ES netaptų konfliktų kurstymo priemone“, – pažymi EP nariai.
Deputatai apgailestauja, kad ES šalyse kuriamos trys skirtingos nepilotuojamų orlaivių sistemos, o ne viena bendra. Savo ruožtu jie teikia pirmenybę bendriems Europos žvalgybos bei ryšių palydovų projektams, taip pat siūlo mažinti priklausomybę nuo neeuropinių gynybos technologijų.
Prieš pradedant bet kokias Europos saugumo ir gynybos pajėgų operacijas būtina priimti Europos Parlamento rekomendaciją arba rezoliuciją, mano europarlamentarai. Jie taip pat ragina ES Tarybos Politikos ir saugumo komitetą kartu su Europos Parlamentu sukurti slaptos informacijos apie bręstančias krizes arba tarptautinio saugumo įvykius sistemą.
Europarlamentarai „mano, kad ES ir NATO stiprina viena kitos veikimą, ir ragina vystyti glaudesnį jų bendradarbiavimą“. Susirūpinę dėl Irano branduolinės programos, deputatai pabrėžia ypatingą ES diplomatijos svarbą bei ragina JAV prisijungti prie ES šalių joms tiesiogiai derantis su Iranu. Helmut KUHNE PSE DE A6-0186/2008 Dėl Europos saugumo strategijos ir ESGP įgyvendinimo Iniciatyvos procedūra
Svarstymas: 2008-06-04
Balsavimas: 2008-06-05 Europos saugumo ir gynybos politikos naujienos
LT
2
LINK
http://www.consilium.europa.eu/cms3_fo/showPage.asp?id=261&lang=en
-//EP//TEXT REPORT A6-2008-0186 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//LT
-//EP//TEXT IM-PRESS 20080516BRI29012 ITEM-COVER-LT DOC XML V0//LT
-//EP//TEXT IM-PRESS 20080516BRI29012 ITEM-002-LT DOC XML V0//LT
Užsienio ryšiai
Europarlamentarai norėtų daugiau vienybės ES užsienio politikoje
2008-05-30 - 09:55
„Norint sustiprinti ES užsienio politiką reikia didesnės politinės ES vienybės, nes kitaip gali sumažėti ES patikimumas tarptautinėje arenoje“, – sakoma Europos Parlamento balsavimui teikiamoje ataskaitoje. Kol kas, europarlamentarų nuomone, ES vaidmuo pasaulyje neatitinka jos galimybių ir visuomenės lūkesčių, nes Sąjungos šalys nelinkusios pernelyg derinti savo užsienio politikos. Deputatai ragina ES valstybes prieš priimant strateginius užsienio politikos sprendimus (ypač daugiašalėse organizacijose) konsultuotis tarpusavyje ir su ES vyriausiuoju įgaliotiniu, kad jų pozicijos strateginių sprendimų atžvilgiu būtų „bent jau nuoseklios, darnios, suderinamos“. Deputatai tikisi, kad „Lisabonos sutartis ir stipresnis vyriausiojo įgaliotinio vaidmuo padės sukurti labiau į ateitį orientuotą ir ilgalaikę užsienio politikos strategiją“.
Patikimai ES užsienio politikai būtina skirti pakankamai išteklių, pažymi EP nariai. Jie mano, kad bendra 1,74 mlrd. eurų suma 2007-2013 m. „yra per maža norint įgyvendinti Sąjungos užmojį tapti pasaulinio masto veikėja“, nors ir pripažįsta, kad sprendimas šiemet ES užsienio ir saugumo politikai BUSP skirti 285 mln. eurų (t. y. 125 mln. EUR daugiau negu pernai) – svarbus žingsnis pirmyn.
Pasak EP narių, ES užsienio politika „turi būti pagrįsta Europos Sąjungos ir jos valstybių narių puoselėjamomis vertybėmis – demokratija, teisinės valstybės principais, taip pat pagarba žmogaus teisėms ir pagrindinėms laisvėms“. Europarlamentarai ragina „veiksmingai įgyvendinti susitarimuose su trečiosiomis šalimis esančias žmogaus teisių sąlygas, nuostatas dėl ginklų neplatinimo ir kovos su terorizmu, taip pat įtraukti į šiuos susitarimus energetinio saugumo sąlygą“. Savo ruožtu deputatai ragina užtikrinti ES institucijų ir valstybių narių veiksmų nuoseklumą siekiant stiprinti demokratiją pasaulyje.
EP nariai „rekomenduoja įvairinti energijos šaltinius ir energijos transportavimo maršrutus, taip pat didinti energijos efektyvumą bei ES valstybių narių energetinio saugumo politikos solidarumą“. Jie „apgailestauja, kad trūksta pažangos siekiant bendros Europos energetikos užsienio politikos, o tam tikros ES valstybės narės imasi dvišalių veiksmų, labai mažinančių bendrą ES derybinę galią ir pastangas“. Deputatai pažymi, kad „stipri ES energetinė priklausomybė nuo nedemokratinių šalių labai kenkia jos užsienio politikos nuoseklumui, tvirtumui ir tvarumui“. Savo ruožtu jie dar kartą ragina įsteigti ES aukštojo pareigūno užsienio energetikos politikai pareigybę.
Europarlamentarų nuomone, svarbiausi ES užsienio politikos uždaviniai šiandien yra kova su terorizmu ir organizuotu nusikalstamumu, vystomasis bendradarbiavimas, energetinis saugumas, klimato kaita ir tvaraus vystymasis, kaimyninių regionų stabilumo stiprinimas, krizių valdymas, konfliktų prevencija ir jų sprendimas, masinio naikinimo ginklų neplatinimas, migracijos valdymas, taip pat žmogaus teisių ir pilietinių laisvių skatinimas. EP nariai ragina toliau kovoti su terorizmu „laikantis visuotinių demokratinių vertybių, teisinės valstybės principų, žmogaus teisių ir pagrindinių laisvių bei jų apsaugos, glaudžiai bendradarbiaujant su tarptautiniais partneriais ir laikantis Jungtinių Tautų nustatytos strategijos“.
Deputatai kviečia intensyviau plėtoti ES ir Baltijos, Viduržemio bei Juodosios jūrų regionų ekonominį bendradarbiavimą. Pasak europarlamentarų, „Juodosios jūros ir Baltijos jūros regionai yra strategiškai svarbūs ES, todėl jie nusipelno nuoseklesnio požiūrio“. EP nariai ragina „įsteigti naujas regioninio bendradarbiavimo institucijas Juodosios jūros ir Baltijos jūros regionuose“, taip pat iki 2009 m. įsteigti ES ir Rytinių kaimyninių šalių parlamentinę asamblėją ( EuroNest ) bei vykdyti „labiau diferencijuotą“ Europos kaimynystės politiką atskirų šalių atžvilgiu.
ES raginama „persvarstyti savo santykius su Rusija“ – skirti juose daugiau masinio naikinimo ginklų neplatinimui, regioniniam bei energetiniam saugumui, laisvai prekybai ir demokratijos bei žmogaus teisių įtvirtinimui. EP nariai taip pat „rekomenduoja stiprinti politinius ir ekonominius ryšius su Kinija su sąlyga, kad demokratijos ir žmogaus teisių srityje bus pasiekta esminės pažangos ir kad Kinija paisys didelio ES susirūpinimo dėl jos elgesio Tibete“. Savo ruožtu europarlamentarai ragina „stiprinti transatlantinį aljansą ir intensyvinti ryšius su JAV“.
Deputatai mano, kad ES plėtra „turi būti pagrįsta Sąjungos gebėjimu integruoti naujas valstybes nares“, tačiau šis gebėjimas „nuolat kinta“. Europarlamentarai ragina „padvigubinti pastangas siekiant priartinti Vakarų Balkanus prie ES“, taip pat aktyvinti dialogą su Serbija, stiprinti jos europinę perspektyvą ir neleisti jai izoliuotis. Jacek SARYUSZ-WOLSKI PPE-DE PL Iniciatyvos procedūra
Svarstymas: 2008-06-04
Balsavimas: 2008-06-05 Apie ES užsienio politiką
LT
1
LINK
http://ec.europa.eu/external_relations/cfsp/intro/index.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//LT
-//EP//TEXT IM-PRESS 20080516BRI29012 ITEM-001-LT DOC XML V0//LT
-//EP//TEXT IM-PRESS 20080516BRI29012 ITEM-003-LT DOC XML V0//LT
Užsienio ryšiai
Europarlamentarai išreikš nuomonę artėjant ES ir JAV vadovų susitikimui
2008-05-30 - 09:55
Birželio 10 d. Brdo vietovėje Slovėnijoje susitiks ES ir JAV vadovai. Tokie kasmetiniai susitikimai pakaitomis vyksta JAV ir ES Tarybai pirmininkaujančioje šalyje. Europos Parlamentas išreikš savo poziciją šiam susitikimui skirtoje rezoliucijoje. Europos Sąjungai susitikime atstovaus Slovėnijos ministras pirmininkas Janez Janša, Europos Komisijos pirmininkas José Manuel Barroso bei vyriausiasis bendrosios užsienio ir saugumo politikos įgaliotinis Javier Solana. Tuo tarpu JAV atstovaus jų prezidentas George W. Bush bei valstybės sekretorė Condoleezza Rice. Susitikimo metu planuojama aptarti aktualius politikos ir saugumo klausimus, taip pat abipusę transatlantinę partnerystę. Svarstymas: 2008-06-04
Balsavimas: 2008-06-05 Apie ES ir JAV santykius
LT
1
LINK
http://ec.europa.eu/external_relations/us/intro/index.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//LT
-//EP//TEXT IM-PRESS 20080516BRI29012 ITEM-002-LT DOC XML V0//LT
-//EP//TEXT IM-PRESS 20080516BRI29012 ITEM-004-LT DOC XML V0//LT
Užsienio ryšiai
Europos Parlamentas įvertins padėtį Gruzijoje
2008-05-30 - 09:55
Ketvirtadienį Europos Parlamentas balsuos dėl rezoliucijos apie padėtį Gruzijoje. Gegužės 7 d. Europos Parlamentas plenarinėje sesijoje apsvarstė šį klausimą skubos tvarka. Daugelis kalbėjusiųjų nuogąstavo dėl Rusijos sprendimo padidinti savo kariuomenės pajėgas Abchazijoje, kuris sukėlė įtampą regione. Jie ragino ES Tarybą ir Europos Komisiją tarpininkauti sprendžiant konfliktą ir padėti apsaugoti Gruzijos teritorinį vientisumą. Posėdyje kalbėję Europos Komisijos ir ES Tarybos atstovai išreiškė besąlygišką Sąjungos paramą Gruzijos suverenumui ir teritoriniam vientisumui. Prelegentai pažadėjo kreiptis į Rusijos valdžią su prašymu atšaukti savo sprendimą dėl kariuomenės gausinimo Abchazijoje. Savo ruožtu kalbėtojai pažymėjo, jog dialogas – vienintelis būdas išspręsti konfliktą. „Jei Gruzija yra provokuojama – svarbu, kad ji nepasiduotų provokacijoms“, – teigė ES užsienio reikalų komisarė Benita Ferrero-Waldner. Svarstyta: 2008-05-07
Balsavimas: 2008-06-05
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//LT
-//EP//TEXT IM-PRESS 20080516BRI29012 ITEM-003-LT DOC XML V0//LT
-//EP//TEXT IM-PRESS 20080516BRI29012 ITEM-005-LT DOC XML V0//LT
Transportas
Tarptautiniam vežimui maršrutiniais autobusais – paprastesnė tvarka
2008-05-30 - 09:55
Šioje sesijoje europarlamentarai balsuos dėl reglamento, kuris supaprastins esamą tarptautinio keleivių vežimo autobusais tvarką. Nebereikės gauti leidimų tranzitui be sustojimo, o vairuotojų poilsio reikalavimai taps lankstesni. Nors vienkartinės tarptautinio keleivių vežimo paslaugos jau buvo liberalizuotos, norėdami teikti reguliarias tarptautinio keleivių vežimo paslaugas vežėjai turėjo prašyti leidimo tų valstybių, kuriose šios paslaugos teikiamos. Siekiama supaprastinti šį reikalavimą – ES šalys galės atsisakyti išduoti leidimą tik konkrečiai nurodytais atvejais. Valstybių, per kurių teritoriją vykstama tranzitu ir kuriose keleiviai nei įlaipinami, nei išlaipinami, valdžios institucijoms pakaks pranešti apie tai, kad šalys, kuriose teikiama paslauga, yra išdavusios leidimą. Taip pat numatoma sutrumpinti leidimo išdavimo arba atsisakymo išduoti leidimą laikotarpį. Susiklosčius laikinoms nepaprastoms aplinkybėms, reguliarių paslaugų teikėjai galės naudotis papildomomis transporto priemonėmis, pranešę apie tai valstybei, kurioje yra išvykimo vieta, ir nurodę nepaprastų aplinkybių priežastis. Savo ruožtu valstybėms bus sudaryta galimybė neišduoti leidimų paslaugoms, teikiamoms pasienio teritorijose. Siekdami padidinti kelionių tolimųjų reisų autobusais patrauklumą ir skatinti turizmą regionuose, europarlamentarai ragina leisti tolimųjų reisų autobusų vairuotojams dirbti 12 dienų iš eilės, o po to ilsėtis savaitę. Ši taisyklė nustojo galioti pernai balandį, ES įsigaliojus naujam vairuotojų darbo ir poilsio reglamentui.
Šis reglamentas – vienas iš trijų ES teisės aktų, kurie reglamentuos naujus reikalavimus tarptautiniams vežėjams. Gegužės 21 d. Parlamentas jau pritarė naujiems reikalavimams krovinių ir keleivių vežimo bendrovių steigimui bei veiklai, taip pat naujai krovinių kabotažo tvarkai.
Pagal bendro sprendimo procedūrą Parlamento pataisas toliau svarstys ES Taryba. Mathieu GROSCH PPE-DE BE A6-0037/2008 Dėl bendrųjų patekimo į keleivių vežimo tolimojo susisiekimo ir miesto autobusais rinką taisyklių (nauja redakcija) Bendro sprendimo procedūra, pirmasis svarstymas
Svarstyta: 2008-05-20
Balsavimas: 2008-06-05
-//EP//TEXT REPORT A6-2008-0037 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//LT
-//EP//TEXT IM-PRESS 20080516BRI29012 ITEM-004-LT DOC XML V0//LT
-//EP//TEXT IM-PRESS 20080516BRI29012 ITEM-006-LT DOC XML V0//LT
Ekonomikos ir pinigų reikalai
Didesnė finansinių paslaugų pasiūla bus palanki vartotojams
2008-05-30 - 09:55
Dviejose Europos Parlamento balsavimui teikiamose ataskaitose raginama skatinti tarpvalstybinių finansinių paslaugų pasiūlą, užtikrinti mažesnes jų kainas ir stiprinti vartotojų pasitikėjimą finansinėmis paslaugomis. Savo ruožtu europarlamentarai pažymi, kad neturi sumažėti vartotojų apsaugos standartai. EP nariai siekia, kad vartotojai galėtų lengviau keisti paslaugų teikėjus, o uždarydami einamąją sąskaitą ar keisdami banką mokėtų „tik visiškai pateisinamus“ mokesčius. Deputatai prašo Europos Komisiją užtikrinti, kad sąskaitą atidarantys vartotojai gautų dokumentą su visų sąnaudų, įskaitant sąskaitos uždarymo mokestį (jei jis yra), suvestine. Savo ruožtu, EP narių nuomone, būtina geriau išaiškinti tarpbankinių mokesčių, taikomų už bankomatų operacijas ir atsiskaitymus ne mokėjimo kortelėmis, skaičiavimo taisykles.
Deputatai siūlo parengti bendrus Europos standartus, pagal kuriuos paslaugų teikėjai turėtų teikti vartotojui lengvai palyginamą informaciją apie savo pagrindinius produktus, jų kainas ir sąlygas. „Vartotojai turi pasitikėti finansiniais produktais ir gerai juos žinoti, kad galėtų tinkamai rinktis“ – pažymi europarlamentarai. Jie ragina plėtoti finansų švietimo programas ir gerinti vartotojų suvokimą apie pinigų valdymo būdus.
Europarlamentarai ragina visiems ES finansinių paslaugų rinkos dalyviams užtikrinti vienodas sąlygas pagal principą „toks pats verslas – tokios pat taisyklės“. Savo ruožtu Europos Komisija raginama užkirsti kelią nesąžiningai tarpininkų (agentų ar brokerių) pardavimo praktikai, dėl kurios daugiausia nukenčia labiausiai pažeidžiamos gyventojų grupės.
Deputatai reikalauja užtikrinti vartotojų asmens duomenų apsaugą ir „mano, kad vartotojai turėtų būti informuoti apie tarptautinius su jais susijusius kreditų duomenų tyrimus“. EP nariai taip pat prašo ES valstybių apsvartyti galimybę įsteigti nepriklausomo nacionalinio finansinių paslaugų ombudsmeno instituciją.
EP nariai ragina „sudaryti sąlygas mažosioms ir vidutinėms įmonėms naudotis bendrosios finansų rinkos teikiama nauda“, taip pat toliau skatinti elektroninę prekybą ir elektroninio parašo naudojimą. Europarlamentarai pritaria siūlymui iš naujo svarstyti direktyvas dėl nuotolinės prekybos vartotojams skirtomis finansinėmis paslaugomis, taip pat dėl elektroninės komercijos ir dėl elektroninių parašų. Gianni PITTELLA PSE IT Othmar KARAS PPE-DE AT A6-0185/2008 Dėl konkurencijos. Mažmeninės bankininkystės sektoriaus tyrimas A6-0187/2008 Dėl Žaliosios knygos dėl mažmeninės finansinės paslaugos bendrojoje rinkoje Iniciatyvos procedūra
Svarstymas: 2008-06-04
Balsavimas: 2008-06-05 Europos Komisijos atlikti finansinių paslaugų sektoriaus tyrimai ES politika finansinių paslaugų srityje „Euractiv“ informacija šia tema
LT
3
LINK
http://ec.europa.eu/comm/competition/sectors/financial_services/inquiries/index.html
LT
4
LINK
http://ec.europa.eu/internal_market/finances/index_en.htm
LT
5
LINK
http://www.euractiv.com/en/financial-services/
-//EP//TEXT REPORT A6-2008-0185 0 NOT XML V0//LT
-//EP//TEXT REPORT A6-2008-0187 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//LT
-//EP//TEXT IM-PRESS 20080516BRI29012 ITEM-005-LT DOC XML V0//LT
-//EP//TEXT IM-PRESS 20080516BRI29012 ITEM-007-LT DOC XML V0//LT
Žemės ūkis
Europarlamentarai siekia paskatinti jaunus žmones ūkininkauti
2008-05-30 - 09:55
Nors maisto produktų gamyba ateityje turės didėti, jaunesni negu 35 metų ūkininkai ES sudaro tik apie 8 proc. visų ūkininkų (Lietuvoje – 5,3 proc.). Todėl, europarlamentarų teigimu, „gyvybiškai svarbu skatinti jaunus žmones tapti ūkių savininkais“, o vienas iš reformuotos ES žemės ūkio politikos tikslų turėtų būti „užtikrinti nuoseklią ūkininkų kartų kaitą“ ir panaikinti kliūtis jauniems žmonėms verstis žemės ūkio veikla. Deputatai pažymi, jog jaunieji ūkininkai patiria didelių išlaidų dėl aukštų žemės ūkio nuosavybės pirkimo ir nuomos kainų, dėl būtinybės nuolat investuoti į materialųjį turtą ir į žmones, taip pat dėl griežtinamų aplinkosaugos, gyvūnų gerovės ir maisto saugos reikalavimų. Todėl EP nariai ragina įsteigti specialų rezervinį fondą, kad steigimosi metu ūkininkai galėtų susidoroti su nenumatytomis aplinkybėmis – pavyzdžiui, jeigu derlių nuniokotų gamtos stichijos ar labai išaugtų sąnaudos. Europarlamentarų nuomone, „ypatingas dėmesys turėtų būti kreipiamas į jaunųjų ūkininkų padėtį naujosiose valstybėse narėse“.
Europarlamentarai siūlo „taikyti priemones, pagal kurias pirmenybė perduodant ūkinės paskirties žemę būtų teikiama ūkį steigiantiems jauniems žmonėms, o ne ūkį plečiantiems įsisteigusiems ūkininkams“. Deputatų nuomone, tarp tokių priemonių galėtų būti ankstyvo išėjimo į pensiją galimybė, parama atidėtam pirkiniui įsigyti, subsidijuojamos paskolos ir lengvatinės palūkanos, laipsniškos įsisteigimo procedūros bei žemės dalies nuoma. EP nariai ragina padidinti paramą ūkininkų įsikūrimui, taip pat skatinti kelis ūkininkus bendrai įsigyti brangias mašinas ir įrangą. Be to, EP nariai rekomenduoja skatinti savininkus, nuomojančius ūkius jauniesiems ūkininkams, taip pat pirmus dešimt metų po įsikūrimo teikti paramą nuomuojantis.
Deputatų nuomone, „norint labiau atsižvelgti į ūkių perėmimo išlaidų didėjimą ir į sunkumus kuriantis problemiškose vietovėse, Bendrijos paramos riba turėtų būti didesnė negu 55 tūkst. eurų, o laikas, per kurį prisiderinama prie nustatytų taisyklių, turėtų būti pratęstas nuo trejų metų po įsikūrimo iki penkerių metų“. Siekiant išsaugoti ūkius ir suteikti jauniems išsilavinusiems verslininkams galimybę tapti ūkininkais, turėtų būti skatinamos paveldėjimo procedūros, kuriose dalyvaujančios šalys nėra šeimos nariai, pažymi EP nariai. Savo ruožtu jie siūlo įsteigti Europos ūkių ir kaimo vietovių steigimo bei jų perdavimo stebėsenos centrą.
EP nariai ragina Europos Komisiją „ištirti didžiulio žemės kainų augimo tendenciją, kurią, be kita ko, paskatino miesto spaudimas ir spekuliacija“. Savo ruožtu deputatai kviečia užtikrinti, kad skirstant žemę pirmenybė būtų teikiama jauniems žmonėms.
Deputatai pažymi, jog „būtina ne tik užtikrinti sklandžią ūkių veiklą, bet ir stengtis, kad kaimo aplinka būtų vieta, kur žmonės norėtų gyventi“ – kad būtų patogu naudotis viešosiomis ir kitomis paslaugomis, taip pat kad būtų užtikrinti socialinio gyvenimo patogumai ir žmonės nesijaustų izoliuoti. Ypač svarbu kaime išlaikyti tokias svarbias įstaigas kaip vaikų lopšeliai, darželiai ir pagalbos motinoms tarnybos, pažymi EP nariai. Savo ruožtu jie siūlo paskelbti Europos miesto ir kaimo dialogo metus.
Europarlamentarai ragina „imtis priemonių geriau supažindinti visuomenę su ūkininko profesija [...] siekiant, kad ja domėtųsi daugiau jaunimo, ypač kilusio ne iš ūkininkų šeimų“. Deputatai taip pat siūlo remti ūkininkams skirtas mokymosi visą gyvenimą bei mainų programas (pvz., „Leonardo da Vinci“) ir siekti, kad mokymų metu jaunieji ūkininkai galėtų išvykti iš savo ūkių.
Savo ruožtu europarlamentarai pažymi, kad neturėtų būti diskriminuojami jaunais nebelaikomi ūkininkai. Jie mano, kad ankstyvo išėjimo į pensiją procedūros turėtų būti taikomos tik tada, kai išeinančio į pensiją ūkininko ūkį perima jaunas ūkininkas arba kai išeinantis ūkininkas įgyja teisę į geresnę pensiją. Donato Tommaso VERALDI ALDE IT A6-0182/2008 Dėl jaunųjų ūkininkų ateities atsižvelgiant į vykdomą bendrosios žemės ūkio politikos reformą Iniciatyvos procedūra
Svarstymas: 2008-06-04
Balsavimas: 2008-06-05 Statistika apie jaunuosius ūkininkus ES Europos jaunųjų ūkininkų diena (2007-04-17)
LT
2
LINK
http://www.ceja.be/downloads/S/Statistics/2007/EU_Commission_Facts_on_agriculture.pdf
LT
3
LINK
http://ec.europa.eu/agriculture/events/youngfarmers/index_en.htm
-//EP//TEXT REPORT A6-2008-0182 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//LT
-//EP//TEXT IM-PRESS 20080516BRI29012 ITEM-006-LT DOC XML V0//LT
-//EP//TEXT IM-PRESS 20080516BRI29012 ITEM-008-LT DOC XML V0//LT
Žuvininkystė
ES imasi veiksmų prieš neteisėtą žvejybą
2008-05-30 - 09:55
Nelegali menkių žvejyba Baltijos jūroje ar tunų žvejyba Viduržemio jūroje, taip pat kita neteisėta žvejyba labai kenkia ES šalių ekonomikai. Europos Parlamento balsavimui teikiamoje ataskaitoje pritariama siūlymams imtis griežtų veiksmų prieš neteisėtą, nedeklaruotą ir nereglamentuojamą žvejybą. Siūloma sudaryti užsienio ir ES šalių laivų, kurie yra vykdę nelegalią žvejybą, sąrašą. Tokiems laivams būtų uždrausta įplaukti į ES uostus. Europarlamentarai siūlo reguliariai skelbti šį sąrašą ES Oficialiajame leidinyje. Jie taip pat ragina įpareigoti atlikti išsamią patikrą visuose laivuose, kurių savininko bent vienas laivas įrašomas į minėtą sąrašą. Be to, deputatai siūlo ES šalių subjektams uždrausti parduoti sąraše esantį laivą, taip pat drausti teikti subsidijas jo savininkui.
Taip pat numatoma uždrausti importuoti nelegalios žvejybos metu pagautą žuvį į ES. Visą importuojamą žuvį turės lydėti „laimikio sertifikatas“, patvirtinantis jo teisėtumą. Jei kuri nors valstybė reguliariai nesilaikytų ES reikalavimų – iš jos bus išvis draudžiama importuoti žuvį į ES. Be to, numatoma sukurti ES įspėjimo apie nelegalią žvejybą sistemą.
Europos Komisija siūlo tikrinti bent 15 proc. visų ES vandenyse žvejojančių, jais žuvį gabenančių ar ją perdirbančių ES nepriklausančių šalių laivų. Tuo tarpu europarlamentarai siūlo padidinti tikrinamų laivų dalį iki 50 proc.
Taip pat norima ES mastu suvienodinti minimalias nuobaudas už nelegalią žvejybą. Administracinė nuobauda fiziniam asmeniui negalėtų būti mažesnė negu 300 tūkst. eurų, o juridiniam asmeniui – 500 tūkst. eurų. Šalims taip pat bus leista taikyti baudžiamąją atsakomybę už nelegalią žvejybą, o tuomet bausmės negalės būti mažesnės negu minėtos administracinės nuobaudos. Šias nuobaudas bus galima derinti su kitomis – pavyzdžiui, laikinu teisės gauti subsidiją panaikinimu arba jau išmokėtų subsidijų sugrąžinimu.
Nors dalis EP narių siūlė reglamentą taikyti tik ES nepriklausančių šalių laivams, EP Žuvininkystės komitetas galiausiai pripažino, kad ES laivams reikėtų taikyti tokius pačius reikalavimus.
Šiam klausimui taikoma konsultavimosi procedūra, todėl ES Taryba neprivalės atsižvelgti į Parlamento pataisas. Marie-Hélène AUBERT Verts/ALE FR A6-0193/2008 Dėl Bendrijos sistemos, kuria siekiama užkirsti kelią neteisėtai, nedeklaruotai ir nereglamentuotai žvejybai, atgrasyti nuo jos ir ją panaikinti Konsultavimosi procedūra
Svarstymas: 2008-06-04
Balsavimas: 2008-06-05 ES kovoja su neteisėta žvejyba
LT
2
LINK
http://ec.europa.eu/news/agriculture/071017_1_lt.htm
-//EP//TEXT REPORT A6-2008-0193 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//LT
-//EP//TEXT IM-PRESS 20080516BRI29012 ITEM-007-LT DOC XML V0//LT
-//EP//TEXT IM-PRESS 20080516BRI29012 ITEM-009-LT DOC XML V0//LT
Moterų teisės/Lygios galimybės
Europarlamentarai ragina pažaboti priverstinę prostituciją per futbolo čempionatą
2008-05-30 - 09:55
Tęsdami kampaniją prieš priverstinę prostituciją svarbų futbolo varžybų metu, EP Moterų teisių ir lyčių lygybės komiteto nariai paragins Europos Komisiją imtis veiksmų artėjant Europos futbolo čempionatui. Rezoliucija šiuo klausimu nenumatyta. Artėjant 2006 m. pasaulio futbolo čempionatui Vokietijoje, Europos Parlamento Moterų teisių ir lyčių lygybės komitetas pradėjo visuomenės informavimo kampaniją siekdamas užkirsti kelią prekybai žmonėmis ir priverstinei prostitucijai šio čempionato metu. Ši kampanija, pavadinta „Raudonoji kortelė – priverstinei prostitucijai“, komiteto vertinimu, buvo labai sėkminga. Todėl artėjant šį birželį Austrijoje ir Šveicarijoje vyksiančiam Europos futbolo čempionatui EP nariai nori vėl priminti, kad priverstinė prostitucija yra nepriimtina.
Šioje sesijoje EP Moterų teisių ir lyčių lygybės komiteto nariai paklaus Europos Komisijos, ar buvo įgyvendintas 2005 m. patvirtintas veiksmų planas dėl prekybos žmonėmis seksualinio išnaudojimo tikslais. Kokie jo įgyvendinimo rezultatai ir veiksmingumas? Apie kokias konkrečias priemones, skirtas kovoti su priverstine prostitucija, pranešė ES valstybės? Ar jos perkėlė ir įgyvendino atitinkamus ES teisės aktus?
Europarlamentarai taip pat pasiteiraus, kada bus parengtas priežastinio ryšio tarp teisės aktų ir realios padėties šioje srityje tyrimas. Be to, jie užklaus, kaip Europos Komisija gali paremti kampaniją „Raudonoji kortelė – priverstinei prostitucijai“ ir kaip ji ketina skatinti ES šalis plėtoti tarpvalstybinį policijos bendradarbiavimą kovojant su šiuo reiškiniu. Anna ZÁBORSKÁ PPE-DE SK O-0062/2008 Dėl priverstinės prostitucijos ir prekybos moterimis siekiant seksualinio išnaudojimo Žodinis klausimas Europos Komisijai
Svarstymas (be rezoliucijos): 2008-06-04
-//EP//TEXT OQ O-2008-0062 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080516BRI29012 FULL-TEXT DOC XML V0//LT
-//EP//TEXT IM-PRESS 20080516BRI29012 ITEM-008-LT DOC XML V0//LT
-//EP//TEXT IM-PRESS 20080516BRI29012 ITEM-COVER-LT DOC XML V0//LT
-//EP//TEXT IM-PRESS 20080516BRI29012 ITEM-001-LT DOC XML V0//LT
-//EP//TEXT IM-PRESS 20080516BRI29012 ITEM-002-LT DOC XML V0//LT
-//EP//TEXT IM-PRESS 20080516BRI29012 ITEM-003-LT DOC XML V0//LT
-//EP//TEXT IM-PRESS 20080516BRI29012 ITEM-004-LT DOC XML V0//LT
-//EP//TEXT IM-PRESS 20080516BRI29012 ITEM-005-LT DOC XML V0//LT
-//EP//TEXT IM-PRESS 20080516BRI29012 ITEM-006-LT DOC XML V0//LT
-//EP//TEXT IM-PRESS 20080516BRI29012 ITEM-007-LT DOC XML V0//LT
-//EP//TEXT IM-PRESS 20080516BRI29012 ITEM-008-LT DOC XML V0//LT
-//EP//TEXT IM-PRESS 20080516BRI29012 ITEM-009-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080516BRI29012 ITEM-COVER-LT DOC XML V0//LT
-//EP//TEXT IM-PRESS 20080516BRI29012 ITEM-001-LT DOC XML V0//LT
-//EP//TEXT IM-PRESS 20080516BRI29012 ITEM-002-LT DOC XML V0//LT
-//EP//TEXT IM-PRESS 20080516BRI29012 ITEM-003-LT DOC XML V0//LT
-//EP//TEXT IM-PRESS 20080516BRI29012 ITEM-004-LT DOC XML V0//LT
-//EP//TEXT IM-PRESS 20080516BRI29012 ITEM-005-LT DOC XML V0//LT
-//EP//TEXT IM-PRESS 20080516BRI29012 ITEM-006-LT DOC XML V0//LT
-//EP//TEXT IM-PRESS 20080516BRI29012 ITEM-007-LT DOC XML V0//LT
-//EP//TEXT IM-PRESS 20080516BRI29012 ITEM-008-LT DOC XML V0//LT
-//EP//TEXT IM-PRESS 20080516BRI29012 ITEM-009-LT DOC XML V0//LT
