KLAUSIMAS ŽODŽIU H-0238/10
Vyriausybės valandai 2010 Gegužės mėnesio sesijoje
pagal 116 Darbo tvarkos taisyklių straipsnį
pateikė
Zbigniew Ziobro
Komisijai
Tema: Komunikatas, pagal kurį nustatomas didesnis šiltnamio efektą sukeliančių dujų išmetimo mažinimo tikslas
Prieš keletą dienų Komisija paskelbė žiniasklaidoje komunikatą Parlamentui, Tarybai, Ekonomikos ir socialinių reikalų komitetui ir Regionų komitetui, kuriame iškėlė galimybę padidinti šiltnamio efektą sukeliančių dujų išmetimo mažinimo tikslą, nurodytą klimato kaitos ir energetikos dokumentų pakete, nuo 20 proc. iki 30 proc. 2020 m.
Dėl šio pasiūlymo reikėtų pateikti keletą pastabų. Visų pirma, išlaidų, susijusių su išmetamųjų teršalų kiekio mažinimu, mažinimas suteiktų nacionaliniams biudžetams, kuriuos valstybės narės šiuo metu visomis jėgomis stengiasi subalansuoti, labai reikalingą atokvėpį. Antra, šiltnamio efektą sukeliančių dujų išmetimas labai sumažėjo dėl ekonomikos nuosmukio, nors galima tikėtis, kad ši tarša vėl padidės, kai baigsis krizė ir gamyba vėl išaugs. Dėl to taršos mažinimo išlaidos vėl padidės. Trečia, abejotina, ar šiuo metu yra tinkamas laikas didinti teršalų išmetimo mažinimo tikslą, nes dėl to vėl padidėtų mažinimo išlaidos, dėl kurių tuo metu, kai tik bus pradėta kilti iš sąstingio, galėtų kilti pagrįstas verslininkų pasipriešinimas.
Ką Komisija mano apie čia pateiktas pastabas?
