KLAUSIMAS ŽODŽIU H-0559/04
Vyriausybės valandai 2005 Sausio mėnesio sesijoje
pagal 109 Darbo tvarkos taisyklių straipsnį
pateikė
Justas Paleckis
Komisijai
Tema: Naujosios kaimynystės politika ir Baltarusija
Gruodžio 9 d. pristatydama pirmuosius Europos naujos kaimynystės programos veiksmų planus teigėte, kad Jūsų tikslas - sutelkti draugų žiedą aplink išsiplėtusios ES sienas. Iš septynių šalių, kurioms skirti pirmieji veiksmų planai, realią fizinę sausumos sieną su išsiplėtusia ES turi tik Ukraina. Tuo tarpu Baltarusija, šalis, su kuria sieną turi net trys naujosios ES narės, jūsų žodžiais tariant, „yra perdaug nedemokratiška, kad būtų įtraukta į šią programą”,
Ar Europos Komisija yra numačiusi kokių nors kitų vidinių resursų Baltarusijos problemai spręsti? Ar planuojate atsižvelgti į siūlymus kurti horizontalią ES paramos žmogaus teisėms ir demokratijai programą, transliuoti radijo ir TV laidas iš kaimyninių valstybių? Ar numatote atidaryti ES delegaciją Minske arba paskirti ES atstovą Baltarusijai? Tai padėtų formuotis pilietinei Baltarusijos visuomenei, siekti demokratinių tikslų, neįsiveliant į veiksmų derinimą su autoritarine vietos valdžia.
