Parlamentas pasiruošęs kovoti dėl 2007-2013 m. ES biudžeto
Biudžetas
2006-01-13 - 13:34
Parlamentas aktyviai dalyvauja derybose dėl ES biudžeto
Parlamento Biudžeto komitetas vieningai atmetė praėjusį gruodį vyriausybių vadovų pasiektą susitarimą dėl 2007-2013 m. ES biudžeto. EP nariai ypač kritikavo asignavimų lygį, dėl kurio buvo sutarta Europos Vadovų Tarybos susitikime.
Biudžeto komitetas patvirtino Vokietijos krikščionio demokrato Raimerio Biogės (Reimer Böge) ataskaitą, kurioje atmetama Europos Vadovų Tarybos pozicija, nes ji „neužtikrina tokio ES biudžeto, kuris stiprintų klestėjimą, konkurencingumą, solidarumą ir sanglaudą“. EP nariai balsuos dėl šios ataskaitos sausio 18 d. plenariniame posėdyje.
Daugelis EP narių sveikino tai, kad vyriausybių vadovai pagaliau susitarė, tačiau kritikavo ministrus ir dėl ilgai trukusių derybų, ir dėl susitarimo turinio. Ypač kritiškai vertintas valstybių vadovų susitarimas dėl 862 milijardų eurų finansavimo (1,045 proc. bendrųjų nacionalinių pajamų) – mažesnio negu birželį Parlamento pasiūlyta 975 milijardų eurų suma (1,18 proc. BNP).
Visgi EP nariai nekantravo pradėti derybas – juk sprendimą būtina rasti. „Nedžiūgaujame[...], bet su džiaugsmu tarsimės“, – sakė Europos liaudies partijai priklausantis Prancūzijos deputatas Alenas Lamasuras (Alain Lamassoure). Tačiau R. Biogės ataskaitoje nustatyta būtina išankstinė derybų sąlyga – ES pirmininkaujanti Austrija turi turėti „visus įgaliojimus derėtis“.
Derybos galėtų prasidėti kitą savaitę, kuomet Parlamento pirmininkas Žozepas Borelis (Josep Borrell), Komisijos pirmininkas Žozė Barozas (José Barroso) ir Austrijos kancleris Volfgangas Šiuselis (Wolfgang Schüssel) susitiks Strasbūre Parlamento plenarinės sesijos metu.
20060113STO04263 EP rezoliucija dėl tarpinstitucinio susitarimo dėl biudžetinės drausmės ir biudžeto procedūrų tobulinimo: EP pozicija dėl 2007-2013 m. ES biudžeto: ES finansavimas po 2007 m. – tolesnė finansinė perspektyva: 2005 m. gruodžo mėn. patvirtinta ES Tarybos pozicija dėl 2007-2013 m. finansinės perspektyvos:
LT
1
PHOTO
20060112PHT04253.jpg
LT
5
LINK
http://www.eu2005.gov.uk/Files/KFile/FinancialPerspectives_Proposal_19Dec.pdf
-//EP//TEXT TA P6-TA-2005-0453 0 NOT XML V0//LT
-//EP//TEXT PRESS DN-20050608-1 0 NOT XML V0//LT
-//EP//TEXT IM-PRESS 20050819FCS00990 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
