KLAUSIMAS RAŠTU E-0833/08
pateikė Justas Vincas Paleckis (PSE)
Komisijai
(2008 m. vasario 21 d.)
Tema: Dėl ES prekybos apsaugos intrumentų reformos
Reiškiu pritarimą Europos Komisijos sprendimui atidėti Europos Sąjungos prekybos apsaugos instrumentų reformą, kol jai nėra vienareikšmės paramos Taryboje ir iš interesų grupių pusės. Reforma turi būti paremta daugumos nuomone ir pritarimu. Teisinis nuspėjamumas ir užtikrintumas yra labai svarbu verslui.
Norėčiau paklausti, ar tuo tarpu, iki reformos įgyvendinimo, Europos Komisija veiks nedelsdama ir nesąžiningos konkurencijos atvejais siūlys priemones, atitinkančias dabar galiojančius Europos Sąjungos reglamentus? Ar Komisija nuosekliai laikysis dabartinių pagrindinių reglamentų nuostatų ir nebus siekiama vienašališkai pakeisti prekybos apsaugos instrumentų taikymo praktikos pagal „Žaliojoje knygoje“ pateiktas idėjas, nelaukiant bendro sutarimo dėl reformos?