17.6.2008
PASIŪLYMAS DĖL SPRENDIMO
pagal Darbo tvarkos taisyklių 99 straipsnį
pateikė Joseph Daul PPE-DE frakcijos vardu Martin Schulz, PSE frakcijos vardu Graham Watson, ALDE frakcijos vardu Brian Crowley, UEN frakcijos vardu Francis Wurtz, GUE/NGL frakcijos vardu Irena Belohorská
Antonio Tajanio skyrimo Komisijos nariu patvirtinimas
Europos Parlamento sprendimas, kuriuo patvirtinamas Antonio Tajanio skyrimas Komisijos nariu
Europos Parlamentas ,
–
atsižvelgdamas į EB sutarties 214 straipsnio 2 dalies 3 pastraipą ir 215 straipsnį,
–
atsižvelgdamas į Europos Parlamento ir Europos Komisijos pagrindų susitarimo 4 straipsnį OL C 117 E, 2006 5 18, p. 123. ,
-
atsižvelgdamas į Europos Komisijos nario Franco Frattinio 2008 m. gegužės 7 d. įteiktą atsistatydinimo pareiškimą,
-
atsižvelgdamas į tai, kad Italijos Respublikos vyriausybė 2008 m. gegužės 8 d. pasiūlė Antonio Tajanį paskirti Europos Komisijos nariu,
-
atsižvelgdamas į 2008 m. gegužės 9 d. Tarybos sprendimą 2008/380/EB, Euratomas, dėl naujo Europos Bendrijų Komisijos nario skyrimo OL L 131, 2008 5 21, p. 6. ,
-
atsižvelgdamas į 2008 m. birželio 16 d. vykusį paskirtojo Komisijos nario klausymą atsakingame Parlamento komitete,
–
atsižvelgdamas į Darbo tvarkos taisyklių 99 straipsnį,
1.
pritaria Antonio Tajanio skyrimui Komisijos nariu likusiam Komisijos kadencijos laikui iki 2009 m. spalio 31 d.;
2.
paveda Pirmininkui perduoti šį sprendimą Tarybai, Komisijai ir valstybių narių vyriausybėms.
