KLAUSIMAS ŽODŽIU H-0422/09
Vyriausybės valandai 2009 Lapkričio mėnesio sesijoje
pagal 116 Darbo tvarkos taisyklių straipsnį
pateikė
Georgios Toussas
Tarybai
Tema: Ekonominio embargo Kubai nutraukimas
Penkiasdešimt metų Kubos gyventojai kenčia nuo tragiškų padarinių, kuriuos kelia nusikalstamas embargas, kurį imperialistiniais tikslais taiko Jungtinės Amerikos Valstijos, nuolat siekdamos pakenkti priešų apsuptiems Kubos gyventojams ir nuversti jų socialistinę santvarką.
2009 m. spalio 28 d. didžioji dauguma Jungtinių Tautų valstybių narių iš viso 184 šalys balsavo už ekonominės, komercinės ir finansinės blokados, kurią Kubai taiko Jungtinės Amerikos Valstijos, nutraukimą. Prieš balsavo tik 3 šalys: Jungtinės Amerikos Valstijos, Izraelis ir Maršalo salos.
Ką mano Taryba apie Jungtinės Amerikos Valstijų, Izraelio ir Maršalo salų priešinimąsi embargo Kubai nutraukimui ir kokių iniciatyvų ketina imtis valstybės narės siekiant užtikrinti, kad ši JT Generalinės Asamblėjos rezoliucija būtų vykdoma ir kad būtų laikomasi bendros ES pozicijos Kubos klausimu?
