Teikite paraiškas 2011 m. Europos Parlamento Žurnalistikos premijai
Institucijos
Bendra informacija
2011-01-14 - 10:09
Šiemet jau ketvirtą kartą bus teikiamos Europos Parlamento žurnalistikos premijos už žurnalistų darbus, nagrinėjančius svarbias ES temas ar padedančius geriau suvokti ES institucijų veiklą bei politikos sritis. Paraiškos bus priimamos nuo sausio 15 d. iki kovo 31 d.
Premijos bus teikiamos keturiose kategorijose: rašytinės spaudos, radijo, televizijos bei interneto. Kiekvienos jų laimėtojui bus įteiktas 5000 eurų čekis.
Paraiškas gali teikti atskiri žurnalistai arba ne didesnė kaip 5 žmonių grupė. Premijai teikiami darbai turi būti publikuoti ar transliuoti nuo 2010 m. balandžio 1 iki 2011 m. kovo 31 d. viena iš oficialių ES kalbų. Visi paraiškovai turi būti ES šalių piliečiai ar gyventojai bei registruoti žurnalistai.
Pirmiausia žiuri ES šalyse išrinks kiekvienos kategorijos laimėtojus šalių lygmeniu, o po to ES žiuri, vadovaujama Europos Parlamento pirmininko pavaduotojo, išrinks po vieną bendrą laimėtoją kiekvienoje kategorijoje. Premijos nugalėtojams bus įteiktos 2011 m. spalį.
Paraiškos formas ir premijos taisykles rasite specialiame tinklalapyje (žr. toliau).
2010 m. EP Žurnalistikos premiją laimėjo Jungtinės Karalystės, Lenkijos, Švedijos ir Vengrijos atstovai.
20110112IPR11570 EP Žurnalistikos premijos tinklalapis ir paraiškos forma
LT
1
LINK
http://www.eppj.eu/view/lt/introduction.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
