Europos Parlamento LUX apdovanojimas – turkų ir vokiečių filmui „Rojaus pakrašty“
Kultūra
2007-10-24 - 13:32
Trečiadienį Strasbūre vykusiame Europos Parlamento plenariniame posėdyje iškilmingai įteiktas šiemetinis LUX kino apdovanojimas. Jį pelnė turkų ir vokiečių filmas „Rojaus pakrašty“ („Auf der anderen Seite“ ). Šis režisieriaus Fatih Akin sukurtas filmas atskleidžia ryšį tarp šešių žmonių, kurių gyvenimai tampa susiję įvykių Vokietijoje ir Turkijoje dėka.
EP plenarinėje sesijoje apdovanojimą atsiėmė vokiečių aktorė Hanna Schygulla, suvaidinusi filme pagrindinį vaidmenį, ir vienas filmo režisierių Klaus Maek. Jiems įteiktas Belgijos menininkės Jocelyne Coster sukurtas trofėjus, primenantis Babelio bokštą. Ceremonijoje dalyvavo ir kitų dviejų atrinktų filmų atstovai – Portugalijos režisierius Manoel de Oliveira, Prancūzijos režisierius Philippe Avril, prancūzų aktorius Michel Piccoli ir kiti.
LUX apdovanojimą laimėjęs filmas bus EP lėšomis subtitruojamas ir įgarsinamas visomis 23 oficialiomis ES kalbomis, kai kurie subtitrai bus pritaikyti kurtiesiems bei neprigirdintiesiems. Įteikdamas apdovanojimą, Europos Parlamento pirmininkas Hans-Gert Pöttering pažymėjo, jog jis skirtas atkreipti dėmesį į socialinius Europos klausimus bei jos kultūrinę įvairovę, nes tai yra esminiai Europos vienijimosi aspektai. Parlamento vadovas tęsė: „Siunčiame stiprų daugiakalbystės signalą ir siekiame įveikti ekonominės naudos logiką, dėl kurios ES šalyse dažnai pritrūksta vertimų. Norime vienodai skirti dėmesio visoms oficialioms [ES] kalboms, kad kiekvienas Europos pilietis galėtų žiūrėti filmą savo kalba.“
Septyniolikos kino specialistų komisija buvo atrinkusi tris filmus, pretendavusius gauti šiemetinį LUX apdovanojimą. Kartu su laureatu gauti apdovanojimą pretendavo ir rumuno Cristian Mungiu kūrinys „4 mėnesiai, 3 savaitės ir 2 dienos“ ( 4 luni, 3 saptamini si 2 zile ), taip pat prancūzų ir portugalų filmas „Nakties gražuolė“ ( Belle toujours ). Spalio 1-18 d. visi trys filmai buvo rodomi Europos Parlamente. Laureato rinkimuose galėjo balsuoti europarlamentarai, matę visus tris filmus.
Apdovanojimo įteikimas: 2007-10-24
20071023IPR12109 Išsamiau apie LUX apdovanojimą Video (00:17) Audio (00:43) Audio, 12:00
LT
2
MULTIMEDIA
20071024MLT12200.wmv
LT
3
MULTIMEDIA
20071024MLT12319.asf
LT
4
MULTIMEDIA
20071024MLT12426.asf
-//EP//TEXT IM-PRESS 20070927BKG10868 0 NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
