P6_TA(2005)0272
Vaikų išnaudojimas ir darbas besivystančiose šalyse
A6-0185/2005
Europos Parlamento teisėkūros rezoliucija dėl vaikų išnaudojimo besivystančiose šalyse, ypatingą dėmesį skiriant vaikų darbui ( 2005/2004(INI) )
Europos Parlamentas
, –
atsižvelgdamas į EB sutarties 177, 178, 180 ir 181 straipsnius,
–
atsižvelgdamas į Jungtinių Tautų vaiko teisių konvenciją Priimta 1989 m. ir įsigaliojo 1990 m.
, ypač į jos 28 ir 32 straipsnius,
–
atsižvelgdamas į šios konvencijos 2002 m. I ir II fakultatyvinius protokolus dėl vaikų pardavimo, vaikų prostitucijos, vaikų pornografijos ir dėl vaikų dalyvavimo ginkluotuose konfliktuose,
–
atsižvelgdamas į Tarptautinės darbo organizacijos (TDO) 1973 m. konvenciją Nr. 138 dėl minimalaus įdarbinimo amžiaus ir 1999 m. konvenciją Nr. 182 dėl nepriimtino vaikų darbo uždraudimo ir neatidėliotinų veiksmų tokiam darbui panaikinti,
–
atsižvelgdamas į AKR ir ES partnerystės sutartį, pasirašytą 2000 m. birželio mėn. Kotonu, Benine,
–
atsižvelgdamas į kitas tarptautines priemones, kuriomis siekiama stiprinti vaikų teisių apsaugą, pavyzdžiui, į JT Tarptautinį pilietinių ir politinių teisių paktą Priimtas 1966 m. gruodžio mėn. ir įsigaliojo 1976 m. kovo mėn.
, JT Tarptautinį ekonominių, socialinių ir kultūrinių teisių paktą Priimtas 1966 m. gruodžio mėn. ir įsigaliojo 1976 m. sausio mėn.
, JT Konvenciją prieš kankinimą ir kitokį žiaurų, nežmonišką ar žeminantį elgesį ir baudimą Priimta 1984 m. gruodžio mėn. ir įsigaliojo 1987 m. birželio mėn.
, JT Konvenciją dėl visų formų diskriminacijos panaikinimo moterims Priimta 1979 m. gruodžio mėn. ir įsigaliojo 1981 m. rugsėjo mėn.
ir Konvenciją dėl priešpėstinių minų naudojimo, kaupimo, gamybos ir perdavimo uždraudimo ir dėl jų sunaikinimo Priimta 1997 m. rugsėjo mėn. ir įsigaliojo 1999 m. kovo mėn.
,
–
atsižvelgdamas į Afrikos vaiko teisių ir gerovės chartiją, kuri buvo priimta 1990 m. liepos mėn. Nairobyje, Kenijoje,
–
atsižvelgdamas į Tūkstantmečio plėtros tikslus, ypač į 1 ir 2 tikslus ir į JT aukšto lygio "Tūkstantmečio renginį", kuris įvyks 2005 m. rugsėjo mėn. Niujorke,
–
atsižvelgdamas į ankstesnes rezoliucijas ir į AKR ir ES jungtinės parlamentinės asamblėjos rezoliucijas Ypač į šias EP rezoliucijas: 2003 m. liepos 3 d. rezoliuciją dėl prekybos vaikais ir vaikų kareivių (OL C 74 E, 2004 3 24, p. 854), 2003 m. gegužės 15 d. rezoliuciją dėl Komisijos komunikato Tarybai ir Europos Parlamentui dėl mokymo ir lavinimo mažinant skurdą besivystančiose šalyse (OL C 67 E, 2004 3 17, p. 285), 2001 m. rugsėjo 6 d. rezoliuciją dėl pagrindinio išsilavinimo besivystančiose šalyse, atsižvelgiant į Jungtinių Tautų Generalinės asamblėjos specialiąją sesiją vaikų klausimais (OL C 72 E, 2002 3 21, p. 360), 2002 m. balandžio 11 d. rezoliuciją dėl ES pozicijos Jungtinių Tautų Generalinės asamblėjos specialiojoje sesijoje vaikų klausimais (OL C 127 E, 2003 5 29, p. 691), 2002 m. birželio 13 d. rezoliuciją dėl vaikų darbo naudojimo sporto įrangos gamyboje (OL C 261 E, 2003 10 30, p. 587), AKR ir ES jungtinės parlamentinės asamblėjos rezoliuciją dėl vaikų teisių, ypač dėl vaikų kareivių (OL C 26, 2004 1 29, p. 17).
,
–
atsižvelgdamas į tarptautinę vaikų darbo panaikinimo programą (IPEC), kurią 1992 m. pradėjo TDO ir kuri įgyvendinama 51 šalyje,
–
atsižvelgdamas į TDO ir UNESCO pranešimus ir kitą veiklą švietimo srityje Ypač į TDO pranešimus "Ateitis be vaikų darbo" (2002 m.), "Kova su vaikų darbu per švietimą" (2003 m.), "Investavimas į kiekvieną vaiką" (2004 m.) ir UNESCO/OECD pranešimą "Švietimo finansavimas – investicijos ir grąža" (2002 m.).
,
–
atsižvelgdamas į Pasaulio švietimo forumą, kuris 2000 m. vyko Dakare, Senegale, (Dakaro viršūnių susitikimą), kuriame buvo priimtas dokumentas "Visiems prieinamas švietimas",
–
atsižvelgdamas į Visuotinės žmogaus teisių deklaracijos 26 straipsnį, kuriame mokslas apibrėžiamas kaip pagrindinė žmogaus teisė,
–
atsižvelgdamas į Jungtinių Tautų Generalinės asamblėjos specialiąją sesiją vaiko klausimais, surengtą 2002 m. gegužę Niujorke, ir į jos išvadas "Pasaulis vaikams",
–
atsižvelgdamas į ES gaires dėl vaikų ir ginkluotų konfliktų 2003 m. gruodžio 10 d. priimtos Tarybos (Dok. Nr. 15634/03).
,
–
atsižvelgdamas į Librevilio deklaraciją dėl prekybos vaikais, kurią 2002 m. priėmė 21 Afrikos valstybė Priimta 1997 m. lapkričio 7 d. AKR valstybių ir vyriausybių vadovų pirmajame aukščiausio lygio susitikime Librevilyje, Gabone.
,
–
atsižvelgdamas į Komisijos komunikatą "Nevalstybinių veikėjų dalyvavimo EB vystymosi politikoje" ( KOM(2002)0598 ),
–
atsižvelgdamas į Tarybos rezoliuciją dėl bendrovių socialinės atsakomybės 2003 m. sausio 10 d. priimtos Tarybos (Dok. Nr. 5049/03).
,
–
atsižvelgdamas į Komisijos komunikatą dėl bendrovių socialinės atsakomybės: verslo indėlis į tvarią plėtrą ( KOM(2002)0347 ),
–
atsižvelgdamas į EBPO gaires tarptautinėms įmonėms Metinis pranešimas dėl gairių daugianacionalinėms įmonėms: 2000 m. leidinys.
,
–
atsižvelgdamas į JT vyriausiojo žmogaus teisių reikalų komisaro pranešimą dėl tarptautinių korporacijų ir su jomis susijusių verslo įmonių atsakomybės žmogaus teisių atžvilgiu JT Dok. Nr. E/CN 4/2005/91, 2005 m. vasario 15 d.
,
–
atsižvelgdamas į TDO 1977 m. lapkričio mėn. priimtą trišalį pareiškimą dėl daugiašalių įmonių ir socialinės politikos principų,
–
atsižvelgdamas į JT Pasaulinio susitarimo penktąjį principą "Įmonės turėtų palaikyti veiksmingą vaikų darbo panaikinimą",
–
atsižvelgdamas į AKR ir ES jungtinės parlamentinės asamblėjos ataskaitą dėl pažangos užtikrinant visuotinį pradinį išsilavinimą ir lyčių lygybę Afrikos, Karibų baseino ir Ramiojo vandenyno šalyse įgyvendinant Tūkstantmečio plėtros tikslus, kuri buvo priimta Bamake, Malyje,
–
atsižvelgdamas į Darbo tvarkos taisyklių 45 straipsnį,
–
atsižvelgdamas į Vystymosi komiteto pranešimą ir į Tarptautinės prekybos komiteto nuomonę ( A6-0185/2005 ),
A.
kadangi, kaip apibrėžia UNICEF, "vaikų darbas" – tai jaunesnių kaip 18 metų vaikų atliekamas bet kokio pobūdžio darbas, kuris yra pavojingas, kliudo vaiko švietimui, kenkia vaiko sveikatai arba fiziniam, protiniam, dvasiniam, moraliniam arba socialiniam jo vystymuisi,
B.
kadangi pasaulyje dirba 352 mln. abiejų lyčių vaikų, iš kurių 179 mln. kenčia dėl pagal TDO apibrėžimą nepriimtino vaikų darbo,
C.
kadangi dauguma dirbančių vaikų įdarbinami žemės ūkio sektoriuje,
D.
kadangi Rytų Europoje ir Viduržemio jūros regione 5 mln. vaikų yra išnaudojami savo darbo vietose (atrodo, kad būtent − ES valstybėse narėse), o tai yra ypač nepriimtina,
E.
kadangi 1989 m. Vaiko teisių konvenciją ratifikavo visos ją pasirašiusios valstybės, išskyrus dvi, būtent − Jungtines Valstijas ir Somalį,
F.
kadangi skurdas neturi būti neįveikiama kliūtis, neleidžianti vargingai gyvenantiems vaikams nustoti dirbti ir visą laiką mokytis, jei imamasi tinkamų veiksmų − norint panaikinti vaikų darbą nebūtina pirma panaikinti skurdą,
G.
kadangi dėl vaikų darbo išlieka skurdas ir trukdoma vystymuisi, nes dėl jo mažėja darbo užmokestis, suaugusieji praranda darbo vietas, o vaikai netenka galimybės mokytis,
H.
kadangi kiekvienas vaikas turi teisę į jo gimimo registravimą ir su juo tiesioginiai susijusį atitinkamų žmogaus teisių standartų, kuriais vaikai saugomi nuo išnaudojimo darbe, užtikrinimą,
I.
kadangi visuotinio švietimo plėtra yra viena iš efektyviausių esamų strategijų, kuriomis galima nutraukti skurdo ciklą, bei tvaraus žmonijos vystymosi ir pastangų, kuriomis siekiama žmonijos vystymosi tikslų, kuriuos tarptautiniu mastu sutarta įgyvendinti iki 2015 m., svarbi sudedamoji dalis,
J.
kadangi 2000 m. lapkričio 10 d. Komisija ir Taryba paskelbė bendrą pareiškimą dėl visuotinio pradinio išsilavinimo ir dėl švietimo pripažinimo vystymosi prioritetu; be to, kadangi Europos Parlamentas daugybėje rezoliucijų pripažino ryšį tarp švietimo ir vaikų darbo panaikinimo,
K.
kadangi 121 mln. vaikų (iš jų 65 mln. mergaičių) niekad nėra lankę mokyklos, nors visų vaikų teisė į mokslą yra neginčijama,
L.
kadangi daugelis dirbančių vaikų negali lankyti mokyklos, nes tai laikoma prabanga, kai vaikų gaunamos pajamos sudaro labai svarbią papildomą šeimos pajamų dalį, kuri užtikrina šeimos išlikimą; kadangi 120 mln. dirbančių vaikų dirba visą darbo dieną ir todėl neįgyja tinkamo arba jokio išsilavinimo; kadangi tam tikrais atvejais tokiose šalyse kaip Indija ir Kinija vaikų švietimas yra nutraukiamas, kadangi tėvai, kaip nekvalifikuoti darbininkai, išvyksta dirbti į užsienį ir negali palikti vaiko be priežiūros, kad šis tęstų mokslą,
M.
kadangi vaiko teisė į mokslą yra neginčijama, o švietimas ir profesinis mokymas yra gyvybiškai svarbūs kovojant su skurdu, ypač mergaitėms ir moterims; pabrėždamas Komisijos politinį įsipareigojimą padidinti mokymui ir lavinimui skirtas lėšas, atsižvelgiant į bendradarbiavimą vystymosi labui,
N.
kadangi Taryba aiškiai pareiškė savo įsipareigojimą dėl Tūkstantmečio plėtros tikslų, kurie padeda panaikinti skurdą bei užtikrinti visuotinį pradinį išsilavinimą ir lyčių lygybę,
O.
kadangi sporto prekių gamintojai 1978 m. įsipareigojo laikytis FIFA Darbo praktikos kodekso, kuriuo draudžiama naudotis vaikų darbą gaminti gaminius, kuriuos gaminti FIFA suteikia licencijas,
P.
kadangi įmonėms, įskaitant daugiašales įmones, tenka moralinė socialinė atsakomybė padėti visuose gamybos etapuose panaikinti vaikų darbą,
Q.
kadangi atskirų sektorių atsakas į vaikų darbą retai būna veiksmingas,
R.
kadangi prastos kokybės ir (arba) netinkamas mokymas gali atstumti vaikus ir sukelti jų išnaudojimo grėsmę,
1.
ragina visas šalis kiek įmanoma greičiau ratifikuoti JT vaiko teisių konvenciją ir jos fakultatyvinius protokolus bei užtikrinti, kad jie būtų įgyvendinami;
2.
ragina abi ES valstybes nares, kurios dar neratifikavo TDO konvencijų Nr. 138 ir Nr. 182, jas ratifikuoti ir užtikrinti jų įgyvendinimą, nes bet kokia kitokia jų pozicija prieštarautų Pagrindinių teisių chartijai;
3.
rekomenduoja, kad Komisijos iniciatyva svarbiausių darbo standartų įgyvendinimas taptų dvišalių konsultacijų visais lygmenimis nuolatine dalimi, įskaitant konsultacijas su šalimis, kuriose būna pažeidimų, ir šalimis, kurios su pirmiau minėtomis šalimis yra susijusios prekybos ir investicijų ryšiais;
4.
mano, kad TDO konvencijų Nr. 138 ir Nr. 182 ratifikavimas ir jų laikymasis yra vieni iš reikalavimų, kuriuos Komisija ir Taryba turi iškelti prašymą prisijungti prie Europos Sąjungos pateikusioms šalims;
5.
pabrėžia, kad kova, kuria siekiama panaikinti vaikų išnaudojimą ir vaikų darbą, turi būti ES politinis prioritetas ir ragina Komisiją sukurti specialią biudžeto eilutę, kurioje pagrindinis dėmesys būtų skiriamas vaikų teisių apsaugai įgyvendinant Europos iniciatyvą už demokratiją ir žmogaus teises;
6.
ragina Komisiją visą vaikų teisių, įskaitant vaikų darbo panaikinimo klausimą, nuosekliai įtraukti į savo veiksmų programas, visų pirma į šalių ir regionų strateginius dokumentus bei į nacionalines arba regionines programas, taip pat į Pareiškimo dėl vystymosi politikos peržiūros procesą, ir skirti didžiausią dėmesį svarbiam švietimo vaidmeniui;
7.
ragina Komisiją užtikrinti, kad ES prekybos politika atitiktų jos įsipareigojimą ginti ir skatinti vaikų teises ir įvertinti galimybę į ES importuojamus produktus, pagamintus jokiame gamybos ir tiekimo grandinės etape nenaudojant vaikų darbo, ženklinti etiketėmis "ne vaikų darbo", tuo pat metu užtikrinant, kad tokia sistema atitinka Pasaulio prekybos organizacijos (PPO) tarptautinės prekybos taisykles; prašo pateikti įvertinimo išvadas Tarptautinės prekybos komitetui; pareiškia, kad pereinamuoju laikotarpiu pramonės ir žemės ūkio produktai iš besivystančių šalių turėtų būti ženklinami etikete "didesnė atsakomybė (pagaminta nenaudojant vaikų darbo)";
8.
rekomenduoja Komisijai į visus dvišalius prekybos susitarimus ir į susitarimus dėl strateginės partnerystės įtraukti straipsnį dėl svarbiausių darbo rinkos standartų įgyvendinimo, įskaitant vaikų darbo uždraudimą pateikiant atskirą nuorodą į nuostatos, susijusios su minimaliu amžiumi būti įdarbintam, laikymusi;
9.
ragina Komisiją užtikrinti, jog vaikų darbo problema bei vaikų apsauga nuo bet kokio piktnaudžiavimo, išnaudojimo ir diskriminacijos taptų pagal prekybos ir bendradarbiavimo susitarimus sudarytų žmogaus teisių komitetų ir pogrupių svarbiausiais darbo klausimais;
10.
ragina Tarybą ir Komisiją į bendradarbiavimo vystymosi labui politiką įtraukti oficialaus gimusių vaikų registravimą, kaip pagrindinę teisę ir priemonę saugoti vaikų teises;
11.
ragina Komisiją oficialaus gimusių vaikų registravimo klausimą spręsti visuose būsimuose su vystymosi politika susijusiuose savo komunikatuose ir pasiūlyti gaires, skirtas skatinti tokios praktikos sklaidą;
12.
teigiamai vertina tai, kad įsteigta už pagrindinių teisių klausimus atsakinga Komisijos narių grupė ir paskirtas įgaliotinis žmogaus teisių klausimams, ragina juos vaikų teisių apsaugą ir paramą joms bei vaikų darbo panaikinimo klausimus padaryti vienais iš svarbiausių savo prioritetų;
13.
ragina Komisiją skatinti techninės pagalbos toms šalims, kuriose yra paplitusi nepakankamo oficialaus vaikų registravimo problema, strategiją;
14.
ragina Komisiją parengti metinį komunikatą apie vaikų teises ir taip sukurti nuoseklų vaikų teisių apsaugos ir vaikų darbo panaikinimo planą;
15.
džiaugiasi, kad buvo patvirtinta bendradarbiavimo vystymosi labui strateginė partnerystė su TDO (vaikų, ypač priklausančių jauniausio amžiaus grupėms, darbo panaikinimas yra bendros veiklos pagal šią strateginę partnerystę svarbiausias prioritetas) bei prašo Komisiją kuo greičiau įgyvendinti šią strateginę partnerystę ir reguliariai teikti ataskaitas Parlamentui; ragina Komisiją periodiškai teikti ataskaitas Parlamentui apie šio bendradarbiavimo srityse pasiektus rezultatus; ragina Komisiją užmegzti panašų bendradarbiavimą su kitomis atitinkamomis organizacijomis, pavyzdžiui, UNICEF;
16.
ragina ES nuomonę reiškiančią Tarybą ir jai pirmininkaujančią šalį propaguoti vaikų teises ir vaikų darbo panaikinimą 2005 m. rugsėjo mėn. Niujorke vyksiančiame JT aukšto lygio "Tūkstantmečio renginyje";
17.
ragina Komisiją bei AKR ir ES jungtinę parlamentinę asamblėją derybose dėl AKR ir ES partnerystės susitarimo peržiūrėjimo atsižvelgti į Jungtinių Tautų Generalinės Asamblėjos specialiosios sesijos vaikų klausimais rezultatus ir ragina visas šio susitarimo ir ES valstybes nares gerbti šioje sesijoje prisiimtus įsipareigojimus;
18.
primena, kad Kotonu susitarime yra speciali nuostata dėl prekybos ir darbo standartų, kuri patvirtina šalių įsipareigojimą laikytis svarbiausių darbo standartų, ypač naikinti vaikų darbo blogiausias formas; ragina Komisiją užtikrinti, kad būtų įgyvendinamas Kotonu susitarimo 50 straipsnis;
19.
džiaugiasi naujos GSP+ sistemos nuostata, kuri numato papildomas lengvatas besivystančioms šalims, ratifikuojančioms ir įgyvendinančioms socialinius arba TDO standartus, bei prašo Komisiją atidžiai stebėti, kad ši nuostata būtų veiksmingai įgyvendinama, ir kasmet teikti ataskaitas Parlamentui;
20.
ragina skatinti teigiamą tarptautinės prekybos liberalizavimo ir svarbiausių darbo standartų taikymo sąveiką; rekomenduoja Komisijai įvertinti įvairių aspektų, susijusių su prekybos liberalizavimo politikos įvedimu, ir Bendrojo susitarimo dėl prekybos paslaugomis (GATS) galimo sudarymo trumpalaikį ir ilgalaikį socialinį poveikį, susijusį su vienodomis galimybėmis pasinaudoti socialinėmis ir komunalinėmis paslaugomis;
21.
mano, kad subalansuota socialinės ir ekonominės sferos raida ir skurdo mažinimas gali padėti greičiau įveikti vaikų darbo reiškinį; rekomenduoja ES savo pastangas, skirtas vaikų darbo reiškiniui šalinti, sieti su ne mažesnėmis pastangomis siekti įgyvendinti kitus darbo standartus ir užtikrinti suaugusiems darbuotojams pragyvenimo minimumą;
Ryšys tarp švietimo, skurdo ir vaikų darbo panaikinimo
22.
pakartoja savo nuomonę, kad išsilavinimo stoka ir vaikų darbas yra tarpusavyje susiję ir vienas kitą skatina, todėl švietimas yra svarbiausia priemonė siekiant iki 2015 m. įgyvendinti 2-ąjį Tūkstantmečio plėtros tikslą;
23.
ragina ypač atkreipti dėmesį į pradinį mergaičių mokymą, nes joms kyla daugiau kliūčių ir sunkumų nei berniukams (dėl kultūrinių veiksnių, pavyzdžiui, ankstyvų vedybų, diskriminacijos, vaidmens visuomenėje ir šeimoje ir t. t., įtakos), kurie neleidžia mergaitėms pradėti ir likti mokytis mokykloje bei baigti mokslus; be to, gavusios išsilavinimą mergaitės turi mažesnes, sveikesnes šeimas bei padeda didinti našumą ir mažinti skurdą;
24.
ragina Komisiją pasinaudoti savo – svarbiausios oficialiosios plėtros paramos teikėjos iš UNESCO, UNICEF, Pasaulio banko, TVF ir panašių tarptautinių institucijų gretų – padėtimi ir paraginti šiuos daugiašalius paramos teikėjus reikalauti formuoti tokią politiką, kuria būtų siekiama panaikinti vaikų darbą ir rengti bei įgyvendinti švietimo politiką ir programas, pagal kurias į formaliojo švietimo sistemą būtų įtraukti visi dirbantys ir kiti mokyklos nelankantys vaikai, nediskriminuojant jų dėl lyties, negalios, religijos ar kultūros, ir mokytųsi kol sulauktų amžiaus, nuo kurio galima įsidarbinti pagal TDO konvenciją Nr. 138;
25.
ragina Komisiją panaudoti įtaką siekiant užtikrinti, kad reikalavimas įgyti privalomąjį išsilavinimą ir minimalus amžius būti įdarbintam atitiktų TDO konvenciją Nr. 138, kurioje nustatyta, kad leistinas amžius būti įdarbintam "yra ne mažesnis už privalomojo mokymo baigimo amžių ir bet kuriuo atveju ne mažesnis kaip 15 metų";
26.
pritaria UNICEF pasiūlytoms šešioms vaikų darbo panaikinimo priemonėms, būtent:
- nedelsiant panaikinti pavojingą vaikų darbą,
- organizuoti privalomą ir nemokamą švietimą iki 16 metų amžiaus vaikams,
- labiau saugoti vaikus teisinėmis priemonėmis,
- registruoti visus gimstančius vaikus siekiant turėti galimybę nustatyti jų amžių tuo pat metu panaikinant galimybę sukčiauti,
- adekvačiai rinkti ir tikrinti duomenis siekiant tiksliai nustatyti vaikų darbo mastą,
- parengti elgesio kodeksus;
27.
apgailestauja dėl to, kad po Dakaro viršūnių susitikimo nepasiekta didesnės pažangos sprendžiant švietimo krizės problemą, ir pažymi, kad šiuo metu 113 mln. mokyklinio amžiaus vaikų, iš jų du trečdaliai mergaičių, neturi galimybės gauti net elementaraus išsilavinimo;
28.
mano, kad dėl nepajėgumo sumokėti nė iš vieno vaiko neturėtų būti atimta jo (jos) pagrindinė teisė į mokslą, ir pakartoja savo raginimą parengti aiškų grafiką siekiant sparčiai panaikinti tiesioginius ir netiesioginius mokesčius už pradinį mokymą tuo pat metu išlaikant aukštą mokymo lygį ar gerinant jo kokybę; imantis visų įmanomų priemonių užtikrinti visiems vaikams galimybę gauti vidurinį, techninį ir aukštąjį išsilavinimą; pabrėžia, kad pačių vaikų ir bendruomenių įtraukimas į sprendimų dėl mokyklų priėmimo procesą palengvina pastangas labiau pritaikyti mokymą atsižvelgiant į vaikų poreikius;
29.
mano, kad informacija apie esamas mokymo ir lavinimo programas yra svarbiausias veiksnys siekiant sėkmingai jas įgyvendinti, ir ragina Komisiją skirti ypatingą dėmesį siekiant užtikrinti, kad moterys ir vaikai gautų tinkamą informaciją, nes išsilavinimas gali padėti jiems išvengti bet kokios rūšies išnaudojimo;
30.
ragina Komisiją iškelti aiškius tikslus, kurie nacionalinėmis nurodomosiomis programomis leistų siekti aukščiausios kokybės visuotinio pagrindinio išsilavinimo, ypatingą skiriant dėmesį tam, kad mergaitės, vaikai iš konfliktų paliestų vietų ir vaikai iš atstumtų ir pažeidžiamų socialinių grupių turėtų galimybę pasinaudoti mokymo programomis;
31.
rekomenduoja, kad Komisija remtų mobilizavimo ir pereinamojo mokymo programas ypatingą dėmesį skiriant tam, kad veiksmingos būtų priemonės, skirtos įtraukti dirbančius vaikus į formalaus dieninio mokymo sistemą, pavyzdžiui, išlyginamosios mokyklos ir klasės, kurios pasinaudodamos specialiai parengtų mokytojų pagalba padeda niekad formaliai mokykloje nesimokiusiems vaikams prisitaikyti prie mokyklos aplinkos;
32.
ragina Europos Sąjungą versti šalis, kuriose jau galioja vaikų darbą draudžiantys įstatymai, visiškai panaikinti vaikų darbą savo teritorijose ir grąžinti šiuos vaikus bei mokslus praleidusius paauglius į mokyklas per trejų metų laikotarpį;
33.
prašo ES padidinti biudžeto paramą, skirtą padidinti mokyklų ir mokytojų skaičių ten, kur jų reikia;
34.
mano, kad vaikų darbas yra nesubalansuoto socialinio ir ekonominio vystymosi pasekmė; rekomenduoja, kad siekiant panaikinti vaikų darbą reikėtų atsižvelgti į socialines sąlygas ir skurdą besivystančiose šalyse bei pasiūlyti priemones, kurios padidintų namų ūkių pajamas, pavyzdžiui, užtikrintų minimalų darbo užmokestį suaugusiems darbuotojams, kadangi vaikų darbas lemia suaugusiųjų darbo užmokesčio mažėjimą;
35.
mano, kad skurdo panaikinimas yra vienintelis būdas sudaryti sąlygas, būtinas panaikinti vaikų išnaudojimą, ir pabrėžia labai mažų paskolų sistemos svarbą didinant šeimų pajamas;
36.
ragina Komisiją stebėti visą pagrindiniam mokymui skiriamą ES finansavimą siekiant įvertinti su juo susijusį indėlį kovojant su bet kokiu vaikų darbu, kuris neleidžia vaikams lankyti dieninių mokyklų, tačiau neribojant humanitarinės pagalbos, kurią sudaro maisto produktai ir kita pagalba, skirta vystyti regionų infrastruktūrą;
37.
pabrėžia, kad visuotinio dieninio švietimo reikalavimas suponuoja švietimo sistemą, numatančią strategijas, skirtas įraukti visus dirbančius vaikus (arba vaikus, kurie nelanko mokyklos dėl kitų priežasčių) į dieninę mokyklų sistemą; ragina Europos Sąjungą užtikrinti, kad į visos Bendrijos finansuojamos švietimo programos numatytų bendras strategijas, pavyzdžiui, socialinę motyvaciją ir švietimo programas, skirtas atsiliekantiems vyresniems mokiniams;
38.
džiaugiasi IPEC veikla ir remia jos siūlomas skatinimo priemones, skirtas sugrąžinti vaikus į mokyklas, pavyzdžiui, nemokamą vaikų maitinimą ir kitą šeimoms teikiamą paramą;
39.
remia TDO veiklą ir jos bendradarbiavimą su PPO, įskaitant nuolatinį dialogą, bei siūlo ir toliau plėsti šiuos mainus;
Vaikų išnaudojimo blogiausios formos
40.
reiškia susirūpinimą dėl vaikų teisių, kurios yra apibrėžtos JT vaiko teisių konvencijoje, rimtų pažeidimų, įskaitant teisę į sveikatos priežiūrą, mokslą ir maitinimą bei į apsaugą nuo smurto, išnaudojimo ir blogo elgesio;
41.
ragina Komisiją remti programas, skirtas kovoti su ne tokiomis įprastomis vaikų darbo formomis, pavyzdžiui, darbu namuose ir vaikų pardavimu siekiant apmokėti šeimos skolas (vergija dėl skolų);
42.
džiaugiasi tuo, kad Komisija ėmėsi iniciatyvos parengti komunikatą dėl prekybos žmonėmis (2005 m.);
43.
pakartoja savo siūlymą paskirti specialų ES įgaliotinį vaikams, kurie kenčia dėl ginkluotų konfliktų, karų, vietos pakeitimo, sausros, bado, gamtinių nelaimių, AIDS, arba prekybos žmonėmis, ir užtikrinti, kad tokioms situacijoms būtų skiriamas deramas dėmesys;
44.
prašo PPO pagalbos uždraudžiant vaikų darbą prekyboje ir siūlo, kad produktai, kurie buvo pagaminti nenaudojant vaikų darbo, būtų atitinkamai ženklinami, kad apie tai žinotų ir atsakingai elgtųsi vartotojai;
45.
ragina Komisiją priminti Europos Sąjungai ir besivystančioms šalims jų įsipareigojimus pagal Hagos konvenciją dėl tarptautinio įvaikinimo ir ypač užtikrinti, kad visos ES pagalbą gaunančios šalys būtų pasirašiusios ir ratifikavusios šią konvenciją, bei padėti šioms šalims išvengti žalos vaikams, kurią lemia netinkamas arba neteisėtas įvaikinimas pačiose šalyse arba tarp jų;
Bendrovių atsakomybė
46.
džiaugiasi tuo, kad Komisija ėmėsi iniciatyvos parengti komunikatą dėl bendrovių socialinės atsakomybės, kuris turėjo būti paskelbtas 2005 m. balandžio mėn.;
47.
rekomenduoja Komisijai įvertinti galimybę sukurti ES lygio teisines apsaugos priemones ir mechanizmus, kurie leistų nustatyti ir patraukti atsakomybėn Europos Sąjungos importuotojus, įvežančius produktus, kuriuos gaminant buvo pažeistos svarbiausios TDO konvencijos, taip pat dėl vaikų darbo panaudojimo bet kuriame tiekimo grandinės etape; todėl prašo Komisiją įvertinti galimybę sukurti paskatas ES importuotojams, reguliariai ir nepriklausomai stebintiems savo produktų gamybą visose trečiosiose šalyse, kurios yra gamybos grandinės dalis;
48.
ragina Komisiją ir Tarybą skatinti sąžiningos prekybos iniciatyvas, ypač naujose ES valstybėse narėse, vykdant gamintojų stebėseną, kuria siekiama užtikrinti, kad jų metodai atitiktų sąžiningos prekybos standartus;
49.
rekomenduoja Komisijai paskelbti įmones, kurios bet kuriame gamybos ir tiekimo grandinės etape nuolat ir nepaliaujamai naudojasi vaikų darbu, ir tirti tokių įmonių veiklą bei ragina tokį sąrašą perduoti ES importuotojams;
50.
ragina valstybes nares informuoti vartotojus apie bendrovių socialinę atsakomybę ir remti iniciatyvas, kuriomis siekiama propaguoti produktus (daugiausia žemės ūkio ir sporto prekių pramonės produktus), kuriems pagaminti nenaudotas vaikų darbas;
51.
ragina vietos valdžios institucijas bendradarbiauti su pramonės ir žemės ūkio sektorius prižiūrinčiomis tarptautinėmis organizacijomis siekiant panaikinti vaikų darbą bei bendradarbiauti kuriant ir išlaikant tinkamą dieninio mokymosi infrastruktūrą (kvalifikuotus mokytojus, nemokamą transportą ir maitinimą), kad visi vaikai galėtų lankyti mokyklą;
52.
ragina Komisiją ir valstybes nares prisidėti propaguojant JT normas dėl su žmogaus teisėmis susijusios daugiašalių korporacijų ir kitų verslo įmonių atsakomybės, kad šios normos taptų veiksminga pasauline priemone kovojant su vaikų darbu ir kitais galimais įmonių daromais žmogaus teisių pažeidimais;
53.
ragina Komisiją užtikrinti, kad svarbiausių darbo standartų laikymasis taptų jos pirkimų ir sutarčių sudarymo politikos išankstine sąlyga; šiuo tikslu ragina Komisiją parengti strategiją, kuri leistų šių standartų laikytis ir mažiesiems besivystančių šalių gamintojams;
54.
ragina Tarybą paremti EBPO gaires daugiašalėms įmonėms ir JT Pasaulinį susitarimą;
55.
rekomenduoja Komisijai pasiūlyti išplėsti EBPO gairių daugiašalėms įmonėms taikymo sritį, kad šios gairės būtų taikomos ne tik investicijoms, bet ir prekybai, patobulinti įgyvendinimo priemones ir su besivystančių šalių vyriausybėmis sudaryti susitarimus dėl būdo, kuriuo įmonės galėtų prisidėti veiksmingai naikinant vaikų darbą;
56.
ragina transnacionalines įmones bendradarbiaujant su visomis atitinkamomis šalimis visoje savo veikloje ir tiekimo grandinėse vadovautis socialine verslo atsakomybe ir apie tai pranešti;
57.
ragina Komisiją, kad tais atvejais, kai besivystančių šalių vyriausybės nesilaiko EBPO gairių, ji ne tik pradėtų pažeidimo procesą, bet ir viešai paskelbtų bendroves ir daugiašales įmones, kurios dalyvauja gaminant žinomus produktus naudodamosi vaikų darbu;
58.
ragina šalių, kuriose yra įsisteigusios tarptautinės įmonės, vyriausybes stebėti EBPO gairių daugiašalėms įmonėms įgyvendinimą ir periodiškai pateikti ataskaitas apie šių įmonių indėlį veiksmingai naikinant vaikų darbą ir įgyvendinant svarbiausius TDO darbo standartus;
59.
džiaugiasi, kad kakavos pramonės gamintojai tarptautiniu lygiu pasirašė protokolą dėl kakavos pupelių ir iš jų gaminamų produktų auginimo ir perdirbimo bei planų apriboti vaikų darbą futbolo kamuoliams gaminti (siūti) Pakistane įgyvendinimo rezultatais ir remia visas kitas panašias pastangas;
60.
remia privataus sektoriaus iniciatyvų, skirtų naikinti vaikų darbą, įskaitant elgesio kodeksus, rengimą bei skatina glaudesnį bendradarbiavimą, didesnį skaidrumą bei iniciatyvų, kurios turėtų būti pagrįstos svarbiausiais TDO darbo standartais, didesnį nuoseklumą ir nepriklausomą stebėjimą;
°
° °
61.
paveda Pirmininkui perduoti šią rezoliuciją Tarybai, Komisijai, valstybių narių vyriausybėms, AKR ir ES jungtinės parlamentinės asamblėjos pirmininkams bei UNICEF ir kitoms atitinkamoms JT agentūroms.
