EP sesijoje – dėmesys Europos dienai ir kovai su homofobija
Institucijos
Plenarinė sesija
2011-05-09 - 18:00
Pirmadienį Strasbūre pradėdamas Europos Parlamento plenarinę sesiją, jo pirmininkas Jerzy Buzek pasveikino visus su gegužės 9 d. minima Europos diena ir paragino su viltimi žvelgti į ateitį, kaip žvelgė Robertas Šumanas ir kiti bendros Europos kūrėjai. Parlamento vadovas taip pat skyrė dėmesio ES vaidmeniui Jungtinėse Tautose bei kovai su homofobija.
J. Buzek pasidžiaugė tuo, kad gegužės 3 d. Jungtinių Tautų Generalinė asamblėja nutarė leisti ES dalyvauti šios organizacijos veikloje vienu vardu. EP pirmininkas pridūrė, jog Europai būtina kalbėti ir veikti vienu balsu, pavyzdžiui, vykstant pokyčiams arabų šalyse.
Parlamento vadovas dar prisiminė gegužės 17-ąją minimą Kovos su homofobija dieną. „Sąjunga priešinasi diskriminacijai bet kokiu pagrindu – ir Europoje, ir už jos ribų, ir homofobija nėra išimtis“, – pažymėjo J. Buzek. Jis pasmerkė homoseksualų persekiojimą, kankinimą ar net žudymą kai kuriose pasaulio valstybėse.
Savo ruožtu EP pirmininkas pasmerkė Gazos ruože įvykdytą vyro, nuteisto mirtimi už bendradarbiavimą su Izraeliu, egzekuciją.
20110509IPR18943 Išsamiau apie sesiją Sesijos darbotvarkės projektas Stebėkite sesiją tiesiogiai
LT
1
LINK
/lt/pressroom/content/20110418NEW18151
LT
3
LINK
/wps-europarl-internet/frd/live/live-video?language=lt
-//EP//TEXT AGENDA 20110509 SYN NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
