Klausimas, į kurį atsakoma žodžiu, Nr. O-000006/2011
Komisijai
Darbo tvarkos taisyklių 115 straipsnis
Manfred Weber
,
Simon Busuttil
,
Monika Hohlmeier
PPE frakcijos vardu Tema: ES prieglobsčio teisės acquis perkėlimas į nacionalinę teisę
Stokholmo programa – tai dar vienas valstybių narių ketinimo iki 2012 m. sukurti bendrą Europos prieglobsčio sistemą patvirtinimas. Tačiau derybos dėl dabartinių pasiūlymų dėl prieglobsčio teisės, pvz., COM(2008)0815, COM(2008)0820), COM(2009)0554 ir COM(2009)0551, vyksta sunkiai. Iš dalies taip yra todėl, kad Sąjungos pirmosios kartos prieglobsčio teisės aktai perkeliami į nacionalinę teisę netinkamai arba iki šiol dar nebuvo perkelti, kaip matyti, pvz., iš Sutarties pažeidimo nagrinėjimo procedūros prieš Graikiją.
Todėl norint protingai išplėsti ir papildyti Sąjungos prieglobsčio teisės aktus, reikia ištirti dabartinę esamų teisės aktų perkėlimo į valstybių narių nacionalinę teisę padėtį.
Neseniai buvo pateikta tokia Direktyvos 2005/85/EB perkėlimo į nacionalinę teisę analizė (COM(2010)0465), tačiau iš esmės ji apima tik mažą Sąjungos prieglobsčio teisės aktų dalį.
Atsižvelgiant į tai, kas išdėstytas anksčiau:
Kiek Sutarties pažeidimo nagrinėjimo procedūrų dėl ES prieglobsčio teisės acquis neperkėlimo ar neteisingo perkėlimo į nacionalinę teisę vyksta šiuo metu?
Ar Komisija pasirengusi pateikti pranešimą Parlamentui dėl viso ES prieglobsčio teisės acquis perkėlimo į nacionalinę teisę padėties?
Kokias išvadas padarė Komisija dėl ES prieglobsčio teisės acquis perkėlimo į nacionalinę teisę padėties?
