Kinijos ir ES santykių dilemos: Liu Xiaobo, Tibetas ir klimatas
Užsienio ryšiai
2010-12-09 - 16:54
ES neramina kinų disidento Liu Xiaobo ir jo žmonos Liu Xia likimas © Belga/AFP Europos bendradarbiavimą su daugiausiai pasaulyje gyventojų turinčia ekonomine milžine temdo daug neatsakytų klausimų. ES neramina Kinijoje įsišakniję žmogaus teisių pažeidimai, valiutos nuvertinimas, klastočių gamyba, nemorali politika Afrikoje ir Kinijos požiūris į klimato kaitą. Gruodžio pradžioje Žmogaus teisių pakomitečio ir Tarptautinės prekybos komiteto nariai aptarė santykius su Kinija, jos poziciją dėl Liu Xiaobo apdovanojimo Nobelio premija ir Kankūno konferencijos.
Nobelio premijos ceremonija
Nepaisant intensyvių Kinijos raginimų boikotuoti įkalinto kinų disidento Liu Xiaobo garbei Osle gruodžio 10 d Osle rengiamoje Nobelio taikos premijos teikimo ceremonijoje, daugumos pakviestųjų šalių atstovai rengiasi joje dalyvauti. Ceremonijoje viešės Europos Parlamento Žmogaus teisių pakomitečio pirmininkė Heidi Hautala ir EP pirmininko pavaduotojas Edward McMillan-Scott.
Padėčiai Kinijoje įvertinti skirtam Žmogaus teisių pakomitečio posėdžiui pirmininkavęs Eduard Kukan, (Europos liaudies partija, Slovakija) pabrėžė, jog EP sveikintų baronienės Ashton pareiškimą dėl Liu Xiaobo ir namų arešto sąlygomis gyvenančios jos žmonos bei jų šalininkų išlaisvinimo, kuris leistų disidentui atsiimti Nobelio premiją.
Pasak Vincento Metteno („International campaign for Tibet“), premijos skyrimas Liu Xiaobo yra drąsus žingsnis, primenantis apie kinų opozicijos narsą ir šalyje vykstančius žmogaus teisių pažeidimus.
Žmogaus teisių katastrofa
Lapkričio 25 d. priimtoje rezoliucijoje EP išreiškė susirūpinimą dėl tibetiečių kalbai taikomų suvaržymų ir planų kinų kalbą paversti pagrindine švietimo kalba Tibete. Europarlamentarai pabrėžė būtinybę ginti šešių milijonų tibetiečių tapatybę ir kovoti su jų kalbos marginalizavimu.
Neatstovaujamų nacijų ir tautų organizacijos pirmininkas Ngawang Choephel priminė apie „žmogaus teisių krizę ir kultūrinį genocidą“, su kuriais susiduria Rytų Turkistano, Mongolijos ir Tibeto tautos. „Tibetiečiai ir vėl tampa be teismo vykdomų egzekucijų, savavališko ir slapto sulaikymo, grobimo, kankinimo aukomis“, – apie susidorojimą su dvasiniais vadovais, žmogaus teisių gynėjais, aplinkosaugininkais, intelektualais ir verslininkais kalbėjo jis.
Prekybinių santykių vingiai
Nors „pasaulio fabriko“ teikiamomis galimybėmis naudojasi Europos bendrovės ir vartotojai, ekonominę partnerytę apsunkina nesąžiningos prekybos atvejai, priverstinis darbas, klastočių gamyba ir intelektinės nuosavybės teisių apsaugos stoka.
Tarptautinės prekybos komiteto nariai Peter Šťastný (Europos liaudies partija, Slovakija) ir Carl Schlyter (Žalieji/Europos laisvasis aljansas, Švedija) susitikime su Kinijos ambasadoriumi ES Zhe Songu nevengė aštrių žmogaus teisių ir Tibeto temų.
Pasak ambasadoriaus, krizę atlaikę Kinijos ir ES verslo santykiai tebestiprėja. Didžiausias perspektyvas bendradarbiavimui jis įžvelgia Kinijos vartojimo augime, pramonės plėtroje, žaliojoje ekonomikoje ir mokslo bei technologijų srityje. Zhe Songu ragino koordinuojant politiką kurti palankią verslui aplinką ir priešintis protekcionizmui.
C. Schlyteriui paraginus ambasadorių siekti „žaliosios mąstysenos“ įtvirtinimo Kinijos visuomenėje, diplomatas pabrėžė, kad nepaisant siekio kurti žaliąją ekonomiką, Kinijos CO2 išlakos augs. Jis sakė nesitikįs, jog Kankūno konferencijoje bus pasiektas susitarimas dėl klimato apsaugos. „Tai nėra Kinijos kaltė. Visiškai aišku, kas už tai atsakingas“, – sakė jis.
20101203STO05991 Žmogaus teisių pakomitečio posėdžio vaizdo įrašas Tarptautinės prekybos komiteto posėdžio vaizdo įrašas ES ir Kinijos partnerystę temdo neatsakyti klausimai Rezoliucija dėl tibetiečių kalbos H. Hautala: „Žmogaus teisių nebūtų be jų gynėjų“ Disidentai prieš cenzorius: didžioji kinų ugniasienė Uigūrų lyderė tremtyje: „Kinija turi pradėti kalbėtis su mumis“
LT
1
PHOTO
20101208PHT08264.jpg
LT
2
LINK
/wps-europarl-internet/frd/vod/player?eventCode=20101206-1500-COMMITTEE-DROI&language=lt&byLeftMenu=researchcommittee&category=COMMITTEE&format=wmv#anchor1
LT
3
LINK
/wps-europarl-internet/frd/vod/player?eventCode=20101202-0900-COMMITTEE-INTA&language=LT&byLeftMenu=researchcommittee&category=COMMITTEE&format=wmv#anchor1
LT
8
LINK
/sides/getDoc.do?type=IM-PRESS&reference=20090904STO60187&language=LT
-//EP//TEXT IM-PRESS 20100927STO83662 0 NOT XML V0//LT
-//EP//TEXT TA P7-TA-2010-0449 0 NOT XML V0//LT
-//EP//TEXT IM-PRESS 20101129STO02069 0 NOT XML V0//LT
-//EP//TEXT IM-PRESS 20100607STO75582 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
