Plenarinė sesija, sausio 31 - vasario 1 d.
Institucijos
2007-02-05 - 16:12
Rumunijos prezidentas: „Mes grįžome į Europą“
Praėjusioje plenarinėje sesijoje didelis dėmesys buvo skirtas klimato kaitos, sveikos mitybos ir duomenų apsaugos klausimams. EP nariai pritarė rezoliucijai dėl iniciatyvos paskelbti visuotinį mirties bausmės moratoriumą, o iškilmingų posėdžių metu į deputatus kreipėsi Rumunijos ir Bulgarijos prezidentai. Deputatai taip pat patvirtino naują EP komitetų sudėtį bei priėmė rezoliuciją dėl merginų ir mergaičių diskriminacijos švietimo srityje.
Sesijoje tylos minute buvo pagerbtas nužudytojo armėnų kilmės Turkijos žurnalisto Hranto Dinko atminimas.
Trečiadienį sesijoje: Rumunijos prezidentas
Pirmoji iš dviejų Briuselio plenarinės sesijos dienų prasidėjo prieš mėnesį į ES įstojusios Rumunijos prezidento Traian Băsescu kreipimusi į deputatus. Vėliau sekė Komisijos, Tarybos ir visų EP frakcijų pareiškimai dėl kovos su klimato kaita. Parlamento nariai patvirtino EP komitetų narių sąrašus, o komitetai pradėjo savo pirmininkų rinkimo procedūras.
Pradėdamas sesiją Parlamento pirmininkas pasveikino naują ES narę – Rumuniją, po 60 metų sugrįžusią į Europos glėbį. Šnekėdamas apie „istorinę ES plėtros svarbą“, Pöttering sakė, kad Rumunijos narystė „sustiprino ES kultūriškai ir politiškai“. „Tyro oro gurkšnis“ Pagrindinė Rumunijos prezidento kalbos tema – šios šalies sugrįžimas į Europą. T. Băsescu prašė didesnio Vakarų ir Rytų Europos piliečių solidarumo. Pasak jo, nors Parlamentas nutiesė tiltus tarp rytų ir vakarų, kai kas vis dar nelaiko rytų europiečių lygiateisiais piliečiais. „Europa privalo nugalėti šias nacionalistines tendencijas“, – sakė jis. Prezidentas taip pat ragino atverti rumunų darbuotojams ES darbo rinkas. T. Băsescu teigė, jog Rumunija su savimi atsineša ekonominį augimą, „tolerancijos tradiciją“ ir žmonių pasitikėjimą ES. Pasak prezidento, „Rumunija gali būti tyro oro gurkšnis“ Europos Sąjungai. Hranto Dinko atminimo paminėjimas Po Rumunijos prezidento kalbos, H.-G. Pöttering pasiūlė prisiminti Hrantą Dinką – neseniai nužudytą žymų armėnų kilmės Turkijos žurnalistą, rašiusį apie nacionalistus erzinančius Turkijos istorijos momentus. H.-G. Pöttering pabrėžė, kad Parlamentas bei Turkijos valdžia pasmerkė šią žmogžudystę, o tūkstančiai žmonių, įskaitant ir EP pirmininko atstovą, dalyvauja jo laidotuvėse. Klimato kaita: moksliniai tyrimai verčia sunerimti Už aplinkosaugą atsakingas Europos Komisijos narys Stavros Dimas sakė, jog mokslo mums pateikiama žinia aiški: klimato kaita vyksta. Šilta žiema – tik vienas iš įrodymų. Pasak komisaro, Europa privalo kurti saugesnę ateitį mažiau anglies dvideginio „prisodrintą“ ateitį. Jis priminė apie neseniai Komisijos komunikate dėl klimato kaitos apribojimo iki 2° C numatytas priemones. Pasaka jo, Komisijos planai leistų tęsti tarptautines derybas šioje srityje po 2012 m. Tarybai pirmininkaujančios Vokietijos Aplinkos apsaugos ministras Sigmar Gabriel sakė, jog kovojant su klimato kaita taip pat privalome pagerinti dviejų milijardų elektros neturinčių žmonių gyvenimą. Technologiškai išsivystę regionai, tokie kaip Europa, privalo imtis lyderio vaidmens. Europos vaidmuo Europos liaudies partijos frakcijos atstovas Peter Liese teigia, kad „apsirūpinimas energija ir aplinkos apsauga yra svarbiausi žmonijos iššūkiai XXI amžiuje". Pasak socialistų frakcijos nario Guido Sacconi, ES turi būti nuosekli „įstatymų leidyboje, prekyboje išmetamomis dujomis, aviacijos įtraukimo į minėtą prekybos režimą, automobilių išmetamų dujų mažinimo ir visais kitais aptariamais klausimais“. Baigdamas diskusijas S. Gabriel parlamentarams uždavė retorinį klausimą: „koks yra Europos vaidmuo, jei Kinija yra pasaulio gamykla, Indija – paslaugų teikėja, Rusija – benzino kolonėlė, o Brazilija – žemdirbė?“. Anot ministro, europiečiai turi būti technikais ir inžinieriais.
20070205FCS02705
Ketvirtadienį sesijoje: Bulgarijos prezidentas, nutukimas, mirties bausmė, moterų diskriminacija
Bulgarijos prezidentas – už atviras darbo rinkas Ketvirtadienio plenarinės sesijos metu į EP narius oficialiai kreipėsi Bulgarijos prezidentas Georgi Părvanov. Deputatai patvirtino du pagal iniciatyvos procedūrą priimtus pranešimus dėl antsvorio ir chroniškų ligų prevencijos bei merginų ir mergaičių diskriminacijos švietimo srityje. Parlamentas taip pat priėmė rezoliuciją, palaikančią moratoriumo dėl mirties bausmės iniciatyvą.
Po Bulgarijos įstojimo į ES praėjus mėnesiui, į europarlamentarus kreipėsi šios šalies prezidentas Georgi Părvanov. Pristatydamas jį, EP pirmininkas H.-G. Pöttering pasidžiaugė Bulgarijoje vykstančiomis sparčiomis reformomis. G. Părvanov ES pavadino „kone ambicingiausiu politiniu, ekonominiu ir kultūriniu projektu žmonijos istorijoje". Jis teigė nesuprantąs, kodėl kai kurios valstybės nenori atverti bulgarams savo darbo rinkų. Pasak jo, toks atvėrimas būtų naudingas tiek Bulgarijai, tiek ir ES – juk ankstesnė plėtra parodė, kad masinės migracijos bangos nebus. Prezidentas priminė deputatams trečio ir ketvirto Kozlodujaus atominės elektrinės reaktoriaus uždarymo pasekmes Bulgarijai. Prezidentas padėkojo už solidarumą, ES parodytą dėl Libijoje įkalintų Bulgarijos medikų. Antsvorio, nutukimo ir chroniškų ligų prevencija Liberalų ir demokratų aljanso narės iš Belgijos Frédérique Ries parengtame pranešime ES narės raginamos pripažinti nutukimą chroniška liga, užkertant kelią nutukusių žmonių diskriminacijai ir užtikrinant tinkamą gydymą. Deputatai ragina Komisiją sukurti priemonių, skirtų skatinti sveiką mitybą mokyklose, planą, o ES nares – užtikrinti pakankamą finansavimą, leidžiantį teikti sveiką ir šviežią maistą mokyklų valgykloms. Komisija raginama įvesti bendrą visoje ES maistingumo ženklinimą ant produkto pakuotės priekio. EP nariai kviečia Komisą, ES valstybes, gamintojus ir prekybininkus suvienyti jėgas mažinant riebalų, cukraus ir druskos kiekį kasdien europiečių vartojamuose produktuose. Visuotinis mirties bausmės moratoriumas Ketvirtadienį priimtoje rezoliucijoje EP nariai pritarė siūlymui dėl visuotinio mirties bausmės moratoriumo. Rezoliucijoje dar kartą primenama Parlamento pozicija, jog mirties bausmės panaikinimas prisideda prie žmogaus orumo stiprinimo ir pažangios žmogaus teisių plėtros. Rezoliucijoje smerkiama Sadamui Huseinui paskirta bausmė ir tai, kaip buvo įvykdytas šis mirties nuosprendis. Europarlamentarai ragina dabartinėje JT Generalinės Asamblėjos sesijoje paskelbti visuotinį mirties bausmės moratoriumą, kurio įgyvendinimą prižiūrėtų JT Generalinis sekretorius. Deputatai ragina ES institucijas ir valstybes nares dėti visas politines ir diplomatines pastangas, kad JT Generalinės Asamblėjos sesijoje būtų užtikrinta kuo didesnė parama šiai rezoliucijai. Merginų ir mergaičių diskriminacija švietimo srityje Pranešime, kurį parengė Čekijos komunistų atstovė Věra Flasarová, teigiama, jog dėl su lytimi susijusių suvaržymų moterys baigia mažiau studijų pakopų ir skiria mažiau laiko visą gyvenimą trunkančiam mokymuisi. Socialiai nuskriaustose šeimose augančioms mergaitėms kelią užkerta ekonominiai faktoriai, pasirenkant specialybę – stereotipai. Moterų mokymąsi ir kvalifikacijos kėlimą riboja ir išankstinis visuomenės nusistatymas. Deputatai siūlo valstybėms narėms kurti ir stebėti nacionalinę švietimo politiką, kuri leistų visoms mergaitėms pradėti, tęsti ir baigti privalomą mokslą. Pasak pranešimo, specifinės politikos kryptys turi palengvinti siekti išsilavinimo imigrantėms, etninių ir tautinių mažumų atstovėms. Kadangi moterys vis dar uždirba vidutiniškai 15 proc. mažiau nei vyrai, parlamentarai ragina ES šalis skatinti moterų galimybes gauti atsakingus postus valstybinėse ir privačiose įstaigose. Parlamento priimti tekstai Patvirtinta nauja EP komitetų sudėtis T. Băsescu kreipimasis (anglų k.) Mirties bausmė: EP nariai siekia nutraukti egzekucijas Antsvoris: didėjanti Europos problema
LT
1
PHOTO
20070201PHT02654.jpg
LT
2
PHOTO
20070202PHT02684.jpg
-//EP//TEXT TA 20070201 TOC NOT XML V0//LT
-//EP//TEXT IM-PRESS 20070130IPR02597 0 NOT XML V0//LT
-//EP//TEXT IM-PRESS 20070130IPR02598 0 NOT XML V0//LT
-//EP//TEXT IM-PRESS 20070130STO02572 0 NOT XML V0//LT
-//EP//TEXT IM-PRESS 20070122STO02302 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
