Rusijos prezidento rinkimai staigmenų nepateikė
Užsienio ryšiai
2008-03-04 - 15:27
Kovo 2 d. išrinkta pamaina V. Putinui
Kovo 2 d. vykusių Rusijos prezidento rinkimų rezultatai nieko nenustebino – juos milžiniška balsų dauguma laimėjo Vladimiro Putino pasirinktas įpėdinis Dmitrijus Medvedevas. Ką apie šiuos rinkimus ir bendradarbiavimą su naujai išrinktu prezidentu mąsto santykius su Rusijos deputatais palaikančios Europos Parlamento delegacijos nariai?
Sekmadienio balsavimas nepateikė siurprizų – nieko nenustebino ne tik rinkimų rezultatai, bet ir juose pastebėti pažeidimai. Europos saugumo ir bendradarbiavimo organizacija (ESBO) dėl Rusijos valdžios daromų kliūčių šiuos rinkimus stebėti atsisakė.
Nelygios žaidimo taisyklės
EP delegacijos su Rusija pirmininko pavaduotojas Reino Paasilinna (Socialistų frakcija, Suomija) apgailestavo dėl kai kuriems kandidatams užkirsto kelio dalyvauti rinkimuose bei jų diskriminacijos.
Anne E. Jensen (Liberalų ir demokratų aljansas, Danija) nuomone, rinkimai nebuvo nė kiek laisvesni už ankstesnius. Tikros ir laisvos rinkiminės kovos pasigedo ir Justas Paleckis (Socialistų frakcija, Lietuva).
Laisvas pasirinkimas ribotos laisvės sąlygomis?
Reino Paasilinna neabejoja, kad D. Medvedevas būtų laimėjęs ir demokratinių rinkimų atveju. Emmanouilio Angelako (Europos liaudies partijos ir Europos demokratų frakcija, Graikija) manymu, Rusijos žmonės parodė, jog jie „pasitiki postą paliekančio prezidento pasirinkimu“.
Justo Paleckio teigimu, „Putino palikimas tiesiog švietė D. Medvedevo veide“. Hanna Foltyn - Kubicka ( Sąjungos už tautų Europą , Lenkija) sakė nedrįstanti šio „paskyrimo“ pavadinti „rinkimais“. „Nebuvo opozicijos, diskusijų dėl rinkiminių programų, žiniasklaida nešnekėjo apie Medvedevo oponentus“, – vardijo ji.
ES ir Rusijos santykių perspektyvos
Tatjana Ždanoka (Žaliųjų frakcija/Europos laisvasis aljansas, Latvija) teigiamai vertina D. Medvedevo išrinkimą, nes jis „padeda pagrindus naujų ES ir Rusijos santykių sukūrimui“.
Justas Paleckis mato du galimus ateities scenarijus. Pirmajame būtų toliau tęsiamas „Putino planas“ ir laikomasi griežtos pozicijos Europos atžvilgiu. Antrojo scenarijaus atveju vadinamieji „siloviki“ (esami ir buvusieji jėgos struktūrų darbuotojai) palaipsniui užleistų vietą liberalesnei Medvedevo Rusijai, sugebančiai priimti europines vertybes.
„Tikiuosi, jog Medvedevas pateisins liberalesnio vadovo įvaizdį ir stengsis, kad Rusija taptų Pasaulio prekybos organizacijos nare“, – viliasi Anne E. Jensen. Emmanouil Angelakas norėtų tikėti, kad naujasis prezidentas „skatins demokratiją, pagarbą žmogaus teisėms, kovą su korupcija ir gerins Rusijos žmonių gyvenimo sąlygas“.
20080229STO22574 Rusijos prezidento rinkimų belaukiant ES ir Rusijos tarpparlamentinė delegacija EP „rimtai susirūpinęs“ žmogaus teisėmis Rusijoje Garis Kasparovas Europos Parlamente
LT
1
PHOTO
20080228PHT22545.jpg
LT
3
LINK
/activities/delegations/membersDel.do?language=LT&body=D-RU
LT
5
LINK
/sides/getDoc.do?language=LT&type=IM-PRESS&reference=20070524FCS07079&secondRef=0
-//EP//TEXT IM-PRESS 20080225STO22150 0 NOT XML V0//LT
-//EP//TEXT IM-PRESS 20071109IPR12793 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
