Antradienį sesijoje: nauji Komisijos nariai, požeminio vandens apsauga nuo taršos
Institucijos
2006-12-13 - 11:56
Aukštesni požeminio vandens standartai
EP nariai didele balsų dauguma pritarė Bulgarijos ir Rumunijos komisarų, pradėsiančių dirbti 2007 m. sausio 1 d., kandidatūroms. Parlamentarai taip pat priėmė naują įstatymą dėl požeminio vandens – vieno pagrindinių geriamojo vandens šaltinių – švaros standartų. Aleksandrui Milinkevičiui buvo įteikta 2006 m. Sacharovo premija.
Atsiimdamas Sacharovo premiją Baltarusijos opozicijos lyderis teigė, jog ji skirta visiems baltarusiams – tiems, kurie dalyvavo demonstracijose, kurie buvo įkalinti, išmesti iš universitetų ar atleisti iš darbo. Padėkojęs Europai už paramą, A. Milinkevičius sakė tikįs, jog netrukus Baltarusija vėl taps laisva ir demokratine valstybe.
Europarlamentarai patvirtino naujuosius komisarus
2007 m. sausio 1 d. Europos Sąjunga užbaigs penktąjį plėtros etapą. Europos Parlamentas didele balsų dauguma pritarė dviejų naujų Komisijos narių kandidatūroms. Sausio 1 d. pradėsiančių dirbti už vartotojų apsaugą atsakingos bulgarės Meglenos Kunevos ir daugiakalbystės komisaro rumuno Leonardo Orbano kadencijos baigsis 2009 m. spalio 31 d., kaip ir visos Komisijos kadencija.
Parlamento pritarimas komisarų kandidatūroms atriša rankas formaliam Tarybos sprendimui dėl Komisarų paskyrimo. Kalbėdamas plenarinėje sesijoje prieš balsavimą Komisijos pirmininkas José Manuel Barroso teigė, kad M. Kuneva ir L. Orbanas EP komitetuose vykusiuose svarstymuose įrodė savo nepriklausomumą, kompetenciją ir pasišventimą Europai.
Švaresnis požeminis vanduo
Europos Parlamentas patvirtino direktyvą dėl požeminio vandens kokybės standartų. EP nori, jog ES valstybės įgyvendintų griežtesnes požeminio vandens apsaugos nuo pavojingų medžiagų priemones. Direktyva reglamentuos ne tik apsaugą nuo taršos, bet ir vandens kokybės blogėjimo klausimus.
Pasak pranešėjos, aplinkosaugos komiteto narės Christa Klass, privalome geriau saugoti svarbiausią savo gamtinį išteklį – požeminį vandenį, tuo labiau, kad daugiau nei pusė ES gėlo vandens telkinių yra neišvalomai užterši. Valstybės narės privalės perkelti direktyvą į savo teisę per dvejus metus, tuo tarpu jau įgyvendinusios griežtesnes nei naujos europinės taisyklės priemones šalys jų švelninti neprivalės.
20061213STO01482 Europos Parlamente patvirtinti nauji komisarai ES šalys įpareigotos mažinti požeminio vandens taršą A. Milinkevičiui EP įteikta Sacharovo premija Sacharovo premija: dosjė
LT
1
PHOTO
20061212PHT01471.jpg
-//EP//TEXT IM-PRESS 20061207IPR01147 0 NOT XML V0//LT
-//EP//TEXT IM-PRESS 20061207IPR01147 0 NOT XML V0//LT
-//EP//TEXT IM-PRESS 20061207IPR01148 0 NOT XML V0//LT
-//EP//TEXT IM-PRESS 20060911FCS10501 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
