26.3.2007
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Cristiana Muscardini, Roberta Angelilli
dėl kovos su turizmu sekso tikslais
Pasiūlymas dėl Europos Parlamento rezoliucijos dėl kovos su turizmu sekso tikslais
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
atsižvelgdamas į tai, kad turizmas sekso tikslais yra įsigalėjęs reiškinys ir kad dažnai jo aukos yra nepilnamečiai,
B.
atsižvelgdamas į tai, kad Italijoje pirmą kartą buvo paskelbtas nuosprendis turizmu sekso tikslais besiverčiančiam asmeniui ir jis buvo nuteistas 14 metų kalėjimo,
C.
atsižvelgdamas į tai, kad Pagrindinių teisių chartijoje vaikų teisių apsauga pripažįstama vienu iš tikslų,
D.
atsižvelgdamas į tai, kad vienas iš DAPHNE programos tikslų yra ginti nepilnamečius nuo prievartos ir kad turizmas sekso tikslais pasižymi prievarta nepilnamečiams,
1.
prašo Komisijos ištirti tikrąjį šio reiškinio Europoje mastą;
2.
reikalauja, kad turizmas sekso tikslais, į jį įtraukiant nepilnamečius, būtų laikomas nusikaltimu visose Europos Sąjungos šalyse ir kad Europolas būtų įpareigotas kartu su valstybių narių ir šio konkretaus pobūdžio turizmo paskirties šalių policijos pajėgomis vykdyti būtinus tyrimus siekiant nustatyti už šią prievartą atsakingus asmenis.
