Danijos pirmininkavimas Danijos europarlamentarų akimis
Europos Vadovų Taryba
2012-01-13 - 15:35
Danijos premjerė Helle Thorning-Schmidt ir EP pirmininkas Jerzy Buzekas ©eu2012dk/Bjarke Orsted Sausio 1 d. Danija pradėjo pirmininkauti Europos Sąjungai. Kokie klausimai laukia šios šalies ir su kokiomis kliūtimis ji gali susidurti per ateinančius šešis mėnesius? Pateikiame Danijos europarlamentarų iš įvairių politinių frakcijų nuomonę.
Jūsų frakcijos nuomone, su kokiais iššūkiais šiuo metu susiduria ES?
Bendt Bendtsen (EPP): „Žinoma, didžiausias iššūkis – ekonominė krizė. Turime ne tik rasti išėjimą iš jos, bet ir padaryti tai prasmingu būdu – apsaugodami aplinką ir užtikrindami naujovių diegimą ES.“
Dan Jørgensen (S&D): „Mūsų frakcijos nuomone, svarbiausia yra judėti ekonominio augimo link – socialiai atsakingu ir į investicijas orientuotu keliu. Krizės neišspręsime vien taupydami. Be to, privalome tęsti pastangas įgyvendinti ambicingą finansų sektoriaus reguliavimo reformą.“
Morten Løkkegaard (ALDE): „ES išgyvena gilią pasitikėjimo krizę ir jos laukia milžiniškas uždavinys išspręsti skolų krizę ir išlaikyti 17 euro zonos ir 10 jai nepriklausiančių valstybių drauge. Egzistuoja didelis „dviejų greičių“ Europos pavojus, todėl svarbiausiu šio pirmininkavimo sėkmės matu bus pažanga stiprinant ES vienybę.“
Margrete Auken (Greens): „ES išgyvena keturgubą krizę: ekonominę, socialinę, aplinkosaugos ir demokratijos. Valstybės narės stengiasi šias problemas spręsti pavieniui, ignoruodamos tai, kad koordinuojant visų 27 valstybių narių pastangas galima būtų pasiekti daugiau.“
Anna Rosbach (ECR): „Be abejo, didžiausias iššūkis yra finansinė krizė. Mano frakcijos nuomone, svarbu, kad mes nenaudotume krizės kaip preteksto vykdyti didesnę integraciją. Iš krizės padėtų išeiti viešųjų išlaidų mažinimas ir konkurencingumo pagerinimas. Tai galima pasiekti neatiduodant daugiau galių ES institucijoms.“
Kokie klausimai turėtų būti sprendžiami pirmiausia?
B. Bendtsen: „Drauge su krizės sprendimų paieška pirmininkaujanti Danija taip pat turi siekti ekonomikos augimo Europoje. Augimas užtikrins mūsų ateitį, tačiau ateitis reikalauja ypatingo augimo – jis turi būti tvarus! Būtina daug dėmesio skirti deryboms dėl energijos vartojimo efektyvumo direktyvos, kad Europa pasiektų užsibrėžtus tikslus.“
D. Jørgensen: „Danija turi akcentuoti aplinkosauginę darbotvarkę. Tai svarbu ne tik dėl šiandien gresiančių pavojų, bet ir dėl to, kad ambicinga „žalioji“ strategija pajėgi padėti išvesti Europą iš dabartinės ekonominės krizės.“
M. Løkkegaard: „Daugelis svarbių spręstinų klausimų yra tose srityse, kuriose Danija turi išimtis ir nedalyvauja. Vis dėlto pagrindiniai jos uždaviniai – išlaikyti visas 27 valstybes nares drauge ir pasiekti rezultatų sprendžiant kitus, nesusijusius su euru, klausimus – tokius kaip tarptinklinio ryšio kainos, bendros skaitmeninės rinkos kūrimas, Europos patentas ir prekybos susitarimai.“
M. Auken: „Suprantame, kad ekonomikai reikia pagalbos, tačiau ši pagalba turi būti tvari, kad už tai nereikėtų mokėti mūsų vaikams. Todėl privalome pasirūpinti, kad ekonomikos augimas Europoje būtų iš tiesų ekologiškas.“
A. Rosbach: „Žinoma, būtina spręsti finansinę krizę. Tačiau tai nereiškia, kad kiti klausimai, tokie kaip bendrosios žemės ūkio politikos reforma ar energijos vartojimas, turi būti atidedami į šalį. Labai svarbu, kad per pirmininkavimą pasistūmėtume kiek įmanom toliau sprendžiant šiuos klausimus.“
M. Messerschmidt (EFD): „Gaila, tačiau panašu, kad Danija planuoja įvesti tas pačias socialistines priemones Europos Sąjungoje kaip ir savo namuose. Tai pavojinga strategija, galinti susilpninti konkurenciją visoje ES. Danija turėtų siekti pagerinti bendrą konkurencingumo lygį per investicijas į mokslinius tyrimus, pavyzdžiui mažinant subsidijas žemės ūkiui.“
20120109STO34979 Danijos pirmininkavimo tinklalapis D. JØRGENSEN M. LØKKEGAARD B. BENDTSEN M. AUKEN M. MESSERSCHMIDT A. ROSBACH
LT
1
PHOTO
20120110PHT35046.jpg
LT
2
LINK
http://eu2012.dk/en
LT
3
LINK
/meps/lt/28156/Dan_JØRGENSEN.html
LT
4
LINK
/meps/lt/96709/Morten_LKKEGAARD.html
LT
5
LINK
/meps/lt/96705/Bendt_BENDTSEN.html
LT
6
LINK
/meps/lt/28161/Margrete_AUKEN.html
LT
7
LINK
/meps/lt/96663/Morten_MESSERSCHMIDT.html
LT
8
LINK
/meps/lt/96664/Anna_ROSBACH.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
