Klausimas, į kurį atsakoma raštu, Nr. E-004840/2011
Komisijai
Darbo tvarkos taisyklių 117 straipsnis
Vilija Blinkevičiūtė (S&D)
(2011 m. gegužės 18 d.)
Tema: Europos kovos su skurdu ir socialine atskirtimi planas ir minimalios pajamos
Europos Komisija praėjusių metų gruodžio 16 d. paskelbė komunikatą dėl Europos kovos su skurdu ir socialine atskirtimi plano. Ši pavyzdinė iniciatyva yra sveikintina, tačiau nerimą kelia tai, kad vis dar nėra sprendžiamas nelygybės ir diskriminacijos klausimas, nes šie veiksniai sunkmečiu tik dar labiau padidina žmonių skurdą ir pagilina socialinę atskirtį.
Ar Komisija nemano, kad pirmiausia būtina sukurti konkretų pagrindą ir parengti Rekomendacijos dėl aktyvios socialinės įtraukties įgyvendinimo gaires? Be to, kokia būtų Komisijos nuomonė dėl direktyvos, kuri užtikrintų tinkamas minimalias pajamas, kurios būtų bent jau didesnės, negu skurdo lygis, priėmimo Europos Sąjungoje?