GALUTINIS
A6-0346/2006
12.10.2006
***I
PRANEŠIMAS
dėl pasiūlymo dėl Europos Parlamento ir Tarybos reglamento, iš dalies keičiančio Tarybos reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, ir Tarybos reglamentą (EEB) Nr. 574/72, nustatantį Reglamento (EEB) Nr. 1408/71 įgyvendinimo tvarką
(COM(2005)0676 – C6‑0442/2005 – 2005/0258(COD))
Užimtumo ir socialinių reikalų komitetas
Pranešėjas:
Maria Matsouka
PE 374.132v02-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................15
PROCEDŪRA...........................................................................................................................17
EUROPOS PARLAMENTO TEISĖKŪROS REZOLIUCIJOS PROJEKTAS
dėl Europos Parlamento ir Tarybos reglamento dėl iš dalies keičiančio Tarybos reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, ir Tarybos reglamentą (EEB) Nr. 574/72, nustatantį Reglamento (EEB) Nr. 1408/71 įgyvendinimo tvarką
( KOM(2005)0676 – C6‑0442/2005 – 2005/0258(COD) )
(Bendro sprendimo procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( KOM(2005)0676 )
Dar neskelbta Oficialiajame leidinyje. ,
– atsižvelgdamas į EB sutarties 251 straipsnio 2 dalį ir 42 bei 308 straipsnius, pagal kuriuos Komisija pateikė Parlamentui pasiūlymą ( C6‑0442/2005 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Užimtumo ir socialinių reikalų komiteto pranešimą ( A6‑0346/2006 ),
1. pritaria Komisijos pasiūlymui su pakeitimais;
2. ragina Komisiją dar kartą perduoti klausimą svarstyti Parlamentui, jei ji savo pasiūlymą ketina keisti iš esmės arba pakeisti jį nauju tekstu;
3. paveda Pirmininkui perduoti Parlamento poziciją Tarybai ir Komisijai.
Komisijos siūlomas tekstas
Parlamento pakeitimai
Pakeitimas
1
ANTRAŠTINĖ DALIS
Pasiūlymas dėl Europos Parlamento ir Tarybos reglamento, iš dalies keičiantis Tarybos reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, ir Tarybos reglamentą (EEB) Nr. 574/72, nustatantį Reglamento (EEB) Nr. 1408/71 įgyvendinimo tvarką
Pasiūlymas dėl Europos Parlamento ir Tarybos reglamento, iš dalies keičiančio Tarybos reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje.
Pagrindimas
Nebūtina remtis reglamentu Nr.574/72, nes pasiūlymu siekiama tik iš dalies pakeisti reglamentą Nr. 1408/71.
Pakeitimas
2
2 STRAIPSNIO 2 DALIS
Šio priedo 2 punktas ir 6 punkto b papunktis, susiję su Nyderlandais, taikomi nuo 2006 m. sausio 1 d.
Šio priedo 2 punktas ir 6 punkto b papunktis, susiję su Nyderlandais, taikomi nuo 2006 m. sausio 1 d., išskyrus EEB reglamento Nr. 1408/71 skyriaus Q Nyderlandai 1 punkto f papunktį, kaip pakeista šio reglamento priedo 6 punkto b papunkčiu, kuris taikomas nuo datos, nurodytos 1 straipsnyje.
Pakeitimas 3
PRIEDO 1 PUNKTAS
I priedo 1 dalies X skirsnis (Reglamentas (EEB) Nr. 1408/71)
Vadovaujantis Draudimo įmokų įstatymo (2000:980) 3 skyriumi, asmenys, dirbantys mokamą darbą ir nuo gaunamų pajamų patys mokantys įmokas, laikomi savarankiškai dirbančiais asmenimis.
Vadovaujantis Socialinio draudimo įmokų įstatymo (2000:980) 3 skyriaus 3 dalimi , asmenys, užsiimantys mokama veikla ir nuo gaunamų pajamų patys mokantys įmokas, laikomi savarankiškai dirbančiais asmenimis.
Pagrindimas
Šiuo pakeitimu pateikiamas tikslesnis terminas ir išsamesnė nuoroda į nacionalinę teisę.
Pakeitimas
4
PRIEDO 2A PUNKTAS (naujas) II priedo III dalies R skirsnis (Reglamentas (EEB) Nr. 1408/71)
2) II priedo III dalies skirsnis „R. AUSTRIJA“ pakeičiamas taip:
„R. AUSTRIJA
Nėra.“
Pagrindimas
Šiuo pakeitimu tekstas suderinamas su Europos Bendrijų Teisingumo teismo sprendimu byloje C-286/03.
Pakeitimas
5
PRIEDO 5 PUNKTO B PAPUNKTIS
IV priedo B dalies G skirsnis (Reglamentas (EEB) Nr. 1408/71)
Savarankiškai dirbančių jūrininkų pensinio amžiaus paankstinimo sistema, kaip nurodyta 2004 m. gruodžio 30 d. Karališkajame dekrete Nr. 2930 /2004.
Savarankiškai dirbančių jūrininkų pensinio amžiaus paankstinimo sistema, kaip nurodyta 2004 m. gruodžio 30 d. Karališkajame dekrete Nr. 2390 /2004.
Pagrindimas
Klaidos, susijusios su nacionaline teise, ištaisymas.
Pakeitimas
6 PRIEDO 5 PUNKTO C PAPUNKČIO II PASTRAIPA
IV priedo C dalies X skirsnis (Reglamentas (EEB) Nr. 1408/71)
„ Nuo uždarbio priklausomos senatvės pensijos (Įstatymas 1998:674) ir užtikrinamosios pensijos, Skiriamos kaip senatvės pensijos (Įstatymas 1998:702).
Pagal pajamas nustatomos senatvės pensijos (Įstatymas 1998:674) ir garantuotos pensijos mokamos kaip senatvės pensijos (Įstatymas 1998:702).
Pagrindimas
Tikslesnė formuluotė.
Pakeitimas 7 PRIEDO 5 PUNKTO D PAPUNKČIO I PASTRAIPA
IV priedo D dalies 1 punkto i pastraipa (Reglamentas (EEB) Nr. 1408/71)
i) Švedijos užtikrinamoji pensija ir užtikrinamasis priedas , kurie pakeitė viso dydžio Švedijos valstybines pensijas, numatytas pagal valstybinių pensijų teisės aktus, kurie buvo taikomi iki 1993 m. sausio 1 d., ir viso dydžio valstybinė pensija, skiriama pagal nuo tos dienos taikomų teisės aktų pereinamojo laikotarpio taisykles, ir Švedijos nuo pajamų priklausoma ligos išmoka bei veiklos pašalpa .
i) Švedijos užtikrinamoji pensija ir garantuota kompensacija , kurios pakeitė viso dydžio Švedijos valstybines pensijas, numatytas pagal valstybinių pensijų teisės aktus, kurie buvo taikomi iki 1993 m. sausio 1 d., viso dydžio valstybinė pensija, paskirta pagal nuo tos dienos taikomų teisės aktų pereinamojo laikotarpio taisykles, ir Švedijos pagal pajamas nustatoma ligos kompensacija bei veiklos kompensacija .
Pagrindimas
Tikslesnė formuluotė.
Pakeitimas 8 PRIEDO 5 PUNKTO D PAPUNKČIO II PASTRAIPA
IV priedo D dalies 2 punkto i pastraipa (Reglamentas (EEB) Nr. 1408/71)
i) L igos išmoka ir veiklos pašalpa , skiriamos kaip užtikrinamoji pašalpa (Įstatymas 1962:381 su pakeitimais, padarytais Įstatymu 2001:489), pensija netekus maitintojo, apskaičiuota remiantis draudimo laikotarpiais (Įstatymai 2000:461 ir 2000:462) ir senatvės pensija, skiriama kaip užtikrinamoji pensija, apskaičiuota remiantis jau įgytu įskaitytinu laikotarpiu (Įstatymas 1998:702).
i) Švedijos ligos kompensacija ir veiklos kompensacija , skiriamos kaip garantuota kompensacija (Įstatymas 1962:381 su pakeitimais, padarytais Įstatymu 2001:489), pensija netekus maitintojo, apskaičiuota remiantis pripažintais draudimo laikotarpiais (Įstatymai 2000:461 ir 2000:462) ir Švedijos senatvės pensija, skiriama kaip užtikrinamoji pensija, apskaičiuota remiantis jau įgytu įskaitytinu laikotarpiu (Įstatymas 1998:702).
Pagrindimas
Tikslesnė formuluotė.
Pakeitimas 9 PRIEDO 6 PUNKTO B PAPUNKTIS
VI priedo Q skirsnio 1 punkto a pastraipos įvadinė dalis (Reglamentas (EEB) Nr. 1408/71)
a) Teisių į išmokas natūra pagal Nyderlandų teisės aktus atžvilgiu, įgyvendinant šio reglamento III antraštinės dalies 1 ir 2 skyrius , teisę į išmokas natūra įgiję asmenys reiškia:
a) Teisių į išmokas natūra pagal Nyderlandų teisės aktus atžvilgiu, įgyvendinant šio reglamento III antraštinės dalies 1 ir 4 skyrius , teisę į išmokas natūra įgiję asmenys reiškia:
Pagrindimas
Klaidos, susijusios su nacionaline teise, ištaisymas.
Pakeitimas 10 PRIEDO 6 PUNKTO B PAPUNKTIS
VI priedo Q skirsnio 1 punkto f pastraipos įvadinė dalis (Reglamentas (EEB) Nr. 1408/71)
Taikant šio reglamento 27–34 straipsnius , toliau minimos išmokos yra laikomos pensijomis, mokamomis pagal Nyderlandų teisės aktus:
Šio reglamento 27 ir 34 straipsnių tikslais , toliau minimos pensijos pagal Nyderlandų Karalystės pranešimo, pateikto pagal reglamento 5 straipsnio b) (invalidumas) ir c) (senatvė) punktuose nurodytas teisines nuostatas mokėtinomis laikomos šios pensijos:
Pagrindimas
Pirminis tekstas, atitinkantis VI priedą, yra pakeistas.
Pakeitimas 11 PRIEDO 6 PUNKTO B PAPUNKTIS
VI priedo Q skirsnio 1 punkto f pastraipos įtrauka (Reglamentas (EEB) Nr. 1408/71)
– nedarbingumo išmokos, paskirtos pagal 1972 m. birželio 7 d. įstatymą dėl nedarbingumo išmokų kariškiams (Wet arbeidsongeschiktheidsvoorziening militairen) (Įstatymas dėl nedarbingumo išmokų kariškiams);
Išbraukta.
Pagrindimas
Ši dalis jau buvo minėta Nyderlandų Karalystės pranešime, pateiktame pagal reglamento 5 straipsnį. Taigi nėra reikalo vėl atkreipti į tai dėmesį.
Pakeitimas 12 PRIEDO 6 PUNKTO B PAPUNKTIS
VI priedo Q skirsnio 1 punkto f pastraipos 4 įtrauka (Reglamentas (EEB) Nr. 1408/71)
– pensijos, paskirtos pagal 1967 m. vasario 15 d. įstatymą dėl pensijų NV Nederlandse Spoorwegen (Nyderlandų geležinkelio kompanija) darbuotojams ir maitintojo netekusiems asmenims, kuriuos jie išlaikė (Spoorwegpensioenwet) (Geležinkelio darbuotojų pensijų įstatymas);
– pensijos, paskirtos pagal 1967 m. vasario 15 d. įstatymą dėl pensijų Nyderlandų geležinkelio kompanijos (NV Nederlandse Spoorwegen) darbuotojams ir maitintojo netekusiems asmenims, kuriuos jie išlaikė ( Spoorwegpensioenwet ) (Geležinkelio darbuotojų pensijų įstatymas);
Pagrindimas
Tikslesnė formuluotė.
Pakeitimas 13 PRIEDO 6 PUNKTO B PAPUNKTIS
VI priedo Q skirsnio 1 punkto f pastraipos 6 įtrauka (Reglamentas (EEB) Nr. 1408/71)
– išmokos, skiriamos į pensiją išėjusiems asmenims, kol jie sulaukia 65 m. pensinio amžiaus, pagal pensijų sistemą, skirtą suteikti pajamų senatvėje anksčiau dirbusiems asmenims, arba išmokos, mokamos ankstyvo pasitraukimo iš darbo rinkos atveju pagal asmenims, kurių amžius 55 m. ir vyresniems, valstybės arba kolektyviniu susitarimu nustatytą sistemą, pagal kurią išmokos dydis siekia mažiausiai 70% paskutinio atlyginimo dydžio.
išmokos, paskirtos į pensiją išėjusiems asmenims nesulaukus 65 m. pensinio amžiaus, pagal pensijų sistemą, skirtą anksčiau dirbusiems asmenims suteikti pajamų senatvėje, arba išmokos, mokamos ankstyvo pasitraukimo iš darbo rinkos atveju 55 m. ir vyresniems asmenims pagal valstybės arba kolektyviniu susitarimu nustatytą sistemą.
Pagrindimas
Ši pastraipos dalis gali būti išbraukta, kadangi svarstomas apribojimas buvo susijęs su minimaliu pajamų lygiu būtinu draudimui, pagal ankstesnį sveikatos draudimo įstatymą.
Pakeitimas
14
PRIEDO 6 PUNKTO B PAPUNKTIS
VI priedo Q skirsnio 1 punkto f papunkčio 6a įtrauka (nauja) (Reglamentas (EEB) Nr. 1408/71)
– išmokos, skiriamos kariniam personalui ir valstybės tarnautojams, kai jie atleidžiami dėl darbo vietų mažinimo, senatvės pensijos ir paankstinto išėjimo į pensiją;
Pagrindimas
Šių išmokų pridėjimas leidžia taikyti Reglamentą Nr. 1408/71 kariškiams, kuriems pagal Nyderlandų teisę skiriama esančių atsargoje pašalpa, ir valstybės tarnautojams, atleistiems dėl darbo vietų mažinimo, taip užtikrinant, kad ši asmenų kategorija bus taip pat tinkamai apdrausta. Dabar to nėra.
Pakeitimas 15 PRIEDO 6 PUNKTO D PAPUNKČIO I PASTRAIPA
VI priedo X skirsnio 1 punktas (Reglamentas (EEB) Nr. 1408/71)
i) 1 punktas pakeičiamas taip:
i) 1 punktas išbraukiamas .
“1. Siekiant nustatyti vieno iš tėvų pajamas, gautas per 240 dienų iki vaiko gimimo, pagal Lag (1962:381) om allmän försäkring (Valstybinio draudimo įstatymo) 4 skyriaus 6 skirsnį:
a) jeigu per vieną to laikotarpio dalį vienas iš tėvų pajamas gavo Švedijoje, o per kitą to laikotarpio dalį pajamas gavo kitoje valstybėje narėje, laikoma, kad vieno iš tėvų metinės pajamos, gautos kitoje valstybėje narėje, yra lygios vieno iš tėvų metinėms pajamoms, gautoms Švedijoje;
b) jeigu per tą laikotarpį vienas iš tėvų Švedijoje pajamų negavo, tačiau jų gavo kitoje valstybėje narėje, yra laikoma, kad tokios pajamos viršija mažiausią užtikrinamą lygį (lägsta nivå), su sąlyga, kad aptariamojo vieno iš tėvų ekonominės veiklos lygis minėtoje kitoje valstybėje narėje buvo toks, jog, jeigu tokia pat veikla būtų buvus vykdoma Švedijoje, jis iš jos būtų gavęs tiek pajamų, kad jų dydis viršytų reikalaujamą mažiausią užtikrinamą lygį (lägsta nivå).“
Pagrindimas
Reglamento 1 punktas nereikalingas, kadangi jame minimos Švedijos įstatymo, kuris buvo pakeistas ir taikomas trumpą laiko tarpą savo nauja forma, sąlygos.
Pakeitimas 16 PRIEDO 6 PUNKTO D PAPUNKČIO II PASTRAIPA
VI priedo X skirsnio 2 punktas (Reglamentas (EEB) Nr. 1408/71)
2. Šio reglamento nuostatos dėl draudimo laikotarpių sumavimo nėra taikomos Švedijos teisės aktų dėl teisės į garantuotą pensiją 1937 m. arba anksčiau gimusiems asmenims, kurie, prieš pateikdami prašymą pensijai gauti, gyveno Švedijoje nustatytą laikotarpį, pereinamojo laikotarpio nuostatoms (Įstatymas 2000:798).
2. Šio reglamento nuostatos dėl draudimo laikotarpių ar gyvenimo laikotarpių sumavimo nėra taikomos Švedijos teisės aktų dėl teisės į garantuotą pensiją 1937 m. arba anksčiau gimusiems asmenims, kurie, prieš pateikdami prašymą pensijai gauti, gyveno Švedijoje nustatytą laikotarpį, pereinamojo laikotarpio nuostatoms (Įstatymas 2000:798).
Pagrindimas
Pakeitimu keičiamas VI priedą atitinkantis pirminis tekstas. Taigi nėra reikalo neįtraukti gyvenimo laikotarpių į sumavimo nuostatas. Be to, į tai atsižvelgiama Švedijos įstatyme.
Pakeitimas 17 PRIEDO 6 PUNKTO D PAPUNKČIO III PASTRAIPA
VI priedo X skirsnio 3 punkto įvadinė dalis (Reglamentas (EEB) Nr. 1408/71)
3. Siekiant pagal Lag (1962:381) om allmän försäkrings (Valstybinio draudimo įstatymo) 8 skyrių apskaičiuoti teorines pajamas nuo uždarbio priklausomai ligos išmokai ir nuo uždarbio priklausomai veiklos pašalpai gauti, taikomos tokios nuostatos:
3. Siekiant pagal Lag (1962:381) om allmän försäkrings (Valstybinio draudimo įstatymo) 8 skyrių apskaičiuoti teorines pajamas nuo pajamų priklausomai ligos kompensacijai ir nuo uždarbio priklausomai veiklos kompensacijai gauti, taikomos tokios nuostatos:
Pagrindimas
Tikslesnė formuluotė.
Pakeitimas 18 PRIEDO 6 PUNKTO D PAPUNKČIO III PASTRAIPA
VI priedo X skirsnio 3 punkto a papunktis (Reglamentas (EEB) Nr. 1408/71)
a) jeigu ataskaitiniu laikotarpiu apdraustajam asmeniui taip pat buvo taikomi vienos ar daugiau kitų valstybių narių teisės aktai, reglamentuojantys pagal darbo sutartį dirbančio asmens arba savarankiškai dirbančio asmens veiklą, laikoma, kad aptariamose valstybėse narėse gautas darbo užmokestis yra lygus apdraustojo asmens bendro darbo užmokesčio, gauto Švedijoje per ten įgytą ataskaitinį laikotarpį, vidurkiui, kuris apskaičiuojamas Švedijoje gautą darbo užmokestį padalinant iš mėnesių , per kuriuos tas darbo užmokestis buvo sukauptas, skaičiaus;
a) jeigu ataskaitiniu laikotarpiu apdraustajam asmeniui taip pat buvo taikomi vienos ar daugiau kitų valstybių narių teisės aktai, reglamentuojantys pagal darbo sutartį dirbančio asmens arba savarankiškai dirbančio asmens veiklą, laikoma, kad aptariamose valstybėse narėse gautas darbo užmokestis yra lygus apdraustojo asmens bendro darbo užmokesčio, gauto Švedijoje per ten įgytą ataskaitinį laikotarpį, vidurkiui, kuris apskaičiuojamas Švedijoje gautą darbo užmokestį padalinant iš metų , per kuriuos tas darbo užmokestis buvo sukauptas, skaičiaus;
Pagrindimas
Skaičiavimai Švedijoje atliekami pagal metus, bet ne pagal mėnesius. Šis pataisymas grindžiamas nacionaliniais teisės aktais.
Pakeitimas 19 PRIEDO 6 PUNKTO D PAPUNKČIO III PASTRAIPA
VI priedo X skirsnio 3 punkto b papunktis (Reglamentas (EEB) Nr. 1408/71)
b) jeigu išmokos yra apskaičiuojamos pagal Reglamento 40 straipsnį, o asmenys nėra apdrausti Švedijoje, ataskaitinis laikotarpis yra nustatomas vadovaujantis pirmiau minėto įstatymo 8 skyriaus 2 ir 8 dalimis, kaip tai būtų daroma, jei atitinkamas asmuo būtų apdraustas Švedijoje. Jeigu aptariamasis asmuo pagal Įstatymu dėl nuo uždarbio priklausomos senatvės pensijos (1998:674) nustatytą laikotarpį negavo pajamų, iš kurių kaupiama pensija, ataskaitinį laikotarpį leidžiama skaičiuoti nuo ankstesnės datos, kuomet apdraustasis asmuo gaudavo pajamas iš darbo Švedijoje.
b) jeigu išmokos yra apskaičiuojamos pagal Reglamento 40 straipsnį, o asmenys nėra apdrausti Švedijoje, ataskaitinis laikotarpis yra nustatomas vadovaujantis pirmiau minėto įstatymo 8 skyriaus 2 ir 8 dalimis, kaip tai būtų daroma, jei atitinkamas asmuo būtų apdraustas Švedijoje. Jei atitinkamas asmuo per šį laikotarpį negavo pajamų, iš kurių kaupiama pensija pagal Įstatymą dėl pagal pajamas nustatomos senatvės pensijos (1998:674), ataskaitinį laikotarpį leidžiama skaičiuoti nuo ankstesnės datos, kai apdraustasis asmuo gaudavo pajamas iš mokamos veiklos Švedijoje.“
Pagrindimas
Tikslesnė formuluotė.
Pakeitimas 20 PRIEDO 6 PUNKTO D PAPUNKČIO IV PASTRAIPA
VI priedo X skirsnio 4 punktas (Reglamentas (EEB) Nr. 1408/71)
4. a) Siekiant apskaičiuoti teorines pensijai sukauptas pajamas nuo uždarbio priklausomai maitintojo netekimo pensijai (Įstatymas 2000:461), jeigu nebuvo įvykdytas Švedijos teisės aktuose teisės į pensiją atžvilgiu nustatytas mažiausiai trijų iš paskutinių penkerių kalendorinių metų iki apdraustojo asmens mirties (ataskaitinio laikotarpio) reikalavimas, į draudimo laikotarpius, įgytus kitoje valstybėje narėje, atsižvelgiama taip, lyg jie būtų įgyti Švedijoje. Laikoma, kad kitose valstybėse narėse įgyti draudimo laikotarpiai yra apskaičiuoti pagal vidutinę Švedijos pensijos bazę. Jei atitinkamas asmuo Švedijoje yra įgijęs tik vienerių metų pensijos bazę, laikoma, kad kitoje valstybėje narėje kiekvienam įgytam draudimo laikotarpiui taikoma tokia pati suma.
4. a) Skaičiuojant teorinį pensijai sukauptą kapitalą pagal pajamas nustatomai maitintojo netekimo pensijai (Įstatymas 2000:461), jeigu nebuvo įvykdytas Švedijos teisės aktuose teisei į pensiją nustatytas mažiausiai trejų iš paskutinių penkerių kalendorinių metų iki apdraustojo asmens mirties (ataskaitinio laikotarpio) reikalavimas, į kitoje valstybėje narėje įgytus draudimo laikotarpius, atsižvelgiama taip, lyg jie būtų įgyti Švedijoje. Laikoma, kad kitose valstybėse narėse įgyti draudimo laikotarpiai yra apskaičiuoti pagal vidutinę Švedijos pensijos bazę. Jei atitinkamas asmuo Švedijoje yra įgijęs tik vienerių metų pensijos bazę, laikoma, kad kitoje valstybėje narėje kiekvienam įgytam draudimo laikotarpiui taikoma tokia pati suma.
Pagrindimas
Tikslesnė formuluotė.
AIŠKINAMOJI DALIS
Įžanga
1971 m. priėmus Reglamentą (EEB) Nr. 1408/71
Tarybos reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (OL L 149, 1971 7 5, p. 2). buvo nustatyti pagrindai teikti socialinės apsaugos išmokas gyventojams, judantiems iš vienos valstybės narės į kitą. Kiekvienais metais būtent Reglamentas Nr. 1408/71 ir jį įgyvendinantis reglamentas (Reglamentas (EEB) Nr. 547/72
1972 m. kovo 21 d. Tarybos reglamentas (EEB) Nr. 574/72, nustatantis Reglamento (EEB) Nr. 1408/71 įgyvendinimo tvarką (OL L 074, 1972 3 27, p. 1). ) yra iš dalies keičiami siekiant atsižvelgti į nacionalinių socialinių apsaugos sistemų vystymąsi, įtraukti nacionalinių teisės aktų pokyčius ir taip pat prisiderinti prie Europos Sąjungos Teisingumo Teismo jurisprudencijos. Reglamentas atlieka svarbų vaidmenį įgyvendinant vieną iš keturių pagrindinių Europos Sąjungos laisvių, būtent piliečių judėjimo laisvę. Laisvė gyventi, dirbti ir laisvai judėti Europos Sąjungoje – kaip įmanoma greičiau šalinant ekonomines ir administracines kliūtis – yra realus pranašumas, kurį ES teikia savo gyventojams.
Šiame pasiūlyme nėra aptariamas konkrečių socialinės apsaugos nuostatų turinys arba protingumas, nes pagal Bendrijos teisę valstybės narės yra atsakingos už savo socialinės apsaugos sistemų sudarymą. Šiuo pasiūlymu paprasčiausiai pateiktas Reglamento (EEB) Nr. 1408/71 atnaujinimas siekiant atspindėti valstybių narių nacionalinių teisės aktų pokyčius, ypač susijusius su pakeitimais, kuriais yra nustatytos pensijų garantijos Švedijoje ir Suomijoje, ir taip pat su pakeitimu, nustatančiu sveikatos priežiūros išmokas Nyderlanduose, kad būtų užtikrintas veiksmingas valstybių narių koordinavimas, susijęs su socialinės apsaugos išmokomis.
Nors pasiūlyti pakeitimai iš esmės yra tik techninio pobūdžio, jie daro poveikį kasdieninei veiklai ir kitoje valstybėje narėje gyvenančių, dirbančių arba keliaujančių ES piliečių teisėms į socialinės apsaugos išmokas.
Vieną svarbų šios sistemos aspektą būtina specialiai paminėti: dabartinis pasiūlymas yra pateiktas tokiu metu, kai jau buvo patvirtintas Reglamento Nr. 1408/71 nuodugnus patikrinimas ir pakeitimas (Reglamentas (EB) Nr. 883/2004
2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo (OL L 166, 2004 4 30, p. 1). ). Tačiau naujasis tekstas, kuris jau įsigaliojo, vis dar negali būti įgyvendintas, nes naujasis įgyvendinantis reglamentas (kuris pakeis senąjį Reglamentą Nr. 574/72) nėra baigtas. Šiuos du naujus reglamentus, kurie panaikins senuosius reglamentus Nr. 1408/71 ir Nr. 574/72, numatoma įgyvendinti tik tada, kai 2007 m. bus priimtas įgyvendinantis reglamentas. Todėl svarbu, kad metinė reglamentų, kurie vis dar galioja, peržiūra būtų toliau tęsiama siekiant užtikrinti teisinį aiškumą ir geresnę susijusių asmenų teisių apsaugą. Ši metinė peržiūra yra taip pat svarbi ir dėl turinio: „pagal darbo sutartis dirbančių asmenų“ arba „savarankiškai dirbančių asmenų“ terminų, kurie nėra nustatyti nacionaliniuose teisės aktuose, apibrėžimo (I priedo I dalis); „šeimos nario“ termino apibrėžimo (I priedo II dalis), nes jis nacionaliniuose teisės aktuose nėra skiriamas nuo kitų asmenų; specialių neįmokinių išmokų, mokamų asmenims tiktai valstybės narės, kurioje jie gyvena, teritorijoje, todėl lyginant su išmokomis, kurias galima perkelti, tai yra leidžiančios nukrypti nuostatos (IIa priedas); galiojančių dvišalių susitarimų nuostatų, kurios galiojo prieš pradedant taikyti šį reglamentą atitinkamose valstybėse narėse (III priedas) ir specialios tam tikrų valstybių narių teisės aktų taikymo tvarkos (VI priedas).
Trumpai tariant, reglamentas ir toliau nustato, ar gyventojai išsaugo teisę į kilmės valstybės narės teikiamas specialias išmokas – jeigu taip, jos gali būti perkeliamos, – ar atitinkamos išmokos yra galimos naujojoje tam tikro asmens gyvenamosios vietos valstybėje narėje.
Pranešėjos pozicija
Komisija siūlo reglamentą Nr. 1407/71 atnaujinti atsižvelgiant į nacionalinių socialinės apsaugos teisės aktų pakeitimus, ypač Nyderlanduose, Suomijoje ir Švedijoje. Ji taip pat siekia pristatyti reglamento techninius pakeitimus ir patobulinimus. Kitaip tariant, tai yra techninis ir pereinamojo laikotarpio reglamentas, nes tuoj bus įgyvendintas naujasis Reglamentas Nr. 883/2004 ir jo nuostatos.
Jūsų pranešėja teigiamai vertina pasiūlytus pakeitimus, kuriais siekiama palengvinti socialinės apsaugos sistemų koordinavimą. Ji pateikė tam tikrą skaičių pakeitimų, taip pat ir techninio pobūdžio, skirtų supaprastinti pasiūlymą, ištaisyti klaidas bei trūkumus ir atnaujinti Reglamento Nr.1408/71 priedus.
Jūsų pranešėja atidžiai svarstė galimybę savo pranešime pristatyti svarbesnius pakeitimus, bet galiausia nusprendė, kad šiuo metu būtų tinkamiau paprasčiausiai pristatyti tam tikrą skaičių pakeitimų, kurie dabar yra esminiai, kad Reglamentas Nr. 1408/71 galėtų būti sklandžiai taikomas, nes jis bus greitai pakeistas Reglamentu Nr. 883/2004. Jūsų pranešėja laikosi pozicijos, kad svarbesnius pakeitimus būtų tinkamiau pateikti pasiūlyme dėl iš dalies keičiamo Reglamento Nr. 883/2004 dėl socialinių apsaugos sistemų koordinavimo, ypač XI priedo teksto (Eminos Bozkurtos pranešimas), ir pasiūlyme dėl reglamento, nustatančio Reglamento Nr. 883/2004 dėl socialinės apsaugos sistemų koordinavimo įgyvendinimo tvarką (Jeanos Lambertos pranešimas), kurie mūsų komitete bus svarstomi šį rudenį.
Šią poziciją taip pat palaiko socialiniai partneriai, su kuriais buvo konsultuojamasi.
Bendraudama su Komisija ir Taryba, jūsų pranešėja pastebėjo, kad pasiūlymas yra paprasčiausiai techninio pobūdžio ir kad šios abi institucijos pasiekė susitarimą dėl Komisijos pasiūlymo ir pasiūlytų pakeitimų.
Šie pakeitimai, kuriais siekiama, kad tekstas būtų skaidresnis ir aiškesnis, yra skirti užtikrinti teisinį aiškumą tol, kol visiškai įsigalios naujasis reglamentas ir jį įgyvendinantis reglamentas, ir prisidėti prie gyventojų teisinės apsaugos stiprinimo ir kliūčių, kurios ir toliau apsunkina darbuotojų judumą ES, šalinimo. Svarbu palengvinti šio judumo principo įgyvendinimą, kuris kaip užimtumo skatinimo priemonė buvo patvirtintas Lisabonos aukščiausio lygio susitikime ir kuris buvo atkakliai remiamas 2006-aisiais Europos darbuotojų judumo metais. Dėl to būtina tiksliai apibrėžti su judumu susijusias sąlygas, ypač socialines sąlygas.
PROCEDŪRA
Pavadinimas
Pasiūlymas dėl Europos Parlamento ir Tarybos reglamento, iš dalies keičiančio Tarybos reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, ir Tarybos reglamentą (EEB) Nr. 574/72, nustatantį Reglamento (EEB) Nr. 1408/71 įgyvendinimo tvarką
Nuorodos
COM(2005)0676 – C6-0442/2005 – 2005/0258(COD)
Pateikimo Parlamentui data
21.12.2005
Atsakingas komitetas Paskelbimo plenariniame posėdyje data
EMPL 14.2.2006
Nuomonę teikiantis(-ys) komitetas(-ai) Paskelbimo plenariniame posėdyje data
Nuomonė nepareikšta Sprendimo priėmimo data
Glaudesnis bendradarbiavimas Paskelbimo plenariniame posėdyje data
Pranešėjas(-ai) Paskyrimo data
Maria Matsouka 18.1.2006
Pakeistas (-i) pranešėjas(-ai)
Supaprastinta procedūra – nutarimo data
Teisinio pagrindo užginčijimas JURI nuomonės pareiškimo data
Numatytų lėšų keitimas BUDG nuomonės pareiškimo data
Europos ekonomikos ir socialinių reikalų komitetas, į kurį buvo kreiptasi dėl nuomonės – sprendimo per plenarinį posėdį data
Regionų komitetas, į kurį buvo kreiptasi dėl nuomonės – sprendimo per plenarinį posėdį data
Svarstymas komitete
10.7.2006
12.9.2006
Priėmimo data
5.10.2006
Galutinio balsavimo rezultatai
+
–
0
31
0
1
Posėdyje per galutinį balsavimą dalyvavę nariai
Jan Andersson, Iles Braghetto, Philip Bushill-Matthews, Milan Cabrnoch, Alejandro Cercas, Ole Christensen, Derek Roland Clark, Luigi Cocilovo, Jean Louis Cottigny, Harald Ettl, Carlo Fatuzzo, Ilda Figueiredo, Joel Hasse Ferreira, Roger Helmer, Stephen Hughes, Ona Juknevičienė, Sepp Kusstatscher, Bernard Lehideux, Elizabeth Lynne, Thomas Mann, Mario Mantovani, Ana Mato Adrover, Maria Matsouka, Csaba Őry, Pier Antonio Panzeri, Jacek Protasiewicz, José Albino Silva Peneda, Kathy Sinnott, Ari Vatanen, Gabriele Zimmer
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Udo Bullmann, Françoise Castex, Richard Howitt, Elisabeth Schroedter
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Pateikimo data
12.10.2006
Pastabos (pateikiamos tik viena kalba)
...
