23.11.2009 BENDRAS PASIŪLYMAS DĖL REZOLIUCIJOS pateiktas pagal Darbo tvarkos taisyklių 110 straipsnio 4 dalį
keičiantis šių frakcijų pasiūlymus dėl rezoliucijų:
Verts/ALE ( B7‑0142/2009 )
ALDE ( B7‑0144/2009 )
PPE ( B7‑0145/2009 )
S&D ( B7‑0146/2009 )
dėl kilmės žymėjimo
Cristiana Muscardini
,
Daniel Caspary
,
Georgios Papastamkos
,
Pablo Zalba Bidegain
PPE frakcijos vardu
Gianluca Susta
,
Kader Arif
,
Francesca Balzani
S&D frakcijos vardu
Niccolò Rinaldi
ALDE frakcijos vardu
Carl Schlyter
,
Michail Tremopoulos
Verts/ALE frakcijos vardu
Robert Sturdy
ECR frakcijos vardu
PE428.760v01-00 } PE428.762v01-00 } PE428.763v01-00 } PE428.764v01-00 } RC1 Europos Parlamento rezoliucija dėl kilmės žymėjimo
Europos Parlamentas ,
– atsižvelgdamas į 2005 m. birželio 27 d. Tarybos reglamentą (EB) Nr. 980/2005 dėl bendrųjų tarifų lengvatų sistemos taikymo OL L 169, 2005 6 30, p. 1.
,
– atsižvelgdamas į 2005 m. gegužės 11 d. Europos Parlamento ir Tarybos direktyvą Nr. 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje OL L 149, 2005 6 11, p. 22.
,
– atsižvelgdamas į Bendrojo susitarimo dėl muitų tarifų ir prekybos (GATT, 1994 m.) IX straipsnį ir XXIV straipsnio 5 dalį,
– atsižvelgdamas į 1992 m. spalio 12 d. Tarybos reglamentą (EB) Nr. 2913/92, nustatantį Bendrijos muitinės kodeksą OL L 302, 1992 10 19, p. 1.
, ir į 1993 m. liepos 2 d. Komisijos reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas OL L 253, 1993 10 11, p. 1.
,
– atsižvelgdamas į 1983 m. kovo 28 d. Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą OL L 105, 1983 4 23, p. 1.
,
– atsižvelgdamas į savo 2009 m. vasario 5 d. rezoliuciją dėl Europos MVĮ tarptautinės prekybos vaidmens sustiprinimo,
– atsižvelgdamas į savo 2006 m. liepos 6 d. rezoliuciją dėl kilmės žymėjimo,
– atsižvelgdamas į savo 2007 m. gruodžio 11 d. rašytinę deklaraciją dėl tam tikrų iš trečiųjų šalių importuojamų produktų kilmės žymėjimo,
– atsižvelgdamas į pasiūlymą dėl Tarybos reglamento dėl tam tikrų iš trečiųjų šalių importuojamų prekių kilmės šalies nuorodos (2005/0254 (ACC)),
– atsižvelgdamas į Darbo tvarkos taisyklių 110 straipsnio 4 dalį,
A. kadangi šiuo metu ES nėra suderintų kilmės žymėjimo nuostatų ar vienodos praktikos; kadangi tai, kad yra valstybių narių galiojančių teisės aktų neatitikimų, ir tai, kad nėra aiškių Bendrijos šios srities taisyklių, lemia teisinės bazės nevientisumą,
B. kadangi nacionalinės priemonės dėl privalomo iš kitų valstybių narių importuojamų gaminių kilmės ženklinimo yra draudžiamos, tačiau tokie apribojimai netaikomi iš trečiųjų šalių importuojamų gaminių kilmės ženklinimui,
C. kadangi keletas pagrindinių ES prekybos partnerių, pvz., JAV, Kinija, Japonija ir Kanada, taiko privalomus kilmės ženklinimo reikalavimus,
D. kadangi Lisabonos darbotvarkėje ES pati nustatė tikslą stiprinti ES ekonomiką, inter alia , gerinant ES pramonės konkurencingumą pasaulio ekonomikoje; kadangi konkurencija gali būti laikoma sąžininga tik tada, kai šioje rinkoje veikiama laikantis gamintojams, eksportuotojams ir importuotojams aiškių taisyklių ir kai ji yra pagrįsta bendromis socialinėmis ir aplinkos apsaugos prielaidomis ir vertybėmis,
E. kadangi taikant kilmės žymėjimo sistemą siekiama sudaryti galimybę ES vartotojams aiškiai žinoti produktų, kuriuos jie perka, kilmės šalį; kadangi tuomet vartotojai galėtų įvertinti gaminius atsižvelgdami į paprastai su ta šalimi, kurioje jie buvo pagaminti, susijusius socialinius, aplinkos apsaugos ir saugumo standartus,
F. kadangi pasiūlymas nustatyti privalomą kilmės šalies ženklinimo sistemą ES taikomas tik kai kuriems įvežamiems gaminiams, pvz., tekstilei, juvelyriniams dirbiniams, drabužiams, avalynei, baldams, odai, lempoms ir jų instaliacijoms, stiklo dirbiniams, keramikos gaminiams ir rankinėms, nes nuoroda „pagaminta ...“ suteikia galutiniams vartotojams svarbios ir vertingos informacijos renkantis prekę,
G. kadangi yra itin svarbu užtikrinti, kad būtų užtikrintos vienodos prekybos sąlygos su pagrindiniais partneriais, kurie jau taiko kilmės žymėjimą,
H. kadangi 2009 m. gruodžio 1 d. įsigaliojus Lisabonos sutarčiai Taryba ir Europos Parlamentas turės vienodas galias bendrosios prekybos politikos srityje; kadangi ateityje kilmės žymėjimui reglamentuoti bus taikoma Lisabonos sutarties 207 straipsnyje numatyta įprastinė teisėkūros procedūra,
1. pakartoja, kad siekiant vartotojų apsaugos reikia priimti skaidrias ir nuoseklias prekybos, įskaitant kilmės žymėjimo, taisykles;
2. ragina Komisiją ir Tarybą imtis visų priemonių siekiant užtikrinti vienodas prekybos sąlygas su tais partneriais, kurie įgyvendino kilmės žymėjimo reikalavimus;
3. ragina Komisiją ir Tarybą įkurti tinkamus muitinės stebėjimo ir įgyvendinimo mechanizmus;
4. ragina valstybes nares šiuo klausimu nuosekliai laikytis Bendrijos požiūrio, nes tai padėtų ES vartotojams teikti išsamesnę ir tikslesnę informaciją; mano, kad privalomas kilmės žymėjimas – tai svarbus žingsnis siekiant pateikti išsamesnės informacijos apie gamybai ir perdirbimui taikomus socialinius ir aplinkosaugos standartus;
5. ragina Komisiją kartu su valstybėmis narėmis imtis ryžtingų veiksmų ginant vartotojų teises ir teisėtus lūkesčius, kai yra įrodymų, kad importuotojai ir ne ES gamintojai naudoja klaidinančius ar apgaulingus kilmės ženklus;
6. mano, kad pasiūlymas dėl Tarybos reglamento dėl tam tikrų iš trečiųjų šalių importuojamų tam tikrų prekių privalomo kilmės šalies žymėjimo („kilmės žymėjimo“) yra naudingas siekiant skaidrumo ir tinkamo vartotojų informuotumo tikslų, taip pat siekiant nuoseklių tarptautinės prekybos taisyklių;
7. mano, kad pagal Lisabonos sutartyje numatytą įprastinę teisėkūros procedūrą Parlamento ir Tarybos konsultacijos ir keitimasis nuomonėmis turėtų oficialiai prasidėti nuo 2009 m. gruodžio 1 d. ir kad bet koks tolesnis atidėliojimas darytų didelę žalą piliečių teisėms, darbo vietoms ES ir laisvos rinkos bei sąžiningos prekybos principams;
8. ragina Komisiją nekeisti savo pasiūlymo ir jį pakartotinai pateikti Parlamentui pagal Lisabonos sutarties 207 straipsnį iš karto po to, kai Sutartis įsigalios;
9. paveda Pirmininkui perduoti šia rezoliuciją Tarybai ir Komisijai.
