Baltarusija turi atsisakyti mirties bausmės ir gerbti žmogaus teises, pažymi EP
Žmogaus teisės
Plenarinė sesija
2012-02-17 - 10:08
Malene CHAUCHEPRAT BXL (+32) 2 28 42530 STR (+33) 3 881 64123 PORT (+32) 498 98 33 25 EMAIL malene.chaucheprat@europarl.europa.eu Robertas POGORELIS (+370) 5 212 15 30 STR (+33) 3 881 74642 EMAIL Spauda-lt@europarl.europa.eu EMAIL robertas.pogorelis@europarl.europa.eu Baltarusija privalo panaikinti mirties bausmę, taip pat pagerinti demokratijos, žmogaus teisių ir teisinės valstybės padėtį, – sakoma rezoliucijoje, kurią ketvirtadienį vienbalsiai priėmė Europos Parlamentas.
Baltarusija yra vienintelė Europos šalis, kurioje skiriama ir vykdoma mirties bausmė. 2011 m. liepą ji įvykdyta Alehui Hryškaucovui ir Andrejui Burdykai, o pernai lapkritį ji skirta Dzmitrijui Kanavalavui bei Vladzislavui Kavaliovui už tariamai įvykdytus teroristinius išpuolius Minsko metro bei kitur. EP pažymi, jog yra faktų, įrodančių, kad teismas vykdė nesąžiningą procesą, tyčia nesilaikant svarių įrodymų, liudijančių apie šių vyrų nekaltumą, o tyrimas buvo paveiktas grubių žmogaus teisių pažeidimų.
Europarlamentarai smerkia D. Kanavalavui bei V. Kavaliovui paskelbtą nuosprendį. Jie primygtinai ragina prezidentą Aliaksandrą Lukašenką patenkinti abiejų vyrų malonės prašymą bei paskelbti šalyje mirties bausmės skyrimo bei vykdymo moratoriumą. „Ši nepataisoma, žiauri nehumaniška ir žeminanti bausmė, pažeidžianti teisę į gyvybė, yra nepriimtina“, – pažymima EP rezoliucijoje.
EP taip pat smerkia nuolatinį Baltarusijos žmogaus teisių gynėjų ir demokratinės opozicijos narių persekiojimą bei priekabiavimą prie pilietinės visuomenės aktyvistų ir nepriklausomos žiniasklaidos. Rezoliucijoje reikalaujama nedelsiant paleisti visus politinius kalinius, įskaitant Žmogaus teisių stebėjimo centro „Viasna“ pirmininką Alesių Beliackį, buvusius kandidatus į prezidentus Mikalajų Statkevičių ir Andrejų Sannikau, demokratinės opozicijos rinkimų kampanijos vadovus Pavelą Seviarynecą ir Dzmitrį Bandarenką, taip pat Siarhėjų Kavalenką.
Parlamentas pritaria 2012 m. sausio 23 d. ES Užsienio reikalų tarybos sprendimui išplėsti sankcijų kriterijus, kuriais remiantis ateityje toliau bus galima įvardinti už rimtus žmogaus teisių pažeidimus ar represijas atsakingus asmenis. ES ir Baltarusijos dialogo pažanga nebus įmanoma, kol Baltarusija nepgerins demokratijos, žmogaus teisių ir teisinės valstybės padėties, taip pat kol nebus besąlygiškai paleisti visi politiniai kaliniai, – pažymima rezoliucijoje.
20120216IPR38357 Priimti tekstai bus paskelbti čia (pasirinkti 2012-02-16) Diskusijos vaizdo įrašas (pasirinkti 2012-02-16)
LT
1
LINK
/plenary/lt/texts-adopted.html
LT
2
LINK
/ep-live/lt/plenary/search-by-date
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
