9.3.2005
BENDRAS PASIŪLYMAS DĖL REZOLIUCIJOS
pagal Darbo tvarkos taisyklių 115 straipsnio 5 dalį pateikė
– Avril Doyle ir John Purvis PPE-DE frakcijos vardu
– Pasqualina Napoletano, Lilli Gruber ir María Elena Valenciano Martínez-Orozco PSE frakcijos vardu
– Cecilia Malmström, Emma Bonino ir Marco Pannella ALDE frakcijos vardu
– Joost Lagendijk ir Raül Romeva i Rueda Verts/ALE frakcijos vardu
– Tobias Pflüger ir Eva-Britt Svensson GUE/NGL frakcijos vardu
– Roberta Angelilli ir Cristiana Muscardini UEN frakcijos vardu
pakeičia šių frakcijų pateiktus pasiūlymus:
– UEN (B6‑0189/2005)
– GUE/NGL (B6‑0192/2005)
– PPE-DE (B6‑0195/2005)
– ALDE (B6‑0197/2005)
– PSE (B6‑0208/2005)
– Verts/ALE (B6‑0213/2005)
dėl Saudo Arabijos
Europos Parlamento rezoliucija dėl Saudo Arabijos
Europos Parlamentas ,
–
atsižvelgdamas į savo ankstesnę rezoliuciją dėl Saudo Arabijos (priimtą 1996 m. sausio 18 d.) ir savo rezoliucijas dėl JT Žmogaus teisių komisijos metinių susitikimų Ženevoje (2000–2005),
–
atsižvelgdamas į 2005 m. vasario 7–12 d. Parlamento narių delegacijos ryšiams su Persų įlankos valstybėmis, įskaitanti Jemeną, vizitą į Saudo Arabiją,
–
atsižvelgdamas į 2004 m. spalį Saudo Arabijos ratifikuotą JT konvenciją dėl visų formų moterų diskriminacijos panaikinimo (CEDAW), ypač į jos 7 straipsnį apimantį politinį ir viešąjį gyvenimą,
–
atsižvelgdamas į savo Darbo tvarkos taisyklių 115 straipsnio 5 dalį,
A.
kadangi Saudo Arabija pirmą kartą savivaldybių rinkimus pradėjo 2005 m. vasario 10 d. Riyadh apygardoje ir tęs iki 2005 m. balandžio 21 d., tai – pirmieji rinkimai nacionaliniu mastu šalies istorijoje,
B.
kadangi pusė savivaldybių tarybų narių bus išrinkti, o kita pusė vis dar bus skiriama Karaliaus,
C.
kadangi moterims neleidžiama dalyvauti rinkimuose, nors rinkimų įstatyme aiškiai kalbama apie moterų dalyvavimą rinkimuose, įstatyme arabų kalba vartojamas žodis „pilietis“ apima vyrus ir moteris ir reiškia jų teisę balsuoti,
D.
kadangi keletas Saudo Arabijos institucijų pareiškė, kad teisė balsuoti moterims bus suteikta ateityje,
E.
kadangi Saudo Arabijoje vis dar susiduriama su įvairiomis diskriminacijos formomis privačiame ir viešame gyvenime,
F.
ypač susirūpinęs darbininkų migrantų darbo sąlygomis, ypač moterų, kurios tarnauja namų ūkiuose,
1.
džiaugiasi pirmaisiais rinkimai nacionaliniu mastu Saudo Arabijoje, kurių liudininke buvo Europos Parlamento delegacija ir kurie laikomi pažangiu socialinių ir politinių reformų žingsniu, tačiau giliai apgailestauja, kad šiuose rinkimuose nebuvo leista dalyvauti moterims;
2.
primena valdžios institucijoms jų įsipareigojimus pagal visų formų moterų diskriminacijos panaikinimo konvenciją (CEDAW), kurios viena iš pasirašiusių šalių yra Saudo Arabija; išreiškia savo solidarumą su tais Saudo Arabijos piliečiais, kurie siekia į rinkimų procesą įtraukti visus piliečius, ir ragina valdžios institucijas imtis visų reikiamų priemonių, kad būtų panaikintas moterų atskyrimas ir diskriminacija, bei palaipsniui didinti moterų lygiomis teisėmis su vyrais dalyvavimą sprendimų priėmimo procese ir sudaryti joms sąlygas eiti viešas pareigas bei vykdyti visas viešas funkcijas visais valdymo lygmenimis;
3.
dar kartą ragina panaikinti mirties bausmę ir nedelsiant sustabdyti mirties bausmių vykdymą Saudo Arabijoje, kur Amnesty International duomenimis 2004 m. buvo įvykdytas 31 mirties nuosprendis;
4.
ragina valdžios institucijas imtis veiksmų pagerinti darbininkų migrantų darbo sąlygas ir elgesį su jais, ypač moterų atžvilgiu;
5.
apgailestauja, kad Saudo Arabijoje vis dar nėra religijos laisvės; ragina valdžios institucijas daugiau pastangų dėti siekiant religijų įvairovės nuosaikumo ir tolerancijos;
6.
pabrėžia kovos su terorizmu ir fundamentalizmu svarbą siekiant apsaugoti pagrindines žmogaus teises ir pilietines laisves ir remdamasis šiuo pagrindu pritartų ES ir Saudo Arabijos ryšių stiprinimui;
7.
ypač ragina ES ir Saudo Arabiją remti tarpusavio pastangas siekiant patenkinamo Izraelio ir Palesintos konflikto sprendimo;
8.
ragina Tarybą ir Komisiją iškelti šiuos klausimus per ES ir Persijos įlankos bendradarbiavimo tarybos būsimą Jungtinės tarybos ir ministrų susitikimą;
9.
ragina ES institucijas stiprinti savo atstovavimą regione ir tvirtinti darbinius santykius su Saudo Arabija didinant delegacijos lėšas Riyadh mieste ir iš anksto planuojant ES užsienio reikalų Komisijos nario arba vyriausiojo BUSP įgaliotinio vizitą į Saudo Arabijos Karalystę;
10.
paveda savo Pirmininkui perduoti šią rezoliuciją Princui Abdullah, Saudo Arabijos vyriausybei, Saudo Arabijos nacionalinio dialogo generaliniam sekretoriui, Tarybai, Komisijai ir Jungtinių Tautų vyriausiajam komisarui žmogaus teisių klausimais.
