Parlamentinėje asamblėjoje – istoriniai pokyčiai Viduržemio jūros regione
Užsienio ryšiai
2011-03-02 - 16:35
Libiją palikę pabėgėliai laukia duonos prie Tuniso Ras Jdir sienos kirtimo posto, 2011-03-01. ©BELGA_EPA_CIRO FUSCO 280 narius turinčios asamblėjos posėdyje dalyvaus 46 europarlamentarų delegacija Darbotvarkėje – demokratiniai pokyčiai, migracija, saugumas, Artimųjų Rytų taikos procesas Kovo 3-4 d. Romoje posėdžiausiantys Viduržemio jūros regiono valstybių sąjungos (UfM) parlamentarai didžiausią dėmesį skirs demokratiniams pokyčiams ES kaimynystėje.
Santykius su Mašreko šalimis palaikančios EP delegacijos vadovas Mário David (Europos liaudies partija, Portugalija) džiaugiasi galimybe susitikti su kolegomis „istoriškai svarbiu momentu“.
Delegacijos santykiams su Magrebo valstybėmis pirmininkas Pier Antonio Panzeri (Socialistų ir demokratų aljansas, Italija) sako, jog tai bus gera proga įvertinti ES vaidmenį regione.
EP delegacijos Viduržemio jūros regiono valstybių sąjungos parlamentinėje asamblėjoje narė Sonia Alfano (Liberalų ir demokratų aljansas, Italija) pabrėžia, jog „laisvę žudę režimai žlunga, o nepajudinamomis laikytos diktatoriškos šalys ima drebėti“.
Parama demokratijai
EP delegacijai parlamentinėje asamblėjoje vadovausiantis Parlamento pirmininkas Jerzy Buzek pabrėžė, kad demokratėjančių šalių laukia ilgas politinių pokyčių kelias, vesiantis per „konstitucines reformas, laisvus ir pliuralistinius rinkimus bei pilietinės visuomenės stiprinimą“. Jis pabrėžė, jog žmonių inicijuotiems pokyčiams būtina viso Viduržemio jūros regiono parlamentarų parama.
Mário David yra įsitikinęs, kad UfM asamblėjos sesijoje ES turi paraginti savo partnerius eiti demokratijos ir žmogaus teisių įtvirtinimo keliu, pasmerkti smurtą demonstrantų atžvilgiu ir bandyti išjudinti Izraelio ir Palestinos derybas.
Pier Antonio Panzeri neabejoja, kad demokratiniai pokyčiai Viduržemio jūros regione nesustos, tačiau paragino ES aktyviau veikti regione ir suvokti, kad padėtis Tunise, Egipte ir Libijoje gerokai skiriasi. Europarlamentaras ragina ES šalis neatidėlioti imigracijos klausimų sprendimo ir parodyti solidarumą priimant atvykėlius.
Europos traukinys jau nuvažiavo?
Sonia Alfano mano, kad per ilgai bendros pozicijos dėl pokyčių apimtų arabų šalių ieškojusi Europa „prasilenkė su istorija“. Anot jos, nepaisant geografinių, istorinių ir politinių ES šalių saitų su regionu, JAV ir vėl nušluostė Europai nosį žengdama pirmus žingsnius.
„Dabartinė padėtis parodo, kad Europa privalo niekuomet nedaryti kompromisų žmogaus teisių srityje“, – neabejoja europarlamentarė.
20110228STO14484 EP delegacija UfM parlamentinėje asamblėjoje Egipto ir Tuniso revoliucijos: visi straipsniai EUROMED EP pirmininkas
LT
1
PHOTO
20110222PHT14121.jpg
LT
2
LINK
/activities/delegations/homeDel.do?language=LT&body=DMED
LT
3
LINK
/news/public/documents_par_theme/903/default_lt.htm
LT
4
LINK
http://www.eeas.europa.eu/euromed/index_en.htm
LT
5
LINK
/president
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
