KLAUSIMAS ŽODŽIU SU DEBATAIS O-0108/08
pagal 108 Darbo tvarkos taisyklių straipsnį
pateikė
Hanna Foltyn-Kubicka
UEN vardu
Komisijai
Tema: Lenkijos laivų statyklų padėtis
Lenkijos visuomenė labai susirūpinusi dėl pranešimų, kad Komisija gali atmesti Lenkijos vyriausybės sudarytą veiksmų planą restruktūrizuoti Lenkijos laivų statyklas. Jei taip įvyktų, turėtų būti gražinta iš Lenkijos valstybės gauta valstybinė parama. Dėl to neišvengiamai bankrutuotų statyklos, būtų prarasta 200 000 darbo vietų laivų statyklose ir susijusiuose sektoriuose.
Nerimą dar daugiau didina baimė, kad Lenkijos laivų statyklų bankrotas būtų palankus jų varžovams ir kad lobistai stengiasi paveikti Komisiją priimti sprendimą, kuris gali turėti neigiamą poveikį statykloms.
Lenkijos visuomenė negali pateisinti veiksmų, kuriais ribojama valstybės parama laivų statykloms, kada finansinėms institucijoms skiriamos daug didesnės valstybės lėšos.
Gal Komisija, atsižvelgdama į prieš tai pateiktas abejones, atsakytų į šiuos klausimus:
1. Kokias išvadas Komisijos narys pateiks Komisijai dėl valstybės paramos Lenkijos laivų statykloms?
2. Gal būtų galima tikėtis mažiau ribojančio požiūrio į valstybės paramą pramonės sektoriaus įmonėms turint mintyje neseniai bankams ir finansinėms institucijoms skirtas valstybės lėšas?
3. Ar Komisija sutinka, kad Bendrija yra suinteresuota Lenkijos laivų statykloms skiriama parama turint mintyje, kad daug laivų statyklų persikėlė į Aziją?
