2008 m. gruodžio 15-18 d. Strasbūro plenarinės sesijos akcentai
Institucijos
2008-12-22 - 04:02
2008 m. Sacharovo premija paskirta kalinamam Kinijos disidentui Hu Jia Paskutinėje 2008-ųjų plenarinėje sesijoje patvirtintas istoriškai svarbus ES klimato kaitos teisės aktų rinkinys bei pasiūlyta per trejus metus įtvirtinti 48 val. darbo savaitę visoje Europoje. Prancūzijos prezidentas N. Sarkozy apibendrino savo šalies pirmininkavimo rezultatus, o Europos Parlamentas Sacharovo premiją už minties laisvę skyrė Kinijos režimo kalinamam disidentui Hu Jia.
Europarlamentarai patvirtino 2009 m. ES biudžetą ir nusprendė, jog nuo 2009 metų pabaigos visoje ES bus garantuojami gyventojų indėliai iki 100 tūkst. eurų. Parlamentas pritarė siūlymams dėl baudų už kelių eismo taisyklių pažeidimus išieškojimo užsienyje, sugriežtino žaislų saugos direktyvą, o besivystančių šalių žemės ūkio plėtrai skyrė 1 mlrd. eurų.
EP narių padėjėjams nuo naujos kadencijos pradžios nutarta suteikti EP darbuotojų statusą, juos įtraukiant į ES institucijų socialinės apsaugos sistemą. Iki šiol europarlamentarų padėjai buvo samdomi remiantis nacionalinėmis taisyklėmis ir daugelis jų teturėdavo paslaugų teikėjo statusą.
Kiti sesijoje nagrinėti klausimai – europinės gynybos produktų rinkos kūrimas, skaitmeninis raštingumas ir žmogaus teisės Europos Sąjungoje. Europarlamentarai išreikė susirūpinimą dėl padėties Zimbabvėje ir Nikaragvoje bei bandymų reabilituoti Stalino režimą Rusijoje.
20081212FCS44322
Pirmadienį sesijoje: darbo laikas, žaislų sauga
Pirmadienį prasidėjo paskutinė 2008 m. plenarinė sesija Artėjant šventiniam laikotarpiui, europarlamentarai aptarė siūlymus persvarstyti darbo laiko ribojimo direktyvą bei griežtinti žaislų saugumo taisykles. Diskutuojant dėl darbo savaitės ribojimo visoje Europos Sąjungoje teritorijoje, susidūrė daugelis skirtingų europarlamentarų nuomonių.
Plenariniame posėdyje taip pat diskutuota dėl regioninės plėtros projektų finansavimo bei europinės gynybos produktų rinkos kūrimo.
Darbo laiko direktyva
Peržiūrint 1993 m. priimtą direktyvą, toliau tęsiasi diskusijos dėl to, ar ES lygmeniu verta riboti darbo savaitės valandų skaičių bei kiek laisvės šioje srityje palikti pačioms ES valstybėms. ES šalių ministrų pasiektą kompromisą dėl darbo laiko direktyvos peržiūros gruodžio 17 d. balsavime vertins Europos Parlamentas.
Svarbiausi klausimai – pusiausvyros tarp darbuotojų teisių ir lankstaus darbo organizavimo užtikrinimas, maksimalios darbo savaitės ilgis bei galimybės darbuotojams sutikti su ilgesnėmis darbo valandomis (angl. „opt-out“) šią galimybę išsiderėjusiose šalyse likimas.
EP Užimtumo komiteto nuomone, 48 valandų savaitės išimčių neturėtų likti per trejus metus. Jas 1993 m. išsiderėjo Jungtinė Karalystė, tuo tarpu kai kuriose kitose ES šalyse jos taikomos tik tam tikrose veiklos srityse.
Europarlamentarai diskusijose pateikė daugelį svarbių argumentų ir iškėlė ne vieną esminį klausimą. „Ar galime leisti versti žmones dirbti visą darbo dieną savaitgaliais? Ar vykimas į darbo vietą turi būti traktuojamas kaip darbo laikas? Kodėl, darbuotojams sutikus, jiems neturėtų būti leista dirbti viršvalandžius ir gauti papildomų pajamų?“ Dauguma pasisakiusiųjų ragino budėjimo laiką įskaičiuoti į darbo laiką.
Saugesni žaislai
Siūloma priimti žaislų saugos direktyva, dėl kurios nuostatų Europos Parlamentui pavyko susitarti ES šalių ministrais, dar labiau sugriežtins saugumo reikalavimus žaislams bei uždraus kai kurių chemikalų ir sunkiųjų metalų naudojimą juose.
Naujosios taisyklės draus naudoti 55 alergiją galinčias sukelti kvapniąsias medžiagas, o kai kurių kitų substancijų panaudojimas bus įmanomas tik jas nurodant specialioje etiketėje. Savaitė: 2008 m. gruodžio 15-18 d. EP plenarinė sesija Strasbūre Posėdžių vaizdo įrašai Sesijoje priimti tekstai Europarlamentarai nelinkę nusileisti dėl 48 val. darbo savaitės EP sesijoje – N. Sarkozy, žmogaus teisės, klimato kaita ir darbo laikas Darbo ir asmeninio gyvenimo pusiausvyra Pavojingų žaislų neturi likti parduotuvių lentynose
Antradienį sesijoje: Prancūzijos pirmininkavimas, klimato kaita
Nicolas Sarkozy apibendrino Prancūzijos pirmininkavimo pasiekimus „Bandžiau išjudinti Europą, tačiau ir pati Europa pakeitė mane“, – sakė pusmetį trukusį Prancūzijos pirmininkavimą ES Tarybai apibendrinęs šios šalies prezidentas N. Sarkozy. Parlamento pirmininkas President Hans-Gert Pöttering padėkojo Prancūzijos vadovui už valios pademonstravimą dirbant Europos vienybės vardan. Popietinės diskusijos buvo skirtos ambicingam ES klimato kaitos įstatymų rinkiniui.
Sesijoje taip pat pritarta pranešimams dėl skaitmeninio raštingumo, ES gynybos rinkos kūrimo, į eurų monetas panašių žetonų draudimo bei sunkvežimių taršos normų sugriežtinimo.
Kompromisų ieškojimas sudėtingu laikotarpiu
Pasak posėdyje kalbėjusio Nicolas Sarkozy, pasiekti europinius susitarimus politiškai jautriais klausimais, tokiais kaip finansų krizės spendimas ar klimato kaitos paketas, nebuvo lengva. „Jei patys nebūtume vieningi, kodėl mūsų turėtų klausytis likęs pasaulis“, – sakė jis, kalbėdamas apie klimato kaitos paketą.
Anot jo, Tarybos sprendimas dėl Airijos atspindi ES vienybės dvasią. „Europa – kone nuostabiausia XX a. idėja. Jai netrūksta institucijų, jai trūksta veidų – būkite Europos veidais!“, – sakė Prancūzijos vadovas.
EP pirmininkas Hans-Gert Pöttering teigė, kad daugeliu įvykių paženklintos pirmininkavimo kadencijos metu Prancūzija sugebėjo atremti iššūkius. Pasak Komisijos pirmininko José Manuel Barroso, ES susitarimas dėl klimato paketo įeis į istoriją.
Pagyros ir kritika Prancūzijos pirmininkavimui
Nepaisant nedidelės kritikos dozės, Prancūzijos pirmininkavimas susilaukė nemažai teigiamų vertinimų. Europos liaudies partijos ir Europos demokratų frakcijos pirmininkas Joseph Daul pasidžiaugė, kad ES pralaužė ledus kovoje su klimato kaita, tačiau dabar Europa turi spausti savo prekybos partnerius, kad šie prisiimtų atsakomybę, sakė jis.
Socialistų frakcijos vadovas Martin Schulz apgailestavo dėl jo žodžiais tariant vėlyvos reakcijos į finansų krizę, tačiau gyrė pirmininkavusios šalies pastangas dėl Europos.
Liberalų ir demokratų aljanso lyderis Graham Watson teigiamai įvertino klimato paketą, tačiau apgailestavo dėl „verslui padarytų nuolaidų krušos“. „Jūsų pirmininkavimas buvo sėkmingas, nusipelnėte pagyrų“, – sakė jis.
Vienas iš Žaliųjų frakcijos/Europos laisvojo aljanso pirmininkų Daniel Cohn-Bendit N. Sarkozy negailėjo kritikos N. Sarkozy. „Parlamentą sumenkinote iki „viagros“ vyriausybei lygio“, – replikavo jis. Anot jo, ekonomikos ir klimato kaitos priemonės nepakankamos: „Obama pasakytų jums – ne, jūs negalite!“
Sąjungos už tautų Europą bendrapirmininkė Cristiana Muscardini, gyrė pirmininkavimą, kurio metu buvo įrodyta, jog „europinė politika ir politinė Europa yra įmanomos – tam tereikia drąsos“. Anot jos, drąsa buvo pademonstruota sprendžiant Rusijos ir Gruzijos konfliktą bei kovojant su finansų krize.
Klimato kaitos įstatymų rinkinys
Popiet buvo aptarti šeši klimato kaitos švelninimo teisines priemones numatantys pranešimai. EP pirmininko pavaduotojo Alejo Vidal-Quadras žodžiais tariant, tai greičiausiai pats svarbiausias šios Europos Parlamento kadencijos darbas. Pagyrimai ir kritika Prancūzijos pirmininkavimui Parlamentas patvirtino istorines priemones stabdyti klimato kaitą Europa baigė tartis dėl klimato kaitos priemonių rinkinio Klastotės: medalis, žetonas ar euro moneta?
Trečiadienį sesijoje: klimato kaita, darbo laikas, žmogaus teisės
Kolegos sveikina pranešėją A. Cercas po darbo laiko direktyvos patvirtinimo Trečiadienio posėdyje vyko du labai svarbūs svarbūs balsavimai. EP patvirtino teisiškai įpareigojantį ES klimato kaitos statymų rinkinį bei nutarė, kad per trejus metus visoje ES neturėtų likti išimčių iš 48 valandų darbo savaitės. Trečiadienį Europos Parlamente vykusioje ceremonijoje Kinijos disidentui Hu Jia buvo paskirta Sacharovo premija už minties laisvę.
Trečiadienį Europos Parlamentas patvirtino „20-20-20“ klimato kaitos paketą, numatantį priemones, įpareigojančias ES iki 2020 m. 20 proc. mažinti šiltnamio dujų emisijas, penktadaliu didinti energetinį efektyvumą ir pasiekti, kad atsinaujinantys energijos šaltiniai sudarytų 20 proc. visos suvartojamos energijos.
EP taip pat pritarė darbo laikos direktyvos pakeitimams, remiantis kuriais išimčių iš 48 valandų darbo savaitės visoje ES neturėtų likti per trejus metus nuo direktyvos įsigaliojimo. Dabar laukia sunkus derybų su ES šalių ministrais etapas.
2008 m. Sacharovo premija
Šių metų Sacharovo premijos laureatas Hu Jia yra kalinamas Kinijos režimo, o iš mažą judviejų dukrelę auginančios jo žmonos Zeng Jinyan yra atimtas pasas ir ji priversta gyventi namų arešto sąlygomis.
Kadangi atvykti į apdovanojimo ceremoniją negalėjo nei vienas iš jų, Zeng Jinyan į Europos Parlamentą savo vyro vardu kreipėsi atsiuntusi emocingą vaizdo įrašą.
Žmogaus teisės Europos Sąjungoje
Po pietų europarlamentarai aptarė Giusto Catania (Europos vieningieji kairieji/Šiaurės šalių žalieji, Italija) pranešimą dėl žmogaus teisių padėties Europos Sąjungoje, dėl kurio bus balsuojama sausį. Pranešime išreiškiamas rūpestis dėl išliekančių mažumų teisių pažeidimų bei asmeninių duomenų apsaugos trūkumų.
„Ne be pagrindo rūpinamės Gvantanamu, Abu Graibu ar padėtimi Kinijoje, tačiau turime būti nuoseklūs ir neleisti pažeidinėti žmogaus teisių ir ES viduje“, – sakė Giusto Catania. EP patvirtino istorines priemones stabdyti klimato kaitą 48 val. darbo savaitė turi būti norma Sacharovo premija – Kinijos kalinamam disidentui Hu Jia Zeng Jinyan kreipimosi vaizdo įrašas Raginama geriau apsaugoti homoseksualų, romų ir nepiliečių teises
Ketvirtadienį sesijoje: biudžetas, judumas, žmogaus teisės
Maisto krizės metu besivystančių šalių žemės ūkį ES parems 1 mlrd. eurų Ketvirtadienį EP pirmininkas Hans-Gert Pöttering pasirašė prieš tai Europos Parlamento patvirtintą 2009 m. ES biudžetą. Parlamentas taip pat pritarė sprendimui besivystančių šalių žemės ūkiui skirti 1 mlrd. eurų, sugriežtino žaislų saugos reikalavimus, išreikė susirūpinimą dėl padėties Zimbabvėje ir Nikaragvoje bei bandymų reabilituoti Stalino režimą Rusijoje.
Europos Sąjungos biudžetas 2009 m. sudarys 116 mlrd. eurų, t.y. 0,9 proc. ES bendrųjų nacionalinių pajamų. Ekonomikos gaivinimo planas Europos Parlamentas rengiasi su Taryba suderinti 2007-2013 m. finansinės perspektyvos pakeitimus, būtinus siekiant įgyvendinti Komisijos pasiūlyto 5 mlrd. eurų vertės ES ekonomikos gaivinimo plano nuostatas. Pranešėja 2009 m. biudžeto klausimu Jutta Haug (Socialistų frakcija, Vokietija) sakė, kad ypač svarbu skirti lėšų šiems prioritetams – kovai su klimato kaita, socialinei darbo vietų kūrimo dimensijai, mažoms ir vidutinėms įmonėms bei žemės ūkio plėtrai besivystančiose šalyse. Profesinis judumas Ketvirtadienį europarlamentarai taip pat pritarė Monicos Iacob-Ridzi ( Europos liaudies partijos ir Europos demokratų frakcij a, Rumunija) pranešimui dėl 2007–2010 m. Europos profesinio judumo veiksmų plano. Europarlamentarai pabrėžė didelę judumo nacionalinėse darbo rinkose, tarp valstybių ir regionų svarbą. Pasak jų, būtina kurti tvirtesnius švietimo sistemų ir darbo rinkų ryšius, plėsti informavimą mobilumo klausimais ir užsienio kalbų mokymą, Komisija paraginta ieškoti priemonių, kurios leistų naikinti kliūtis mobilumui, tarp kurių – sunkumai svečioje ES šalyje rasti darbą partneriui ar sutuoktiniui, didelės persikraustymo sąnaudos, kalbos barjerai, rizika netekti mokestinių lengvatų arba negalėjimas toliau mokėti įmokų nacionalinėms pensijų, sveikatos ar nedarbo draudimo sistemoms. Savaitė: 2008 m. gruodžio 15-18 d. plenarinė sesija Europos Parlamentas patvirtino 2009 m. ES biudžetą ES dėka žaislai taps saugesni EP susirūpinęs išpuoliais prieš žmogaus teises Rusijoje Judumas Europoje
LT
1
PHOTO
20081217PHT45182.jpg
LT
2
PHOTO
20081215PHT44502.jpg
LT
4
LINK
/wps-europarl-internet/faces/vod/research-by-date.jsp?language=lt
LT
5
LINK
/activities/plenary/ta.do?language=LT
LT
10
PHOTO
20081216PHT44767.jpg
LT
15
PHOTO
20081217PHT45176.jpg
LT
19
LINK
http://www.youtube.com/watch?v=RHVUOJvRF30
LT
21
PHOTO
20081217PHT45180.jpg
LT
26
LINK
http://ec.europa.eu/health-eu/care_for_me/mobility_in_europe/index_lt.htm
-//EP//TEXT IM-PRESS 20081216BRI44590 FULL-TEXT NOT XML V0//LT
-//EP//TEXT IM-PRESS 20081215IPR44549 0 NOT XML V0//LT
-//EP//TEXT IM-PRESS 20081212IPR44327 0 NOT XML V0//LT
-//EP//TEXT IM-PRESS 20061020STO11817 0 NOT XML V0//LT
-//EP//TEXT IM-PRESS 20070906STO10167 0 NOT XML V0//LT
-//EP//TEXT IM-PRESS 20081216IPR44608 0 NOT XML V0//LT
-//EP//TEXT IM-PRESS 20081216IPR44857 0 NOT XML V0//LT
-//EP//TEXT IM-PRESS 20080825FCS35404 0 NOT XML V0//LT
-//EP//TEXT IM-PRESS 20081201STO43283 0 NOT XML V0//LT
-//EP//TEXT IM-PRESS 20081216IPR44857 0 NOT XML V0//LT
-//EP//TEXT IM-PRESS 20081215IPR44549 0 NOT XML V0//LT
-//EP//TEXT IM-PRESS 20081216STO44643 0 NOT XML V0//LT
-//EP//TEXT IM-PRESS 20081208BRI43933 ITEM-003-LT NOT XML V0//LT
-//EP//TEXT IM-PRESS 20081216BRI44590 FULL-TEXT NOT XML V0//LT
-//EP//TEXT IM-PRESS 20081217IPR45133 0 NOT XML V0//LT
-//EP//TEXT IM-PRESS 20081217IPR45123 0 NOT XML V0//LT
-//EP//TEXT IM-PRESS 20081217IPR45203 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
