Suvestinė : 01-12-2004(b)
EUROPOS PARLAMENTAS
Redaktorė:
Virginija Zabotkaitė
Sekretoriatas:
Edita Ramašauskaitė
Tel. 31055
Briuselis:
Strasbūras:
ASP 6D 84
IPE3 F02/017
B-1047 Brussels
BP1024, F-67070 Strasbourg
Tel. (32-2) 283 10 55
Tel. (33) 3 88 17 46 42
Fks. (32-2) 284 92 53
Fks. (33) 3 88 17 93 55
el.paštas: spauda-lt@europarl.eu.int
Tinklapis: http://www.europarl.eu.int/press/index_publi_lt.htm
Baigta redaguoti: lapkričio 30 d., antradienis
Frakcijos
Pagal 29.11.2004
PPE-DE
PSE
ALDE
Verts/ ALE
GUE/ NGL
IND / DEM
UEN
NI
Total
BE
6
7
6
2
3
24
CZ
14
2
6
1
1
24
DK
1
5
4
1
1
1
1
14
DE
49
23
7
13
7
99
EE
1
3
2
6
EL
11
8
4
1
24
ES
24
24
2
3
1
54
FR
17
31
11
6
3
3
7
78
IE
5
1
1
1
1
4
13
IT
24
16
12
2
7
4
9
4
78
CY
3
1
2
6
LV
3
1
1
4
9
LT
2
2
7
2
13
LU
3
1
1
1
6
HU
13
9
1
23
MT
2
3
5
NL
7
7
5
4
2
2
27
AT
6
7
2
3
18
PL
19
8
4
10
7
6
54
PT
9
12
3
24
SI
4
1
2
7
SK
8
3
3
14
FI
4
3
5
1
1
14
SE
5
5
3
1
2
3
19
UK
28
19
12
5
1
10
3
78
Total
268
200
87
42
41
36
27
30
731
Frakcijos
PPE-DE
Europos liaudies partijos (krikščionių demokratų) ir Europos demokratų frakcija
PSE
Socialistų frakcija Europos Parlamente
ALDE
Europos liberalų, demokratų ir reformų partijos frakcija
GUE/NGL
Europos vieningųjų kairiųjų jungtinė frakcija/Šiaurės šalių žalieji kairieji
Verts/ALE
Žaliųjų frakcija/Europos laisvasis aljansas
UEN
Sąjungos už tautų Europą frakcija
IND/DEM
Nepriklausomybės ir demokratijos frakcija
NI
Nepriklausomi Parlamento nariai
SPAUDOS KONFERENCIJOS
Maloniai prašome atkreipti dėmesį, jog darbotvarkėje galimi paskutinės minutės pokyčiai.
Galutinis bryfingas vyks 14:30 val. Spaudos centre, Briuselyje. Išoriniai ryšiai
Porinkiminė situacija Ukrainoje
Tarybos ir Komisijos pareiškimai dėl situacijos Ukrainoje
2004-12-01
Gruodžio 1 d. parlamentarai išklausys Tarybos ir Komisijos pareiškimus dėl situacijos Ukrainoje. Europos Sąjunga tvirtina, kad rinkimai Ukrainoje vyko pažeidžiant tarptautines normas ir reikalauja ištirti pažeidimus bei perskaičiuoti balsus. ES užsienio politikos vadovas Chavjeras Solana (Javier SOLANA ), dalyvavęs daugiašaliame susitikime Ukrainoje, pažymėjo, jog sprendžiant konfliktą svarbiausias tikslas - išsaugoti valstybės vienybę.
Antrąjį rinkimų turą Ukrainoje stebėjo laikinoji EP narių delegacija. Delegacijos pirmininkas - Marek SIWIEC (PES, PL), pirmininko pavaduotojas - Charles TANNOCK (EPP-ED, UK), nariai: Jerzy BUZEK (EPP-ED, PL); Aldis KUŠĶIS (EPP-ED, LV); Thijs BERMAN (PES, NL); Grażyna STANISZEWSKA (ALDE, PL); Filip ADWENT (IND/DEM, PL). Jie debatų metu pasidalins savo patirtimi iš Ukrainos.
Padėtis Kolumbijoje
Komisijos pareiškimas dėl padėties Kolumbijoje
2004-12-02
Gruodžio 2 d. Komisija pateiks pranešimą dėl padėties Kolumbijoje. ES bendradarbiauja su Kolumbija kaip ir su kitomis Andų Bendrijos šalimis. Susitarimas dėl bendradarbiavimo buvo pasirašytas 1993 m., o įsigaliojo 1998 m. Politinis dialogas remiasi 1996 m pasirašyta Romos deklaracija.
Kolumbija dalyvauja ES ir Andų Bendrijos dialoge dėl kovos prieš prekybą narkotikais. Santykiai tarp ES ir Kolumbijos remiasi instituciniu dialogu tarp ES ir Rio grupės. Europos Sąjunga vis aktyviau remia taikos procesus Kolumbijoje. Jau įvyko trys tarptautiniai taikos procesų Kolumbijoje rėmimo grupės susitikimai: pirmasis - 2000 m. liepos 7 d. Madride, antrasis - spalio 24 d. Bogotoje. 2001 balandžio 30 d. trečiojo susitikimo Briuselyje metu ES paskelbė Kolumbijai suteiksianti daugiau nei 330 milijonų eurų paramą.
Išsamesnė informacija: EP tarpparlamentinė delegacija .
Biudžetas
Finansinė perspektyva
Josep BORREL (PSE, ES)
Žodinis klausimas Tarybai dėl finansinių perspektyvų
Dok.: B6-0130/2004
Debatai 2004-12-01
Gruodžio 1 d. Parlamento ir Laikinojo Finansinių perspektyvų komiteto pirmininkas Chosepas Borelis (Josep BORREL , PSE, ES) pateiks klausimų Tarybai dėl naujos finansinės perspektyvos rengimo, o gruodžio 2 d. Parlamentas priims rezoliuciją.
Pranešime, patvirtintame penktosios kadencijos metu, Europarlamentas atkreipia dėmesį, kad „negali egzistuoti jokia finansinė perspektyva be susitarimo tarp EP ir Tarybos dėl finansinių priemonių paketo. Dabartinė Sutartis nenumato jokių įsipareigojimų turėti finansinę perspektyvą, o reikalauja tik numatyti metinį biudžetą“. EP pirmininkas klaus, kaip Taryba rengiasi bendradarbiauti su Parlamentu, atsižvelgdama į institucijų struktūrą dabar ir ateityje, įsigaliojus Konstitucijai.
Chosepas Borelis taip pat prašys Tarybos nurodyti finansinės perspektyvos rengimo darbotvarkę. Parlamentas norės išgirsti Tarybos nuomonę ir apie ryšį tarp Komisijos pasiūlytos finansinės perspektyvos ir nuosavų išteklių problemos. Skirtingos šalių narių pozicijos dėl įmokų į biudžetą (norima nustatyti 1 proc. BNP) ir struktūrinių fondų panaudojimo gali turėti įtakos finansinės perspektyvos rengimo tvarkaraščiui, o diskusijos dėl šių klausimų nusitęsti iki 2005 m. antrojo pusmečio, kada ES pirmininkaus Jungtinė Karalystė, daug dėmesio skirsianti šalies permokos į ES biudžetą klausimui.
2004 m. Struktūrinių fondų biudžeto pataisymai
Jan MULDER (ALDE, NL)
Pranešimas dėl Europos Sąjungos 2004 finansinių metų pataisyto biudžeto projekto Nr. 11/2004
Dok.: A6-/2004
Biudžetinė procedūra
Balsavimas : 2004-12-02
Parlamentas balsuos dėl 2004 m. ES biudžeto pataisymo sureguliuojant asignavimus Struktūriniams fondams. Pagrindiniai pakeitimai yra šie: 1. Padidinti asignavimus mokėjimams daugeliui struktūrinių fondų 2a antraštinės dalies biudžeto eilučių (3,4 milijardo eurų). 2. Sumažinti asignavimus kelioms 1a antraštinės dalies biudžeto eilutėms, perkeliant lėšas į struktūrinių fondų eilutes (1,1 milijardo eurų). 3. Padidinti numatomų įplaukų sumą, ypač importo muitams (1,3 milijardo eurų).
Dėl papildomų reikalavimų ES valstybės narės turėtų padidinti nuosavus išteklius beveik milijardu eurų.
Biudžeto kontrolė
Parlamentarai diskutuos dėl 2003 m. biudžeto vykdymo trūkumų
Audito Rūmų pirmininko J. M. Fabra Vallés metų pranešimo pristatymas
Debatai: 2004-12-02
Audito Rūmų pirmininkas Chuanas Manuelis Fabra Valesas (Juan Manuel FABRA VALLÉS ) pristatys savo institucijos metų veiklos pranešimą. Jau dešimtus metus Auditų Rūmai teigia negalintys garantuoti ES biudžeto pervedimų teisėtumo ir reguliarumo. Rūmų pareiškime apie garantijas nurodoma, kad pervedimai, turint omenyje palūkanas, įsipareigojimus ir administracines išlaidas, iš sąskaitų vyko teisėtai ir reguliariai. Tačiau Rūmai negali duoti tokių pačių garantijų žemės ūkio politikos, struktūrinių priemonių, vidaus politikos, išorinių veiksmų ir net priešįstojiminės paramos lėšų pervedimams. Beveik 5,5 mlrd. eurų iš biudžeto nebuvo panaudota 2003 m., palyginti su 7,4 mlrd. eurų 2002 m. ir 11 mlrd. eurų 2001-aisiais.
Lapkričio 15 d. EP Biudžeto kontrolės komitete J. M. Fabra Vallesas pažymėjo, jog ypač šie sunkumai kyla dėl žemės ūkio ir struktūrinių priemonių išlaidų, kurias administruoja ir Komisija, ir šalys narės. Pranešime dėl garantijų teigiama, jog "šalių narių lygmeniu ES biudžeto vykdymo priežiūros ir kontrolės sistemos išlieka silpnos".
Parlamentas balsuos dėl 2003 m. Audito Rūmų veiklos ataskaitos 2005 m. balandžio mėnesį.
Išsamesnė informacija: http://www.eca.eu.int/press/press_release/press_release_index_en.htm
Visuomenės sveikata
Pasaulinė AIDS diena
Komisijos pareiškimas
2004-12-01
Gruodžio 1 d. - pasaulinę AIDS dieną - Komisija informuos apie AIDS infekcijos paplitimą pasaulyje ir Sąjungos priemones prieš šią ligą.
Pagal neseniai išleistą Jungtinių Tautų AIDS 2004 m. ataskaitą, pasaulyje ŽIV viruso nešiotojų skaičius išaugo iki 39,4 mln. AIDS itin sparčiai plinta ES kaimynystėje - Rusijoje ir Ukrainoje. Pagal ataskaitą, Rusijos epideminė padėtis yra prasčiausia Europoje - 2003 m. ŽIV virusą turėjo 860 tūkst. gyventojų.
Sportas
Futbolas Europos Sąjungoje
Klausimai žodžiu: Ivo BELET (PPE/DE, BE), Doris PACK (PPE/DE, DE), Christa PRETS (PSE, AT), Hannu TAKKULA (ALDE, FI)
Dok.: O-0069/2004 - B6-0133/2004 , O-0070/2004 - B6-0134/2004 , O-0075/2004 - B6-0135/2004
Debatai : 2004-12-01
Gruodžio 1 d. deputatai pateiks Komisijai klausimų dėl futbolo ES ateities.
1999 m. Helsinkio susitikimo metu pateiktame pranešime dėl sporto Komisija paskelbė priemones jo socialiniam ir švietėjiškam vaidmeniui Europos Sąjungoje stiprinti.
Parlamentas 2001 m. priimtoje rezoliucijoje paragino Komisiją remti sporto srityje veikiančias savivaldos struktūras, skatinančias solidarumą ir padedančias ugdyti tiek mažų vietinių, tiek didelių, tarptautiniu mastu pripažintų, klubų žaidėjus.
Deputatai pabrėžia itin svarbų futbolo vaidmenį kuriant socialinę sanglaudą. Tačiau jie nuogąstauja dėl kylančio pavojaus, kad futbolas gali prarasti šią paskirtį, nes kai kuriose valstybėse narėse nėra tinkamų sąlygų jauniems žaidėjams tobulėti.
Europarlamentarai taip pat teirausis Komisijos nuomonės apie UEFA pasiūlymus dėl galimos klubo išugdytų žaidėjų kvotos ir „investicijų į vietinius žaidėjų mokymus“ ir ar Komisija pritaria idėjai leisti arba net skatinti privačių futbolo komandų jaunimo treniruočių centrams teikti nacionalines subsidijas.
Žuvininkystė
Žuvų išteklių išsaugojimas Baltijos jūroje
Philippe MORILLON (ALDE, FR)
Pranešimas dėl siūlomo Tarybos reglamento dėl Europos Bendrijos pasitraukimo iš Konvencijos dėl žvejybos ir gyvųjų išteklių išsaugojimo Baltijos jūroje ir Beltuose
Dok.: A6-0044/2004
Procedūra : Konsultacijos
Balsavimas: 2004-12-02
Parlamentas balsuos dėl pranešimo, kuriuo siūloma pritarti be pakeitimų Komisijos projektui pakeisti susitarimus dėl žuvų išteklių išsaugojimo Baltijos jūroje ir Beltuose. Šie susitarimai rėmėsi 1973 m. ES, Estijos, Latvijos, Lenkijos, Lietuvos ir Rusijos Federacijos pasirašyta Gdansko konvencija. Visos valstybės, išskyrus Rusiją, dabar yra ES dalis, todėl Komisija siūlo pakeisti Gdansko konvenciją dvišaliu susitarimu tarp ES ir Rusijos.
Teisingumas ir vidaus reikalai
Biometriniai duomenys pasuose
Carlos COELHO (PPE/DE, PT)
Pranešimas dėl Komisijos pasiūlymo rengiantis priimti Tarybos reglamentą dėl ES piliečių pasų apsaugos savybių ir biometrinių duomenų
( KOM (2004)0116 – C5-0101/2004 – 2004/0039(CNS))
Dok.: A6-0028/2004
Procedūra : Konsultacijos
Debatai : 2004-12-01
Parlamentas diskutuos dėl rezoliucijos, iš esmės pritariančios Komisijos pasiūlytam reglamentui sustiprinti pasų patikimumą sukuriant suvienodintas teisiškai privalomas saugumo žymas ES piliečių pasuose ir juose pateikiant biometrinius duomenis (pranešėjas - Carlos COELHO (EPP-ED, PT). Privalomu biometriniu identifikatoriumi pase siūloma turėti tik veido nuotrauką, o dėti pirštų anspaudus valstybės narės gali pasirinkti. Piliečių laisvių, teisingumo ir vidaus reikalų komitetas, parengęs šią rezoliuciją, siekia užtikrinti, kad biometrinių duomenų pateikimas pasuose nepažeistų privatumo ir duomenų apsaugos teisių. Todėl jis priešinasi idėjai kurti centrinę Europos pasų duomenų bazę, kurioje būtų saugomi pasų turėtojų biometriniai ir kiti duomenys. "Įkūrus tokią bazę, būtų pažeisti tikslingumo ir proporcingumo principai ir išaugtų piknaudžiavimo duomenimis rizika", - teigia komiteto deputatai.
Deputatai taip pat siūlo apibrėžti, kokios valdžios institucijos turėtų priėjimo ir duomenų bazių administravimo teisę. Norėdamas užtikrinti skaidrumą, komitetas siūlo įkurti tokių valdžios institucijų registrą, apie kurį Komisija informuotų internete. Rezoliucijoje taip pat pabrėžiama, kad ES piliečių pasų biometriniai duomenys privalo būti naudojami tik siekiant patvirtinti, o ne nustatyti tapatybę.
Galiausiai komitetas siekia, kad reglamentas įsigaliotų tik kai nacionalinės duomenų apsaugos įstaigos bus pajėgios įgyvendinti 1995 m. Duomenų apsaugos direktyvą, su kuria susijęs šis reglamentas. Todėl reglamento įgyvendinimo terminas (vienerių metų) turėtų būti pratęstas iki 18 mėnesių. Pranešėjas taip pat tikisi, kad JAV atsižvelgs į šį kompromisą ir pratęs reikalavimo turėti biometrinį pasą bevizei kelionei terminą po 2005 m. spalio 26 d.
Trumpai apie biometrinius pasus
Biometrinių pasų kūrimą ypač paskatino įvairūs JAV sprendimai dėl vizų atsisakymo programos ( Visa Waiver Program (VWP)). Pagal ją senbuvių ES valstybių (išskyrus Graikijos) ir Slovėnijos piliečiams nereikia vizų atvykstant į JAV. Tačiau ne vėliau 2005 m. spalio 26 d. jie privalės įsigyti biometrinius pasus. Visos šalys, dalyvaujančios VWP turi užtikrinti JAV, jog gali išduoti savo piliečiams nepadirbamus, kompiuteriu nuskaitomus pasus, kuriuose būtų atitinkamos biometrinės ir tikrumo žymos.
Piliečių teisės
Saugesnis internetas
Edith MASTENBROEK (PSE, NL)
Saugesnis interneto ir naujųjų technologijų naudojimas
Dok.: A6- 0033/2004
Bendradarbiavimo procedūra (1-asis svarstymas)
Debatai: 2004-12-01
Gruodžio 1 d. Parlamentas diskutuos dėl pasiūlytos daugiametės Bendrijos programos "Saugesnis internetas Plius", skirtos skatinti saugesnį interneto ir naujų technologijų naudojimą. Pranešėja Edith MASTENBROEK (PSE, NL) balsavimui teikia pakeitimus, kuriems jau pritarė Komisija ir Taryba.
Sparčiai plintant interneto įsilaužimams ir naujoms technologijoms, Europos Sąjunga sukūrė Saugesnio interneto veiksmų planą 1998-2004 m., pagal kurį finansavo priemonių prieš piknaudžiavimą naujomis technologijomis kūrimą. Naujoji programa "Saugesnis internetas Plius" 2005-2008 metams apima galutinius vartotojus, naujųjų technologijų (pvz., trečios kartos mobiliųjų telefonų) plėtrą ir visuomenės informavimą, priemonių prieš besaikį siuntinėjimą, kūrimą. Programai numatyti 45 mln. eurų, iš kurių 20,050 mln. bus panaudota iki 2006 m. gruodžio pabaigos.
"Saugesnio interneto Plius" programoje yra keturios sritys, kurioms numatytas atitinkamas finansavimas:
Kova prieš nelegalų turinį (25-30 proc. programos biudžeto) visose ES šalyse ir kandidatėse įsteigiant specialių telefono linijų tinklo mazgus (juos šiuo metu turi 13 šalių).
Kova prieš el. pašto šiukšles (10-17 proc. biudžeto) kuriant filtravimo programinę įrangą.
Saugesnio naudojimosi internetu skatinimas (8 - 12 proc.) įkuriant Saugesnio interneto forumą, kuris nustatytų vieningą elgesio kodeksą interneto paslaugų tiekėjams.
Visuomenės sąmoningumo ugdymas (47 - 51 proc.)
Ekonominiai ir pinigų reikalai
Taupymo pajamų apmokestinimo susitarimai su Monaku ir San Marinu
Jean-Claude GAUZES (PPE/DE, FR)
Pasiūlymas dėl Tarybos sprendimo dėl Europos bendrijos ir Monako susitarimo, nustatančio priemones, lygiavertes numatytosioms 2003 m. birželio 3 d. Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, sudarymo
Dok.: A6-0042/2004
Pasiūlymas dėl Tarybos sprendimo dėl Europos Bendrijos ir San Marino susitarimo, nustatančio priemones, lygiavertes numatytosioms 2003 m. birželio 3 d. Tarybos direktyvoje 2003/48/EB dėl palūkanų, gautų iš taupymo pajamų, apmokestinimo, sudarymo
Dok.: A6-0039/2004
Procedūra : Konsultacijos
Balsavimas: 2004-12-02
Gruodžio 2 d. Parlamentas balsuos dėl ES susitarimų su Monaku ir San Marinu dėl palūkanų, gautų iš taupymo pajamų, apmokestinimo (pranešėjas - Jean-Paul GAUZÈS , PPE-DE, FR). Komitetas pritaria Tarybos sprendimui sudaryti susitarimą, tapsiančiu vienu iš Bendrijos susitarimų su ne ES finansiniais centrais.
