Palengvės tarptautinių traukinių eismas
Transportas
2007-12-11 - 14:42
Kad traukiniai bei garvežiai galėtų kursuoti keliose ES šalyse, jie turi būti sertifikuoti kiekvienoje iš jų. Kartais ES šalys nepagrįstai vėluoja pripažinti geležinkelio riedmenis, o tai brangiai kainuoja ir geležinkelio įmonėms, ir gamintojams. Siekdama skatinti tarptautinį geležinkelio transportą ir didinti jo konkurencingumą, Europos Komisija pasiūlė supaprastinti riedmenų pripažinimo tvarką bei vadovautis abipusio pripažinimo principu. Antradienį tam pritarė Europos Parlamentas.
Nauja riedmenų patvirtinimo tvarka, grindžiama abipusiu pripažinimu, leistų traukiniams kursuoti ne tik eksploatavimo leidimą suteikusioje šalyje, bet ir kitose ES valstybėse. Tikimasi, kad naujoji tvarka pagerins tarptautinį traukinių eismą, sumažins administracinę ir techninę naštą bei užtikrins didesnį eismo saugumą. Europarlamentarai iš esmės pritaria Komisijos nuomonei, tačiau pažymi poreikį techniškai suderinti riedmenis su atitinkamos valstybės geležinkelio infrastruktūra. Lapkričio 29 d. Parlamentas jau pritarė dar dviem susijusiems teisės aktams. Vienu jų siekiama užtikrinti, kad nebūtų teisinamasi saugos reikalavimais siekiant trukdyti pripažinti riedmenis ir kurti naujas geležinkelių įmones. Kitas išplečia Europos geležinkelių agentūros kompetencijas registruoti leidimus eksploatuoti riedmenis. Dėl visų trijų siūlymų Parlamento atstovai sutarė su ES Taryba, todėl jie turėtų būti patvirtinti po pirmojo svarstymo.
Josu ORTUONDO LARREA (ALDE, ES)
A6-0345/2007
Dėl Bendrijos geležinkelių sistemos sąveikos
Bendro sprendimo procedūra, pirmasis svarstymas. Svarstyta: 2007-11-28. Balsavimas: 2007-12-11
20071210IPR14641 Išsamiau šia tema
LT
1
LINK
http://ec.europa.eu/transport/rail/index_en.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
