KLAUSIMAS ŽODŽIU SU DEBATAIS O-0106/05
pagal 108 Darbo tvarkos taisyklių straipsnį
pateikė
Pervenche Berès
Ekonomikos ir pinigų politikos komiteto vardu
Komisijai
Tema: Direktyvos 1999/85/EB dėl sumažinto PVM tarifo darbui imlioms paslaugoms galiojimo pabaiga
2005 m. gruodžio 31 d. baigsis Direktyvos 1999/85/EB dėl PVM tarifo darbui imlioms paslaugoms galiojimo terminas, kuria remiantis eksperimento laikotarpiu atitinkamoms darbui imlioms paslaugoms taikomas sumažintas PVM tarifas. Nors eksperimento laikotarpis buvo tęsiamas jau du kartus ir ši direktyva 9 valstybėse narėse buvo įgyvendinama iš viso 6 metus, Komisijos pasiūlymas dėl teisės akto (KOM(2003)0397/galutinis), dėl kurio buvo konsultuojamasi su Europos Parlamentu ir gauta jo nuomonė, išdėstyta Christos RANDZIO-PLATH pateiktame pranešime dėl pasiūlymo dėl Tarybos direktyvos, iš dalies keičiančios Direktyvą 77/388/EEB dėl sumažintų PVM tarifų (KOM(2003)0397/galutinis – C5-0359/2003 – 2003/0169(CNS)), ir nors šiuo pasiūlymu siekiama visoms valstybėms narėms suteikti galimybę taikyti mažesnius PVM tarifus, jį užblokavo Taryba.
Pasibaigus direktyvos galiojimo terminui, valstybės narės turės nedelsdamos padidinti PVM tarifus iki jų standartinio dydžio. Kokį poveikį, Komisijos nuomone, užimtumui atitinkamuose Europos sektoriuose padarytų didesni PVM tarifai?
Kaip Komisija vertina galimą šio klausimo sprendimo raidą Taryboje, atsižvelgiant į 2005 m. Liuksemburgo ir Jungtinės Karalystės pirmininkavimo metu pateiktą kompromisinį pasiūlymą, ir ar ji pritaria priemonėms, kurių buvo imtasi iki šiol?
Ar Komisija pasirengusi ginti Europos Parlamento pareikštą nuomonę, pateiktą minėtame Ch. Randzio-Plath pranešime dėl eksperimento plėtros visose suinteresuotose valstybėse narėse, jei nepavyktų rasti kompromisinio sprendimo derantis su Taryba? Ar bus pateiktas kitas pasiūlymas, kuriuo siekiama atitinkamoms 9 valstybėms narėms leisti toliau taikyti mažesnius PVM tarifus?
OL L 277, 1999.10.28, p. 34. OL L 145, 1977.6.13, p. 1.