DPLC
Pristatymas ir kompetencija
Ad hoc delegacija ryšiams su Palestinos Įstatymų Leidybos Taryba sudaryta 1993 m. lapkričio 3 d. Nuolatinė delegacija sudaryta 1996 m. gruodžio 12 d. Kadangi oficialios Palestinos valstybės nėra, delegacija pavadinta „Delegacija ryšiams su Palestinos Įstatymų Leidybos Taryba“. Delegacija įgaliota palaikyti ir plėtoti Europos Parlamento tarptautinius ryšius pabrėžiant parlamentinį aspektą, šiuo atveju – ryšius su Palestinos Įstatymų Leidybos Taryba. Ši delegacija reguliariai rengia darbo posėdžius ir klausymus, kad pasiruoštų susitikimams su Palestinos delegacija, dažniausiai Palestinoje, nes išrinktiems Palestinos Įstatymų Leidybos Tarybos (PĮLT) nariams sunku išvykti iš teritorijos. Nuo 2006 m. padėtis dar sudėtingesnė dėl Gazos ruožo izoliavimo, todėl susitikimai rengiami Ramaloje ir Gazoje. Paskutinis abiejų delegacijų susitikimas įvyko 2009 m. vasario mėn. Ramaloje ir Gazoje, praėjus keletui dienų po Izraelio karinės operacijos pabaigos. Atsižvelgdama į regione vykdomą veiklą delegacija rengia bendrus posėdžius su kompetentingais Parlamento komitetais (Užsienio reikalų komitetu, Žmogaus teisių pakomitečiu, Vystymosi komitetu) arba kitomis delegacijomis, kompetentingomis spręsti regiono klausimus, kaip antai Delegacija ryšiams su Izraeliu arba Delegacija ryšiams su Mašreko šalimis. Pasibaigus 2009 m. birželio mėn. rinkimams, rugsėjo mėn. sudaryta nauja delegacija ryšiams su Palestinos Įstatymų Leidybos Taryba (2009–2014 m. kadencijai). Ją sudaro 22 nariai. Jos pirmininkas – Proinsias de Rossa (S&D, IE).
20080310DDE23589