Klausimas, į kurį atsakoma žodžiu, Nr. O-000130/2011
Tarybai
Darbo tvarkos taisyklių 115 straipsnis
Willy Meyer
,
Nikolaos Chountis
,
Paul Murphy
,
Patrick Le Hyaric
,
Marie-Christine Vergiat
,
Kyriacos Triantaphyllides
,
Bairbre de Brún
,
Sabine Lösing
,
Sabine Wils
GUE/NGL frakcijos vardu Tema: Humanitarinės pagalbos flotilė II į Gazos ruožą
Laisvės flotilės II organizacijos atstovai 2011 m. gegužės 10 d. apsilankė Parlamente ir susitiko su dauguma Parlamento narių, norėdami pristatyti informaciją, susijusią su nauja pagalbos flotile, kuri turi išplaukti į Gazos ruožą trečiąją birželio savaitę su laive gabenama pagalba.
2010 m. gegužės 31 d. rytą šešių į Gazą vykstančių laivų konvojų, žinomą Laisvės flotilės vardu, su daugiau nei 750 civilių ir tonomis laivu gabenamos pagalbos, atviroje jūroje užpuolė Izraelio kariai. Per šį smurto aktą mirė devyni žmonės ir dar daugiau buvo sužeista.
Remiantis naujausia žiniasklaidos straipsniuose teikiama informacija, Izraelio kariuomenės pareigūnai teigia, kad vyksta pasiruošimai sustabdyti bet kokią flotilę.
Kokių priemonių ketina imtis Taryba, siekdama išvengti 2010 m. gegužės 31 d. tragiškų įvykių pasikartojimo ir siekdama suteikti apsaugą humanitarinės pagalbos aktyvistams?
Kokių priemonių imsis Taryba, siekdama užtikrinti tarptautinių žmogaus teisių standartų laikymąsi?
Kokių veiksmų imsis Taryba, siekdama užbaigti humanitarinės pagalbos į Gazą blokavimą?
