KLAUSIMAS ŽODŽIU SU DEBATAIS O-0007/05
pagal 108 Darbo tvarkos taisyklių straipsnį
pateikė
Lissy Gröner
,
Amalia Sartori
,
Hiltrud Breyer
,
Eva-Britt Svensson
,
Konrad Szymański
,
Urszula Krupa
,
Lydia Schenardi
ir
Maria Carlshamre
Moterų teisių ir lyčių lygybės komiteto vardu
Komisijai
Tema: Tolesnių veiksmų po IV-osios pasaulinės konferencijos dėl veiksmų platformos moterų klausimais (Pekinas ir 10)
2000 m. gegužės 18 d. Europos Parlamentas priėmė rezoliuciją dėl tolesnių veiksmų po Pekino veiksmų platformos . Atsižvelgiant į šią rezoliuciją ir 12 svarbiausių Pekino veiksmų platformos sričių:
MOTERYS IR UŽIMTUMAS. Kokių veiksmų ketinama imtis siekiant užpildyti lyčių lygybės spragas užimtumo ir neužimtumo bei atlyginimų srityse? Ar Komisija galėtų pasiūlyti teisinių priemonių, kaip suderinti asmeninį gyvenimą ir darbą?
MOTERYS IR SPRENDIMŲ PRIĖMIMAS. Ar Komisija galėtų pasiūlyti teisinių priemonių, susijusių su lyčių lygybe sprendimų priėmimo procesų metu? Kokių priemonių buvo imtasi siekiant įgyvendinti 1996 m. gruodžio 2 d. Tarybos rekomendaciją dėl vienodų vyrų ir moterų galimybių dalyvauti sprendimų priėmimo procese?
SMURTAS PRIEŠ MOTERIS. Ar Komisija ketina 2006 m. paskelbti Europos kovos su smurtu prieš moteris metais ir surengti daugiametes kampanijas prieš smurtą moterų atžvilgiu? Ar Komisija įžvelgia kokių sąsajų tarp prostitucijos ir prekybos žmonėmis? Kokių priemonių bus imtasi kovojant su prekyba žmonėmis?
MOTERYS IR SVEIKATA. Kokių priemonių buvo imtasi užtikrinti, kad būtų atsižvelgta į moterų ir vyrų sveikatos poreikius, ypač į su lytiškai plintančiomis ligomis ir ŽIV/AIDS susijusias problemas bei klausimus, susijusius su seksualine ir reprodukcine sveikata?
MOTERYS IR ŠVIETIMAS. Kokios priemonės yra numatytos siekiant padidinti visą gyvenimą trunkančio mokymosi ir profesinio lavinimo naudą didinant moterų galimybes dirbti kvalifikuotą darbą ir užtikrinant vienodas lyčių galimybes švietimo srityje?
MOTERYS IR ŽINIASKLAIDA. Kaip Komisija ketina užtikrinti asmeninės žodžio laisvės bei spaudos laisvės ir teisės į lyčių lygybę ir žmogaus orumą pusiausvyrą ?
MOTERYS IR VYSTYMASIS. Kokių priemonių imtasi siekiant lyties aspektą integruoti į ES bendradarbiavimo vystymo labui politiką ir ES atsižvelgiant į JT tūkstantmečio tikslus?
MOTERŲ TEISĖS YRA ŽMOGAUS TEISĖS. Kaip Komisija, įsteigdama naują ES žmogaus teisių agentūrą ir norėdama atkreipti dėmesį į moterų patiriamus žmogaus teisių pažeidimus, ketina įgyvendinti žmogaus teisių politiką, kurioje būtų atsižvelgiama į lyties aspektą?
ĮGYVENDINIMAS. Ar Komisija galėtų apsvarstyti galimybę paruošti pranešimą apie Pekino veiksmų platformos įgyvendinimo Europos Sąjungoje projektą, kuriame būtų pateikti duomenys apie skirtingas lytis, gaires ir aiškų jo įgyvendinimo grafiką? Kokią tolesnę strategiją pasiūlys Komisija, remiantis skirtingais ES pirmininkaujančių valstybių teikiamais rodikliais?
OL C 59, 2001.2.23, p. 258.