KLAUSIMAS ŽODŽIU SU DEBATAIS O-0111/05
pagal 108 Darbo tvarkos taisyklių straipsnį
pateikė
Philippe Morillon
Žuvininkystės komiteto vardu
Komisijai
Tema: ES sankcijos žuvininkystės sektoriuje
Pažeidus ES su žuvininkyste susijusias taisykles ir normas, turi būti taikomos sankcijos.
Šiuo metu ES valstybės narės 86% visų rimtų žuvininkystės sektoriaus pažeidimų taiko administracines sankcijas, o 14% pažeidimų nagrinėjami baudžiamąja tvarka.
Ar Komisija mano, kad:
žuvininkystės sektoriuje taikomos sankcijos ir bausmės visose ES valstybėse narėse turi būti proporcingos įvykdytiems nusižengimams?
sankcijos turi būti teisingos ir vienodos tiek valstybės narės piliečiams, tiek tos valstybės pilietybės neturintiems asmenims?
visose valstybėse narėse už panašius nusikaltimus taikomos sankcijos turi būti panašaus pobūdžio?
visi lengvi žuvininkystės srities nusižengimai neturėtų būti laikomi nusikalstamais?
Be to, ar Komisija linkusi taikyti administracines ar baudžiamąsias sankcijas, kai yra grubiai pažeidžiamos bendros žuvininkystės politikos normos?
Ar Komisija rengiasi skubiai peržiūrėti žuvininkystės sektoriuje taikomų sankcijų klausimą ir ar pasiūlys labiau suderintą šios problemos sprendimo būdą?
