Klausimas Nr. H-000096/2011
Komisijai
2011 m. kovo mėn. sesija
Darbo tvarkos taisyklių 116 straipsnis
Ivo Belet
(PPE) Tema: Surogatinės motinos
Daugybė medicinos mokslinių tyrimų įstaigų ES padeda poroms įgyvendinti svajonę susilaukti vaiko, pasitelkiant surogatines motinas. Šis reprodukcijos būdas yra leidžiamas arba numatytas teisės aktais keliose valstybėse narėse, o kitose valstybėse narėse jis yra draudžiamas įstatymais ir todėl už jį baudžiama. Šis nevienodas teisinis režimas ES skatina nelegalią prekybą, įskaitant, visų pirma su trečiosiomis šalimis. Šiuo jautriu klausimu yra būtina koordinuota pozicija ES viduje.
Ar Komisija galėtų pateikti teisinės padėties apžvalgą dėl surogatinių motinų 27 valstybėse narėse?
Ar Komisija pasiruošusi, tinkamai lankantis subsidiarumo principo, pradėti veiksmus ištirti, kaip per trumpą laiką galima pasiekti geresnio koordinavimo ES viduje?
Kokia Komisijos nuomonė apie poziciją, kad surogatinės motinos yra priimtinos tik medicininio būtinumo atveju?
Ar Komisija mano, kad vaikai, gimę surogatinių motinų metodu, turėtų gauti panašią teisinę apsaugą kaip ir įsivaikinti vaikai?
