Europos Parlamentas patvirtino sutartį su Rusija dėl žvejybos Baltijos jūroje
Žuvininkystė
2007-05-22 - 12:20
Antradienį Europos Parlamentas pritarė ES ir Rusijos sutarčiai dėl bendradarbiavimo žuvininkystės srityje ir gyvųjų Baltijos jūros išteklių išsaugojimo (570 balsų už, 9 prieš, 11 susilaikė). ES parafavo šią sutartį 2006 m. liepos 28 d., o Rusija – 2006 m. rugpjūčio 7 d. Pradinis jos galiojimo laikotarpis – šešeri metai.
Sutartyje pateikiamos nuostatos dėl bendro žuvų išteklių valdymo ir apsaugos, licencijavimo, žvejybos taisyklių laikymosi, laivų tikrinimo bei sulaikymo, taip pat mokslinio bendradarbiavimo.
Europarlamentarai siūlo įpareigoti Europos Komisiją trečiaisiais sutarties galiojimo metais įvertinti jos įgyvendinimą ir pateikti atitinkamą ataskaitą Europos Parlamentui bei ES Tarybai. Kad šį nuostata būtų įteisinta, jai turi pritarti ES Taryba.
Rusijos Federacijos jurisdikcijai priklauso maždaug 5 proc. Baltijos jūros žuvininkystės išteklių nedidelėje teritorijoje aplink Kaliningradą ir Sankt Peterburgą.
Philippe MORILLON (ALDE, FR) A6-0160/2007
Dėl Europos bendrijos ir Rusijos Federacijos Vyriausybės sutarties dėl bendradarbiavimo žuvininkystės srityje ir gyvųjų Baltijos jūros išteklių išsaugojimo sudarymo
Konsultacijų procedūra.
Balsavimas (be debatų): 2007-05-22
20070516IPR06761
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
