A6-0349/2008
15.9.2008
***I
PRANEŠIMAS
dėl pasiūlymo dėl Europos Parlamento ir Tarybos reglamento dėl Europos statistikos
(COM(2007)0625 – C6-0346/2007 – 2007/0220(COD))
Ekonomikos ir pinigų politikos komitetas
Pranešėjas:
Andreas Schwab
PE 406.100v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................33
PROCEDŪRA...........................................................................................................................37
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos reglamento dėl Europos statistikos
( COM(2007)0625 – C6-0346/2007 – 2007/0220(COD) )
(Bendro sprendimo procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2007)0625 ),
– atsižvelgdamas į EB sutarties 251 straipsnio 2 dalį ir EB sutarties 285 straipsnio 1 dalį, pagal kuriuos Komisija jam pateikė pasiūlymą ( C6‑0346/2007 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Ekonomikos ir pinigų politikos komiteto pranešimą ( A6‑0349/2008 ),
1. pritaria Komisijos pasiūlymui su pakeitimais;
2. ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jį nauju tekstu;
3. paveda Pirmininkui perduoti Parlamento poziciją Tarybai ir Komisijai.
Pakeitimas
1
Pasiūlymas dėl reglamento
4a nurodomoji dalis (nauja)
Komisijos siūlomas tekstas
Pakeitimas
atsižvelgdami į Europos centrinio banko nuomonę,
Pagrindimas
Sutarties 253 straipsnyje numatyta, kad Europos Parlamento ir Tarybos drauge priimtuose reglamentuose turi būti nurodomos visos nuomonės, kurias buvo reikalaujama pateikti pagal Sutartį. Taigi ECB nuomonė turėtų būti paminėta nurodomojoje dalyje.
Pakeitimas
2
Pasiūlymas dėl reglamento
4 a konstatuojamoji dalis (nauja)
Komisijos siūlomas tekstas
Pakeitimas
(4a) Atsižvelgiant į finansinę naštą, susijusią su statistikos programos įgyvendinimu ir tenkančią ir Europos Sąjungos, ir valstybių narių biudžetams, Komisija, laikydamasi 2002 m. birželio 25 d. Tarybos reglamento (EB) Nr. 1605/2002 dėl Europos Bendrijų bendrajam biudžetui taikomo Finansinio reglamento 1 nuostatų, turėtų skirti nacionalinėms valdžios institucijoms lėšų, kad jos galėtų padengti papildomas išlaidas, kurių galėtų patirti taikydamos laikinus tiesioginius su statistika susijusius veiksmus, nustatytas Komsijos.
1 OL L 248, 2002 9 16, p. 1.
Pakeitimas
3
Pasiūlymas dėl reglamento
10 a konstatuojamoji dalis (nauja)
Komisijos siūlomas tekstas
Pakeitimas
S
(10a) Siekiant suvienodinti statistikos koncepcijas ir metodus, turėtų būti plėtojamas atitinkamas tarpdalykinis bendradarbiavimas su akademinėmis institucijomis.
Pakeitimas
4
Pasiūlymas dėl reglamento
11 konstatuojamoji dalis
Komisijos siūlomas tekstas
Pakeitimas
(11) Taip pat reikia persvarstyti ESS veikimą, nes, siekiant mažinti respondentams tenkančią naštą ir gerinti galimybes naudotis Europos statistiniais duomenimis ir laiku juos gauti, reikia lankstesnių Europos statistikos vystymo, rengimo ir platinimo metodų. Todėl parengtas „Europos požiūris į statistiką“.
(11) Taip pat reikia persvarstyti ESS veikimą, nes, siekiant mažinti respondentams ir ESS nariams tenkančią naštą ir gerinti galimybes naudotis Europos statistiniais duomenimis ir laiku juos gauti, reikia lankstesnių Europos statistikos vystymo, rengimo ir platinimo metodų. Todėl parengtas „Europos požiūris į statistiką“.
Pagrindimas
Komisijos pasiūlymo tikslas taip pat yra sumažinti nacionalinių statistikos tarnybų naštą, todėl tai turėtų būtų paminėta.
Pakeitimas
5
Pasiūlymas dėl reglamento
14a konstatuojamoji dalis (nauja)
Komisijos siūlomas tekstas
Pakeitimas
(14a) Reikėtų ypač atkreipti dėmesį į tai, kad rodikliai, tiriami atliekant kelis statistinius tyrimus, turėtų būti nustatomi nuosekliai. Šiuo tikslu reikėtų sudaryti įvairių sričių specialistų darbo grupes.
Pagrindimas
Šiandien dar nėra pakankamai išplėtoto statistinio veikimo būdo, kai atsižvelgiama į įvairias sritis, keletas statistikos darbo grupių dažnai nagrinėja vieną ir tą pačią temą iš perspektyvų, kurios dažniausiai labai mažai skiriasi. Koncepcijos suderinimas ir glaudesnis įvairų sričių specialistų bendradarbiavimas būtų sveikintinas dalykas.
Pakeitimas
6
Pasiūlymas dėl reglamento
15 konstatuojamoji dalis
Komisijos siūlomas tekstas
Pakeitimas
(15) Siūlomais pagerintais Europos statistikos teisės aktais turėtų būti ypač siekiama mažinti įmonių ataskaitų teikimo naštą ir prisidėti prie bendro tikslo – mažinti administracinę naštą Europos lygiu, kaip numatyta 2007 m. kovo 8–9 d. Europos Vadovų Tarybai pirmininkaujančios valstybės narės išvadose. Vis dėlto reikėtų pabrėžti, kad nacionalinės valdžios institucijos atlieka svarbų vaidmenį mažinant Europos įmonėms tenkančią naštą nacionaliniu lygiu.
(15) Siūlomais pagerintais Europos statistikos teisės aktais turėtų būti ypač siekiama mažinti tyrimų respondentų ataskaitų teikimo naštą ir prisidėti prie bendro tikslo – mažinti administracinę naštą Europos lygiu, kaip numatyta 2007 m. kovo 8–9 d. Europos Vadovų Tarybai pirmininkaujančios valstybės narės išvadose. Vis dėlto reikėtų pabrėžti, kad nacionalinės valdžios institucijos atlieka svarbų vaidmenį mažinant Europos įmonėms tenkančią naštą nacionaliniu lygiu.
Pagrindimas
Ne tik įmonės, bet ir kiti vienetai privalo teikti informaciją. Pagal reglamentą turi būti siekiama kuo labiau sumažinti jų (kaip ir įmonių) naštą.
Pakeitimas
7
Pasiūlymas dėl reglamento
16 konstatuojamoji dalis
Komisijos siūlomas tekstas
Pakeitimas
(16) Kad būtų labiau pasitikima Europos statistika, statistikos institucijos turėtų naudotis profesiniu nepriklausomumu ir užtikrinti nešališkumą bei aukštą kokybę rengiant Europos statistiką, kaip numatyta Sutarties 285 straipsnio 2 dalyje ir atsižvelgiant į 1992 m. balandžio 15 d. Jungtinių Tautų Europos ekonominės komisijos ir 1994 m. balandžio 14 d. Jungtinių Tautų Statistikos komisijos priimtus oficialiosios statistikos pagrindinius principus , taip pat į Komisijos rekomendacija dėl nacionalinių ir Bendrijos statistikos institucijų nepriklausomumo, vientisumo ir atskaitomybės patvirtintame Europos statistikos praktikos kodekse išdėstytus principus.
(16) Kad būtų labiau pasitikima Europos statistika, visų valstybių narių nacionalinės statistikos institucijos ir Bendrijos statistikos institucija Komisijoje turėtų naudotis profesiniu nepriklausomumu ir užtikrinti nešališkumą bei aukštą kokybę rengiant Europos statistiką, kaip numatyta pagal Sutarties 285 straipsnio 2 dalyje išdėstytus principus , taip pat į Komisijos rekomendacija dėl nacionalinių ir Bendrijos statistikos institucijų nepriklausomumo, vientisumo ir atskaitomybės 2005 m. gegužės 25 d. patvirtintame Europos statistikos praktikos kodekse plačiau išdėstytus principus. Reikėtų taip pat atsižvelgti į 1992 m. balandžio 15 d. Jungtinių Tautų Europos ekonominės komisijos ir 1994 m. balandžio 14 d. Jungtinių Tautų Statistikos komisijos priimtus oficialiosios statistikos pagrindinius principus.
Pakeitimas
8
Pasiūlymas dėl reglamento
24 konstatuojamoji dalis
Komisijos siūlomas tekstas
Pakeitimas
(24) Turėtų būti griežtai draudžiama naudoti konfidencialius duomenis administraciniams, teisiniams ar mokesčių tikslams arba statistinių duomenų subjektams tikrinti.
(24) Turėtų būti griežtai draudžiama naudoti konfidencialius duomenis kitokiais, nei tik statistiniais, tikslais arba statistiniams vienetam s tikrinti.
Pakeitimas
9
Pasiūlymas dėl reglamento
1 straipsnio 2 dalis
Komisijos siūlomas tekstas
Pakeitimas
Laikantis subsidiarumo principo ir nacionalinių ir Bendrijos valdžios institucijų nepriklausomumo, vientisumo ir atskaitomybės, Europos statistika yra atitinkami statistiniai duomenys, reikalingi Europos Bendrijos veiklai vykdyti. Jie yra vystomi, rengiami ir platinami laikantis Sutarties 285 straipsnio 2 dalyje ir šio reglamento 2 straipsnyje išdėstytų principų ir nenukrypstant nuo Europos statistikos programos.
Laikantis subsidiarumo principo ir nacionalinių ir Bendrijos valdžios institucijų nepriklausomumo, vientisumo ir atskaitomybės, Europos statistika yra atitinkami statistiniai duomenys, reikalingi Europos Bendrijos veiklai vykdyti. Europos statistika vystoma, rengiama ir platinama pagal Europos statistikos programą ir laikantis Sutarties 285 straipsnio 2 dalyje išdėstytų principų bei pritaikoma pagal šio reglamento nuostatas .
Pagrindimas
Europos statistika turėtų apimti vadinamųjų džentelmeniškų susitarimų (savanoriški Eurostato ir valstybių narių susitarimai), kurie nėra Bendrijos teisės dalis, tačiau vykdomi pagal EP ir Tarybos priimtą penkerių metų statistikos programą, rezultatus.
Pakeitimas
10
Pasiūlymas dėl reglamento
2 straipsnio 1 dalies a punktas
Komisijos siūlomas tekstas
Pakeitimas
(a) „profesinio nepriklausomumo“ – statistika turi būti vystoma, rengiama ir platinama nepriklausomu būdu be jokio politinio ar interesų grupių spaudimo , ypač dėl naudotinų metodų, apibrėžčių, metodologijų ir šaltinių, taip pat bet kokia forma platinamų duomenų laiko ir turinio pasirinkimo;
(a) „profesinio nepriklausomumo“ – statistika turi būti vystoma, rengiama ir platinama nepriklausomu būdu, ypač dėl naudotinų metodų, apibrėžčių, metodologijų ir šaltinių, taip pat bet kokia forma platinamų duomenų laiko ir turinio pasirinkimo; neturėtų būti daromas politinis ar interesų grupių, nacionalinių ar Bendrijos institucijų spaudimas, pažeidžiami instituciniai reikalavimai, pvz., nesilaikoma nacionalinių institucijų arba biudžeto nuostatų arba statistinių poreikių apibrėžties.
Pagrindimas
Paaiškinama „profesinio nepriklausomumo“ apibrėžtis.
Pakeitimas
11
Pasiūlymas dėl reglamento
2 straipsnio 1 dalies b punktas
Komisijos siūlomas tekstas
Pakeitimas
(b) „nešališkumo“ – statistika turi būti vystoma, rengiama ir platinama nešališkai, ir visi vartotojai turi būti vienodai vertinami.
(b) „nešališkumo“ – statistika turi būti vystoma, rengiama ir platinama nešališkai, ir visi vartotojai turi būti vienodai vertinami , ypač turint mintyje prieigą prie statistikos tuo pačiu metu ;
Pagrindimas
Galimybė visiems naudotojams vienu metu gauti statistinę informaciją yra vienas iš pagrindinių dabartinės statistikos teisės principų ir skiriasi nuo ankstesnio principo, kai valstybės institucijoms būdavo suteikiama privilegijuota prieiga. Reikėtų tai pabrėžti.
Pakeitimas
12
Pasiūlymas dėl reglamento
2 straipsnio 1 dalies e punktas
Komisijos siūlomas tekstas
Pakeitimas
(e) „statistinių duomenų konfidencialumo“ – tai su atskirais statistinių duomenų subjektais susijusių konfidencialių duomenų, gaunamų tiesiogiai statistikos tikslams arba netiesiogiai iš administracinių ar kitų šaltinių, apsauga; tai reiškia, kad gautus duomenis draudžiama naudoti ne statistikos tikslams arba neteisėtai juos atskleisti;
(e) „statistinių duomenų konfidencialumo“ – tai su atskirais statistiniais vienetais susijusių konfidencialių duomenų, gaunamų tiesiogiai statistikos tikslams arba netiesiogiai iš administracinių ar kitų šaltinių, apsauga; tai reiškia, kad gautus duomenis draudžiama naudoti ne statistikos tikslams arba neteisėtai juos atskleisti;
visų pirma, duomenys neturėtų būti pateikiami taip, kad būtų galima tiesiogiai arba netiesiogiai nustatyti statistinių vienetų tapatybės;
Pagrindimas
Paaiškinimas, susijęs su statistikos rezultatų skelbimu.
Pakeitimas
13
Pasiūlymas dėl reglamento
2 straipsnio 2a dalis (nauja)
Komisijos siūlomas tekstas
Pakeitimas
2a. Statistikos principai, išvardyti 1 dalyje, toliau plėtojami Europos statistikos praktikos kodekse, kaip nurodyta 6a straipsnyje.
Pagrindimas
Pabrėžiama ypatinga Europos statistikos praktikos kodekso svarba. Nereikėtų tapatinti šio straipsnio nuorodos į kodeksą su privalomu šio kodekso taikymu.
Pakeitimas
14
Pasiūlymas dėl reglamento
3 straipsnio 8 dalis
Komisijos siūlomas tekstas
Pakeitimas
8. „konfidencialūs duomenys“ – tai nacionalinių institucijų ir Eurostato statistikos tikslams naudojami duomenys, kuriuos pasitelkus galima tiesiogiai arba netiesiogiai identifikuoti statistinių duomenų subjektus ir tokiu būdu atskleisti informaciją apie juos. Norint nustatyti, ar statistinių duomenų subjektą galima identifikuoti, atsižvelgiama į visas tinkamas priemones, kurių gali imtis trečioji šalis statistinių duomenų subjektui identifikuoti;
8. „konfidencialūs duomenys“ – tai nacionalinių institucijų ir Eurostato statistikos tikslams naudojami duomenys, kuriuos pasitelkus galima tiesiogiai arba netiesiogiai identifikuoti statistinius vienetus ir tokiu būdu atskleisti informaciją apie juos. Norint nustatyti, ar statistinių duomenų subjektą galima identifikuoti, atsižvelgiama į visas tinkamas priemones, kurių gali imtis trečioji šalis statistinių duomenų subjektui identifikuoti;
Pagrindimas
Teikiant pakeitimą siekiama suderinti direktyvos tekstą su Direktyvos 95/46/EB tekstu. Atitinkamai keičiamos identiškos nuorodos 24 konstatuojamojoje dalyje, 2 straipsnio 1 dalies e punkte ir 19 straipsnio 2 dalyje.
Pakeitimas
15
Pasiūlymas dėl reglamento
4 straipsnio 2 dalis
Komisijos siūlomas tekstas
Pakeitimas
2. Valstybių narių NSI vadovai ir Komisija (Eurostatas) susitinka kaip ESS partnerystės grupė mažiausiai tris kartus per metus siekdami parengti profesines gaires dėl ESS, kad Europos statistika būtų vystoma, rengiama ir platinama laikantis statistikos principų.
Išbraukta.
Pagrindimas
EP teisės tarnybos nuomone, steigti du skirtingus organus (ESS komitetą ir ESS partnerystės grupę), kurie spręstų su komitologija susijusius ir nesusijusius klausimus, kaip siūlo Komisija, teisiškai nėra neprivaloma. Vienas organas (ESS komitetas) turėtų svarstyti atitinkamus su komitologija susijusius ir nesusijusius klausimus.
Pakeitimas
16
Pasiūlymas dėl reglamento
4 straipsnio 3 dalis
Komisijos siūlomas tekstas
Pakeitimas
3. ESS partnerystės grupė nagrinėja šiuos klausimus:
Išbraukta.
(a) Europos statistikos vystymo, rengimo ir platinimo priemones, įskaitant Europos požiūrį į statistiką, jų pagrindimą atsižvelgiant į ekonomiškumą, jų įgyvendinimo būdus ir grafikus, tyrimų respondentams tenkančią ataskaitų naštą;
(b) Europos statistikos programos metmenis;
(c) Europos statistikos programos raidą ir prioritetus, ypač remiantis pagal 11 straipsnio 2 dalį Komisijos (Eurostato) parengta tarpine vertinimo ataskaita;
(d) su statistikos konfidencialumu susijusius klausimus;
(e) bet kokius kitus klausimus, ypač susijusius su metodologija, kylančius dėl statistikos programų kūrimo ar įgyvendinimo.
Pagrindimas
EP teisės tarnybos nuomone, steigti du skirtingus organus (ESS komitetą ir ESS partnerystės grupę), kurie spręstų su komitologija susijusius ir nesusijusius klausimus, kaip siūlo Komisija, teisiškai nėra neprivaloma. Vienas organas (ESS komitetas) turėtų svarstyti atitinkamus su komitologija susijusius ir nesusijusius klausimus.
Pakeitimas
17
Pasiūlymas dėl reglamento
4 straipsnio 4 dalis
Komisijos siūlomas tekstas
Pakeitimas
4. ESS partnerystės grupė nustato Europos statistikos vystymo, rengimo ir platinimo praktikos kodeksą, kurį skelbia Komisija. Šio kodekso tikslas – užtikrinti visuomenės pasitikėjimą Europos statistika nustatant, kaip turi būti vystoma, rengiama ir platinama Europos statistika vadovaujantis statistikos principais ir tarptautine gerąja statistikos praktika. Prireikus, kodeksas persvarstomas ir atnaujinamas.
Išbraukta.
Pagrindimas
Pagal Komisijos pasiūlymą COM(2005)0217 buvo pradėtas taikyti vienas kodeksas. Netikslinga pradėti taikyti naują kodeksą. Galiojantis kodeksas turėtų būti parengtas iš naujo (arba rengiamas toliau) 6e straipsnyje nustatyta tvarka.
Pakeitimas
18
Pasiūlymas dėl reglamento
5 straipsnio 1 dalis
Komisijos siūlomas tekstas
Pakeitimas
1. Kiekvienos valstybės narės NSI yra atsakingi už visos veiklos, susijusios su Europos statistikos vystymu, rengimu ir platinimu, koordinavimą nacionaliniu lygiu. Valstybės narės imasi būtinų priemonių užtikrinti, kad ši nuostata būtų taikoma.
1. Kiekviena valstybė narė paskiria instituciją, atsakingą už visos veiklos, susijusios su Europos statistikos vystymu, rengimu ir platinimu, koordinavimą nacionaliniu lygiu, į šią instituciją statistikos klausimais kreipiasi Komisija (Eurostatas). Šiame reglamente minėtoji institucija turi būti vadinama nacionaliniu statistikos institutu (NSI). Valstybės narės imasi būtinų priemonių užtikrinti, kad ši nuostata būtų taikoma.
Pagrindimas
Sveikintinas Komisijos noras turėti vieną nacionalinę tarnybą, kuri galėtų suteikti dalykinę informaciją apie vykdytiną veiklą. Laikantis subsidiarumo principo, valstybės narės ir toliau turėtų reglamentuoti koordinavimo kompetenciją ir procedūras valstybių viduje.
Pakeitimas
19
Pasiūlymas dėl reglamento
6 straipsnio 1 dalis (nauja)
Komisijos siūlomas tekstas
Pakeitimas
Komisija įsteigia savo padalinį, kuriam pavesta vystyti, rengti ir platinti Europos statistiką remiantis šiuo reglamentu ir galiojančiomis Komisijos taisyklėmis bei procedūromis. Šiame reglamente minėtoji institucija turi būti vadinama Komisija (Eurostatas).
Pakeitimas
20
Pasiūlymas dėl reglamento
6a straipsnis (naujas)
Komisijos siūlomas tekstas
Pakeitimas
6a straipsnis
Europos statistikos sistemos komitetas
1. Europos statistikos sistemos (ESS) komitetas, minimas 27 straipsnyje, laikydamasis statistikos principų teikia ESS profesinę paramą vystant, rengiant ir platinant Europos statistiką.
2. ESS komitetą sudaro NSI atstovai, kurie yra nacionaliniai statistikos specialistai. Jam pirmininkauja Komisija (Eurostatas).
3. ESS komitetas tvirtina savo darbo tvarkos taisykles, iš kurių matyti komiteto uždaviniai.
4. Komisija konsultuojasi su ESS komitetu dėl:
a) statistikos vystymo, rengimo ir platinimo priemonių, kurių ketina imtis Komisija, jų pagrįstumo atsižvelgiant į ekonominę naudą, jų įgyvendinimo būdų ir grafikų, tyrimų respondentams tenkančios ataskaitų naštos;
b) siūlomos Europos statistikos programos plėtros ir prioritetų;
c) iniciatyvų, susijusių su naujų prioritetinių tikslų įgyvendinimu ir atsakymų teikimo naštos sumažinimu;
d) su statistikos konfidencialumu susijusius klausimų;
e) praktikos kodekso, pridėto prie Komisijos 2005 m. gegužės 25 d. rekomendacijos dėl nacionalinių ir Bendrijos statistikos institucijų nepriklausomumo, vientisumo ir atskaitomybės, tolesnio plėtojimo;
f) bet kokių kitų klausimų, ypač metodikos klausimų, kurie kyla kuriant ar įgyvendinant statistikos programas ir kuriuos pateikia pirmininkas savo iniciatyva arba kurios nors valstybės narės prašymu.
Pagrindimas
EP teisės tarnybos nuomone, steigti du skirtingus organus (ESS komitetą ir ESS partnerystės grupę), kurie spręstų su komitologija susijusius ir nesusijusius klausimus, kaip siūlo Komisija, teisiškai nėra neprivaloma. Vienas organas (ESS komitetas) turėtų svarstyti atitinkamus su komitologija susijusius ir nesusijusius klausimus.
Pakeitimas
21
Pasiūlymas dėl reglamento
9 straipsnis
Komisijos siūlomas tekstas
Pakeitimas
Nepažeidžiant atskirų valstybių narių pozicijos, Komisija (Eurostatas) koordinuoja ESS poziciją, susijusią su Europos statistikos tarptautinio lygmens ypatingos svarbos klausimais bei su specialiais susitarimais dėl atstovavimo tarptautiniuose statistikos organuose
Nepažeidžiant atskirų valstybių narių pozicijos, Komisija (Eurostatas) koordinuoja ESS komiteto parengtą poziciją, susijusią su Europos statistikos tarptautinio lygmens ypatingos svarbos klausimais bei su specialiais susitarimais dėl atstovavimo tarptautiniuose statistikos organuose
Pagrindimas
Sveikintina, kad prieš tarptautinių institucijų (UN, EBPO) posėdžius norima koordinuoti pozicijas, tačiau Komisijai neužtenka Bendrijos masto kompetencijos, kad galėtų koordinuoti.
Pakeitimas
22
Pasiūlymas dėl reglamento
9 a straipsnis (naujas)
Komisijos siūlomas tekstas
Pakeitimas
9a straipsnis
Europos statistikos praktikos kodeksas
1. Europos statistikos praktikos kodekso tikslas – užtikrinti visuomenės pasitikėjimą Europos statistika ir nustatyti, kaip vadovaujantis statistikos principais ir pažangiausia tarptautine patirtimi statistikos srityje turi būti vystoma, rengiama ir platinama Europos statistika.
2. Europos statistikos kodeksą rengia, persvarsto ir prireikus aktualizuoja ESS komitetas. Komisija publikuoja jo pakeitimus.
Pakeitimas
23
Pasiūlymas dėl reglamento
11 straipsnio 1 dalis
Komisijos siūlomas tekstas
Pakeitimas
1. Europos statistikos programoje numatyta Europos statistikos vystymo, rengimo ir platinimo sistema, pagrindinės sritys ir tikslai, numatyti ne ilgesniam kaip penkerių metų laikotarpiui. Sprendimą dėl jos priima Europos Parlamentas ir Taryba.
1. Europos statistikos programoje numatyta Europos statistikos vystymo, rengimo ir platinimo sistema, pagrindinės sritys ir tikslai, numatyti ne ilgesniam kaip penkerių metų laikotarpiui. Europos statistikos programos poveikį ir ekonominį veiksmingumą įvertina išorės institucija, sprendimą dėl jos priima Europos Parlamentas ir Taryba.
Pagrindimas
Į Europos statistikos programos vertinimą reikia įtraukti poveikio vertinimą siekiant nustatyti veiksmingumą. Išorės institucija turėtų užtikrinti, kad pateikti rezultatai būtų skaidrūs ir nepriklausomi, kiek tik tai įmanoma.
Pakeitimas
24
Pasiūlymas dėl reglamento
11 straipsnio 1 a dalis (nauja)
Komisijos siūlomas tekstas
Pakeitimas
1a. Europos statistikos programoje nustatomi prioritetai, susiję su informacijos poreikiu Bendrijos uždaviniams vykdyti. Norint patenkinti šį poreikį reikėtų atsižvelgti į išteklius, kurių reikėtų Bendrijos ir nacionaliniais lygmenimis, kad būtų galima parengti reikalingą statistiką, ir aptarti laiką, kurio reikia norint pateikti informaciją, taip pat atsižvelgti į su tuo susijusias informacijos teikėjų sąnaudas.
Pagrindimas
Siekiant išvengti papildomos administracinės naštos, susijusios su statistiniais tyrimais, į prioritetų pasirinkimo klausimą reikėtų atsižvelgti ir Europos statistikos programoje.
Pakeitimas
25
Pasiūlymas dėl reglamento
11 straipsnio 1b punktas (naujas)
Komisijos siūlomas tekstas
Pakeitimas
1b. Komisija imasi iniciatyvų, pagal kurias nustatomi visos Europos statistikos programos arba jos dalių prioritetai ir sumažinama informacijos teikėjų našta.
Pagrindimas
Į Europos statistikos reglamentą įtraukus administracinės naštos mažinimo priemones būtų užtikrinta, kad šis reglamentas Bendrijos lygmeniu galiotų ilgiau.
Pakeitimas
26
Pasiūlymas dėl reglamento
11 straipsnio 2a dalis (nauja)
Komisijos siūlomas tekstas
Pakeitimas
2a. Komisija teikia ESS komitetui išankstinei patikrai Europos statistikos programos projektą.
Pagrindimas
ESS komitetas turi turėti galimybę patikrinti Europos statistikos programos projektą, kad galėtų tinkamai imtis spręsti prioritetų nustatymo klausimą.
Pakeitimas
27
Pasiūlymas dėl reglamento
12 straipsnio 1 dalies b punktas
Komisijos siūlomas tekstas
Pakeitimas
(b) išimtiniais atvejais, Komisija , laikydamasi 15 straipsnyje nustatytų sąlygų ; or
(b) Komisija ypatingais ir tinkamai pagrįstais atvejais, ypač, kad būtų galima patenkinti neplanuotus poreikius, laikydamasi 1a straipsnio nuostatų ; or
Pakeitimas
28
Pasiūlymas dėl reglamento
12 straipsnio 1 a dalis (nauja)
Komisijos siūlomas tekstas
Pakeitimas
1a. Komisija gali nuspręsti dėl laikino tiesioginio veiksmo statistikos srityje laikydamasi 27 straipsnio 2 dalyje nurodytos reguliavimo procedūros, jeigu:
(a) vykdant šį veiksmą nenumatoma rinkti duomenų daugiau nei trejus ataskaitinius metus;
(b) atsakingos nacionalinės institucijos turi arba gali gauti duomenis arba duomenis galima gauti tiesiogiai naudojant tinkamas imtis statistinei populiacijai stebėti Europos lygmeniu ir deramai koordinuojant veiksmus su nacionalinėmis institucijomis.
Bendrija pagal Reglamentą (EB) Nr. 1605/2002 skiria lėšų, kad būtų visiškai padengtos papildomos išlaidos, patirtos dėl laikinųjų veiksmų statistikos srityje.
Pakeitimas
29
Pasiūlymas dėl reglamento
12 straipsnio 2 dalis
Komisijos siūlomas tekstas
Pakeitimas
2. Vykdydama 1 dalies a ir b punktuose nurodytus veiksmus, Komisija nustato veiksmo tikslus ir pateikia ekonominio veiksmingumo analizę, įskaitant respondentams tenkančios naštos vertinimą .
2. Vykdydama 1 dalies a ir b punktuose nurodytus veiksmus, Komisija pateikia šią informaciją :
a) pagrindžiamąsias veiksmų priežastis, ypač atsižvelgdama į atitinkamos Bendrijos politikos tikslus,
b) veiksmų tikslus ir laukiamus rezultatus;
c) ekonominio veiksmingumo analizę, įskaitant respondentams tenkančios naštos ir statistikos rengimo išlaidų vertinimą,
d) aprašą, kaip bus atliekamas veiksmas, įskaitant veiksmo trukmę ir atitinkamai Komisijos ir nacionalinių valdžios institucijų vaidmenis jį atliekant.
Pagrindimas
Laikinų veiksmų statistikos srityje apibrėžtis turėtų būti įtraukta į nuostatą, susijusią su kitais atskirais veiksmais statistikos srityje. Nors laikinų veiksmų statistikos srityje imamasi ypatingais ir tinkamai pagrįstais atvejais, jie turėtų būti vykdomi tam tikru mastu lanksčiai, ypač, kad būtų galima laiku ir informatyviai patenkinti neplanuotus ir greitai augančius politinius statistinių duomenų poreikius Europos lygmeniu.
Pakeitimas
30
Pasiūlymas dėl reglamento
14 straipsnio 1 dalis
Komisijos siūlomas tekstas
Pakeitimas
1. Europos požiūriu į statistiką siekiama:
1. Ypatingais ir tinkamai pagrįstais atvejais vykdant Europos statistikos programą Europos požiūriu į statistiką siekiama:
(a) kiek įmanoma didinti galimybes gauti bendruosius Europos rodiklius ir jų pateikimą laiku tais atvejais, kai Europos statistikos rengimas ir platinimas gali visiškai ar iš dalies priklausyti nuo rengiamų nacionalinių duomenų, kuriuos platina visų valstybių narių nacionalinės institucijos;
(a) kiek įmanoma didinti galimybes gauti statistinius suvestinius duomenis Europos lygmeniu ir užtikrinti, kad Europos statistika būtų aktualesnė ;
(b) optimizuoti duomenų perdavimą ir statistikos skelbimą ir tikslinimą, kai reikia koordinuotos politikos ir koordinuoto požiūrio.
(b) sumažinti respondentų sąnaudas ir NSI naštą atliekant ekonominės naudos analizę.
Pagrindimas
Europinio požiūrio į statistiką patikslinimas. Visų pirma jis gali būti taikomas tik vykdant 12 straipsnyje nurodytus atskirus veiksmus statistikos srityje ir apsiribojama ypatingais ir tinkamai pagrįstais atvejais. Reikėtų aiškiai suformuluoti tikslą, kurio siekiama taikant šį požiūrį, – sumažinti informacijos teikėjų ir nacionalinių statistikos tarnybų naštą.
Pakeitimas
31
Pasiūlymas dėl reglamento
14 straipsnio 1 a dalis (nauja)
Komisijos siūlomas tekstas
Pakeitimas
1a. Atvejai, kai Europos požiūris į statistiką yra reikšmingas, apima:
(a) Europos statistikos rengimą naudojant:
– neskelbiamus nacionalinius duomenis arba mažesnės valstybių narių grupės nacionalinius duomenis;
– specialiai parengtas tyrimo sistemas; ir
– dalinę informaciją remiantis modeliavimo metodais;
(b) – statistinių suvestinių duomenų platinimą Bendrijos lygmeniu taikant tam tikrus statistinių duomenų atskleidimo kontrolės metodus.
Pagrindimas
Europinio požiūrio į statistiką patikslinimas. Visų pirma jis gali būti taikomas tik vykdant 12 straipsnyje nurodytus atskirus veiksmus statistikos srityje ir apsiribojama ypatingais ir tinkamai pagrįstais atvejais.
Pakeitimas
32
Pasiūlymas dėl reglamento
14 straipsnio 2 dalis
Komisijos siūlomas tekstas
Pakeitimas
2. Priemonės, kurių planuojama imtis, išdėstomos 12 straipsnio 1 dalyje nurodytuose atskiruose veiksmuose sektorinėms statistikos sritims arba laikantis reguliavimo procedūros su tikrinimu.
2. Kai imamasi priemonių siekiant taikyti europinį požiūrį, visapusiškai įtraukiamos valstybės narės . Šios priemonės išdėstomos nustatant 12 straipsnio 1 dalyje nurodytus atskirus veiksmus statistikos srityje.
Pagrindimas
Europinio požiūrio į statistiką patikslinimas. Visų pirma jis gali būti taikomas tik vykdant 12 straipsnyje nurodytus atskirus veiksmus statistikos srityje ir apsiribojama ypatingais ir tinkamai pagrįstais atvejais.
Pakeitimas
33
Pasiūlymas dėl reglamento
14 straipsnio 2a dalis (nauja)
Komisijos siūlomas tekstas
Pakeitimas
2a. Jei reikia, bendradarbiaujant su valstybėmis narėmis nustatoma koordinuojama skelbimo ir peržiūros politika.
Pagrindimas
Europinio požiūrio į statistiką patikslinimas. Visų pirma jis gali būti taikomas tik vykdant 12 straipsnyje nurodytus atskirus veiksmus statistikos srityje ir apsiribojama ypatingais ir tinkamai pagrįstais atvejais.
Pakeitimas
34
Pasiūlymas dėl reglamento
15 straipsnis
Komisijos siūlomas tekstas
Pakeitimas
15 straipsnis
Išbraukta.
Komisijos (Eurostato) laikini tiesioginiai veiksmai statistikos srityje
Komisija gali nuspręsti dėl laikino tiesioginio veiksmo statistikos srityje laikydamasi 27 straipsnio 2 dalyje nurodytos reguliavimo procedūros, jeigu:
(a) šio veiksmo trukmė nėra ilgesnė už šiuo metu galiojančios Europos statistikos programos trukmę;
(b) atsakingos nacionalinės institucijos turi arba gali gauti duomenis, kuriuos reikia rinkti, arba duomenis galima gauti tiesiogiai naudojant tinkamas imtis statistinei populiacijai stebėti Europos lygiu.
Pagrindimas
Laikinų veiksmų statistikos srityje apibrėžtis perkelta į 12 straipsnį, kuriame pateikiamas visų galimų įvairių atskirų veiksmų statistikos srityje sąrašas.
Pakeitimas
35
Pasiūlymas dėl reglamento
16 straipsnio 1 dalies įžanga
Komisijos siūlomas tekstas
Pakeitimas
Kiekvienais metais iki gegužės mėnesio pabaigos Komisija teikia ESS komitetui nagrinėti savo kitų metų darbo programą. Šioje darbo programoje visų pirma nurodoma:
Kiekvienais metais iki gegužės mėnesio pabaigos Komisija teikia ESS komitetui susipažinti savo kitų metų vidaus darbo programą. Komisija kiek įmanoma atsižvelgia į ESS komiteto pastabas. Komisijos vidaus darbo programa rengiama vadovaujantis Europos statistikos programa ir joje visų pirma nurodoma:
Pagrindimas
Ši darbo programa yra Komisijos vidaus organizavimo priemonė. Taigi reikia paaiškinti, kad ESS vaidmuo yra tik patariamasis.
Pakeitimas
36
Pasiūlymas dėl reglamento
16 straipsnio a a punktas (naujas)
Komisijos siūlomas tekstas
Pakeitimas
(aa) iniciatyvos, susijusios su prioritetų nustatymu ir atsakymų teikimo naštos sumažinimu;
Pagrindimas
Teikiant pakeitimą siekiama, kad tekste būtų labiau atsižvelgiama į esamą pažangią patirtį.
Pakeitimas
37
Pasiūlymas dėl reglamento
16 straipsnio 2 dalis
Komisijos siūlomas tekstas
Pakeitimas
Komisija kiek įmanoma atsižvelgia į ESS komiteto pastabas .
ESS komitetas gali pateikti Komisijai darbo programos komentarus.
Pagrindimas
Ši darbo programa yra Komisijos vidaus organizavimo priemonė. Taigi reikia paaiškinti, kad ESS vaidmuo yra tik patariamasis.
Pakeitimas
38
Pasiūlymas dėl reglamento
17 straipsnio 1 dalis
Komisijos siūlomas tekstas
Pakeitimas
1. Europos statistika platinama visapusiškai laikantis statistikos principų, ypač susijusių su statistinių duomenų konfidencialumo apsauga ir su vienodų galimybių gauti duomenis, kaip reikalaujama pagal nešališkumo principą, užtikrinimu.
1. Europos statistika platinama visapusiškai laikantis 2 straipsnyje nustatytų statistikos principų, ypač susijusių su statistinių duomenų konfidencialumo apsauga ir su vienodų galimybių gauti duomenis, kaip reikalaujama pagal nešališkumo principą, užtikrinimu.
Pagrindimas
Paaiškinama.
Pakeitimas
39
Pasiūlymas dėl reglamento
17 straipsnio 2 dalis
Komisijos siūlomas tekstas
Pakeitimas
2. Bendrijos statistinius duomenis platina Komisija (Eurostatas), NSI ir kitos nacionalinės institucijos atitinkamose savo kompetencijos srityse.
2. Komisija (Eurostatas), NSI ir kitos nacionalinės institucijos raginamos nedelsti ir atitinkamose savo kompetencijos srityse tinkama forma pateikti visuomenei Europos statistiką, įskaitant jos koncepcijas, apibrėžtis ir paaiškinimus, nebent Europos Parlamento ir Tarybos teisės aktuose būtų nurodyta kitaip .
Pakeitimas
40
Pasiūlymas dėl reglamento
17 straipsnio 3 dalis
Komisijos siūlomas tekstas
Pakeitimas
3. Valstybės narės ir Komisija teikia būtiną paramą, kad visiems vartotojams užtikrintų vienodas galimybes gauti Europos statistinius duomenis.
3. Valstybės narės ir Komisija pagal atitinkamas kompetencijos sritis teikia būtiną paramą, kad visiems vartotojams užtikrintų vienodas galimybes gauti Europos statistinius duomenis.
Pagrindimas
Patikslinimas.
Pakeitimas
41
Pasiūlymas dėl reglamento
19 straipsnio 2 dalis
Komisijos siūlomas tekstas
Pakeitimas
2. Nacionalinės institucijos ir Komisija (Eurostatas) užtikrina, kad konfidencialūs duomenys būtų naudojami išimtinai statistikos tikslams , nebent statistinių duomenų subjektai būtų raštiškai sutikę , kad šie duomenys būtų naudojami bet kokiems kitiems apibrėžtiems tikslams .
2. Išimtinai Europos statistikai rengti gautus konfidencialius duomenis nacionalinės institucijos ir Komisija (Eurostatas) naudoja tik statistikos tikslais , nebent statistinis vienetas davė aiškų sutikimą , kad šie duomenys būtų naudojami bet kokiais kitais tikslais .
Pagrindimas
Šis pasiūlymas pagrįstas Reglamento Nr. 322/97 15 straipsnio formuluote.
Pakeitimas
42
Pasiūlymas dėl reglamento
19 straipsnio 3 dalis
Komisijos siūlomas tekstas
Pakeitimas
3. Statistinius rezultatus, kuriuos naudojant gali būti įmanoma identifikuoti statistinių duomenų subjektą , išimtiniais atvejais gali platinti tik nacionalinės institucijos ir Komisija (Eurostatas); konkrečios sąlygos nustatomos Bendrijos teise.
3. Statistinius rezultatus, kuriuos naudojant gali būti įmanoma identifikuoti statistinį vienetą , gali platinti tik nacionalinės institucijos ir Komisija (Eurostatas) šiais išimtiniais atvejais :
Šiuos rezultatus galima iš dalies keisti taip, kad juos platinant nebūtų pažeidžiamas statistikos duomenų konfidencialumas, jei statistinių duomenų subjektas to reikalavo.
(a) kai Europos Parlamento ir Tarybos teisės akte, priimtame jiems veikiant pagal Sutarties 251 straipsnyje apibrėžtą procedūrą, nustatytos konkrečios sąlygos ir ypatumai . Šiuos rezultatus galima iš dalies keisti taip, kad juos platinant nebūtų pažeidžiamas statistikos duomenų konfidencialumas, jei statistinis vienetas to reikalavo. arba
(b) kai statistinis vienetas davė aiškų sutikimą, kad šie duomenys būtų atskleisti.
Pagrindimas
Šis pasiūlymas susijęs su siūlomo reglamento ankstesnio 25 straipsnio turiniu, nes abu atvejai susiję su duomenų, pagal kuriuos galima nustatyti statistinį vienetą, platinimu.
Pakeitimas
43
Pasiūlymas dėl reglamento
19 straipsnio 4 dalis
Komisijos siūlomas tekstas
Pakeitimas
4. Nacionalinės institucijos ir Komisija (Eurostatas) imasi visų būtinų reguliavimo, administracinių, techninių ir organizacinių priemonių, kad užtikrintų ESS metodų, kriterijų ir praktikos suderinamumą atsižvelgiant į fizinę ir loginę konfidencialių duomenų apsaugą (Statistinių duomenų atskleidimo kontrolė).
4. Nacionalinės institucijos ir Komisija (Eurostatas) pagal savo kompetencijos sritis imasi visų būtinų reguliavimo, administracinių, techninių ir organizacinių priemonių, kad užtikrintų fizinę ir loginę konfidencialių duomenų apsaugą (Statistinių duomenų atskleidimo kontrolė).
Priemones , kurios būtinos įgyvendinti pirmąją dalį, priima Komisija 27 straipsnio 2 dalyje nurodyta reguliavimo procedūra .
Nacionalinės institucijos ir Komisija (Eurostatas) imasi visų būtinų priemonių, kad užtikrintų principų ir gairių, susijusių su fizine ir logine konfidencialių duomenų apsauga, suderinimą. Šias priemones priima Komisija pagal 27 straipsnio 2 dalyje nurodytą reguliavimo procedūrą .
Pagrindimas
Teksto aiškinimas.
Pakeitimas
44
Pasiūlymas dėl reglamento
20 straipsnio 1 dalis
Komisijos siūlomas tekstas
Pakeitimas
1. Konfidencialių duomenų perdavimas tarp nacionalinių institucijų ir tarp nacionalinių institucijų bei Komisijos (Eurostato) gali vykti su sąlyga, jei perduoti šiuos duomenis būtina Europos statistikos vystymui rengimui ir platinimui. Norint perduoti duomenis kitoms institucijoms, reikalingas aiškus šiuos duomenis surinkusios nacionalinės institucijos leidimas.
1. Konfidencialių duomenų perdavimas iš 4 straipsnyje nurodytos ESS institucijos, kuri rinko šiuos duomenis, kitai ESS institucijai gali vykti su sąlyga, jei perduoti šiuos duomenis būtina veiksmingam Europos statistikos vystymui, rengimui ir platinimui arba jos kokybei pagerinti .
Pakeitimas
45
Pasiūlymas dėl reglamento
20 straipsnio 1 a dalis (nauja)
Komisijos siūlomas tekstas
Pakeitimas
1a. ESS institucija, kuri rinko konfidencialius duomenis, ir Europos centrinių bankų sistemos (angl. ESCB ) narys minėtuosius duomenis perduoti vienas kitam gali tik tuomet, jei perduoti šiuos duomenis būtina, kad būtų veiksmingai vystoma, rengiama ir platinama Europos statistika arba gerinama jos kokybė, atsižvelgiant į atitinkamas ESS ir ESCB kompetencijos sritis.
Pagrindimas
Pagal leidimo išlygas galima perduoti konfidencialius duomenis perduoti ESS viduje ir tarp ESS bei ESCB, tačiau tai daryti nėra būtina, nebent tai numatyta akte, dėl kurio sprendimą priėmė Europos Parlamentas ir Taryba. Institucija, kuri gavo konfidencialius duomenis, negali jų toliau perduoti, jei neturi aiškaus duomenis rinkusios institucijos pritarimo. Užtikrinama konfidencialių duomenų apsauga ir jų naudojimas tik statistikos reikmėms.
Pakeitimas
46
Pasiūlymas dėl reglamento
20 straipsnio 1b punktas (naujas)
Komisijos siūlomas tekstas
Pakeitimas
1b. Norint toliau perduoti duomenis kitur nei pirmąjį kartą, reikia gauti aiškų šiuos duomenis surinkusios institucijos leidimą.
Pagrindimas
Pagal leidimo išlygas galima perduoti konfidencialius duomenis perduoti ESS viduje ir tarp ESS bei ESCB, tačiau tai daryti nėra būtina, nebent tai numatyta akte, dėl kurio sprendimą priėmė Europos Parlamentas ir Taryba. Institucija, kuri gavo konfidencialius duomenis, negali jų toliau perduoti, jei neturi aiškaus duomenis rinkusios institucijos pritarimo. Užtikrinama konfidencialių duomenų apsauga ir jų naudojimas tik statistikos reikmėms.
Pakeitimas
47
Pasiūlymas dėl reglamento
20 straipsnio 2 dalis
Komisijos siūlomas tekstas
Pakeitimas
2. Nacionalinės statistinių duomenų konfidencialumo taisyklės negali būti taikomos siekiant neperduoti konfidencialių duomenų, jeigu tokių duomenų perdavimas numatytas Bendrijos teisės aktu.
2. Nacionalinės statistinių duomenų konfidencialumo taisyklės negali būti taikomos siekiant neperduoti konfidencialių duomenų remiantis 1 ir 1a dalimis , jeigu tokių duomenų perdavimas numatytas pagal Europos Parlamento ir Tarybos teisės aktą, priimtą laikantis Sutarties 251 straipsnyje nustatytos procedūros .
Pagrindimas
Pagal leidimo išlygas galima perduoti konfidencialius duomenis perduoti ESS viduje ir tarp ESS bei ESCB, tačiau tai daryti nėra būtina, nebent tai numatyta akte, dėl kurio sprendimą priėmė Europos Parlamentas ir Taryba. Institucija, kuri gavo konfidencialius duomenis, negali jų toliau perduoti, jei neturi aiškaus duomenis rinkusios institucijos pritarimo. Užtikrinama konfidencialių duomenų apsauga ir jų naudojimas tik statistikos reikmėms.
Pakeitimas
48
Pasiūlymas dėl reglamento
20 straipsnio 2a dalis (nauja)
Komisijos siūlomas tekstas
Pakeitimas
2a. Konfidencialūs duomenys, perduoti remiantis šio straipsnio nuostatomis, naudojami tik statistikos reikmėms ir prieigą prie jų turi tik tam tikros srities statistinę veiklą vykdantis personalas.
Pagrindimas
Pagal leidimo išlygas galima perduoti konfidencialius duomenis perduoti ESS viduje ir tarp ESS bei ESCB, tačiau tai daryti nėra būtina, nebent tai numatyta akte, dėl kurio sprendimą priėmė Europos Parlamentas ir Taryba. Institucija, kuri gavo konfidencialius duomenis, negali jų toliau perduoti, jei neturi aiškaus duomenis rinkusios institucijos pritarimo. Užtikrinama konfidencialių duomenų apsauga ir jų naudojimas tik statistikos reikmėms.
Pakeitimas
49
Pasiūlymas dėl reglamento
20 straipsnio 3 dalis
Komisijos siūlomas tekstas
Pakeitimas
3. ESS ir ECBS gali keistis konfidencialiais duomenimis statistikos tikslais, jei tai laikoma būtina Europos arba ECBS statistikai vystyt, rengti ir platinti ir jei tai aiškiai numatyta Bendrijos teisėje .
3. ESS ir ECBS gali keistis konfidencialiais duomenimis statistikos tikslais, jei tai laikoma būtina Europos arba ECBS statistikai vystyt, rengti ir platinti ir jei tai aiškiai numatyta pagal Europos Parlamento ir Tarybos priimtus teisės aktus .
Pagrindimas
Terminas „Bendrijos teisės aktas“ per platus. Vis dėlto bet kuriuo atveju tokių jautrių duomenų perdavimą turėtų reguliuoti įstatymų leidėjas.
Pakeitimas
50
Pasiūlymas dėl reglamento
20 straipsnio 4 dalis
Komisijos siūlomas tekstas
Pakeitimas
4. Šiame reglamente numatytos apsaugos priemonės taikomos visiems konfidencialiems duomenims, kurie perduodami ESS ir tarp ESS bei ECBS.
4. Šiame reglamente numatytos statistikos konfidencialiumo nuostatos taikomos visiems konfidencialiems duomenims, kurie perduodami ESS ir tarp ESS bei ECBS.
Pagrindimas
„Apsaugos priemonės“ yra techninis terminas (žr. Duomenų apsaugos direktyvos 17 straipsnį). Taigi reglamente būtų geriau ir paprasčiau kalbėti apie statistikos konfidencialumo nuostatas.
Pakeitimas
51
Pasiūlymas dėl reglamento
21 straipsnio 3 dalis
Komisijos siūlomas tekstas
Pakeitimas
Asmenys, kuriems suteikta galimybė gauti konfidencialius duomenis, juos naudoja tik šiame reglamente nustatytais tikslais . Šis apribojimas jiems taikomas net ir nustojus eiti savo pareigas.
Asmenys, kuriems suteikta galimybė gauti konfidencialius duomenis, juos naudoja tik statistikos tikslais . Šis apribojimas jiems taikomas net ir nustojus eiti savo pareigas.
Pagrindimas
Komisijos siūloma 3 dalies formuluotė neatitinka 1 dalies formuluotės. Kadangi nėra jokios dalykinės šio skirtumo priežasties, 1 dalies formuluotę („tik statistikos tikslais“) tikslinga vartoti ir 3 dalyje.
Pakeitimas
52
Pasiūlymas dėl reglamento
24 straipsnis
Komisijos siūlomas tekstas
Pakeitimas
Gauti iš teisėtai viešai prieinamų šaltinių duomenys nelaikomi konfidencialiais, jei šiais duomenimis grindžiamą statistinę informaciją siekiama platinti .
Duomenys, kurie gauti iš teisėtai viešai prieinamų šaltinių ir kurie pagal nacionalinius teisės aktus lieka prieinami visuomenei ir tada, kai jie yra nacionalinių institucijų žinioje, neturi būti laikomi konfidencialiais.
Pakeitimas
53
Pasiūlymas dėl reglamento
25 straipsnis
Komisijos siūlomas tekstas
Pakeitimas
Dėl statistinių duomenų konfidencialumo nedraudžiama platinti statistinius duomenis, jei statistinių duomenų subjektas sutiko atskleisti šiuos duomenis.
Dėl statistinių duomenų konfidencialumo nedraudžiama platinti statistinius duomenis, jei statistinių duomenų subjektas aiškiai sutiko atskleisti šiuos duomenis.
Pagrindimas
Atitinka galiojančio Bendrijos statistikos reglamento 15 straipsnio nuostatą, kad subjektas turi duoti vienareikšmišką sutikimą.
Pakeitimas
54
Pasiūlymas dėl reglamento
27 straipsnio 1 dalis
Komisijos siūlomas tekstas
Pakeitimas
1. Komisijai padeda Europos statistikos sistemos komitetas, toliau – ESS komitetas .
1. Komisijai padeda ESS komitetas 6a straipsnyje nustatyta tvarka .
Pagrindimas
Pakeitimas susijęs su 6a (naujo) straipsnio pakeitimais.
AIŠKINAMOJI DALIS
Pranešėjas labai pritaria Komisijos pasiūlymui dėl Reglamento dėl Europos statistikos, kuris yra teisinis pagrindas rinkti statistinius duomenis Europos lygmeniu ir kuriame persvarstoma galiojanti teisinė sistema, pagal kurią reglamentuojamas statistikos rengimas Europos lygmeniu.
Pranešėjas atkreipia dėmesį į tai, kad į pasiūlymą dėl reglamento įtraukta daug pasiūlymų dėl teisės aktų, kuriuos Komisija priėmė šios kadencijos metu statistikos rengimo ir platinimo srityje ir kuriuos nagrinėjo ECON komitetas. Teikiant šį pasiūlymą prisidedama prie geresnės teisėkūros, nes jame apibendrinama keletas galiojančių atskirų taisyklių.
Statistikos svarba ES
Statistikos užduotis – teikti objektyvius ir kiekybinius duomenis, kuriais galima remtis viešosios nuomonės formavimo ir sprendimų priėmimo procesuose. ES ir valstybėse narėse statistika yra tiesioginė pagalbinė priemonė priimant politinius ir administracinius sprendimus. Taigi darninant ES statistikos sistemas turi būti tinkamai atsižvelgiama į jų svarbą.
Reglamento projekto nuostatos
Reglamento projekte siūlomi šie pakeitimai, palyginti su šiuo metu galiojančiu reglamentu:
- apibrėžiama Europos statistikos sistema (ESS), ši sistema ir susijusi veikla įtvirtinamos Bendrijos teisėje
- nustatomas nacionalinių statistikos institutų (NSI) vaidmuo ESS;
- minimas Europos statistikos praktikos kodeksas, įtvirtintas Bendrijos teisėje;
- papildomos statistinių duomenų konfidencialumo principo išimties nuostatos;
- įsteigiama ESS partnerystės grupė ir ESS komitetas, kurie keičia ankstesnį Statistikos programų komitetą (SPK);
- įtvirtinami Europos statistikos kokybės aspektai.
Principai
Statistikos principų taikymo sritis turėtų būti ribojama ir derinama su EB steigimo sutarties 285 straipsniu, kad taikant teisės aktus būtų išvengta prieštaros, teisinio neapibrėžtumo ir nereikalingų konfliktų.
Turi būti užtikrintas statistinių tyrimų mokslinis nepriklausomumas Europoje. Be to, taisyklės neturi prieštarauti subsidiarumo principui.
Europos statistikos sistema
4 straipsnio 1 dalyje Europos statistikos sistema apibrėžiama kaip Komisijos (Eurostato) ir nacionalinių statistikos institutų (NSI) bei kitų institucijų (nacionalinių institucijų), kurios kiekvienoje valstybėje narėje yra atsakingos už Europos statistikos vystymą, rengimą ir platinimą, partnerystė.
Komisija siūlo ESS komitetą padalyti į du organus:
Pirma, Europos statistikos sistemos partnerystės grupę (ESS partnerystės grupę), sudarytą iš nacionalinių statistikos institutų vadovų ir Komisijos (Eurostato); ji parengtų profesines gaires, susijusias su statistikos rengimu Bendrijos paskirtose valstybių narių ir Bendrijos institucijose. Partnerystės grupės užduotis – išsiaiškinti įvairius klausimus, susijusius su koordinavimu, metodika, prioritetų nustatymu ir kt. Antra, būtų įsteigtas Europos statistikos sistemos (komitologijos) komitetas (ESS komitetas), kuris padėtų Komisijai patvirtinti įgyvendinimo priemones, jai patikėtas siūlomame reglamente.
Pranešėjo nuomone, šis suskirstymas nėra būtinas, o remiantis Europos Parlamento Teisės tarnybos nuomone
Nr. SJ-0173/08, 2008 m. balandžio 9 d. – teisiškai įmanomas, bet nebūtinas. Komitologijos sprendime
2006 m. liepos 17 d. Tarybos sprendimas, iš dalies keičiantis Sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (OL L 200, 2006 7 22, p. 11). aiškiai nenurodyta būtinybė skirstyti į du organus.
Siekdamas teisinio aiškumo ir geresnės teisėkūros, pranešėjas siūlo skirti tik vieną organą (ESS organą), kuris pagal Komisijos pasiūlymą atliktų ESS partnerystės grupės ir ESS komiteto funkcijas. Teisinis aiškumas prisideda prie geresnės politinės kontrolės ir skaidrumo.
Pagal komitologijos sprendimą komitologijos komitetus sudaro valstybių narių atstovai. Valstybės narės gali pačios nuspręsti, kas joms atstovaus komitete. Europos Parlamentas ir Taryba neturi teisinių įgaliojimų spręsti už valstybes nares, kas joms atstovaus komitologijos komitete. Dėl šios priežasties teisiškai neįmanoma nustatyti, kad ESS partnerystės grupės nariai būtinai būtų nacionalinių statistikos institutų ir Komisijos (Eurostato) vadovai.
Taigi pranešėjas siūlo formuluotę, kuri valstybėms narėms leistų laisvai nuspręsti dėl savo atstovų šiame organe. Vis dėlto pranešėjas taip pat mano, kad būtina siekti asmeninio tęstinumo.
Be to, pranešėjas labai remia idėją (5 str.) įsteigti vieną nacionalinį informacijos punktą, kuris teiktų informaciją visais techniniais klausimais, susijusiais su vykdoma veikla.
Praktikos kodeksas
Europos statistikos vystymo, rengimo ir platinimo praktikos kodeksas, kuris buvo sudarytas ir paskelbtas Komisijos rekomendacijoje ( COM(2005)0217 ), turi užtikrinti visuomenės pasitikėjimą Europos statistika nustatant, kaip turi būti vystoma, rengiama ir platinama Europos statistika vadovaujantis statistikos principais ir tarptautine gerąja statistikos praktika. Pranešėjo nuomone, prireikus kodeksas turėtų būti persvarstomas ir atnaujinamas. Pranešėjo vertinimu, praktikos kodekso paminėjimas Reglamente nerodo jo teisinio būtinumo, kurį kai kurios valstybės narės atmeta ir kuris, pranešėjo nuomone, prieštarautų praktikos kodekso esmei ir tikslui.
Eurostatas ir Komisija
Turi būti užtikrintas Eurostato profesinis nepriklausomumas Europos Komisijoje, siekiant užtikrinti, kad statistiniai duomenys būtų naudojami tik statistikos tikslais. Todėl pranešėjas siūlo pakeitimus, pagal kuriuos būtų užtikrinamas Eurostato atskyrimas nuo kitų Komisijos tarnybų ir sustiprintamas Eurostato koordinuojamasis vaidmuo. Europos Komisija organizaciniu požiūriu yra viršesnė už Eurostatą.
Pranešėjas pritaria pabrėžtam konsultuojamajam Eurostato vaidmeniui
Vykdydamos su statistika susijusius darbus, Komisijos tarnybos privalo konsultuotis su Eurostatu. Į rekomendacijas būtina atsižvelgti. kitų Komisijos tarnybų atžvilgiu (6 str. 2 dalis).
Mokslo ir mokslinių tyrimų klausimai
Pranešėjo nuomone, pasiūlyme dėl reglamento nepakankamai atsižvelgiama į mokslo ir mokslinių tyrimų siekius. Pranešėjas atkreipia dėmesį į tai, kad mokslo ir mokslinių tyrimų įnašas yra būtinas rengiant politinių sprendimų pagrindus, todėl mokslininkų ir tyrėjų prieiga prie statistinių duomenų turi būti atitinkamai reglamentuojama.
Statistika padeda išvengti papildomos administracinės naštos
Į statistikos ekonomiškumo principo apibrėžtį 2 straipsnyje turėtų būti aiškiai įtraukta nuostata dėl kiek įmanoma mažesnės respondentams tenkančios naštos, kaip tai suformuluota galiojančio reglamento tekste. Šiuo klausimu pranešėjas siūlo atitinkamus pakeitimus.
Siekiant sumažinti respondentams tenkančią naštą ir statistikos tarnybų išlaidas, Europos statistikos programoje turėtų būti labiau atsižvelgiama į prioritetų nustatymo klausimą. Tik taip Komisija gali užtikrinti ilgalaikę pareigą atsižvelgti. Todėl pranešėjas siūlo 11 straipsnio pakeitimus, kurie užtikrintų, kad Komisija nustatys prioritetus ir kad ESS komitetas galės nagrinėti Europos statistikos programos projektą.
Ekonominio veiksmingumo analizė (12 str.) pirmiausiai turėtų būti atliekama ne vykdant atskirus veiksmus statistikos srityje, o taip, kaip nurodyta galiojančio reglamento 4 straipsnyje, t. y. atliekant išankstinį Statistikos programos nagrinėjimą. Pranešėjas pasiūlė atitinkamus pakeitimus. Atsižvelgiant į esamą naštą
Įmonėms tenkančios naštos, atsiradusios dėl ES statistikos reikalavimų, dalis Vokietijos federalinės statistikos tarnybos vertinimais sudaro apie 65 proc. bendros įmonių naštos, susijusios su statistinės informacijos teikimu. toliau būtina tobulinti oficialių statistinių duomenų rinkimo programą.
Pagaliau turėtų būti užtikrintas koncepcinis suderinimas ir intensyvesnis plataus masto bendradarbiavimas siekiant išvengti, kad keletas statistikos darbo grupių nagrinėtų tą pačią temą dažnai tik nedaug besiskiriančiais požiūriais. Šiuo klausimu pranešėjas taip pat siūlo atitinkamą pakeitimą.
Europos Komisijos pasiūlytas Europos požiūris į statistiką (14 str.) savo formuluote yra neaiškus, todėl būtina toliau tikslinti jo turinį. Pranešėjas pasilieka sau teisę tolimesnės procedūros metu pateikti pasiūlymų dėl pakeitimų šiuo klausimu.
Pranešėjo nuomone, taip pat reikia patikslinti statistikos konfidencialumo taisykles. Pvz., „konfidencialių duomenų“ apibrėžtyje turėtų būti atsižvelgiama į tai, ar įmanoma panaikinti nuasmeninimą, ar jo panaikinti neįmanoma. Komisijos pasiūlyme numatytas tinkamų naudotinų priemonių mastas yra apibrėžtas per daug santykinai. Prieigai prie konfidencialių duomenų mokslinių tyrimų tikslais, pranešėjo nuomone, taip pat turėtų būti nustatyti tam tikri reikalavimai, pvz., prieigos būtinybė ir jos ribojimas, leidžiant gauti tik „iš tiesų nuasmenintus duomenis“. Pranešėjas pasilieka sau teisę tolimesnės procedūros metu pasiūlyti pakeitimų taip pat šiuo klausimu.
PROCEDŪRA
Pavadinimas
Europos statistikos duomenys
Nuorodos
( COM(2007)0625 – C6-0346/2007 – 2007/0220(COD) )
Pateikimo Europos Parlamentui data
16.10.2007
Atsakingas komitetas
Paskelbimo plenariniame posėdyje data
ECON
13.11.2007
Pranešėjas(-ai)
Paskyrimo data
Andreas Schwab
13.11.2007
Svarstymas komitete
26.2.2008
2.6.2008
16.7.2008
Priėmimo data
9.9.2008
Galutinio balsavimo rezultatai
+:
–:
0:
42
0
0
Posėdyje per galutinį balsavimą dalyvavę nariai
Mariela Velichkova Baeva, Paolo Bartolozzi, Zsolt László Becsey, Pervenche Berès, Slavi Binev, Sebastian Valentin Bodu, Sharon Bowles, Udo Bullmann, Manuel António dos Santos, Christian Ehler, Elisa Ferreira, José Manuel García-Margallo y Marfil, Jean-Paul Gauzès, Robert Goebbels, Bruno Gollnisch, Gunnar Hökmark, Karsten Friedrich Hoppenstedt, Othmar Karas, Christoph Konrad, Guntars Krasts, Kurt Joachim Lauk, Andrea Losco, Astrid Lulling, Hans-Peter Martin, Gay Mitchell, Sirpa Pietikäinen, John Purvis, Alexander Radwan, Bernhard Rapkay, Heide Rühle, Eoin Ryan, Antolín Sánchez Presedo, Salvador Domingo Sanz Palacio, Olle Schmidt, Peter Skinner, Margarita Starkevičiūtė, Ieke van den Burg, Cornelis Visser, Sahra Wagenknecht, John Whittaker
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Harald Ettl, Ján Hudacký, Vladimír Maňka, Gianni Pittella, Bilyana Ilieva Raeva, Margaritis Schinas, Andreas Schwab
Pateikimo data
16.9.2008
